
CUVÂNT ÎNAINTE 


Recent, preocupările de cercetare şi cele teoretice ale 
multor antropologi s-au îndreptat din nou asupra rolului 
simbolurilor - religios, mitic, estetic, politic şi chiar eco¬ 
nomic - în procesele sociale şi culturale. Dacă revigorarea 
aceasta este un răspuns întârziat la evoluţiile din cadrul 
altor discipline (psihologie, etologie, filozofie, lingvistică, 
pentru a numi doar câteva), sau dacă ea reflectă revenirea 
la o preocupare centrală după o perioadă de neglijare, e 
greu de spus. în studii de teren recente, antropologii au 
colectat mituri şi ritualuri în contextul acţiunii sociale, iar 
progresele în tehnicile antropologice de teren au produs 
date mai abundente şi mai precise decât până acum; aceste 
noi date i-au provocat probabil pe teoreticieni să ofere 
cadre explicative mai adecvate. Dar indiferent care ar fi 
cauzele, există neîndoielnic o curiozitate renăscută în ce 
priveşte natura conexiunilor dintre cultură, cogniţie şi per¬ 
cepţie, aşa cum sunt aceste conexiuni revelate în forme 
simbolice. 

Deşi în ultimul timp au apărut excelente monografii şi 
articole individuale în domeniul antropologiei simboluri¬ 
lor şi al simbologiei comparate, nu dispunem de un focar 
sau forum comun ce poate fi oferit de o serie de cărţi or¬ 
ganizate tematic. Prezenta serie intenţionează să umple 
această lacună. Ea este proiectată să includă nu doar mo¬ 
nografii de specialitate şi studii teoretice şi comparate scrise 
de antropologi, ci şi lucrări ale unor savanţi din alte disci- 



pline, atât ştiinţifice cât şi umaniste. Apariţia unor studii 
într-un astfel de forum încurajează emulaţia, care la rândul 
ei poate produce noi şi prolifice teorii. Sperăm aşadar ca 
seria aceasta să fie o casă cu multe încăperi, care să ofere 
ospitalitate practicanţilor oricărei discipline ce are preocu¬ 
pări serioase şi creative legate de simbologia comparată. 
Prea adesea, dintr-o pedanterie sterilă, disciplinele sunt 
izolate de influenţe intelectuale semnificative. Cu toate 
acestea, principalul nostru scop este să aducem în atenţia 
publicului lucrări despre ritual şi mit scrise de antropologi, 
iar cititorii noştri vor găsi o varietate de abordări strict 
antropologice, mergând de la analize formale ale sistemelor 
de simboluri până la expuneri empatetice ale unor ritua¬ 
luri divinatorii şi iniţiatice. 

Seria se deschide cu două cărţi despre cultura aborige¬ 
nilor australieni. Prima aparţine unui antropolog, Nancy 
Munn, care lucrează la frontierele disciplinei sale. Ea oferă 
o expunere „generativă" a structurii sistemului de semne 
grafice ale unei societăţi specifice, Walbiri, explicând felul 
în care elementele şi regulile sale de combinare sunt folosite 
pentru a genera un set potenţial nelimitat de desene, fieca¬ 
re cu semnificaţia sa unică. Este examinat modul în care 
sistemul acesta de semne este folosit în diverse tipuri de 
context cultural din cadrul aceleiaşi societăţi. 

Celălalt volum, al lui Mircea Eliade, prezintă un con¬ 
trast frapant în ce priveşte perspectiva, metoda şi datele, 
fiindcă este fenomenologic, comparativ şi bazat pe surse 
scrise. Cartea oferă un exemplu de abordare a sistemelor 
religioase dezvoltat de disciplina înfloritoare cunoscută ca 



istoria religiilor, iar autorul este într-adevăr exponentul ^7 
cel mai distins al acestei discipline. 

Eliade oferă o critică explicită a „analfabetismului religi¬ 
os al atâtora dintre cei care scriu despre religiile primitive" şi 
argumentează în favoarea istoricităţii acestora, împotriva 
atât a evoluţioniştilor cât şi a decadentiştilor romantici, 
care văd dezvoltarea religiei ca pe o mişcare liniară de la 
simplu la complex, primii „în sus", iar ultimii „în jos". 

Capitolele care urmează aplică aceste abordări, şi alte¬ 
le, la datele despre religiile aborigenilor australieni - Zei 
Supremi, Eroi Culturali, rituri de iniţiere şi mortuare, vraci. 
Eliade manevrează sursele clasice cu judecata echilibrată 
a istoricului şi selectează aspectele valoroase ale celor mai 
bune autorităţi moderne, între care Berndt, Elkin, Stanner 
şi Petri. Utilizând aceste date, el se mişcă de la inferenţă 
la ipoteză şi detectează prezenţa anumitor tipare de ritual 
şi credinţă care apar în religiile de pe întreg continentul 
australian. 

Asemeni antropologului Radcliffe-Brown (ale cărui 
prelegeri, „Cosmologia aborigenilor australieni", ţinute la 
University College, Londra, imediat după al Doilea Război 
Mondial, s-au numărat printre influenţele formative decisi¬ 
ve în propria mea carieră), Eliade s-a bazat pe intuiţie ca 
să descopere structuri şi configuraţii generale. Şi chiar 
dacă se poate lesne argumenta că datele pe care se bazează 
aceste structuri nu sunt fondate pe metode ştiinţifice sau 
comparaţii şi cuantificări controlate, date mai bune sunt 
acum imposibil de obţinut. Modelele şi metaforele au ajuns 
să fie privite, cum a prezis Max Black în urmă cu un de¬ 
ceniu, ca o parte respectabilă a culturii ştiinţifice: „Căci 



ştiinţa, la fel ca disciplinele umaniste, la fel ca literatura, 
este o problemă de imaginaţie." 1 

Eliade subliniază că descoperirea influenţelor din 
Melanezia şi alte părţi ale Sud-Estului asiatic, precum şi 
din zone mai îndepărtate cum ar fi India, a distrus pentru 
totdeauna noţiunea simplist evoluţionistă a caracterului de 
Naturvolk cu adevărat „primitiv" al religiilor australiene, 
citând dovezi arheologice şi lingvistice impecabile. Propria 
sa erudiţie vastă în domeniul religiilor orientale şi al şa¬ 
manismului siberian îi permite să pună într-o solidă per¬ 
spectivă comparată descoperirile sale privitoare la riturile 
de iniţiere şi cultele secrete. 

„Scopul ultim al istoricului religiilor", scrie Eliade în 
concluzia finală a cărţii sale, „nu este să arate că există un 
anumit număr de tipuri sau tipare de comportament reli¬ 
gios, cu simbologiile şi teologiile lor specifice, ci mai de¬ 
grabă să le înţeleagă semnificaţiile. Iar semnificaţiile acestea 
nu sunt date odată pentru totdeauna, nu sunt pietrificate’ 
în respectivele tipare religioase, ci sunt mai degrabă des¬ 
chise’, în sensul că se schimbă, cresc şi se îmbogăţesc de o 
manieră creativă în procesul istoric." 

Eliade aduce o contribuţie remarcabilă la problema 
relaţiei dintre religie şi procesele istorice, cu referire 
specială la mişcările religioase moderne, precum cultul 
Kurângara, care s-a răspândit în multe grupări australiene 
şi care, pentru el, demonstrează potenţialul creativ mani¬ 
festat de unele religii în situaţie de criză spirituală. Astfel 
de mişcări generează simboluri şi rituri şi în aceste produ- 


1 Max Black, Models andMetaphors (Ithaca. Corneli Umversity Press. 
1962), p.243. 



se ale schimbării religioase caută Eliade cu cea mai mare 
atenţie indicaţii privind semnificaţiile în religii, ceea ce 
Clifford Geertz a numit „comentariu metasocial“. 2 

VICTOR TURNER 
University of Chicago 


2 Clifford Geertz, „Deep Play: Notes on the Balinese Cockfight", Dae- 
dalus, Winter, 1972, p.26. 



PREFAŢA 


în finalul strălucitului său eseu intitulat „Despre înţe¬ 
legerea religiilor necreştine“, Ernst Benz a explicat de ce 
râvnea „o înţelegere clară a stadiilor timpurii ale conştiin¬ 
ţei religioase a omenirii". El a dorit să cunoască „modul 
cum a trecut omul prin aceste stadii până în prezent şi cum 
zac ele scufundate în adâncurile umanităţii noastre într-o 
formă care acum pentru noi este îngrădită şi ascunsă. Nu e 
vorba de vreo dorinţă de întoarcere la acele stadii. Este 
mai degrabă aspiraţia de a cunoaşte continuitatea internă 
a semnificaţiei în dezvoltarea variatelor forme şi etape ale 
conştiinţei religioase." 1 Prin „religii necreştine" Benz înţele¬ 
gea religiile orientale şi ale Orientului îndepărtat: islamul, 
hinduismul, buddhismul, confucianismul, shintoismul. Toa¬ 
te aceste tradiţii asiatice sunt încadrate de savanţii apuseni 
printre „religiile evoluate". Cu o luciditate şi candoare 
exemplare, Benz expune câteva din principalele sale difi¬ 
cultăţi în încercarea de a înţelege semnificaţia simbolurilor, 
ritualurilor sau dogmelor lor. în pofida unor astfel de ex¬ 
perienţe, mulţi savanţi apuseni cred că în ultimele două 
generaţii s-au făcut progrese importante, că mulţumită lu¬ 
crărilor lui L. Massignon, G. Tucci, P. Muss, Ed. Conze, H. 
Corbin, D.T.Suzuki şi alţii, cel puţin conceptele de bază ale 
islamului, hinduismului şi buddhismului au devenit accesi¬ 
bile cititorului apusean inteligent şi simpatetic. 


1 Ernst Benz, „On Understanding Non-Christian Religions“, în Mir- 
cea Eliade and Joseph M. Kitagawa (eds.), The History of Religions: Essays in 
Methodology (Chicago, 1959), p. 131. 



Un astfel de progres nu s-a înregistrat cu siguranţă în 
înţelegerea religiilor „primitive". 2 Unii antropologi şi isto¬ 
rici ai religiilor sunt tot mai conştienţi de această situaţie. E 
suficient să citim recenta carte a antropologului de la Ox¬ 
ford, E.E. Evans-Pritchard, Theories of Primitive Religions, ca 
să înţelegem principalele cauze ale eşecului. Evans-Pritchard 
expune şi critică unele din teoriile cele mai populare pri¬ 
vitoare la religiile primitive, de la E.B. Tylor la Lucien 
Levy-Bruhl şi Bronislaw Malinowski. Aceeaşi temă a fost 
acoperită, cel puţin în parte, de Robert H. Lowie în lucră¬ 
rile sale Primitive Religions (1925; ediţie revizuită 1947) şi 
History of Ethnological Theory (1937), de Wilhelm Schmidt 
în The Origin and Growth ofReligion (1931; ediţia germană 
originală a fost publicată în 1930) şi de Ugo Bianchi în 
Storia della Etnologia (1963). Nu e nevoie să rezumăm aici 
aceste reexaminări critice ale atâtor teorii faimoase şi, la 
un moment sau altul, larg acceptate. Dar pare acum evident 
că toate aceste ipoteze, teorii şi reconstrucţii „istorice" sunt 
mai semnificative pentru istoria culturală a lumii apusene 
decât sunt utile pentru înţelegerea religiilor primitive. 

în fapt, istoria teoriilor etnologice şi în mod special 
istoria teoriilor despre religiile primitive constituie un subiect 
ideal pentru o monografie de tipul „istoria ideilor". înce¬ 
pem să realizăm cât de mult a profitat conştiinţa apuseană 

2 Termenul „primitiv" este ambiguu şi inconsistent; vezi inter alia 
Francis L.K. Hiss, „Rethinking the Concept .Primitive’", Current Anthro- 
pology , V (iunie 1964), 169-78. Dar el a pătruns în limbajul de zi cu zi 
şi este folosit pe scară largă de antropologi. Desemnăm prin „primitive" 
societăţile arhaice, tradiţionale (în sensul de ne-aculturate), care nu au lăsat 
mărturii scrise. Vezi şi Stanley Diamond, „The Search for the Primitive", 
în Man’s Image in Medicine andAnthropology, editată de I. Galdston (New 
York, 1963), pp. 62-115. 



de pe urma întâlnirilor cu culturi exotice şi nefamiliare. Şi 
nu mă refer la cantitatea de „informaţii" eventual dobândite. 
Mă gândesc doar la rezultatele creative ale unor astfel de 
întâlniri culturale (de pildă Picasso şi descoperirea artei 
africane, etc.). „Rezultate creative" similare nu pot fi de¬ 
tectate printre teoriile elaborate în confruntarea cu religiile 
primitive. Cu toate acestea, respectivele teorii sunt parte 
integrantă a istoriei culturale apusene. Indiferent cât de 
imperfecte sau irelevante ar putea fi, ele dezvăluie stânje¬ 
neala profundă a omului modern în abordarea oameni¬ 
lor „primitivi" şi în încercarea de a înţelege modalităţile 
„arhaice" ale fiinţei. 

E reconfortant să citeşti verdictul unui antropolog legat 
de analfabetismul religios al atâtora dintre cei care au scris 
despre religiile primitive. Evans-Pritchard nu ezită să afirme 
că dacă „ei ar fi citit mai în profunzime, să zicem, teologia 
creştină, istoria, exegeza, apologetica, gândirea simbolică şi 
ritualul, ar fi fost mult mai bine situaţi pentru a face aprecieri 
despre ideile religioase şi practicile primitive." 3 Faptul aces¬ 
ta este cu siguranţă adevărat şi nici un istoric al religiilor 
nu va omite să sublinieze astfel de afirmaţii. 4 Pe de altă 
parte însă, cunoaşterea religioasă ca atare nu garantează 
înţelegerea religiilor primitive. Indiferent de situaţie, anal- 


3 Evans-Pritchard, Theories of Primitive Religions (Oxford, 1965), 
pp. 16-17. 

4 Acelaşi autor subliniază de asemenea necesitatea de a integra studiul 
religiilor primitive în perspectiva mai largă a istoriei religiilor. „Mai devre¬ 
me sau mai târziu, dacă e să avem o teorie sociologică generală a religiei, va 
trebui să luăm în considerare toate religiile, şi nu doar religiile primitive; 
numai procedând în felul acesta putem înţelege câteva din trăsăturile sale 
esenţiale." {Theories of Primitive Religions, p. 113). 



fabetism religios sau cunoaştere, cercetătorul apusean abor- 13 
dează „lumea primitivă" cu anumite presupoziţii ideologice. 
Faptul însuşi al „primitivismului" este cel care i-a fascinat 
pe cercetători în ultimii cel puţin două sute de ani. O între¬ 
bare preliminară le-a ghidat mai mult sau mai puţin tacit 
investigaţiile: oare din punct de vedere religios „primitivii" 
moderni reprezintă un stadiu foarte apropiat de „începutul 
absolut", sau dimpotrivă, primitivii (sau majoritatea lor) 
prezintă o „degenerare" mai mult sau mai puţin catastrofală, 
o cădere dintr-o stare de perfecţiune primordială? 

Putem numi aceste două orientări antagoniste „evolu- 
ţionism" şi „decadentism-romantic". Prima tendinţă a fost 
în vogă odată cu pozitivismul general al Zeitgeist -ului din 
secolul al XlX-lea. în fapt, ea a dominat lumea savantă de 
la Auguste Comte şi Herbert Spencer până la E.B. Tylor şi 
Sir James Frazer. A doua orientare, legată în egală măsură de 
ideologia iluministă a Nobilului Sălbatic şi de teologia creşti¬ 
nă, a dobândit prima oară un grad de prestigiu ştiinţific odată 
cu Andrew Lang şi Wilhelm Schmidt, dar nu a devenit nicio¬ 
dată populară printre etnologi şi istoricii religiilor. 

în pofida deosebirilor radicale dintre ele, aceste ideolo¬ 
gii au două lucruri în comun: 1) obsesia legată de originea şi 
de începuturile religiilor; 2) acceptarea necondiţionată a 
faptului că începutul a fost ceva „simplu şi pur". Fireşte că 
evoluţioniştii şi decadentiştii romantici înţelegeau simplita¬ 
tea primordială în moduri foarte diferite. Pentru evoluţio- 
nişti, „simplu" înseamnă elementar, altfel spus ceva foarte 
apropiat de comportamentul animalelor. Pentru decaden¬ 
tiştii romantici, simplitatea primitivă era fie o formă de 
plenitudine sau perfecţiune spirituală (Lang, Schmidt), fie 



14 | simplitatea naivă a Nobilului Sălbatic anterior coruperii şi 
degenerării pe care i le-au adus civilizaţia (Rousseau, Ilumi¬ 
nismul). Ambele aceste ideologii postulau evoluţia religiilor 
arhaice ca pe o mişcare liniară de la simplu la complex, deşi 
în sensuri opuse: în sus (evoluţioniştii) sau în jos (decaden- 
tiştii romantici). Dar astfel de interpretări implicau o abor¬ 
dare naturalistă sau teologică, nu una istorică. 

Ştiinţa apuseană a petrecut aproape un secol elaborând 
un număr de reconstrucţii ipotetice ale „originii şi dezvoltă¬ 
rii" religiilor primitive. 5 Mai devreme sau mai târziu toate 
aceste eforturi s-au demodat şi în prezent ele sunt relevante 
numai pentru istoria minţii apusene. în ultimii treizeci sau 
patruzeci de ani „istoricitatea" culturilor şi religiilor primi¬ 
tive a fost acceptată în mod universal. Nici un etnolog sau 
istoric al religiilor contemporan nu mai crede că primitivii 
sunt sau au fost Naturvolker, că ei nu trăiesc în Istorie şi nu 
au fost schimbaţi de către aceasta. Principala deosebire în 
comparaţie cu alte tipuri de culturi constă în faptul că 
primitivii nu sunt atât de interesaţi în ceea ce numim noi 
„istorie", altfel spus, în seria de evenimente ireversibile care 
au loc în timpul linear, istoric. Ei sunt preocupaţi mai de¬ 
grabă de propria lor „istorie sacră", adică de actele mitice 
şi creatoare care le-au întemeiat cultura şi instituţiile şi au 
atribuit semnificaţie existenţei umane. 

Această atitudine particulară a primitivilor faţă de 
istorie constituie o problemă destul de complicată pe care 
nu o putem discuta aici. Ceea ce ne interesează pentru mo- 

5 Aceasta era fireşte în consonanţă cu tendinţa generală a ideologiei 
secolului al XIX-lea: vezi M. Eliade „The Quest for the ‘Origins’ of 
Religion", History of Religions, IV (vara 1964), 154-169, retipărit în The 
Quest (Chicago, University of Chicago Press, 1969), pp. 37-53. 



ment este faptul că descoperirea şi acceptarea istoricităţii pri¬ 
mitive nu a avut rezultatele ce ar fi fost de aşteptat de la o 
asemenea schimbare decisivă, anume tranziţia de la o abor¬ 
dare naturalistă (sau teologică) la una istorică. într-adevăr, 
mult prea mult timp şi energie au fost consacrate unor recon¬ 
strucţii ipotetice ale istoriei diverselor religii primitive. Dar 
chiar dacă rezultatele tuturor acestor analize laborioase ar fi 
convingătoare (ceea ce nu e întotdeauna cazul), adevăratele 
probleme ridicate de acceptarea istoricităţii religiilor 
primitive rămân nesoluţionate. în ultimă instanţă, ceea ce 
dorim să ştim este semnificaţia diferitelor modificări istori¬ 
ce care au avut loc într-o religie arhaică dată. Ştim că o 
schimbare istorică (de exemplu trecerea de la stadiul de 
culegător la cel sedentar, împrumutul unei invenţii tehnice 
sau instituţii străine etc.) are şi o semnificaţie religioasă, 
dat fiind că un număr de simboluri, mituri şi ritualuri apar 
ca rezultat al procesului. Cu alte cuvinte, modificările aduse 
de împrejurările istorice nu au fost primite pasiv, ci au 
ocazionat noi creaţii religioase. Faptul că atâţia primitivi 
nu doar că au supravieţuit, dar au prosperat şi s-au dezvoltat 
până la contactul direct şi masiv cu europenii, le dovedeşte 
creativitatea spirituală. Iar la nivelul culturii, spiritual este 
echivalent cu religios. Mai mult, creativitatea religioasă este 
independentă de progresul tehnologic. Australienii, de pildă, 
au elaborat un sistem religios magnific, deşi tehnologia lor 
a rămas elementară. 

Pe scurt, descoperirea şi acceptarea istoricităţii primi¬ 
tivilor nu au dus la apariţia nici unei hermeneutici adecvate 
a religiilor arhaice. Studierea unui trib ca un continuum 
istoric mai degrabă decât un Naturvolk marchează un pro- 



greş semnificativ, dar asta nu e suficient. „Istoria sacră" a 
primitivilor se cuvine a fi considerată o lucrare a minţii 
umane, iar nu demitologizată pentru a o reduce la o „pro¬ 
iecţie" a condiţiilor psihologice, sociologice sau economice. 
Reducţionismul ca metodă generală de abordare a anumitor 
tipuri de „realitate" poate contribui la rezolvarea problemelor 
omului apusean, dar ca instrument hermeneutic e irelevant. 
Şi e irelevant cu deosebire în cazul culturilor arhaice. Căci 
creativitatea omului primitiv este prin excelenţă religioasă. 
Creaţiile sale etice, instituţionale şi artistice sunt depen¬ 
dente, sau inspirate, de experienţa şi gândirea religioasă. 
Numai dacă luăm în serios aceste oeuvres - la fel cum luăm 
în serios Vechiul Testament, tragediile greceşti sau lucrările 
lui Dante, Shakespeare şi Goethe - primitivii îşi vor afla locul 
adecvat în desfăşurarea istoriei universale, în continuitate 
cu alte populaţii creative din trecut şi din prezent. Nu e des¬ 
tul să se repete că primitivii nu sunt nici „sălbatici", nici 
„prelogici", şi pot gândi la fel de consistent ca şi apusenii, 
sau că structurile lor sociale şi sistemele lor economice le 
dovedesc din plin maturitatea teoretică şi vigilenţa empirică. 
Toate acestea sunt fără îndoială adevărate, dar nu ne ajută 
să înţelegem mai bine. Ele proclamă stăruitor că primitivii 
sunt fiinţe omeneşti „normale", dar nu arată şi că ei sunt 
creativi. Numai o lucrare hermeneutică competentă, reali¬ 
zată pe ansamblul expresiilor religioase arhaice, va fi în 
măsură să înţeleagă şi să interpreteze dimensiunile specifice 
ale acestui tip de creativitate. 

E de aşteptat ca la un moment dat în viitor reprezentan¬ 
ţii politici şi culturali ai noilor state din Africa sau Oceania, 
adică descendenţii celor pe care încă îi mai numim „primi¬ 
tivi", să obiecteze viguros la expediţiile antropologice şi 



celelalte tipuri de activitate de teren. Ei vor sublinia pe bună 
dreptate că popoarele lor au fost prea mult timp „obiectul" 
unor astfel de investigaţii, cu rezultate mai degrabă deza¬ 
măgitoare. într-adevăr, e bine cunoscut faptul că principalul 
interes al savanţilor europeni a fost studiul culturilor ma¬ 
teriale şi analiza structurii familiei, a organizării sociale, a 
legilor tribale şi aşa mai departe. Acestea sunt probleme, 
am putea spune, importante şi chiar urgente pentru ştiinţa 
apuseană, dar de importanţă secundară pentru înţelegerea 
semnificaţiei unei anumite culturi, aşa cum a fost ea înţeleasă 
şi asumată de proprii ei membri. (Studii mai ample, simpa¬ 
tetice şi inteligente, precum cele ale lui Marcel Griaule, 
Evans-Pritchard, Victor Tumer, Ad. E. Jenson sau R.G. Lien- 
hardt şi alţi câţiva antropologi culturali, sunt mai degrabă 
excepţii.) Cei aflaţi la conducerea noilor state africane, de 
exemplu, ar putea decide mai curând să angajeze savanţi 
europeni ca să studieze şi să interpreteze marile lor creaţii 
spirituale - sistemele lor religioase, mitologiile, folclorul, 
artele plastice, dansurile - în locul unui aspect particular şi 
minor al societăţii sau tehnologiei lor. Ei vor cere de aseme¬ 
nea să fie judecaţi pe baza acestor oeuvres, şi nu pe temeiul 
structurilor familiale, al organizării sociale sau al superstiţi¬ 
ilor. întocmai cum, ar putea ei să adauge, cultura franceză 
trebuie apreciată şi judecată după capodoperele sale - ca¬ 
tedrala din Chartres, lucrările lui Racine, Pascal şi toate 
celelalte creaţii majore ale minţii - şi nu, de exemplu, stu¬ 
diind economia rurală versus cea urbană, sau fluctuaţiile 
ratei naşterilor, sau amplificarea anticlericalismului în se¬ 
colul al XlX-lea, sau succesul romanului poliţist, sau multe 
alte probleme de acest gen. Acestea din urmă sunt desigur 



parte a istoriei sociale şi culturale a Franţei, dar ele nu sunt 
nici reprezentative, nici ilustrative pentru geniul francez. 6 

Una din cele mai recente neînţelegeri e legată tocmai 
de recunoaşterea „normalităţii“ primitive. Odată ce s-a admis 
că primitivii nu sunt nici sălbatici, nici înapoiaţi mental, ci 
fiinţe omeneşti normale şi sănătoase, savanţii au încercat 
să afle cât de aproape sunt ei de contemporanii lor euro¬ 
peni. Bineînţeles, pentru unii psihologi aproape că nu există 
deosebire între primitivi şi apusenii din secolul al XX-lea. 
Dar truismul acesta nu ne ajută să-i înţelegem pe primitivi, 
deoarece continuăm să judecăm indivizii şi popoarele nu 
pe tdmeiul normalităţii lor psihologice, ci al creativităţii. 
Alţi savanţi au evidenţiat că mintea arhaică nu era stagnantă, 
că unii primitivi au făcut descoperiri tehnologice importante 
(Murdock, de pildă, susţine că agricultura a fost redescope¬ 
rită de africani), că alţii aveau un anume sens al istoriei (de 
exemplu, tradiţiile lor orale conservă amintirile unor eveni¬ 
mente istorice importante), sau chiar că anumite triburi 
australiene au anticipat unele din cele mai noi teorii mate¬ 
matice, şi aşa mai departe. 

Toate acestea pot fi adevărate, dar pentru scopul nostru 
ele sunt irelevante. Putem chiar suspecta o dorinţă incon¬ 
ştientă de a-i ţine pe primitivi undeva în spatele nostru, în 
perioada neolitică, în Evul Mediu, într-o eră precapitalistă, 

6 în plus, ne putem aştepta de asemenea la o reacţie împotriva uzan¬ 
ţei academice tradiţionale care permite unui cercetător ca, după o perioadă 
mai lungă sau mai scurtă de „muncă de teren", să publice o monografie 
despre cultura sau religia acelei populaţii. E uşor de imaginat cum ar fi 
primite eforturile unui cercetător asiatic sau african care, neştiind aproape 
nimic despre istoria creştinismului, ar studia timp de un an sau doi viaţa 
religioasă a unui sat din sudul Franţei, după care ar scrie o monografie 
intitulată Religia Franţei. 



şi aşa mai departe. Pare un efort de a-i situa pe primitivi în 
perspectiva unei istorii liniare, şi aceasta este istoria noastră. 
Astfel stând lucrurile, în ciuda tuturor proclamaţiilor entu¬ 
ziaste şi generoase despre egalitatea fundamentală dintre 
omul arhaic şi cel apusean modem, rezultatul final nu este 
încurajator pentru primitivi. Descoperirile lor tehnologice 
vor fi fost importante pentru neolitic, dar ele s-au oprit 
acolo, iar geniului lor ştiinţific inventiv nu e comparabil cu 
al grecilor sau al vechilor chinezi, ca să nu mai vorbim de 
al lumii apusene modeme. Nici posesia unui anumit „simţ 
al istoriei" nu e suficient pentru a-i apropia pe primitivi de 
evrei. Toate acestea echivalează cu a spune că primitivii 
au fost capabili de anumite descoperiri care au jucat un rol 
important în ridicarea Apusului, dar că dintr-un motiv sau 
altul foarte puţini dintre ei au înregistrat progrese semnifi¬ 
cative în această direcţie. în ultimă instanţă, aceasta înseamnă 
că primitivii sunt în urma noastră, iar dacă în viitorul apropiat 
ei vor fi în măsură să atingă statutul Vestului, aceasta se va 
datora faptului că au fost ajutaţi să atingă acel scop. 

Nu cred că o asemenea abordare este corectă din punct 
de vedere istoric. Indiferent care va fi fost contribuţia pri¬ 
mitivilor la progresul ştiinţei şi al tehnologiei, adevăratul 
lor geniu nu s-a exprimat la acest nivel. Dacă le luăm în serios 
istoricitatea, adică răspunsurile lor pozitive la schimbările 
şi crizele istorice, trebuie să admitem că creativitatea lor 
s-a exprimat aproape exclusiv în plan religios. Nu trebuie 
să judecăm toate creaţiile spiritului uman după o scară de 
valori apuseană modernă. Faptul este evident chiar şi în 
cadrul istoriei culturii apusene. Capodoperele folclorului 
literar european sunt independente de Homer, Dante sau 



Racine şi nu au practic nimic de-a face cu supoziţiile estetice 
ale acestora. Ele nu sunt însă, din acest motiv, capodopere 
literare mai puţin importante. Trebuie să acceptăm o creaţie 
spirituală în propriul ei sistem de referinţă. Creativitatea 
primitivilor şi-a atins apogeul la nivelul religios. Faptul 
acesta e suficient pentru a le asigura locul în istoria univer¬ 
sală. Dar condiţia este să facem efortul de a înţelege corect 
aceste expresii religioase; cu alte cuvinte, să elaborăm ce 
s-ar putea numi o „hermeneutică creatoare" a lumilor 
religioase arhaice. 

Religii australiene are la bază un curs pe care l-am ţinut 
la Universitatea din Chicago în anul 1964. Le sunt recunos¬ 
cător foştilor mei studenţi Nancy Auer şi Alf Hiltebeitel 
pentru grija lor în a corecta şi îmbunătăţi stilistic textul, 
care a fost publicat în History of Religions. Prefaţa aceasta a 
apărut prima oară cu titlul ,On Understanding Primitive 
Religions’ în Glaube und Geschichte (Festschrift fur Ernst 
Benz), publicată de E.J. Brill în 1967. 

MIRCEA ELIADE 

University of Chicago 

FIINŢE SUPRANATURALE 
SI ZEI SUPREMI 

5 


Există o credinţă generală printre australieni că lu¬ 
mea, omul şi diversele animale şi plante au fost create 
de anumite Fiinţe Supranaturale care pe urmă au dis¬ 
părut, fie înălţându-se la cer, fie intrând în pământ. Actul 
„creaţiei 11 a fost mai puţin o cosmogonie, cât modelarea şi 
transformarea unui material pre-existent; nu a fost o cre- 
atio ex râhilo, ci modelarea unei substanţe cosmice amorfe 
care existase deja înainte de apariţia Fiinţelor Supranatu¬ 
rale. Tot astfel, „crearea 11 omului a fost mai degrabă o 
modificare a unei fiinţe anterioare informe sau monstru¬ 
oase. Miturile tind să sublinieze completarea morfologică 
şi instruirea spirituală a omului primordial mai curând 
decât venirea sa la viaţă dintr-o formă materială pre¬ 
existentă. Omul a fost făcut cu adevărat când a căpătat 
forma sa actuală şi când i-au fost revelate instituţiile 
religioase, sociale şi culturale ce vor constitui de atunci 
înainte moştenirea cea mai preţioasă a tribului său. 

Apariţia omului şi a lumii actuale au avut loc în 
Vremea Visului - perioada alchera sau alcheringa, ca să 
folosim termenii Aranda pentru epoca aceasta primor- 

dială şi fabuloasă. Peisajul fizic s-a schimbat şi omul a 
devenit ce este el astăzi ca urmare a unui şir de fapte 
ale Fiinţelor Supranaturale. Nicăieri în Australia actele 
creatoare ale personajelor din „Vremea Visului" nu ne 
impresionează prin grandoare. în fapt, majoritatea „mi¬ 
turilor de creaţie" din centrul Australiei vorbesc doar despre 
lungi şi monotone peregrinări ale unor diverse tipuri de 
Fiinţe Primordiale, peregrinări în decursul cărora ele au 
modificat peisajul, au produs plante şi animale şi au înde¬ 
plinit o serie de „ritualuri" care începând de atunci au fost 
repetate fidel de către aborigeni. Naraţiunile acestor acte 
creatoare constituie ceea ce numim „mituri"; într-adevăr, 
ele sunt „sacre" şi servesc ca fundamente şi justificări 
pentru întreaga viaţă religioasă a tribului. „Vremea Vi¬ 
sului" s-a încheiat când Fiinţele Supranaturale au părăsit 
suprafaţa pământului. Dar trecutul mitic nu a fost pierdut 
pentru totdeauna; dimpotrivă, el este recuperat periodic 
prin ritualurile tribului. Aşa cum vom vedea, ceremoniile 
cele mai sacre şi cu deosebire cele secrete se presupune 
că reactualizează evenimentele mitice, făcând ca timpul 
fabulos al începuturilor să devină prezent 

Ca şi în cazul tuturor celorlalte religii „primitive", 
a înţelege religia australiană înseamnă în ultimă instanţă 
a şti ce s-a petrecut in illo tempore, altfel spus, ce tip de 
Fiinţe Primordiale şi-au făcut apariţia dintru început, 
ce fel de activităţi au săvârşit - şi în ce scop - şi ce s-a 
întâmplat cu ele după aceea. Cum era de aşteptat, dez¬ 
baterea cea mai animată între oamenii de ştiinţă a fost 
cu privire la tipul şi structura Fiinţelor Primordiale: 

au fost Zei Celeşti, „Părinţi Universali", strămoşi mitici 
teriomorfi, duhuri ale unor căpetenii faimoase? Con¬ 
troversa aceasta este extrem de semnificativă atât pentru 
înţelegerea religiilor australiene cât şi pentru istoria 
înţelegerii religiilor arhaice de către savanţii apuseni 
-în fapt, dezbaterea este revelatoare pentru istoria minţii 
apusene moderne în general. 

Din acest motiv vom intra în anumite detalii ale 
discuţiei privitoare la categoriile specifice de Fiinţe Pri¬ 
mordiale australiene, aşa-numiţii Părinţi Universali [All- 
Fathers ] sau Fiinţe Celeste ale triburilor din sud-est. 
întrucât populaţiile acestea au dispărut sau au fost prea 
rapid civilizate, nu dispunem de mitologiile lor com¬ 
plete. Dar în a doua jumătate a secolului al XlX-lea au 
fost adunate suficiente informaţii, mai ales de către 
A.W. Howitt, pentru a ne permite să înţelegem structura 
religiilor lor. Principala caracteristică a tuturor acestor 
populaţii este credinţa lor în Fiinţele Celeste suprana¬ 
turale. Pentru simplificarea prezentării, voi folosi aproape 
exclusiv datele lui Howitt. Referiri la unele autorităţi 
mai vechi vor fi făcute mai târziu, când vom discuta 
impactul observaţiilor lui Howitt asupra ştiinţei con¬ 
temporane. 

Fiinţele celeste din sud-estul Australiei 

> 

în cartea sa despre tribul Narrinyeri, publicată în 
1847, George Taplin scria că aceşti aborigeni „invocă 
Fiinţa Supremă cu numele de Numtndere şi Martummere. 

Despre el se spune că a făcut toate lucrurile de pe pă¬ 
mânt, a dat oamenilor armele pentru război şi vânătoare 
şi a fondat toate riturile şi ceremoniile practicate de 
aborigeni, fie că sunt legate de viaţă sau de moarte. La 
întrebarea de ce aderă ei la o anumită datină, răspunsul 
este: Nummdere a poruncit. Nwrundere s-a dus la Wyrra- 
warre, luându-şi copiii cu el." 1 Despre Wyrra-warre se 
spune că este cerul, iar Taplin adaugă că „Narrinyeri îi 
menţionează întotdeauna numele cu veneraţie." El re¬ 
latează că în timpul unei mari vânători de canguri, „când 
s-a, ajuns pe terenul de vânătoare, a fost arătat un 
wallaby care fusese ucis pe drum iar femeile au aprins 
un foc. După care bărbaţii s-au aşezat în cerc şi au 
intonat un fel de cânt, bătând în acelaşi timp din picioare. 
Wallaby-ul a fost pus pe foc şi când a început să se ridice 
fumul, la un semnal, vânătorii s-au repezit spre el ridi- 
cându-şi armele către cer. Am aflat pe urmă că această 
ceremonie fusese instituită de Nummdere .“ 2 Scena aceasta 
i-a amintit lui Howitt de începutul unui anumit ritual, 
în care bărbaţii îndreptau spre cer arme sau crengi, 


1 George Taplin, The Narrinyeri: An Account of the Tribe of Australian 
Aborigenes Inhabitingthe Country around the Lakes Alexandrina, Albert, and 
Coorong (Adelaide, 1947), p.55; citat de A.W. Howitt, The Native Tribes of 
South-EastAustralia (citat de aici înainte ca Native Tribes) (London: Mac- 
millan, 1904), p.488. O examinare critică a datelor lui Taplin se găseşte 
în Wilhelm Schmidt, Ursprung der Gottesidee (citat de aici înainte ca 
„Ursprung"), I (ed.2; Miinster, 1926), 328, 399 ff., 408. 

* Nume generic pentru mai multe specii de canguri de talie mijlocie 
(n. trad.) 

2 Taplin, The Narrinyeri, p.55; citat de A.W.Howitt, Native Tribes, 
pp.488-89. 

,arătând spre marele Biambun, al cărui nume nu se cu¬ 
vine a fi rostit decât la ceremonii şi doar în prezenţa 
persoanelor iniţiate .’ 3 

Un alt trib, Wimbaio, crede că Nurelli a făcut între¬ 
gul ţinut, cu toţi copacii şi animalele sale. După ce le-a 
dăruit aborigenilor legi, el s-a ridicat la cer şi acum 
este una din constelaţii . 4 Potrivit miturilor tribului 
Worjobaluk, Bunjil, Fiinţa Supremă, a locuit cândva pe 
pământ ca un Mare Om, dar în cele din urmă s-a ridicat 
la cer. Bunjil mai este numit şi „Tatăl Nostru “. 5 Alte 
Fiinţe Supreme ale triburilor din sud-est - Baiame, Da- 
ramulun, Mungan-ngaua - sunt de asemenea numite 
„taţi“. Mungan-ngaua, de exemplu, înseamnă literal 
„Tatăl Nostru al Tuturor “. 6 

Kulin şi Wurungerri îl descriu pe Bunjil ca pe un 
bătrân cu două soţii; fiul său este Binbeal, curcubeul. 
Bunjil i-a învăţat pe Kulin meşteşugurile şi instituţiile 
sociale. După care s-a ridicat la ceruri; de acolo el 
veghează asupra tribului. Howitt arată că această fiin¬ 
ţă celestă era desemnată de regulă ca Mami-ngata, 
adică „Tatăl Nostru", mai degrabă decât cu numele său 
de Bunjil. Howitt a fost impresionat şi de faptul că în 
aceste mituri elementul uman predomină asupra celui 
animal . 7 

3 Howitt, Native Tribes, pp.489. 

A Ibid. 

5 Ibid., pp.489-90. 

6 Ibid., pp.490-91. 

7 Ibid., p.492. 

Este important de notat că la triburile din sud-est 
numele şi miturile acestor Fiinţe Supreme sunt cunos¬ 
cute numai iniţiaţilor. Femeile şi copiii nu ştiu aproape 
nimic despre ele. Printre Kurnai, de exemplu, femeile 
ştiu doar că în cer există o Fiinţă Supremă numită 
Mungan-ngaua, „Tatăl Nostru al Tuturor". 8 în fapt, 
numai în stadiul final şi cel mai secret al iniţierii novi¬ 
cele află mitul esenţial - anume că Mungan-ngaua a trăit 
pe pământ cu mult timp în urmă şi i-a învăţat pe stră¬ 
moşii Kurnai-lor elementele culturii lor. Mungan-ngaua 
a fondat riturile secrete de iniţiere (jeraeil ), iar fiul său 
căsătorit, Tundum, le-a condus pentru prima oară şi a 
folosit două bull-roarer care poartă numele lui şi al 
soţiei sale. Dar un trădător a dezvăluit femeilor mis¬ 
terele jeraeil. în mânia sa, Mungan-ngaua a provocat 
un cataclism cosmic în care a pierit aproape întreaga 
speţă umană; curând după aceea el s-a ridicat la cer. 
Fiul său Tundum şi soţia acestuia au fost transformaţi 
în delfini. 9 

Există evident o mare deosebire între ce se ştia îna¬ 
inte de iniţiere - faptul că există un „Tată" ceresc a cărui 
voce seamănă cu un tunet îndepărtat - şi ce descoperă 

8 Howitt a întâlnit odată o femeie bătrână, supravieţuitoare a tribului 
Theddora, iar când a întrebat-o despre Daramulun, ea i-a răspuns: „Tot ce 
ştiu despre Daramulun este că el coboară cu un zgomot ca de tunet pentru 
a face din băieţi, bărbaţi. Noi îl numim Papang.“ ( ibid . p.493). Papang, 
explică Howitt, înseamnă „Tată“. „Zgomotul ca de tunet" e produs de 
bull-roarer. 

9 Ibid., p.630. Vezi şi M. Eliade, Birth and Re birt h (New York: Harper, 
1958), pp.10-31 (retipărit ca Rites and Symbob of Initiation) [New York: 
Harper Torchbooks] ); referirile ulterioare sunt la ediţia din 1958. 

neofitul în decursul riturilor secrete. El află despre 
mitul Fiinţei Supreme: faptele sale creatoare, mânia şi 
dispariţia sa de pe pământ. El învaţă de asemenea că 
dispariţia lui Mungan-ngaua a pus capăt unei perioade 
fabuloase. Pe scurt, neofitul descoperă că o serie de 
evenimente dramatice şi uneori catastrofice au avut loc 
într-un trecut mitic. Aşa cum vom vedea, revelarea „is¬ 
toriei sacre" secrete şi tradiţionale constituie centrul 
oricărei ceremonii australiene de iniţiere, chiar şi la 
triburile care nu împărtăşesc credinţa într-o Fiinţă Su¬ 
premă celestă. 

Pentru a completa imaginea oferită de datele sără¬ 
căcioase de care dispunem despre triburile din sud-est, 
am mai putea adăuga câteva exemple. Potrivit tribului 
Kamilaroi, Baiame a creat toate lucrurile. Deşi în gene¬ 
ral invizibil, Baiame a apărut sub formă omenească 
şi a oferit tribului diferite daruri. 10 în timpul iniţierii 
novicele Yuin învaţă mitul lui Daramulun („Tatăl"; el 
mai este numit şi Biamban, „Stăpânul"). Cu mult timp în 
urmă, Daramulun locuia pe pământ împreună cu mama 
lui. Pământul era pustiu, tare şi la fel de steril ca o pia¬ 
tră - şi nu existau oameni, doar animale. Daramulun 
l-a creat pe strămoşul tribului Yuin şi l-a învăţat cum 
să trăiască. 

El i-a dat legile care sunt transmise din tată în 
fiu, a întemeiat ceremoniile de iniţiere şi a făcut bull- 
roarer-ul, al cărui sunet îi reprezintă vocea. Daramulun 
este cel care le conferă vracilor puterea. Iar atunci când 

10 Howitt, Native Tribes , p.494. 

un om moare, Daramulun îi întâmpină spiritul şi are 
grijă de el. 11 

Aşa cum a arătat deja Howitt, toate aceste nume - 
Bunjil, Baiame, Daramulun şi aşa mai departe - se referă 
probabil la aceeaşi divinitate. „El este evident veşnic, 
căci a existat de la începutul tuturor lucrurilor şi trăieşte 
şi acum.“ 12 Nuîncapeîndoială că credinţaîntr-o asemenea 
Fiinţă Supremă face parte din tradiţiile cele mai arhaice 
şi mai autentice ale aborigenilor din sud-est. Credinţa 
a fost atestată înainte de instalarea misiunilor creştine. 
Mai mult, aşa cum am remarcat, numele, miturile şi 
ritualurile asociate cu Fiinţele Supreme sunt cât se poate 
de secrete, fiind dezvăluite exclusiv iniţiaţilor. Dacă e 
să suspectăm Fiinţa Supremă ca fiind doar rezultatul 
propagandei misionarilor, trebuie să ne întrebăm de ce 
ea nu le este cunoscută femeilor şi de ce a devenit atât 
de centrală în religiile şi tradiţiile sociale care aparţin 
trecutului mitic. 13 Am mai putea adăuga că acelaşi tip 
de divinitate, considerată a fi creat lumea şi pe om şi a 
se fi ridicat la cer după ce i-a dăruit omului rudimentele 
culturii, este atestată în multe alte religii arhaice. E greu 
să ne imaginăm că propaganda misionarilor ar fi dat 
naştere pretutindeni aceluiaşi tip de divinitate şi acelu¬ 
iaşi tipar mitologic. 

11 Ibid. p.495. 

12 Ibid. p.500. 

13 Ibid. Pp.501 ff. Schmidt a examinat cu mare minuţiozitate valoarea 
observaţiilor personale ale lui Howitt şi a criticat unele din concluziile sale; 
vezi Ursprung , I, 211-47, 296-301, etc.; vezi şi Vol.HI (Miinster, 1931), 
Index, s. v. 

Istoria unei controverse 

Când Howitt şi-a publicat cartea în 1904, majoritatea 
faptelor privitoare la Fiinţele Supreme din sud-estul 
Australiei erau deja cunoscute din articolele sale publicate 
în Journal ofthe Anthropological Institute (JAI), 1882-87 14 , 
precum şi din informaţiile adunate de Andrew Lang în 
lucrarea sa The Making of Religion (London, 1889). 
Putem bănui că, fără intervenţia lui Lang, faptele comu¬ 
nicate de Howitt ar fi jucat un rol mai important în 
interpretarea religiei australiene. în fapt, în monografia 
din 1904, Howitt a atenuat evaluarea sa iniţială a Fiin¬ 
ţelor Supreme, aşa cum o prezentase în articolele din JAI. 
Un motiv al acestei schimbări de atitudine putea să fi fost 
tumultul stârnit de cartea lui Lang. E adevărat că E.B. 
Tylor, în articolul său „Limits of Savage Religion" {JAI, 
XXI [1891], 283-301), încercase să explice Zeii Supremi 
australieni în termenii influenţei directe sau indirecte 
a misionarilor creştini. Cu toate acestea, ipoteza lui nu 
a fost foarte convingătoare, deşi în unele împrejurări o 
influenţă creştină este plauzibilă. 15 Dar în pledoaria sa 

14 Vezi, e.g., următoarele articole ale lui A.W. Howitt din JAI: „On 
Some Australian Beliefs" (XIII [1884], 185-98); „The Jeraeil, or Initiation 
Ceremonies of the Kurnai Tribe“ (XIV [1885], 301-27); „On the Migra- 
tion of the Kurnai Ancestors" (XV [1886], 400-27); şi „On Australian 
MedicineMen” (XVI [1887], 23-58). 

15 Howitt ştia din lunga şi intensiva lui activitate printre triburile din 
sud-estul Australiei, că teoria lui Tylor nu poate fi susţinută. Vezi şi N.W. 
Thomas, „Baiame and the Bell-Bird“, Man (1905), pp.44-52, Ursprung , 
I, 249 ff. 

pentru autenticitatea credinţelor australiene, Lang făcuse 
greşeala, abil scoasă în evidenţă de E.S. Hartland, 16 să 
prezinte zeii australieni în termeni aproape creştini. 
Hartland a remarcat pe bună dreptate că australienii nu 
vorbesc de „nemurire" sau „eternitate", ci de „viaţă foar¬ 
te lungă". (Ce nu şi-a dat seama Hartland este că aceste 
expresii plastice, „viaţă lungă", „bătrâneţe" şi altele, 
îndeplinesc aceeaşi funcţie ca şi „nemurire" sau „eter¬ 
nitate" în religiile mai elaborate.) 

O altă eroare metodologică a fost tendinţa lui Lang 
de a considera elementul mitic ca secundar sau aberant. 
Lang a etichetat drept „mituri" - care pentru el erau 
„poveşti obscene sau comice" - tot ce nu i-a plăcut într-o 
„religie primitivă"; vom insista mai târziu asupra acestei 
prejudecăţi ideologice. El a fost totuşi impresionat de 
critica lui Hartland şi în replica sa i-a reamintit opo¬ 
nentului său că deja în lucrarea Myth, Ritual and Religion 
(Voi. I [London, 1901], cap. XI) el admisese coexistenţa 
„elementelor mitice şi religioase în credinţe." 17 Dar Hart¬ 
land a subliniat pe bună dreptate că aceasta implică 
recunoaşterea justeţei criticii sale. 18 


16 Vezi E.S. Hartland, „The ‘High Gods’ of Australia", Folk-lore, IX 
(1898), 290-329. 

17 Andew Lang, „Australian Gods: A Reply", Folk-lore, X (1899), 
1-46; vezi p. 14. 

18 E.S. Hartland, „Australian Gods: Rejoinder", Folk-lore, X (1899), 
46-57; vezi p.50. Controversa Lang-Hartland a fost analizată minuţios de 
Schmidt în Ursprung (I, 273-311) în enormul capitol „Die Kritick der 
Theorie Langs" (pp. 211-487), care urmează după capitolul consacrat la 
„Der monotheistic Prăanimismus A Langs" (pp. 134-210). O altă discu- 

Lang a continuat să militeze pentru recunoaşterea 
descoperirilor lui Howitt; el a combătut chiar şi inter¬ 
pretările date de Howitt propriilor sale descoperiri, 
într-un articol intitulat „God (Primitive and Savage)" 19 , 
Lang şi-a rezumat încă odată argumentele în favoarea 
autenticităţii Părinţilor Universali australieni, citând 
pentru început următoarea scrisoare adresată de Baldwin 
Spencer lui J.G. Frazer la 19 august 1902: 

Cât despre „descoperirea" unei religii etice superioare 
printre sălbaticii cei mai puţin evoluaţi, sunt convins 
că aşa ceva nu există în Australia. Marea dificultate o 
constituie afirmaţiile făcute pe autoritatea unor oameni 
precum Gason. Acesta a fost un poliţist, cred, perfect 
onest dar în acelaşi timp perfect incompetent în astfel 
de chestiuni. în perioada când erau culese mărturiile 
despre Baiame şi Daramulun, nu se realiza cu adevărat 
importanţa asigurării unor informaţii minuţioase şi 
detaliate, nici nu se imagina că există oameni lipsiţi de 
orice aşa-numite idei religioase; şi cum m-am străduit 
să arăt în unul din capitolele noastre, este cel mai uşor 
lucru cu putinţă să fii indus în eroare de ce-ţi spune un 
băştinaş pe o temă precum aceasta. 20 


ţie a ideilor lui Lang se găseşte în Raffaelle Pettazzoni, Dio: Formazione e 
sviluppo del monoteismo nella storia delte religioni (Roma, 1922), I, 43-50. 
Vezi mai jos, n.55. 

19 Andrew Lang, „God (Primitive and Savage)“, în J. Hastings (ed.), 
Encyclopaedia of Religion and Ethics, VI (Edinburgh, 1913), 243-47. In 
articolul acesta Lang foloseşte multe exemple deja citate în discuţia sa cu 
Hartland. 

20 J.G. Frazer, Totemism andExogamy, I (London, 1910), 148. 

Dar Lang observă cu sarcasm („God [Primitive and 
Savage]“, p.244a): „Spencer va fi uitat că principala 
autoritate privitor la Daramulun este Howitt“ (cf. Native 
Tribes, pp.494 ff., 526, 528, 543). Lang era deja perfect 
conştient că majoritatea autorilor mai vechi erau sus¬ 
pectaţi fie de o pregătire ştiinţifică imperfectă, fie de 
părtinire religioasă. El admite astfel că James Man- 
ning, chiar dacă „şi-a început cercetările prin 1833-34, 
înainte de venirea misionarilor, când Melboume nu exista 
şi nu se găseau biserici în apropiere de staţiunea sa“, 
a greşit reprezentându-i pe Baiame şi Grogorally prea 
asemănători cu „Tatăl şi Fiul din doctrina creştină". Dar 
el atrage atenţia că relatarea lui Manning a fost confir¬ 
mată de d-na Langloh Parker în cartea ei The Euahlayi 
Tribe (London, 1905). Şi el subliniază că o fiinţă bine¬ 
voitoare şi creatoare a fost atestată „în 1833, 1855 şi 
1899-95 de trei martori, toţi foarte familiarizaţi cu 
triburile Kamilaroi şi Euahlayi", şi că informaţiile lor 
precedă cu mulţi ani apariţia misionarilor. 21 

Tot astfel, Lang arată că A.L.P. Cameron, principalul 
nostru informator despre „naţiile" Itchumundi, Kara- 
mundi şi Barkingi şi autorul unei lungi descrieri a Părin¬ 
ţilor Universali ai altor triburi 22 , nu poate fi respins cu 
uşurinţă; într-adevăr, el a fost acceptat de Frazer ca o 


21 Despre Manning şi d-na Parker, vezi şi Lang, Australian Gods’, 
pp. 26 ff. O nouă analiză a informaţiilor lor a fost întreprinsă de Schmidt, 
Ursprung , I, 151-52 (Manning), 304 ff, 358 ff (d-na Parker). 

22 A.L.P. Cameron, „Notes on Some Tribes of New South Wales“,/Af, 
XIV (1885), 351 ff. 

autoritate în ce priveşte instituţiile totemice ale acestor 33 
triburi (cf. Totemism and Exogamy, I, 380-87). Apoi, Lang 
îi reproşează lui Frazer (p.151) că a citat opinia expri¬ 
mată de E.M. Curr în The Australian Race (I [London, 
1886-87], 45) conform căreia aborigenii deghizează cele 
învăţate de la misionari „cu intenţia de a plăcea albilor 
şi a-i surprinde 11 , fără să-şi informeze cititorii că Howitt 
C Native Tribes, pp. 503-6) „dăduse o replică zdrobitoare 
lui Curr“. într-adevăr, Howitt arătase că tribul Kurmai 
nu fusese expus propagandei misionarilor. Dimpotrivă, 
continuă Lang, 

acolo unde misiunile se stabiliseră de mult timp, de 
pildă printre Dieiri sau Arunta-şii din sud, nici cea mai 
firavă rază de lumină evanghelică nu a fost descoperită 
de Spencer şi Gillen la Arunta, sau de Howitt şi informa¬ 
torii săi la Dieiri. Howitt a găsit doar un demon numit 
Brewin la Kumai (vezi Kamilaroi and Kumai [Melboume, 
1881]) până când a fost iniţiat în riturile şi doctrinele 
lor ezoterice. 23 

în final, Lang discută ideile lui Howitt despre Părinţii 
Universali. El ne reaminteşte că în 1881, pe când nu era 
încă iniţiat, Howitt nu ştia nimic despre această credinţă: 

în 1884-85 el a scris abundent şi cu un anume entuziasm 
despre ea în Journal of the Anthropological Institute. El 
a vorbit apoi despre fiinţa aceasta ca „Spiritul Suprem 

23 Lang, „God (Primitive and Savage)“, p.245a. 

ce mi se arată ca s-o reprezinte pe căpetenia defunctă." 
în 1904 Howitt [Native Tribes, p.503] a renunţat la ideea 
că Părintele Universal este un spirit, dar a continuat 
să-l considere ca idealizarea unei „căpetenii" tribale 
care a creat lumea sau cea mai mare parte a ei, între 
alte lucrări minunate, şi al cărui nume era tabu printre 
oameni, cu excepţia celor mai sacre ocazii. El „poate 
să meargă oriunde şi să facă orice". în aceeaşi lucrare 
Howitt îşi atenuează expresiile din 1884-85. [Lang, 
„God Primitive and Savage", p.245a.] 


Howitt era convins că credinţa în Părinţii Universali 
„a fost un fenomen însoţitor al progresului social de pe 
coastă şi din ţinuturile bogate în apă". Dar Lang îi rea¬ 
minteşte lui Howitt că „el consemnase credinţa printre 
triburi având cea mai simplă şi arhaică organizare so¬ 
cială... şi printre triburi aflate la mare depărtare de 
mare şi în condiţii foarte vitrege, precum populaţiile 
de pe râul Darling şi hinterland-ul său", (ibid.) Iar 
Spencer şi F.J. Gillen descoperiseră Fiinţa Supremă 
Atnatu la tribul Kaitish, în centrul arid şi nefertil al 
Australiei. Dimpotrivă, nici o credinţă într-un Părinte 
Universal nu a fost identificată de Spencer şi Gillen la 
Aranda, cu toate organizaţiile lor sociale avansate (dar 
vezi mai jos, pp. 50 ff.). 

Andrew Lang citează rândurile în care Howitt ad¬ 
mite că Părintele Universal „este evident veşnic, căci a 
existat de la începutul tuturor lucrurilor şi trăieşte şi 
acum. Dar astfel fiind, cred aceşti aborigeni, el este în 

starea în care s-ar afla toţi oamenii dacă nu ar fi ucişi 
prematur prin magie“ (Native Tribes, p.503). Dar, comen¬ 
tează Lang, numai oamenii pot fi ucişi, nu şi Părintele 
Universal, care existase înainte ca moartea să intre în 
lume. „în fiinţa aceasta 11 , continuă Howitt, „deşi supra¬ 
naturală, nu există nici o urmă de natură divină 1 ' (ibid.) 
- cuvinte care-1 surprind pe Lang: Nici o urmă de natură 
divină, exclamă el, „la un creator binevoitor şi veşnic, 
cel care, în mai multe cazuri, acordă răsplata şi pedeapsa 
în viaţa viitoare!" Howitt conchide că „nu se poate sus¬ 
ţine că aceşti aborigeni au în mod conştient vreo formă 
de religie", dat fiind că Părintelui Universal nu i se oferă 
nici un sacrificiu (cu excepţia unor cazuri foarte rare) 
şi nu i se adresează nici o rugăciune. La care Lang îi 
reaminteşte cu ironie lui Howitt că el însuşi a descope¬ 
rit şi descris cultul lui Daramulun. 24 

De la „Oameni fără religie" 
la Urmonotheismus 


Controversa despre natura şi structura Zeilor Su¬ 
premi australieni s-a încâlcit într-o serie de prejudecăţi. 
Savanţii „evoluţionişti" (Spencer, Frazer, Hartland şi alţii) 
erau convinşi de imposibilitatea unei concepţii religioase 
elevate autentice la aborigenii australieni, convinşi fiind 


24 în ultima secţiune a acestui articol {ibid.) Lang discută credinţele 
triburilor Aranda şi Dieiri şi mai ales pe eroii lor alcheringa şi pe mum-mu- 
ra, care trăiesc în cer şi sunt invocaţi de Dieiri pentru ploaie; pentru Lang 
aceasta este o formă de religie, deoarece implică rugăciuni adresate unei 
puteri supranaturale. 

de inferioritatea mentală şi spirituală a acestora. Li se 
părea cu neputinţă ca un om al „epocii de piatră" să fie 
capabil să elaboreze o figură atât de complexă şi de 
„nobilă" precum cea a unui Creator, a unui Părinte Uni¬ 
versal atotştiutor şi etic. Tipul acesta de figură divină 
era aşteptat doar la apogeul evoluţiei religioase, iar nu 
într-un stadiu incipient. Cu cuvintele lui Hartland: „când 
sunt examinate cu atenţie, preceptele predate în mistere¬ 
le australiene nu fac dovada a ceva superior stării de 
sălbăticie în care se găsesc nativii." 25 Mai mult decât atât, 
exista, cel puţin inconştient, convingerea implicită pri¬ 
vind justificarea religioasă sau „ştiinţifică" a cuceririi de 
către albi a continentului oamenilor negri. 

Prejudecăţi similare, deşi poate nu la fel de grosiere, 
acţionau şi în cealaltă tabără. Lang şi adeptul său en¬ 
tuziast, Pater Wilhelm Schmidt, erau în egală măsură 
„raţionalişti", chiar dacă de un alt tip. Lang credea că, 
într-un fel sau altul, creativitatea mitică este un semn 
de degenerare. Fiindcă descoperise foarte puţine mituri 
asociate cu Părinţii Universali australieni, el a crezut 
că mitul este secundar şi în ultimă instanţă subminează 
valorile religioase cu o etică elevată. „La triburile cele 
mai puţin evoluate găsim de regulă, la fel ca în Grecia 
Antică, credinţa într-un ,Părinte’,,Stăpân’,,Creator’, dar 
şi mulţimea de mituri comice, obscene, fanteziste care 
sunt în flagrantă contradicţie cu caracterul religios al 
acelei credinţe. Credinţa aceea este ceea ce numim raţio¬ 
nal şi chiar elevat. Miturile, pe de altă parte, sunt ceea 


25 


The ‘High Gods’ of Australia", p.328. 

ce numim iraţional şi corupt. “ Şi el adaugă: „Concepţia 
religioasă ia fiinţă din intelectul uman aflat într-o anume 
dispoziţie, de contemplaţie şi obedienţă serioasă; pe când 
ideile mitice apar dintr-o altă dispoziţie, de fantezie 

jucăuşă şi extravagantă." 26 

Este o abordare tipic şi învederat apuseană şi raţi- 
onalistă separarea „mitului" de „religie" şi proclamarea 
faptului că separarea elementelor „raţionale" de cele 
„iraţionale" poate fi justificată de cercetarea istorică: „la 
început" omul arhaic dispunea de o „religie" foarte simplă, 
raţională şi etică; după care a intervenit „fantezia jucăuşă 
şi extravagantă" şi a maculat totul. Din fericire însă, o 
„religie bună" poate întotdeauna să inverseze procesul 
şi să se purifice de Entmythologisiening. în realitate, mi¬ 
tul este fundamentul religiei. Şi nicăieri situaţia nu e 
mai clar ilustrată decât în Australia: întotdeauna găsim 
mitul la începuturile religiei - al oricărui tip de religie. 
Este adevărat că „Părinţii Universali" sau Fiinţele Ce¬ 
leste au mai puţine mituri decât alte Fiinţe Supranatu¬ 
rale, dar faptul acesta - atestat în toată istoria religiilor 
- are o altă explicaţie decât „caracterul secundar" al mi¬ 
turilor postulat de Lang. 

în timp ce Lang scria articolul despre Zeii Supremi, 
Wilhelm Schmidt finaliza primul volum din monumen¬ 
tala Urspungder Gottesidee. 27 La acea dată el dobândise 


26 Lang, Myth, Ritual and Religion, I (London, 1901), 4-5. 

27 Lucrarea a apărut mai întâi în limba franceză, între 1908 şi 1910, 
în Anthropos , noua revistă fondată de Schmidt. Reprintul a circulat sepa¬ 
rat sub titlul L’Origine de l’Idee de Dieu. Etude historico-critique et positive. 

deja prestigiul unui mare lingvist şi etnolog şi publicase 
un număr impresionant de cărţi şi monografii. El nu a 
cruţat nici un efort în a citi, analiza, critica şi interpreta 
toate materialele disponibile cu privire la Zeii Supremi 
australieni, cu intenţia de a demonstra, corecta şi siste¬ 
matiza ideile lui Lang. El a crezut că va fi în măsură să 
explice anumite contradicţii în date - şi mai ales coexis¬ 
tenţa elementelor „mitice 11 sau „degradate 11 cu concepţiile 
mai elevate despre Zeii Supremi - în termenii unor diver¬ 
se combinări între credinţele în Zeii Supremi şi creaţii 
religioase ulterioare. El a aplicat metoda etnologiei is¬ 
torice ce fusese elaborată de Fritz Graebner cu scopul 
de a identifica diversele straturi culturale şi religioase. 
Câţiva ani mai târziu, Schmidt a publicat în al treilea 
volum din Urspung der Gottesidee o prezentare siste¬ 
matică a credinţelor şi obiceiurilor religioase ale aus¬ 
tralienilor din sud-est, acoperind aproape şase sute de 
pagini. 28 

La bătrâneţe, Schmidt s-a plâns că aproape nimeni 
nu citise această monografie exhaustivă şi că foarte 
puţini oameni de ştiinţă se folosiseră de analiza sa me¬ 
ticuloasă şi elaboratul sistem de stratificare culturală. 
Fapt adevărat. Şi, din păcate, adevărat nu doar în ce 
priveşte primul şi al treilea volum din Ursprung der Got- 


Premierepârtie: Historico-critique (Vienna, 1910). Textul german a fost pu¬ 
blicat în 1912, iar o a doua ediţie, amplificată, a apărut în 1926. 

28 Ursprung, III, materialele despre Australia, pp. 565-1114. Schmidt 
examinează din nou credinţele religioase sud-est australiene în voi. VI din 
Ursprung, intitulat Endsynthese deer Religionen der Urvolker Amerikas, Asi- 
en, Australiens, Afrikas (Miinster, 1935); vezi s.v. „Australier“. 

tesidee, ci şi celelalte nouă volume. (Volumul al doispre¬ 
zecelea şi ultimul a fost publicat postum în 1955.) 
Neglijarea unui asemenea monument de erudiţie - două¬ 
sprezece mii de pagini consacrate ideii de Dumnezeu la 
populaţiile cele mai arhaice! - se datorează mai multor 
cauze, pentru unele dintre ele lucrarea neavând cu certitu¬ 
dine nici o vină. (Multor etnologi şi istorici ai religiilor 
le-a fost imposibil să creadă că un preot romano-catolic 
ar putea scrie „obiectiv' 1 despre religia primitivă; 29 alţii 
au refuzat pur şi simplu să citească atâtea mii de pagini 
scrise de acelaşi autor; alţii nu cunoşteau germana.) Dar 
sunt şi factori mai serioşi care explică impactul neglijabil 
al Ursprung der Gottesidee asupra ştiinţei contemporane. 
Unul este raţionalismul rigid şi excesiv al autorului, con¬ 
vingerea lui nu doar că a existat un Urmonotheismus, 
dar şi că el îi poate dovedi existenţa cu ajutorul etnologi¬ 
ei istorice. în şi mai mare măsură decât Lang, Schmidt 
a încercat să identifice la „primitivi" concepţiile apusene 
despre divinitate. Ceea ce el a numit Urmonotheismus nu 
era doar credinţa populaţiilor cele mai arhaice într-Un 
Dumnezeu creator, atotştiutor şi omnipotent; era şi 
conştiinţa ideii unei Fiinţe Supreme, fără mituri şi 
lipsită de orice trăsături şi slăbiciuni antropomorfe. Pater 
Schmidt a afirmat că ideea unei Fiinţe Supreme aparţi¬ 
ne unui stadiu religios care precede orice formulare 


29 împotriva acestei concepţii, vezi analiza critică - dar simpatetică - a 
lucrării lui Schmidt efectuată de Robert H. Lowrie, The History ofEthno- 
bgical Theory (New York, 1937), pp-77 ff.; idem, Primitive Religion (New 
York, 1924), pp. 127-31, 167-69. 

mitologică. 30 Dar o astfel de presupunere este în con¬ 
tradicţie cu tot ce ştim despre homo religiosus în gene¬ 
ral şi omul primitiv în special. O Fiinţă Supremă este 
întotdeauna o Fiinţă primordială şi creatoare, iar „pri- 
mordialitatea“ şi „creativitatea" sunt structuri ale gân¬ 
dirii mitice prin excelenţă. Dacă, aproape peste tot în 
lume, mitologiile Fiinţelor Supreme nu sunt la fel de 
bogate ca ale altor specii de figuri divine, nu este din 
cauză că astfel de Fiinţe ar aparţine unei epoci premi- 
tologice, ci pur şi simplu fiindcă activitatea lor s-a epu¬ 
izat cumva în lucrările pe care le-au săvârşit la început. 
Se spune despre ele că au creat sau modelat lumea şi 
pe om, au întemeiat principalele instituţii sociale şi au 
proclamat legile morale. Povestea acestui tip de creaţie 
este destul de simplă şi poate părea monotonă în 
comparaţie cu mitologiile mai dramatice ale altor fiinţe 
divine, ale căror lucrări şi aventuri au avut loc după ce 
perioada cosmologică luase sfârşit (deşi, bineînţeles, 
aceste din urmă lucrări şi aventuri erau reprezentate 
ca petrecându-se tot în timpul mitic primordial). 

Pentru a da un singur exemplu: faptul că Bunjil, 
Fiinţa Supremă a tribului Kulin, este reprezentat în mi¬ 
turile sale ca având un frate, fii, fiice şi una sau uneori 
două soţii constituie, pentru Schmidt, dovada că nu 
avem de-a face în acest caz cu Bunjil cel original, ci cu 


30 Deja în prelegerea sa „Die Mythologie der austronesischen 
Volker“, Mittheilungen der anthropologische Gesellschaft in Wien, XX¬ 
XIX (1909), 240-59; vezi p. 258. Dar Schmidt a repeta: de nenumă¬ 
rate ori această concepţie în scrierile sale. 

rezultatul unei serii de influenţe din diverse straturi 
culturale ulterioare, fiecare asociată unui tip diferit de 
mitologie. Potrivit lui Schmidt, fratele lui Bunjil reflectă 
influenţa mitologiei lunare caracteristice pentru Zwei- 
klassenkulturen; soţia şi copii lui sunt rezultatul ameste¬ 
cului mitologiilor lunară şi solară caracteristice pentru 
Mischkulturen. 31 

Este implicată aici, bineînţeles, presupunerea că 
contactul cu gândirea „mitologică 11 (i.e., mitologiile 
lunară şi solară) şi cu structurile sociale străine (e.g. 
Zweiklassenkultur ) trebuie să producă inevitabil o dete¬ 
riorare în reprezentarea originală a Fiinţei Supreme. Dar 
însăşi noţiunea deteriorării unei Figuri nobile şi spiritua¬ 
le din cauza implicării în contradicţiile şi în comporta¬ 
mentul „uman" este o idee „iluministă 11 apuseană. în 
numeroase culturi arhaice şi tradiţionale (culturile 
„primitive' 1 , Orientul Apropiat Antic, India etc.) extra¬ 
vaganţele omeneşti nu discreditează prestigiul transcen¬ 
dent al divinităţii. Mai mult decât atât, analiza făcută 
de Schmidt diverselor „straturi" ale lui Bunjil e doar o 
reconstrucţie ipotetică; nu e descrierea unui proces isto¬ 
ric şi nu e cu siguranţă genul de lucrare hermeneutică 
de aşteptat de la un istoric al religiilor. 

Istoricul religiilor ar fi trebuit să ofere nu doar o 
reconstrucţie ipotetică a lui Bunjil (trecerea de la Fiinţa 
Supremă „pură“, la Bunjil cel cu un frate, soţie şi copii) 
ci şi o interpretare a acestor schimbări religioase - cu 

31 Vezi Ursprung , I, 342 ff., 371 ff; III674-75; etc. 

condiţia, desigur, ca astfel de schimbări să poată fi 
demonstrate. „Reprezentarea antropomorfă' 1 a unei Fiinţe 
Supreme nu implică în mod necesar degenerarea unei 
figuri anterioare elevate. Ea reprezintă mai degrabă o 
modificare a mijloacelor de expresie, o nouă „încarnare" 
a ideii religioase. Similar, o divinitate teriomorfă nu e 
neapărat o formă religioasă inferioară, sau mai umilă, 
decât una antropomorfă. Animalele şi-au pierdut aura 
numinoasă doar târziu în istoria religiilor. Timp de sute 
de mii de ani formele animale au fost expresia prin 
excelenţă a puterilor transcendente şi sacrale. Pe scurt, 
Schmidt a avut dreptate să încerce să dezvăluie şi să 
explice schimbările istorice din religiile australiene; 
dar aprecierea sa negativă a acestor schimbări a fost o 
extrapolare, produsul prejudecăţilor sale apusene. 


Zei supremi australieni 
şi Zeitgeist-ul apusean 


Dar oricare vor fi fost limitele lui Lang, Schmidt şi 
ale adepţilor lor, ei au cel puţin meritul de a fi studiat 
un aspect important al religiilor primitive în general şi 
al religiilor australiene în particular. Despre concepţia 
unei Mari Fiinţe - oricât de diferită va fi fost ea de Fiinţe¬ 
le Supreme atestate în alte culturi mai complexe - se 
poate spune cel puţin că a fost împărtăşită de un mare 
număr de religii. Distanţa dintre „primitivi" şi omul 
„civilizat" nu părea o prăpastie de netrecut. Dar foarte 
curând după publicarea ultimului articol al lui Lang şi 

a primului volum din Ursprung der Gottesidee, Zeitgeist- ul 
apusean s-a schimbat şi interesul pentru Marii Zei s-a ate¬ 
nuat. Les Formes elementaires de la vie religieuse (1912) de 
Emile Durkheim, TotemimdTabu (1913) deSigmundFreud, 
Les Foncdons MentdLes dans Ies societes inferieures (1910) de 
Lucien Levy-Bruhl, au reorientat atenţia sociologilor, 
psihologilor, istoricilor religiilor şi cititorilor cultivaţi către 
totemism - în particular totemismul australian - şi către 
ceea ce Levy-Bruhl a numit la mentalite prelogique. 

Nu e necesar să intrăm aici într-o discuţie amănun¬ 
ţită despre tezele şi ipotezele lor. 32 Semnificativ pentru 

32 Vezi M. Eliade, „The History of Religions in Retrospective: 1912- 
1962 ", Journal ofBible and Religion, XXX (1963), 98-109, în sp. 99 11, 
retipărit în The Quest (Chicago, 1969), pp. 12-36, în sp. 15 ff Pentru Emile 
Durkheim, Marii Zei australieni sunt dependenţi de sistemul de credinţe 
totemice. Baiame, Daramulun, Bunjil şi alţii par să fi fost totemuri ale fratri- 
ilor care au fost deificate. Potrivit lui Durkheim, apoteoza aceasta a avut loc 
prin intermediul ceremoniilor de iniţiere; vezi The Elementary Forms ofthe 
Religious Life, trad. Joseph Ward Swain (1915; retipărit New York: Collier 
Books, 1961), p.329 ff. Trebuie să distingem între analizele pertinente făcute 
de Durkheim anumitor aspecte ale religiilor australiene şi ale altor religii ar¬ 
haice, care sunt deosebit de valoroase, şi teoria sa generală despre originea socială 
a religiei. Teoria aceasta a fost criticată şi respinsă de majoritatea oamenilor de 
ştiinţă. Dar succesul de public al principalei lucrări a lui Durkheim se datorează 
în principal identificării experienţei religioase cu entuziasmul colectiv. Aceasta 
înseamnă, în ultimă instanţă, că The Elementary Forms este mai importantă 
pentm înţelegerea mentalităţii apusene decât pentru aprecierea religiei primitive. 
Popularitatea lui Durkheim a prevestit ceea ce urma să erupă în majoritatea 
societăţilor apusene în următorii zece-dncisprezece ani. In fapt, The Elementary 
Forms l-a pregătit pe cititorul apusean să înţeleagă viitoarele evenimente ale 
Primului Război Mondial, ridicarea naţionalismului şi apariţia fascismului şi 
a comunismului. într-o Franţă individualistă şi agnostic antidericală, Dur¬ 
kheim a evidenţiat natura religioasă a intereselor şi entuziasmului colectiv. El 
i-a pregătit pe cititori să înţeleagă modul în care statul, clasele sociale sau 
naţiunea pot să devină nişte colosale hierofanii. 

prezenta noastră discuţie este faptul că, deşi etnologii 
au criticat şi respins în mod repetat aceste ipoteze, 
Zeitgeist-ul perioadei ce a urmat Primului Război Mon¬ 
dial a acaparat totemismul australian ca pe o problemă 
centrală, semnificativă nu doar pentru originea religiei, 
ci şi pentru originile societăţii şi ale culturii - şi chiar 
ale nevrozelor omului apusean. 

Puţinele dar importantele lucrări apărute după 1920 
în care Marii Zei australieni erau discutaţi cu competenţă 
au trecut aproape neobservate. Am văzut care a fost 
soarta primelor volume din Ursprung der Gottesidee a lui 
Schmidt. în 1922, Raffaele Pettazzoni a publicat primul 
volum din lucrarea sa Dio: Formazione e sviluppo del mo- 
noteismo nella storia delle religioni, subintitulată L’Essere 
celeste nelle credenze dei popoli primitivi. El a consacrat un 
capitol scurt dar important Marilor Zei australieni şi a 
discutat de asemenea pe larg ideile lui Lang, Howitt, 
Schmidt, A. van Gennep şi ale altor savanţi. Pettazzoni, 
care-1 citise pe Vico şi a recunoscut semnificaţia gândirii 
mitice, a respins aproape toate interpretările anterioare. 33 
El nu s-a îndoit de autenticitatea Marilor Zei australieni 
- nu numai fiindcă citise toate sursele primare impor¬ 
tante, ci şi fiindcă înţelesese figura Marelui Zeu ca pe 
un produs al imaginaţiei mitice. Pentru Pettazzoni, Fiin¬ 
ţele Supreme australiene (şi alte Fiinţe Supreme arhaice) 


33 Vezi Pettazzoni,, op.cit, I, 43 ff. (Lang, Schmidt), 60 ff. (o discuţie 
critică a lucrării lui A van Gennep Mythes etlegendes d’Australie (Paris 1906). 
Van Gennep credea că marii zei australieni sunt divinităţi ale naturii sau, mai 
precis, zei ai tunetului ( dieux-tonnerre)\ vezi ibid, Introducere, p. cxvi. 

sunt zei celeşti; dar în ultimă instanţă ele sunt personi¬ 
ficări ale cerului şi ale fenomenelor atmosferice (tunet, 
ploaie, curcubeu etc.). Alţi savanţi 34 , chiar şi Schmidt, 
au descris unele dintre Fiinţele Supreme australiene ca 
zei celeşti. 35 Dar Pettazzoni a insistat că Fiinţa Cerească 
are o structură naturistă percepută mitic: ea nu doar că 
trăieşte în cer, dar activitatea ei este activitatea cerului. 36 

După cum era de aşteptat, Schmidt a criticat aspru 
şi în mod repetat această interpretare. 37 Principala sa 
obiecţie era că Marele Zeu, conceput fiind ca o persoană, 
nu putea fi derivat din cer, nici identificat cu acesta. 
Controversa dintre cei doi savanţi a continuat pe tot 
restul vieţii lor. 38 în unul din ultimele sale articole, Pe¬ 
ttazzoni a recunoscut că „acum era în acord parţial cu 
Fr. Wilhelm Schmidt în ce priveşte non-reductibilitatea 

34 E.g. Frobenius, Im Zeitalter des Sonnesgottes { Berlin, 1904), I, 73 
ff., despre Baiame; W.Foy; Th. Preuss; Graebner; etc. (vezi Pettazzoni, 
op.cit., I, 64 ff.). 

35 Schmidt a negat însă că aceasta ar presupune o personificare a 
cerului; vezi mai jos, nr.6l. 

36 Vezi Pettazzoni, op.cit., I, 67, ff, etc. Pettazzoni nu a publicat ni¬ 
ciodată proiectatele volume al doilea şi al treilea din Dio, ce urmau a fi 
consacrate „Zeului Suprem în Religiile Politeiste" şi „Zeului Unic în Religiile 
Monoteiste" (I, p.xvi). Dar în 1955 el a publicat o monografie impozantă, 
L’Omniscienza di Dio (Torino); despre Marii Zei australieni, vezi pp. 507-12. 

37 Vezi, e.g., lucrarea lui Schmidt Ursprung, I, 270-73, 674-70; 
Anthropos XXI (1926), 269-72; şi The Origin and Growth of Religion, 
trad. H.J.Rose (New York, 1931), pp. 209-14. 

3S Vezi, e.g., R. Pettazzoni, „Monoteismo e ‘Urmonoteismo’" ( Stu- 
di e materiali di storia delle religioni, XIX-XX [1943-46], 170-77) şi 
„Das Ende des Urmonotheismus" {Numen, III [1956], 1956-59; Nu- 
men, V [1958], 161-63). 

Fiinţei Supreme la Fiinţa Celestă. 1 * Totuşi, el a adăugat 
că e în continuare de părere că Fiinţa Supremă „nu e în 
principal produsul gândirii logico-cauzale, cum susţine 
Schmidt, noţiunea aceasta fiind mai degrabă produsul 
gândirii mitice.** 39 Dar e suficient să citim lucrările recente 
ale lui Pettazzoni pentru a ne da seama că el a renunţat 
la principala teză din L’essere celeste, anume că Fiinţele 
Supreme primitive sunt „personificări** ale cerului. 

Ideile lui Pettazzoni au fost cunoscute şi discutate 
numai de un număr restrâns de savanţi. Probabil că o au¬ 
dienţă mai largă era familiarizată cu ultima carte a lui 
Graebner, Das Weltbild der Primitiven, în care fondatorul 
etnologiei istorice îşi rezumă concepţiile despre Tatăl 
Universal australian. Despre acest „mare Zeu creator**, 
Graebner scrie: 


în general există alături de el o altă figură, considerată 
cel mai adesea ca fiul său, dar nu rareori ca strămoşul 
originar al omenirii. Uneori, de exemplu la Kurmai, mare¬ 
le zeu nu are soţie, sau doar una invizibilă; câteodată, 
el şi-a zămislit fiul fără să aibă o consoartă. Principalul 
său atribut este cel de creator, sau cauză primă a tutu¬ 
ror lucrurilor, cel puţin a tuturor celor importante pentru 
oameni; el este primul făuritor al celor mai importante 
unelte, cum ar fi bumerangul; e un magician ale cărui 
puteri nu cunosc limite; este şeful ceresc. Cunoştinţele 


39 R. Pettazzoni, „The Supreme Being: Phenomenological Structure 
and Historical Development", în M. Eliade şi J.M. Kitagawa (eds.), The 
History of Religions: Essays in Methodology (Chicago, 1959), p. 60. 



FIINŢE SUPRANATURALE ŞI ZEI SUPREMI 


despre el le sunt împărtăşite tinerilor la iniţiere, când 
primesc statutul de bărbaţi; acesta le este conferit de 
către cei vârstnici... 

Mai mult, e foarte important ca marele zeu să fie con¬ 
siderat nu doar creatorul şi făuritorul tuturor lucrurilor, 
ci şi paznicul moralităţii tribale. Se povesteşte despre 
el legenda că, în vechime, când oamenii dăduseră uitării 
bunele obiceiuri, el a trimis incendii şi inundaţii ca să-i 
pedepsească. ... 

în ce priveşte natura şi semnificaţia marelui zeu, trebuie 
spus în primul rând că existenţa lui satisface complet 
dorinţa vie a băştinaşilor de a cunoaşte cauza lucrurilor. 
Dar Preuss se îndoieşte poate pe bună dreptate că o 
idee atât de abstractă precum cauza primă a putut să 
producă, la nişte oameni primitivi, o figură care este 
mereu atât de plină de viaţă. Se presupune bineînţeles 
că zeul se află şi la originea riturilor şi a practicilor 
magice prin care omul stăpâneşte natura; şi în măsura 
aceasta, existenţa lui asigură chiar şi acum perpetuarea 
rasei umane... Semnificaţia sa proeminentă şi vivaci¬ 
tatea cu care a fost dezvoltat se datorează, în cultura 
aceasta străveche, încă unui factor, mă refer la etică. 
Zeul acesta este păstrătorul nu doar al existenţei fizice, 
ci în primul rând al celei sociale a oamenilor, şi aceasta 
este adevărata lui esenţă. 40 

40 F. Graebner, Das WeltbildderPrimitiven (Munich, 1924), pp. 25-27, 
citat de Schmidt, The Origins and Growth of Religion, pp. 247-48. Graeb¬ 
ner a publicat o serie de articole, „Zur australischen Religionsgeschichte", 
în Globus, 96 (1909), 341 ff, 362 ff., în care a încercat să stabilească cro¬ 
nologia celor trei zone culturale distincte pe care le descoperise anterior. 
Din motive evidente, cercetările şi rezultatele lui Graebner au fost ignorate 

Mari zei si eroi culturali 

> 

Relatarea lui Graebner poate fi considerată ultima 
expunere influentă şi pozitivă despre Marii Zei austra¬ 
lieni. La începutul secolului al XX-lea, triburile acestea 
îşi pierduseră autonomia culturală, sau chiar dispăruseră 
fizic, astfel încât noi cercetări au devenit practic impo¬ 
sibile. Pe de altă parte, noua generaţie de etnologi avea 
tendinţa să privească oarecum cu suspiciune observaţiile 
autorilor mai vechi. De exemplu, în marea lor lucrare 
de sinteză The World of the First Australians, Ronald şi 
Catherine Berndt par a se îndoi până şi de Howitt, „care 
a mers până acolo încât să vorbească de un ,Părinte 
Universal’. “ 41 

Faptul că în „cea mai mare parte a sudului Australiei 
de azi nu mai e posibil să verifici asemenea materiale 11 
(p.202) i-a obligat pe cei doi Berndt să lase credinţele 
religioase ale acestor populaţii să treacă aproape neob¬ 
servate. în 1943, la Menindee, ei au fost incapabili să 
obţină un mit Baiame articulat. „El era încă bine cu¬ 
noscut, dar aluziile la el erau mai ales în context iniţiatic 
şi magic şi în apariţiile sale din timpul anumitor rituri" 


de Durkheim. Vezi de asemenea Rudolph F. Lehman, „Die Religionen 
Australiens und derSiidsee 1 ', 1911-1930’, Archivfur Religionswissenscha.fi, 
XXIX (1931), 139-86. 

41 R.M. şi C.H. Berndt, The World of the First Australians (Chicago: 
University of Chicago Press, 1965), p. 202. Deşi lucrarea lui Schmidt 
Ursprung este citată în bibliografie, autorii nu discută ideile sale despre 
religia australiană. 

(ibid.). Chiar şi într-o societate asimilată cultural, cul¬ 
tul secret al unei Mari Fiinţe pare să fi fost extrem de 
rezistent! 42 

Trebuie să adăugăm că ceea ce, în primul pătrar al 
secolului, era numit „Părinte Universal 1 ', „Mare Zeu“ sau 
„Fiinţă Supremă 11 , este numit acum de unii etnologi 
australieni „erou ancestral 11 , „erou cultural 1143 sau „erou 
celest 11 şi „erou cultural celest 11 (Elkin). A.P. Elkin nu 
pare să fie la fel de sceptic ca Berndt în ce priveşte 
informaţiile mai vechi despre Fiinţele Supreme din 
sud-estul Australiei. Vorbind despre Baiame, Dara- 
mulun, Nurunderi, Bunjil şi alţii, el afirmă că aceştia 
„au dăruit oamenilor diversele obiecte ale culturii 
lor materiale, le-au dat legi sociale şi, mai presus de 
orice, au instituit riturile de iniţiere. în acestea din 
urmă iniţiaţii dobândesc primele cunoştinţe reale des¬ 
pre el şi învaţă numele secret; chiar şi în ziua de azi, 
aborigenii civilizaţi nu vor destăinui străinilor acest 

42 De la un bătrân, acum mort - ultimul din poporul său care a 
fost iniţiat - cei doi Berndt au colectat un mit destul de complet despre 
Ngurunderi (cursul inferior al râului Murray din Sudul Australiei). Autorii 
îl numesc pe Ngurunderi un „erou ancestral". El se comportă asemeni 
unuia; miturile sale constau dintr-o serie de călătorii şi aventuri în timpul 
cărora el a dat formă pământului şi a realizat anumite metamorfoze. „în 
cele din urmă el s-a scufundat în mare ca să se purifice de vechea sa viaţă, 
apoi s-a ridicat la cer: Waieruwar, lumea spiritelor. Dar înainte să dispară, 
el a spus poporului jaraldi că spiritele morţilor lor vor urma întotdeauna 
urmele lăsate de el şi în final i se vor alătura în lumea celestă" ( ibid ., p. 204). 
Acest din urmă detaliu e important. Ngurunderi pare să reprezinte un erou 
celest care a păstrat unele urme ale unei Mari Fiinţe. 

43 Vezi R.M. şi C.H. Berndt, Ibid.., p. 141, cu referire la Baiame şi 
Daramulun. 

nume. “ 44 Dar Elkin îi numeşte pe Baiame, Daramulun şi 
ceilalţi, „eroi celeşti' 1 . Ei văd şi cunosc totul şi trăiesc în 
cer, „un loc înfăţişat adesea ca posedând din abundenţă 
cristale de cuarţ şi apă proaspătă." în timpul iniţierii, 
şamanul „poate să viziteze acest tărâm celest şi să-l vadă 
pe Baiame; în final, morţii merg acolo pe temeiul drep¬ 
tului conferit de iniţiere" (The Australian Aborigens, p. 224). 
Eroul celest, continuă Elkin, era numit îndeobşte de 
aborigeni „tatăl" sau „tatăl universal", simbolul său era 
bull-roarer-ul şi „el a fost şi este cel care aprobă legile, 
obiceiurile şi riturile esenţiale" (p.225). 

Este uşor de văzut că prezentarea făcută de Elkin 
eroului celest sud-australian corespunde aproape exact 
descrierii lui Howitt şi Lang a „părintelui universal", 
precum şi „marelui zeu" al lui Graebner. Foarte probabil 
că eminentul etnolog a ezitat să folosească aceşti termeni 
datorită conotaţiilor lor ideologice şi chiar teologice, 
în fapt, „eroul celest" al lui Elkin este un zeu adevărat 
- în opinia sa, un zeu de tipul religiilor de mistere: „Pe 
cât pot să-mi dau seama, şi am discutat chestiunea cu 
iniţiaţi, acest erou celest corespunde eroului din socie¬ 
tăţile secrete religioase, ale căror mistere revin la vechile 
culte de mistere din urmă cu câteva mii de ani, şi cu care 
sunt pregătit să cred că acest cult are conexiuni istorice, 
indiferent de incidentele care l-au adus în Australia." 
(p.244). 

44 A.R Elkin, The Australian Aborigens (1938; ed. a III-a, Syd- 
ney: Angus şi Robertson, 1954; reprint, New York: Doubleday, 1964), 
p.224. 

Nu vom discuta aici ipoteza lui Elkin despre cone¬ 
xiunea istorică dintre cultele de mistere şi riturile de 
iniţiere australiene. 45 Pentru demersul nostru este im¬ 
portant (1) că Elkin nu pune la îndoială autenticitatea 
Fiinţelor Celeste din sud-estul Australiei şi (2) că el le 
consideră ca precedându-i cronologic pe eroii totemici, 
într-adevăr, el scrie: 

Iniţierea şi viaţa secretă s-au răspândit în toată Aus¬ 
tralia şi chiar dacă acum în părţile centrale şi nordice 


45 După câte ştiu, Elkin nu a explicitat niciodată ce înţelege prin 
„vechile culte de mistere din urmă cu câteva mii de ani“. Eleusis? Religiile 
de mistere eleniste? Dar în centrul unor astfel de culte de mistere erau „zei 
care mor şi învie", nu „eroi celeşti". Poate că se gândea la Mithra, singurul 
zeu de mistere care nu cunoaşte moartea; dar nici Mithra nu poate fi în¬ 
cadrat printre „eroii celeşti". In cartea sa Aboroginal Men of High Degree 
(Sydney: Australasian Publishing Co., 1945), pp. 76-77, Elkin scoate în 
evidenţă similitudinile dintre puterile parapsihologice ale şamanului aus¬ 
tralian şi trăsăturile yoginilor indieni şi tibetani. El este înclinat să accepte 
o conexiune istorică între aceştia (vezi Elaide, Birth andRebirth, pp.99 ffi). 
Vom reveni mai târziu asupra acestei probleme (vezi mai jos, pp. 189 ff.). 
Să adăugăm deocamdată că există similitudini între ideile şi practicile me¬ 
dicale ale vracilor australieni şi cele ale triburilor aborigene din India; vezi 
E. Drobec, „Heilkunde bei den Eingeborenen Australien", Wiener Beitrăge 
zur Kulturgeschichte und Linguistik , IX (1952), 280-307; vezi p. 305. Dar 
astfel de similitudini nu implică o influenţă din partea yoginilor indieni 
sau tibetani. Elkin compară de asemenea modelul de iniţiere al vraciului 
australian cu un ritual de iniţiere atestat în estul Australiei, ce ar putea repre¬ 
zenta o influenţă melaneziană ( Aboriginal Men of High Degree , pp. 40-41). 
Dar Elkin e înclinat să creadă că influenţele melaneziene erau purtătoare ale 
unor idei şi tehnici originare în culturi mai avansate. Face Elkin o legătură 
între iniţierea vracilor australieni şi ritualul egiptean de mumificare? Astfel 
de ipoteze ar aminti de „difuzionismul egiptean" al lui G. Elliot-Smith şi 
W.J.Perry. In orice caz, este o ipoteză nejustificată: acelaşi model de iniţiere 
poate fi găsit la şamanii siberieni şi cei nord şi sud-americani; vezi M. Eliade, 
Shamanism: ArchaicTechniques ofEcstasy (New York: Pantheon, 1964). 

credinţa în eroul celest al iniţierii fie a încetat să mai 
existe, fie a fost împinsă în plan secund de eroii totemici 
ale căror spirite sunt legate de pământ, o examinare 
atentă a dovezilor sugerează posibilitatea ca, odinioară, 
iniţierea să fi fost şi acolo un mijloc de a dobândi cu¬ 
noştinţe despre eroul celest şi acces în lumea lui. în 
nord-vest, eroii care i-au învăţat pe nativi să confecţio¬ 
neze bull-roarer-ul şi care au introdus ceremoniile de 
iniţiere, aparţin cerului. într-un mit important şi larg 
răspândit din centrul Australiei privitor la fiinţele in¬ 
complet formate, care cred că se referă la un rit de 
iniţiere săvârşit asupra candidaţilor, eroul şi oficiantul 
au venit din cer. 46 


Alte mituri central-australiene par să ilustreze ace¬ 
eaşi secvenţă ontologică şi cronologică: Fiinţe Celeste 
- Eroi totemici. încă din 1904, Spencer şi Gillen au 
descris pe Atnatu, Fiinţa Primordială a tribului Kaitish 
(în centrul Australiei, la nord de Aranda), ca precedând 
timpul alcheringa, altfel spus, „epoca creaţiei". Atnatu 
„s-a ridicat la cer în trecutul foarte îndepărtat... El s-a 
creat pe sine şi singur şi-a pus un nume." Are soţii şi fii, 
aceştia din urmă numindu-se tot Atnatu. Fiindcă unii 
dintre fiii săi i-au neglijat serviciile sacre, el i-a izgonit 
din cer. Aceştia au coborât pe Pământ şi au devenit 
strămoşii oamenilor. Atnatu le-a trimis oamenilor „tot 
ce are omul negru". El este descris ca „un om foarte 
mare, negru", conduce serviciile sacre în care e mânuit 


46 


Elkin, The Australian Aborigene s, p. 224. 

bull-roarer-ul şi îi pedepseşte pe muritorii care nu sună 
din bull-roarer la ceremoniile de iniţiere. 47 

„La Aranda de Vest şi Loritja", scrie Elkin, „în unele 
mituri se spune că eroii din vremea visului au fost odini¬ 
oară asociaţi cu lumea celestă la care aveau acces prin 
intermediul unui munte. Dar eroul celest a făcut ca mun¬ 
tele acesta să se năruie, astfel încât eroii totemici din 
vremea visului au fost nevoiţi să rămână pe pământ. “ 48 
Această tradiţie mitică e importantă şi merită analizată 
mai îndeaproape. Vom utiliza în principal informaţiile 
publicate de T.G.H. Strehlow. 49 Potrivit acestui autor, 
în regiunile vorbitoare de Aranda se credea că pământul 
şi cerul au existat dintotdeauna şi au fost întotdeauna 
sălaşul unor Fiinţe Supranaturale. Aranda de Vest cred 
că cerul e locuit de un mare Părinte cu picioare de emu 
(Knaritja), care e totodată Tinereţea veşnică (altjita ndiîja). 
El are soţii cu picioare de câine şi un mare număr de fii 
şi fiice. „Ei trăiau din fructe şi hrană vegetală într-un 

47 B. Spencer şi F.J. Gillen, The Northern Tribes of Central Australia 
(London: Macmillan, 1904), pp. 498 ffi Elkin, The Australian Aborigenes, 
p.225, observă pe bună dreptate că acestea sunt prototipurile riturilor să¬ 
vârşite pe Pământ. 

48 Elkin, The Australian Aborigenes, p. 225. 

49 T.G.H. Strehlow, „Personal Monototemism in a Polytotemic Com- 
munity“ (citat de aici înainte ca „Personal Monototemism"), Festschriftfur 
Ad. E. Jensen, II (Munich, 1964), 723-54; vezi şi lucrarea sa. Aranda Traditions 
(Melbourne: Melbourne University Press, 1947) şi „La gemelite de l’âme 
humaine". La Tour Saint-Jacques (Paris, 1957), Nr. 11-12 (Numero special 
sur la magie), pp. 14-23. Majoritatea acestor informaţii au fost deja furnizate, 
într-o formă mai condensată, în lucrările lui C. Strehlow; vezi nr. 51. Dar 
noi preferăm să urmăm prezentarea lui T.G.H. Strehlow, fie şi numai pen¬ 
tru faptul că prima lui limbă a fost Aranda. 

ţinut veşnic verde, neafectat de secetă, prin care Calea 
Lactee curgea ca un râu larg; iar stelele erau focurile lor 
de tabără. în ţinutul acesta verde existau doar copaci, 
fructe, flori şi păsări; nu exista vânat şi nu se consuma 
carne. Toţi locuitorii aceştia ai cerului erau la fel de 
veşnici ca stelele înseşi, iar moartea nu putea intra în case¬ 
le lor.“ 50 Marele Părinte ceresc „cu piele roşcată 11 este în 
aparenţă la fel de tânăr ca şi copiii săi. 51 După care 


50 T.G.H. Strehlow, „Personal Monototemism“, p.725. 

51 C. Strehlow a găsit credinţe similare la Kukatja (pe care îi numeşte 
„Loritja vestici") şi Matuntara (pe care îi numeşte „Loritja sudici"); aceştia 
vorbesc de o Fiinţă Celestă având o soţie şi un copil mic. Gillen a raportat 
şi el că la Aranda-şii răsăriteni din zona Alice Springs „se spune că cerul e 
locuit de trei persoane - un om gigantic cu un picior imens ca de pasăre 
emu, o femeie şi un copil care nu trece niciodată de vârsta copilăriei" (citat 
de T.G.H. Strehlow, „Personal Monototemism", p.725). Nu e necesar să 
abordăm lunga discuţie care a urmat descoperirii de către C. Strehlow a 
Fiinţelor Celeste Altjira la Aranda şi Tukura la Loritja; vezi C. Strehlow şi 
M. von Leonhardi, Mythen, Sagen und Mărchen des Aranda-Stammers in 
Zentral-Australien, vols. I-IV (Frankfurt a.M.: Veroffentlichungen aus dem 
stădtischen Volker-Museum, 1907-20). Spencer a negat existenţa unor astfel 
de zei; el a insistat că Aranda vorbeau numai de Alcheringa, i.e., timpul mi¬ 
tic sau Vremea Visului. Dar s-a constatat curând că ambele afirmaţii erau 
în mod fundamental corecte şi nu se contraziceau una pe alta (în pofida 
refuzului lui Spencer de a accepta existenţa unei Fiinţe Celeste Aranda). 
In fapt, Altjira al lui C. Strehlow este prin excelenţă Fiinţa din Vremea 
mitică, primordială a Visului, alcheringa. E regretabilă afirmaţia maliţioasă 
a lui Spencer că materialul lui C. Strehlow „a trebuit obţinut oral de la unii 
bătrâni care erau membri creştinaţi ai Misiunii" ( TheArunta:A Srudy of a Stone 
Age People, vol.I [London, Macmillan, 1927], Prefaţa, p.ix). T.G.H. Strehlow 
subliniază pe bună dreptate că principalul informator al tatălui său printre 
Aranda vestici a fost un vraci excepţional de inteligent, născut prin 1846, „al 
cărui prestigiu ca o autoritate în domeniul credinţelor se extindea mult dincolo 
de zona Aranda-şilor apuseni" şi care „a rămas un campion inflexibil al vechii 
ordini de-a lungul anilor şederii lui C. Strehlow la Hermannsburg" („Personal 
Monototemism", pp. 723-24, n. 1; vezi ibid. , biografiile celorlalţi informatori). 

Strehlow continuă: „Deşi nu am consemnat tradiţii 
despre locuitori cereşti cu picioare de emu sau de câi¬ 
ne în afara teritoriului Aranda-şilor de vest, nu e mai 
puţin adevărat că pretutindeni în teritoriul vorbitorilor 
de Aranda exista credinţa fermă că puterea morţii e limi¬ 
tată la pământ şi că oamenii trebuie să moară numai 
din cauză că toate legăturile dintre cer şi pământ au 
fost tăiate.“ 

Strehlow ne aminteşte că tradiţii despre „scări“ 
rupte au fost găsite în multe locaţii ceremoniale. Prin¬ 
tre Aranda-şii din sud există un mit despre un arbore 
casuarina gigantic care, la începutul timpului, a avut 
rolul unui sit sacru în deşertul Simpson şi ale cărui ramuri 
de sus atingeau cerul. Cu câteva mile mai departe exista 
un alt arbore casuarina gata să ofere o scară adecvată 
pe care oamenii să se suie la cer. Dar anumite personaje 
mitice au tăiat copacul şi puntea dintre pământ şi cer a 
fost distrusă pentru totdeauna. Există apoi mitul despre 
cei doi fraţi Ntjikantja, relatat deja de Strehlow în lu¬ 
crarea sa Aranda Traditions: după ce au ridicat suliţa pe 
care se urcaseră la cer, fraţii au rostit un blestem de 
moarte asupra locuitorilor pământului. 52 Asemeni Soare¬ 
lui, Lunii şi stelelor, fraţii Ntjikantja s-au ivit din pământ 
şi au rătăcit pe suprafaţa lui săvârşind acelaşi gen de 
lucrări ca şi ceilalţi strămoşi totemici născuţi pe pământ. 

52 T.G.H. Strehlow, Aranda Traditions, p.78: El citează blestemul 
rostit de fraţi: „Voi, mizerabili sortiţi morţii, acum va trebui să muriţi cu 
toţii! Nu vă veţi mai putea întoarce de pe pământ cât timp trăiţi şi nu vă 
veţi mai putea întoarce nici după ce veţi fi murit!" („Personal Monoto- 
temism", pp. 726). 

Dar în timp ce majoritatea strămoşilor totemici s-au 
întors finalmente în pământ, cei care s-au ridicat la cer 
au dobândit trupuri celeste şi nu au mai cunoscut des¬ 
compunerea şi moartea. Fraţii Ntjikantja s-au transformat 
în Norii lui Magellan. 53 

Pentru Strehlow „e clar că ar fi imposibil să-l privim 
pe Marele Părinte cu picior de emu de pe cerul mitologiei 
Aranda-şilor apuseni ca pe o Fiinţă Supremă în oricare 
sens al termenului; fiindcă nici el, nici familia lui nu au 
exercitat vreo influenţă dincolo de cer“ („Personal Mono- 
totemism“, p. 726). într-adevăr, aceste Fiinţe Celeste 
nu au creat şi nu au modelat cerul; nici nu au dat fiinţă 
plantelor, animalelor, oamenilor sau Strămoşilor totemici; 
nici n-au inspirat sau controlat activităţile vreunora din 
aceşti Strămoşi. Pe scurt, aceste Fiinţe Celeste nu erau 
nici măcar interesate de ce se întâmpla pe pământ. 
Răufăcătorii nu se temeau de Marele Părinte din cer, ci 
de mânia Strămoşilor totemici şi de pedeapsa autorităţi¬ 
lor tribale (ibicL). Toate actele creatoare şi semnificative 
au fost săvârşite de Strămoşi totemici născuţi pe pământ. 
Din acest motiv, ne vom ocupa mai târziu pe larg de mi¬ 
turile şi funcţiunile religioase asociate acestor strămoşi. 

Din perspectiva istoriei religiilor, transformarea unei 
Fiinţe Celeste într-un deus otiosus pare să fi atins limi¬ 
tele extreme printre Aranda-şii de vest. Următorul pas 
nu mai putea fi decât căderea sa în uitare totală şi de¬ 
finitivă. Acest lucru probabil că s-a întâmplat în afara 


53 T.G.H. Strehlow, „Personal Monototemism“, p.726. 

teritoriului Aranda de vest, unde Strehlow nu a putut 57 
să identifice nici o credinţă comparabilă în Fiinţe Celeste. 

Dar putem evidenţia două trăsături caracteristice chiar 
şi la acest Mare Părinte „transcendent' 1 şi Tânăr Etern 
care-1 situează printre Fiinţele Supreme: (1) nemurirea, 
tinereţea veşnică şi existenţa beatifică; (2) prioritatea 
„ontologică" şi „cronologică" faţă de eroii totemici - el 
existase în cer cu mult timp înainte de apariţia Strămo¬ 
şilor totemici de sub pământ. Mai mult, semnificaţia 
religioasă a cerului este proclamată în mod repetat în 
miturile despre nemurirea celestă a acelor eroi care au 
fost în măsură să se ridice la cer, în tradiţiile mitice des¬ 
pre „scări" sau copaci care leagă cerul de pământ şi mai 
ales în mitul Aranda larg răspândit după care moartea 
a apărut exclusiv din cauza întreruperii violente a co¬ 
municaţiilor dintre cer şi pământ. 

Cum bine se ştie, credinţe similare sunt atestate în 
multe alte religii arhaice. Mitul despre o comunicaţie 
primordială cu Cerul (printr-un munte, copac, scară, 
liană etc.) şi ulterioara ei întrerupere este legată de 
pierderea de către Strămoş a nemuririi sau a condiţiei 
sale paradisiace. O Fiinţă Supremă celestă este de regulă 
implicată în aceste evenimente fatidice. După întreru¬ 
perea comunicaţiilor dintre Cer şi Pământ, Zeul se retra¬ 
ge, devine mai mult sau mai puţin un deus otiosus şi doar 
câteva persoane privilegiate - şamani, vraci, eroi - sunt 
capabile să urce la cer şi să-l întâlnească. Nu ştim cât 
din această temă mitică le era cunoscută Aranda-şilor. 
Fapt este că prestigiul religios al cerului a supravieţuit, 

mai ales în ideea că nemurirea aparţine trupurilor ce¬ 
leste şi Fiinţelor Celeste. 

Observând că în mitologia Kaitish „fiinţa cerească 
a existat înainte de vremea visului' 1 , Elkin presupune: 
„Aceasta reprezintă probabil succesiunea istorică în 
acea zonă şi în fapt în toate regiunile centrale, nordice 
şi nord-vestice. Iniţierea a însemnat la început admite¬ 
rea în credinţele şi riturile legate de eroul ceresc, dar 
mai târziu a inclus şi admiterea în totemismul cultic, 
cu miturile sale despre eroii din vremea-visului, care 
după cunoştinţele noastre, a eclipsat finalmente la multe 
triburi mai vechile credinţe şi asocieri." 54 Aceasta ar 
implica faptul că credinţele în Fiinţele Celeste au cunos¬ 
cut cândva o răspândire mult mai largă în Australia. 
Dispariţia sau transformarea lor urmează modelul gene¬ 
ral al retragerii lui deus otiosus celest şi în cele din urmă 
al căderii sale definitive în uitare. Dar important aici 
este faptul că funcţia religioasă a eroilor din Vremea 
Visului (sau a Strămoşilor totemici) devine echivalentă 
cu cea a Fiinţelor Celeste. După cum remarcă Elkin: „La 
fel cum în centrul sau nord-vestul Australiei a spune 
despre un obicei că este alţjira, djugur, ungud etc., adică 
,visător’, înseamnă a-i conferi o autoritate finală şi incon¬ 
testabilă, tot astfel în estul Australiei a spune despre 
un obicei că „aşa zice Baiame" înseamnă a-1 sancţiona 
de o manieră similară. în ultimă instanţă, miturile în 
care figurează eroul ceresc îndeplinesc o funcţie etiolo- 


54 


Elkin, The Australian Aborigenes, p.225■ 



FIINŢE SUPRANATURALE ŞI ZEI SUPREMI 

gică, istorică şi sociologică identică cu a eroilor din vremea 59 
visului şi prin intermediul reprezentării lor în simbol şi 
rit este asigurată intrarea în lumea sacră, dătătoare de 
viaţă - numai că de data aceasta în cer.“ 55 

Djamar, Nogămain 

Vom reveni asupra echivalenţei funcţionale dintre 
modelele revelate în „perioada visului' 1 şi injoncţiunea 
de tipul „aşa spune Baiame". Pentru moment să examinăm 
alte două Fiinţe Supreme şi rolurile lor efective în viaţa 
religioasă a triburilor respective. Tribul Băd, din West 
Kimberley, venerează o Fiinţă Supremă pe nume Djamar. 

El nu are tată; îi cunoaştem în schimb numele mamei. 
Djamar nu s-a căsătorit niciodată. Se spune că el „umblă 
cu un câine." 56 Unul dintre informatorii lui Worms i-a 
spus: „Djamar a făcut toate lucrurile. 14 El trăieşte în 
apă sărată, sub o stâncă. Unde marea face clăbuci, acolo 
trăieşte Djamar." 57 Dar aceasta înseamnă numai că pri¬ 
mul bull-roarer al lui Djamar (numit de Băd galaguru ) 
este încă acolo, sub spuma valurilor. Tinerii iniţiaţi sunt 
conduşi la albia pietroasă a pârâului şi li se arată găurile 
unde Djamar şi-a plantat bull-roarer-ul. „Cu toată con¬ 
vingerea, bătrânii îi impresionează pe tineri cu forţa 

55 Ibid ., pp.225-26. Elkin precizează că „cele două seturi de credinţe 
au coexistat nu numai în Centrul Australiei, ci şi pe coasta nordică a New 
South Wales“ (p.226, n.4). 

56 E.A. Worms, „Djamar, the Creator", Anthropos , XLV (1950), 
643-58; vezi p. 650. 

57 Ibid ., p. 655. 



RELIGII AUSTRALIENE 


teribilă a tjurunga originar arătând dealurile pleşuve 
din jur şi coaja zgâriată a copacilor loviţi de Djamar 
când şi-a rotit bull-roarer-ul. Acesta a zdrobit bolovanii 
de pe mal. („Djamar, Creatorul", p. 643) După aceste 
evenimente, Djamar s-a ridicat la cer împreună cu tjunm- 
ga al său. De acolo „el veghează asupra oamenilor şi le 
dă legea nativă pe care o numim Djamara-mara. El vede 
când un om îl ucide pe altul cu suliţa sau cu bumeran¬ 
gul." (p. 650) Cu toate acestea şi în pofida ascensiunii 
sale, Djamar „rămâne în Ngamagun Creek şi în toate 
locurile unde se păstrează gravate galaguru- rile sale. 
Acestea sunt ascunse cu grijă de băştinaşi în scorburile 
copacilor de pe malul iazurilor tăcute din ţinutul lor" 
(p. 643). Mitul lui Djamar e dezvăluit în timpul cere¬ 
moniilor de iniţiere. Cu acest prilej bătrânii merg în pă¬ 
dure să caute copacul sub care a stat Djamar în timpurile 
mitice. (Observăm încă odată cum, prin intermediul 
ritualului, timpul mitic este reactualizat şi copacul 
originar este adus în prezent.) Din acest copac vor fi 
pregătite bull-roarer-ele noilor iniţiaţi. 58 

Natura de Fiinţă Superioară a lui Djamar este re¬ 
flectată şi în raporturile sale cu Eroii Culturali. Unul din 
aceşti eroi, Nalgabi, a transportat galaguru-l lui Djamar 
la un trib vecin. Djamar a mers împreună cu un alt erou, 
Marel, într-un anume loc unde acesta din urmă a rămas 


58 Ibid., p. 650 ff. Despre iniţierea Băd, vezi EA. Worms, „Initiationsfe- 
iern“, Annali Lateranemi, II (1938), 179-80; idem, „Religiose Vorstellungen 
und Kultur einiger nordwestaustralischer Stamme in funfzig Legenden", 
Annali Lateranensi, Voi. IV (1940). 

şi trăieşte şi acum. „Marel a compus cântece secrete, 
dar numai pentru bărbaţi. El îi supraveghează pe tinerii 
iniţiaţi şi îi învaţă legea lui Djamar“ (p. 650). Un alt 
Erou Cultural, Minan, a inventat dansurile şi securile 
netede din piatră neagră. El trăieşte acum într-un 
anumit loc din Beagle Bay. „Djamar le porunceşte lui 
Marel şi Minan. El este şeful lor“ (p. 650). în sfârşit, 
pe un alt Erou, Ninj, Djamar l-a pus să facă, din beţe 
şi pietre, capcane pentru peşti. „El şi-a primit slujba de 
la Djamar. 1159 

S-ar părea deci că Djamar poate fi comparat cu 
Fiinţele Supreme din sud-est: este creator, a revelat legile 
morale, a dat unui număr de Eroi Culturali sarcina să-i 
civilizeze pe Băd şi să le dirijeze ceremoniile religioase; 
în final, el s-a ridicat la cer şi de acolo continuă să su¬ 
pravegheze purtarea oamenilor. Singurul aspect al aces¬ 
tui complex care nu este clar atestat printre Marii Zei 
din sud-est este relaţia lui Djamar cu ţjurunga. Formal, 
un ţjurunga este „o pictogramă sau o înregistrare meta¬ 
forică pe lemn“. Unele din semnele incizate îl reprezintă 
chiar pe Djamar, altele figurează obiecte folosite de el, 
sau Fiinţe Supranaturale de mai mică însemnătate. 
Numai un iniţiat poate „citi“ corect desenele. însă gala- 
guru nu este doar un simbol al lui Djamar; este în acelaşi 
timp o replică a bull-roarer-ului originar depozitat de 
Djamar sub stânca Ngamagun. Acum, acel bull-roarer 

59 Worms, „Djamar, the Creator 1 ', p.650; vezi de asemenea E.A. 
Worms, „Djamar and His Relation to Other Culture Heroes“, Anthro- 
pos, XLVII (1952), 539-60. 

originar există şi în cer. Aceasta pare să implice că 
Djamar este acel galaguru originar (vezi p. 650). Ideea 
că o fiinţă divină este întrupată în tjurunga al său ne 
aminteşte de identificarea dintre Eroii mitici (Strămoşi) 
şi tjurunga specifici, caracteristică triburilor din centrul 
Australiei - concepţie pe care o vom discuta mai târziu. 
Pentru moment e important să subliniem pluralitatea 
mistică a corpurilor lui Djamar. Aşa cum subliniază Worms, 
„oriunde este astăzi cioplită, purtată sau depozitată o 
replică autorizată a acestui galaguru, acolo se regăseşte 
Djamar şi locaţia originară a stâncii Ngamagun. Acolo 
este obţinută, repetată şi multiplicată prezenţa sa per¬ 
sonală. ,Nu putem căra stânca aceea până aici. Astfel 
încât am făcut acest djidi (i.e. tjurunga ) - şi acum Djamar 
e aici.’“ a spus unul dintre informatorii lui Worms. 60 

Putem presupune că Djamar a fost în măsură să-şi 
păstreze actualitatea religioasă în primul rând datorită 
importanţei rituale a galaguru, care poate fi considerat 
„corpul său mistic 11 . Iniţierea consta în comunicarea 
miturilor lui Djamar şi dezvăluirea identităţii sale atât 
cu galaguru celest cât şi cu cel primordial îngropat sub 
stânca Ngamagun. 

Al doilea exemplu pe care-1 vom da este luat de la 
Murinbata, un trib din vestul teritoriului Amhem, studiat 
atent şi cu multă minuţiozitate de W.E.H. Stanner. 
Modelul vieţii religioase a tribului Murinbata este con¬ 
stituit de o serie de evenimente care au avut loc în 


60 Worms, „Djamar, the Creator", p.657. 

„perioada visului". Dar există şi un număr de „spirite 63 
pure" al căror prestigiu religios e independent de acea 
prodigioasă epocă mitică. Cel mai remarcabil dintre 
ele este Nogămain, „un locuitor al cerului care a trăit 
(potrivit unora) ,după bunul lui plac’, sau ,în stilul lui 
personal’ - singur, cu excepţia unui câine, ,fară tată, mamă, 
frate sau copil’; dar (potrivit altora) cu o soţie şi un fiu, 
acesta din urmă simbolizat de o suliţă de vânătoare. Se 
considera că dacă un vânător ucide un cangur sau un 
wallaby cu o singură lovitură de suliţă, aceasta este ispra¬ 
va lui Nogămain prin mijlocirea fiului său." 61 Potrivit 
lui Stanner, unii oameni l-au identificat pe Nogămain 
cu omul din lună. Alţii nu erau la fel de siguri; întrebaţi 
despre sălaşul lui, ei îşi ridicau braţele spre întreg cerul 
şi rosteau un singur cuvânt: „sus". Tunetul şi fulgerul 
erau puse pe seama „oamenilor lui Nogămain". Tot el era 
răspunzător de trimiterea spiritelor copiilor; Stanner a 
auzit în repetate rânduri: „Nogămain trimite jos copii 
buni." Dar el a primit aceeaşi informaţie şi despre alte 
„spirite pure". Cel mai important act de cult a fost 
rugăciunea pentru hrană în caz de calamitate; unul din 
cei mai bătrâni informatori ai lui Stanner şi-a adus 
aminte cum, copil fiind, îi auzise pe bătrâni „invocând 
numele lui Nogămain noaptea, pe când stăteau în tabă¬ 
ră fără nimic de mâncare" („On Aboriginal Religion", 
p. 264.) 

61 W.E.H. Stanner, „On Aboriginal Religion, VT‘, Oceania , XXXII 
(1963), 239-73; vezi p. 264 (de asemenea: Oceania Monograph No. II, 
reprint, p. 162). 

în Nogămain avem un exemplu clar de zeu celest 
aflat în plin proces de înlocuire cu alte Figuri (Kunman- 
ggur şi Kukpi trimit şi ei spirite ale copiilor) şi pe cale de 
a-şi pierde actualitatea religioasă (doar unul din infor¬ 
matorii vârstnici şi-a adus aminte, din vremea copilă¬ 
riei sale, de rugăciunea bătrânilor). După cum remarcă 
Stanner, discrepanţele şi contradicţiile între diferitele 
descrieri ale lui Nogămain sunt un indiciu al progresivei 
sale irelevanţe religioase. în comparaţie cu marele Părin¬ 
te al Aranda-şilor vestici, Nogămain încă mai păstrează 
o anumită actualitate religioasă: de exemplu, el le poartă 
de grijă bărbaţilor. Dar spre deosebire de Djamar - sau, 
putem presupune, de Atnatu al tribului Kaitish - el nu 
joacă vreun rol important în ceremoniile de iniţiere. 


Două tipuri de „primordialitate ' 4 


Aparent, irelevanţa, caracterul vag sau absenţa unei 
Mari Fiinţe celeste nu modifică modelul pan-australian 
al vieţii religioase. în cuvintele lui Elkin: a spune despre 
un obicei că este altjira, „visător 11 , este acelaşi lucru cu 
a spune: „aşa zice Baiame“. Elkin insistă pe bună dreptate 
asupra anteriorităţii cronologice a Fiinţelor Celeste în 
raport cu Eroii Culturali (sau totemici). După cum ştim, 
aceeaşi opinie a fost susţinută de Lang, Graebner şi 
Schmidt. Dar aspectul important în acest proces este că 
funcţia religioasă a primordialului şi a primordialităţii 
rămân neschimbate. Indiferent de context - Zei Celeşti 
supranaturali, Eroi Culturali, Wondjina sau Ungud 

(despre care vom discuta în capitolul următor) - timpul 
mitic primordial are o semnificaţie copleşitoare. Numai 
ce s-a făcut in illo tempore este real, semnificativ, exem¬ 
plar şi de o creativitate inepuizabilă. 

Printre Aranda-şii de vest am remarcat o trecere de 
la ceea ce am putea numi un timp primordial „specula- 
tiv“ - epoca Marelui Părinte celest etern - la un timp 
primordial bogat în valori existenţiale, fabuloasa epocă 
a „visării“ când Strămoşii totemici (sau Eroii Culturali) 
au modelat lumea, au creat animalele, l-au desăvârşit şi 
civilizat pe om. „Primordialitatea 11 Marelui Părinte nu 
avea o relevanţă imediată în existenţa Aranda-şilor; 
odată ce comunicarea cu cerul a fost întreruptă şi moartea 
şi-a făcut apariţia în lume, nu era de mare folos să ştii 
despre nemurirea familiei lui Altjira ori a celor care se 
ridicaseră la cer. Singura „nemurire' 1 accesibilă Aranda- 
şilor şi altor triburi australiene era reîncarnarea, perena 
întoarcere la viaţă a Strămoşilor primordiali - concepţii 
de care ne vom ocupa într-un capitol viitor. 

Se pare aşadar că modelul religiilor australiene im¬ 
plică înlocuirea unui „primordial" direct legat de condiţia 
umană cu un „primordial" care precedă această condiţie. 
Un asemenea proces este cunoscut şi în alte religii; ne-am 
putea referi, de exemplu, la „primordialitatea" lui Tiamat 
şi trecerea la epoca primordială creativă reprezentată 
de victoria lui Marduk, de cosmogonie, antropogonie 
şi fondarea unei noi ierarhii divine. Sau am putea compa¬ 
ra primordialitatea lui Uranus cu stabilirea supremaţiei 
lui Zeus - ori să indicăm trecerea de la aproape uitatul 

Dyaus la Varuna, iar mai târziu la supremaţiile conse¬ 
cutive ale lui Indra, Siva şi Vişnu. 62 

Semnificativ în substituirea aceasta a unei primor¬ 
dialităţi „existenţiale 11 cu una „speculativă 11 este că pro¬ 
cesul reprezintă o întrupare mai radicală a sacrului în viaţa 
şi existenţa umană. Vom avea ocazia să ilustrăm acest 
proces atunci când vom examina apariţia Strămoşilor 
totemici Aranda şi miturile Eroilor Culturali australieni. 
Abundenţa imagisticii embriologice nu e lipsită de o 
profundă semnificaţie religioasă. E ca şi cum toată 
grandioasa dramă cosmogonică ar fi interpretată în 
termenii procreaţiei, sarcinii, existenţei embrionice şi 
operaţiilor obstetrice. Dar nici unul din aceste eveni¬ 
mente fabuloase nu este „uman“ sau „profan 11 în natura 
sa. Ele sunt primordiale, creative, exemplare şi ca atare 
acte religioase. în ultimă instanţă, ele reprezintă mistere 
pe care numai bărbaţii complet iniţiaţi vor fi capabili 
să le înţeleagă. 


62 Vezi de asemenea discuţia despre o problemă similară de Charles 
H. Long, „The West African High God: History and Religious Experien- 
ce“, History of Religions, III (Witter, 1964), 328-42. 

Pentru australieni, la fel ca pentru alte societăţi 
primitive, lumea este întotdeauna „lumea lor“, cu alte 
cuvinte, lumea în care trăiesc şi a cărei istorie mitică o 
cunosc. în afara acestui cosmos familiar sunt ţinuturi 
amorfe, necunoscute, periculoase, populate de fantome 
şi vrăjitori misterioşi şi ostili. Pe aborigeni, chiar şi atunci 
când sunt mulţi la număr, îi îngrozesc aventurile în teri¬ 
torii necunoscute. 1 Aceste ţinuturi stranii nu fac parte 
din „lumea“ lor şi în consecinţă ţin încă de modul de 
fiinţare necreat. 

Dar chiar şi peisajul cel mai arid şi monoton poate 
deveni „casă“ pentru trib atunci când se crede că a fost 
„creat“ - sau mai exact, transformat - de Fiinţe Supra¬ 
naturale. Dând formă pământului, Fiinţele Supranaturale 
în acelaşi timp l-au „sacralizat". Peisajul actual este re¬ 
zultatul muncii lor şi ei înşişi aparţin unei dimensiuni 
a fiinţei diferită de cea a oamenilor. Mai mult, aceste 
Fiinţe Primordiale nu numai că au modelat peisajul; 


1 Elkin, The Australian Aborigenes, pp. 38 ff, 49 ff. 

ele au introdus de asemenea, în unele locuri, „spirite- 
copii“ şi „spirite“ ale diverselor animale, toate scoase 
din corpurile lor. 

Epoca în care Fiinţele Supranaturale au apărut şi au 
început să transforme lumea, străbătând teritorii imense, 
producând plante şi animale, făcându-1 pe om aşa cum 
este el astăzi, dându-i prezentele instituţii şi ceremonii 
- epoca aceasta a fost „Vremea Visului' 1 sau, cum o 
numesc unii autori, „Eterna Vreme a Visului" sau mai 
simplu, „Visarea". Timpul acesta mitic este „sacru" fiindcă 
a fost sanctificat de prezenţa reală şi activitatea Fiinţelor 
Supranaturale. La fel ca toate celelalte specii de „timp 
sacru", deşi situat la o distanţă indefinită în trecut, el 
nu este inaccesibil, ci poate fi reactualizat prin ritual. 
Mai mult, el constituie „un fel de cartă a lucrurilor care 
încă se mai întâmplă şi un soi de logos sau principiu de 
ordine care transcende tot ce este semnificativ pentru 
omul aborigen." 2 Sau, în cuvintele lui Ronald şi Cathe- 
rine Berndt, „era mitologică 1 /! e privită ca stabilind un 
precedent pentru toate comportamentele umane cu 
începere de atunci. A fost perioada când s-au instituit 
modelele de viaţă şi s-au întocmit legile pe care trebuie 
să le urmeze fiinţele omeneşti." 3 

2 W.E.H. Stanner, „The Dreaming“, înT.A.G. Hungerford (ed.), Aus¬ 
tralian Signposts (Melbourne, 1956), pp.51-65 (republicat în William A. 
Lessa şi Evon Z. Vogt, Reader in Comparative Religion [New York: Harper & 
Row, 1958], pp. 513-23; vezi p. 514). Vezi de asemenea mai jos, pp. 197 ff. 

3 R.M. şi C.H. Berndt, The World of the First Australians, p. 188; 
vezi p. 187 pentru o listă a termenilor australieni pentru „Visare". Am anali¬ 
zat structura şi semnificaţia necesităţii de a corela toate comportamentele 

Tot ce există pe deplin - un munte, o apă, o instituţie, 
un obicei - este recunoscut ca real, valid şi semnificativ 
fiindcă a luat fiinţă la începuturi. în capitolul I am discutat 
lucrările de „creaţie" săvârşite de Zeii Celeşti ai triburilor 
din sud-estul Australiei; am evidenţiat de asemenea urme 
de un tip similar Fiinţei celeste divine şi în alte părţi 
ale continentului. în sud-estul Australiei, originile sunt 
dominate de activitatea creatoare a Zeilor Celeşti („Pă¬ 
rinţi Universali"). Vom examina acum mai pe larg alte 
concepţii australiene despre începuturi, cu scopul de a afla 
ce tip de Fiinţe Supranaturale a dominat acele fabuloase 
epoci creatoare. 

Mitul Aranda al originilor 

Potrivit Aranda-şilor, la început pământul avea 
aspectul unei câmpii dezolante, fără dealuri sau râuri, 
cufundată într-un întuneric etern. Soarele, Luna şi ste¬ 
lele dormitau încă sub pământ. Nu existau plante sau 
animale, doar mase semi-embrionice de copii pe jumă¬ 
tate dezvoltaţi care zăceau neputincioşi în locurile ce 
urmau să devină lacuri sărate sau ochiuri de apă. Copiii 
aceştia informi nu puteau deveni bărbaţi sau femei, dar 
nu puteau nici să îmbătrânească sau să moară. într-adevăr, 
nici viaţa şi nici moartea nu erau încă cunoscute pe pă¬ 
mânt. „Numai sub pământ viaţa exista deja pe deplin în 

umane cu precedente paradigmatice în lucrarea noastră Myth ofthe Eter- 
nal Return (trad. engleză, New York: Pantheon, 1954; republicată cu titlul 
Cosmos andHistory: The Myth of the Etemal Return [New York, Harper and 
Row, 1959]). 

forma a mii de fiinţe supranaturale necreate care exis¬ 
taseră dintotdeauna: dar chiar şi acestea erau adâncite 
într-o torpoare veşnică. “ 4 

în cele din urmă Fiinţele Supranaturale s-au trezit 
din somn şi au răzbătut la suprafaţa pământului. „Locu¬ 
rile lor de naştere“ s-au impregnat cu viaţa şi puterea 
lor. Când Soarele a ieşit şi el la suprafaţă, Pământul a 
fost scăldat în lumină. Fiinţele Supranaturale care „se 
născuseră din propria lor eternitate' 1 (alţjirana namba- 
kala ) aveau diverse forme şi înfăţişări. Unele s-au ivit 
în forme animale, precum cangurii sau emu; altele au 
ieşit la iveală ca bărbaţi şi femei perfect formaţi. „La 
majoritatea acestor fiinţe supranaturale exista o legătu¬ 
ră indivizibilă între elemente care se găsesc la animale 
(sau plante) pe de o parte, şi la oameni pe de altă parte. 
Fiinţe care arătau ca animalele, de pildă, gândeau şi 
acţionau în general ca oamenii; şi invers, făpturi cu 
înfăţişare omenească se puteau schimba după voie în 
animalul cu care aveau o legătură indivizibilă." 5 

Aceste Fiinţe Supranaturale, desemnate de regulă ca 
„Strămoşi totemici", au început să cutreiere suprafaţa 
pământului dând peisajului din centrul Australiei aspec¬ 
tul său fizic actual. Unii dintre ei şi-au asumat funcţia de 
„Eroi Culturali". Ei au tăiat masa diformă a umanităţii 
în copii individuali, le-au despicat membrana dintre 

4 T.G.H. Strehlow, „Personal Monototemism in a PolytotemicCom- 
munity“ (citat de acum înainte ca „Personal Monototemism"), Festschriji 
fur Ad. E. Jensen, II (Munich, 1964), pp. 723-54; vezi p.727. 

5 Ibid., p.727. Aceasta este, bineînţeles, o concepţie larg răspândită 
la vânătorii arhaici. 

degete şi le-au făcut deschizături pentru urechi, ochi şi 71 
gură“ (Strehlow, „Personal Monototemism“, p.728). Alţi 
Eroi Culturali i-au învăţat pe oameni cum să facă unelte, 
foc şi să gătească hrana. Când toate aceste Fiinţe Supra¬ 
naturale născute din pământ şi-au îndeplinit lucrările şi 
şi-au încheiat peregrinările, „le-a cuprins o oboseală de 
neînvins. Muncile săvârşite le-au secătuit complet pu- 
terile.“ (p.728). 

Astfel că s-au cufundat din nou în letargia lor origi¬ 
nară 6 şi „corpurile lor fie au dispărut în pământ (adesea 
în acelaşi loc unde se iviseră prima oară), fie s-au trans¬ 
format în stânci, arbori sau obiecte tjurunga. Locurile 
lor finale de odihnă, la fel ca şi locurile unde s-au năs¬ 
cut, erau considerate centre sacre importante şi erau 
desemnate cu acelaşi nume -pmara kutata. De ambele 
tipuri de pmara kutata se puteau apropia numai bărbaţii 
iniţiaţi şi numai cu ocazia unor ceremonii speciale. în 
tot restul timpului erau locuri ce trebuiau evitate sub 
pedeapsa cu moartea.“ (p. 729). 

Dispariţia Fiinţelor Supranaturale a pus capăt unei 
epoci mitice care - cel puţin în cazul Aranda-şilor - 
a avut un caracter oarecum paradisiac. într-adevăr, 
Strămoşii „nu erau supuşi multitudinii de inhibiţii şi 
frustrări care obstrucţionează inevitabil toate fiinţele 
omeneşti ce trăiesc împreună în comunităţi organizate, 
nici nu erau răspunzători de faptele lor în faţa unei Puteri 
superioare. Fiindcă erau personaje trăitoare într-o lume 

6 Dar, deşi într-o stare de veşnică toropeală, ei erau conştienţi de ce 
se petrece pe pământ ( ibid p.741). 

unde noţiunile omeneşti de bine şi rău aveau doar o 
semnificaţie vagă: ele se preumblau „dincolo de hota¬ 
rele binelui şi ale răului.“ 7 Ceea ce nu înseamnă însă 
că erau complet dincolo de toate legile morale. T.G.H. 
Strehlow aminteşte de anumite mituri în care fapte 
criminale nu au rămas nepedepsite. 8 

Aceste personaje primordiale aveau un mod de-a fi 
specific care, deşi diferit de al oamenilor din prezent, 
constituie sursa şi modelul lui. Acesta este motivul in¬ 
teresului „existenţial" imediat al Aranda-şilor pentru 
miturile Strămoşilor - şi totodată al indiferenţei lor 
faţă de Fiinţele Celeste. într-adevăr, spre deosebire de 
Fiinţele Celeste, Strămoşii Primordiali erau supuşi 
îmbătrânirii şi descompunerii. Dar spre deosebire de 
oamenii din prezent, erau nemuritori; chiar şi cei care 
fuseseră „ucişi" de alţi Strămoşi totemici au continuat 
să trăiască sub formă de tjurunga. Cu toate acestea, 
înainte de dispariţia lor finală în pământ, moartea a fost 
adusă în lume de unele acte ale lor. Astfel că primii oa¬ 
meni s-au născut într-o lume a trudei, suferinţei şi morţii. 9 


7 Ibid ., p.729. Cf. de asemenea Strehlow, Aranda Traditions, pp 36 ff, 
despre „Epoca de Aur“ a Strămoşilor totemici. 

8 într-adevăr, „a existat o anume Forţă indefinibilă şi fără nume care 
era capabilă să cauzeze căderea chiar şi a celor mai puternice fiinţe supra¬ 
naturale care se crezuseră superioare în putere oricăror posibili oponenţi" 
(Strehlow, „Personal Monototemism", p. 729). 

9 Ibid., p.729. Cf. Strehlow, Aranda Traditions, pp. 42 ff., pentru 
mitul despre originea morţii. Primul mort începuse să se ridice încet din 
mormânt, când Urbura, coţofana, i-a străpuns gâtul cu o suliţă grea şi l-a 
aruncat înapoi în groapă cu călcâiul, strigând: „Rămâi ţintuit în pământ 
pentru totdeauna; nu încerca să te mai ridici; stai de-a pururi în mormânt!" 

Dar „viaţa“ lăsată în urmă de Strămoşi peste tot în ţară 73 
asigură continuitatea cu trecutul fabulos. Iar ceea ce 
numim „religie* 1 şi activitate religioasă nu este decât 
corpusul de tehnici şi ritualuri tradiţionale cu ajutorul 
cărora Aranda-şii contemporani reuşesc să rămână în 
legătură cu trecutul mitologic al tribului lor. 

în fapt, „comunicarea cu trecutul mitic 11 începe odată 
cu conceperea fiecărui om din prezent, adică atunci când 
fetus-ul primeşte minuscula parte din „viaţa 11 Strămo¬ 
şului său totemic care constituie sufletul său nemuritor. 
După cum a arătat de curând Strehlow, Aranda-şii cred 
că fiecare fiinţă omenească posedă două suflete: primul, 
sufletul muritor, ia naştere odată cu fetusul ca rezultat 
al relaţiilor sexuale dintre părinţi; al doilea suflet, o 
particulă din „viaţa 11 Strămoşului, este primit de femeia 
însărcinată. Acest al doilea suflet, nemuritor, este cel 
care conferă individului trăsăturile sale fizice şi îi de¬ 
termină întreaga personalitate (p.730). Se poate deci 
spune că fiecare nouă zămislire reiterează activitatea 
primordială a Strămoşilor: la început ei au găsit o masă 
amorfă, pre-umană, pe care au transformat-o în fiinţe 
omeneşti adevărate; după dispariţia Strămoşilor, parti¬ 
cule din „viaţa 11 lor (i.e., suflete nemuritoare) pătrund 
în fetus (care e animat de suflete muritoare) şi creează 
efectiv omul complet. 

Frapant în descrierea aceasta a lui Strehlow este 
modul de a fi singular, aproape extravagant am putea 
spune, al Strămoşilor mitici ai Aranda-şilor. Structura 
lor ontologică le asigură un loc aparte printre nume- 

roasele tipuri de Fiinţe Supranaturale cunoscute istori¬ 
cului religiilor. Ei diferă de zeii celeşti deşi, la fel ca aceş¬ 
tia, sunt necreaţi şi nemuritori. Mai mult, unele Fiinţe 
Supranaturale născute din pământ - Soarele, Luna şi 
altele - se spune că s-au ridicat la cer şi au devenit 
planete şi stele. Aceasta înseamnă că „nemuritorii' 1 pă¬ 
mânteni au fost în măsură să devină nemuritori cereşti; 
a trebuit doar să se ridice la cer. în primul capitol am 
amintit anumite tradiţii despre o asemenea „ridicare la 
ceruri": la început, comunicarea cu cerul era posibilă şi 
chiar uşoară (prin căţărarea pe un copac, o liană, o scară); 
un alt mit pune în legătură originea morţii cu o întreru¬ 
pere a traficului dintre cer şi pământ: doi Strămoşi mitici 
care se urcaseră la cer au smuls suliţa şi au rostit blestem 
de moarte asupra oamenilor (pp. 725-26). 

Legat de rapoartele despre Aranda, se poate spune 
că la origine au existat trei tipuri de fiinţe, toate necreate 
şi nemuritoare: (1) zeii celeşti din cer; (2) Fiinţele 
Primordiale de sub pământ; (3) Proto-Oamenii Primor¬ 
diali pe pământ. Ele diferă prin aceea că ultimele două 
tipuri de Fiinţe au trecut printr-o perioadă indefinită de 
letargie; mai mult decât atât, Proto-oamenii Primordiali, 
deşi necreaţi, au cunoscut doar o nemurire „embrionară": 
când au devenit cu adevărat oameni, în urma operaţiilor 
anatomice săvârşite de anumiţi Eroi Culturali, ei şi-au 
pierdut condiţia originară de virtualitate indefinită. 

Originalitatea ontologică a Strămoşilor totemici este 
evidenţiată şi mai mult de faptul că, deşi nemuritori, 
muncile lor creatoare i-au epuizat şi ei s-au afundat din 

nou în pământ - de unde, în mod destul de straniu, ei 
pot totuşi să vadă şi să judece faptele oamenilor. Mai 
mult, aşa cum vom vedea, ei au putut fi „ucişi“ de oameni 
(bineînţeles de către oamenii mitici, primordiali) şi ca 
urmare a acestui asasinat, o parte a lor („spiritele 1 ') s-a 
ridicat la cer şi a devenit corpuri şi fenomene cereşti . 10 

O altă caracteristică a modului lor de existenţă este 
multiplicitatea şi prezenţa lor simultană pe pământ . 11 Un 
Strămoş există simultan: (a) sub pământ, (b) în diverse 
obiecte cosmice şi rituale (stânci, cascade, tjurunga etc.), 
(c) ca „spirite-copii“ şi, în sfârşit, ca (d) bărbatul (sau băr¬ 
baţii) în care este reîncarnat în prezent. Este o caracte¬ 
ristică a gândirii religioase în general, şi a celei arhaice 
în special, că Fiinţele Supranaturale sunt concepute ca 
soluţii singulare şi incomparabile ale problemei unicitate- 
multiplicitate. Dar ce pare specific australienilor este 
conexiunea misterioasă dintre pământul lor (i.e., geo- 

10 Alte mituri spun cum Fiinţele Primordiale au urcat la Cer cu ajuto¬ 
rul unei suliţe şi au devenit în cele din urmă corpuri cereşti. Cf, M. Eliade, 
„Notes on the Symbolism of the Arrow“, în Religions in Antiquity. Essays in 
Memory of E.R. Goodenough (Leiden, 1968), pp. 463-75. 

11 „Corpul strămoşului Ulamba este arătat în multe locuri de pe dru¬ 
mul pe care a călătorit cândva: piscul principal Ulamba, stânca din care 
s-a născut, dealul abrupt din apropierea trecătorii montane de la sud de 
Ulamba, marele bolovan care formează porţiunea inferioară a peşterii sacre 
Ulamba şi numeroase stânci din alte locuri - despre fiecare în parte se spu¬ 
ne că sunt „corpul strămoşului Ulamba". In plus, există un tjuringa al său 
la Ulamba şi altele în diverse depozite, iar numărul lor nu i-ar fi tulburat 
nici o clipă pe nativi. Corpul şefului tjilpa Malbanka poate (sau a putut) 
fi găsit, după câte ştiu, sub forma unui tjuringa, în fiecare din peşterile 
principale ce presară lungul traseu străbătut odinioară de el şi de fiii săi." 
(Strehlow, Aranda Traditions , pp.28-29). 

grafia mistică), istoria mitică a acelui pământ (i.e., fapte¬ 
le Strămoşilor) şi responsabilitatea omului de a păstra 
pământul „viu“ şi fertil. Toate acestea se vor clarifica 
pe măsură ce ne vom continua investigaţia. Putem ob¬ 
serva de pe acum că structura ontologică a Fiinţelor Pri¬ 
mordiale (Strămoşii mitici) este atât de complexă - mai 
complexă, de exemplu, decât a Fiinţei Celeste (care este, 
în fapt, o Fiinţă Supremă devenită deus otiosus ) - fiindcă 
ele sunt implicate în, sau întrupează, misterele vieţii şi 
ale fertilităţii, ale morţii şi renaşterii. 


Numbakulla şi stâlpul sacru 

Ca să înţelegem mai bine creativitatea paradigmatică 
a Fiinţelor Primordiale, vom discuta câteva exemple. 
Miturile îi reprezintă în general pe Strămoşi ca puternici 
şi creativi. Ei pot să zboare şi să umble pe sub pământ. 
Călătoresc peste tot, săvârşind ceremonii sacre şi depo¬ 
zitând „spirite-copii“ în pământ sau în diverse locaţii 
naturale. Dar miturile lor sunt rareori exuberante sau 
dramatice. De exemplu, Spencer şi Gillen relatează 
următoarea poveste a lui Numbakulla, al cărui nume 
înseamnă „cel care există dintotdeauna“ sau „cel apărut 
din nimic“. (Aceasta este una din Fiinţele Supranaturale 
discutate de Strehlow [vezi p. 75 mai sus], numite alt- 
jirana nambakala, „născute din propria lor eternitate 11 ). 
Potrivit tradiţiilor Achilpa, unul din grupurile Aranda, 
Numbakulla s-a ivit „din nimic 11 şi a călătorit spre nord. 

creând munţi, râuri şi diverse specii de animale şi plante. 
El a creat de asemenea „spiritele-copii“ ( kunma ), dintre 
care un număr foarte mare au fost ascunşi în corpul 
său. în cele din urmă el a făcut o peşteră sau un depo¬ 
zit unde să ascundă tjurunga pe care le producea. Pe 
atunci oamenii încă nu existau. El a introdus o kuruna 
într-un ţjunmga şi astfel a apărut primul Strămoş (mi¬ 
tic) Achilpa. Numbakulla a implantat apoi un număr 
mare de kuruna în diferite tjurunga, producând alţi 
Strămoşi mitici. El i-a învăţat pe primii Achilpa cum 
să îndeplinească numeroasele ceremonii legate de di¬ 
feritele totemuri. 

Numbakulla a plantat un stâlp numit kauwa-auwa 
în mijlocul unui teren sacru. (O reprezentare a acestui 
stâlp, făcută din trunchiul unui eucalipt tânăr, este ridi¬ 
cată pe terenul ceremonial pe durata lungii serii de rituri 
de iniţiere cunoscute ca Engwura). După ce l-a uns cu 
sânge, a început să se caţere pe el. Numbakulla i-a spus 
primului Strămoş Achilpa să-l urmeze; dar din cauza 
sângelui de pe stâlp, omul a alunecat. „Numbakulla a 
urcat mai departe singur, după care a ridicat stâlpul şi 
nu a mai fost văzut niciodată. 1 ' 12 

12 Spencer şi Gillen, The Arunta, I, 355 ff., în sp. p. 360. Stre- 
hlow, Aranda Traditions, p. 78, citează mitul Aranda din vest şi sud al 
Strămoşilor Ntjikantja: cei doi fraţi au urcat la cer pe o suliţă lungă (cf. 
mai sus, p. 75). Spencer şi Gillen, op. cit., pp. 307 ff., relatează un alt 
mit: cei doi Numbakulla au făcut oameni dintr-o substanţă embrionară 
vie ( inapatna). O astfel de „Creaţie 11 a omului prin metamorfozarea 
unui element primordial este indicată în desenele simbolice de pe tju¬ 
runga-, cf. L. Adam, „Antropomorphe Darstellungen auf australischen 
Ritualgerăten 11 , Anthropos, LIII (1958), 1-50; vezi pp. 36 ff. 

Stâlpul acesta este încărcat cu un simbolism im¬ 
portant şi joacă un rol central în ritual. Faptul că 
Numbakulla a dispărut în cer după ce s-a urcat pe el 
sugerează că kauwa-auwa este un fel de axis mundi care 
uneşte cerul cu pământul. în alte locuri, şi mai ales la 
culturile orientale şi din zonele aflate sub influenţa lor, 
axis mundi (concepută ca un stâlp, un copac, un munte 
etc.) constituie în fapt un „centru al lumii“. Aceasta 
implică, între altele, că este un loc consacrat de unde 
pornesc toate direcţiile. Cu alte cuvinte, „centrul“ con¬ 
feră structură spaţiului amorf din jur. 

Dar mitul Achilpa şi utilizarea reală a stâlpului ilus¬ 
trează foarte bine această dublă funcţie, de comunicare 
cu cerul şi mijloc de orientare. Mitul relatează, aparent 
cu o infinitate de amănunte, peregrinările primilor 
Strămoşi Achilpa după dispariţia lui Numbakulla. Ei au 
călătorit continuu, în grupuri mici, săvârşind ceremo¬ 
nii, circumcizându-i pe tinerii bărbaţi, abandonându-1 
ocazional pe câte unul dintre ei. Când grupurile acestea 
mitice săvârşeau ritualurile Engwura, kauwa-auwa „era 
întotdeauna ridicat şi înclinat în direcţia în care aveau 
de gând să meargă." 13 Cu alte cuvinte, stâlpul sacru 
îi ajuta să cartografieze spaţiul necunoscut în care se 
pregăteau să se aventureze. 

într-o zi, unul din aceste grupuri mitice a suferit un 
accident: în timp ce scotea kauwa-auwa, care era înfipt 
adânc în pământ, bătrânul şef l-a rupt la nivelul solu- 

13 Spencer şi Gillen, The Arunta, p. 382. Despre stâlpul ceremonial, 
cf. Strehlow, Arunta Traditions, pp.77 ff. 

lui. Ei au cărat stâlpul rupt până când au întâlnit un alt 
grup. Erau atât de obosiţi şi de trişti că nici nu au încercat 
să-şi ridice propriul kauwa-auwa „ci, întinzându-se pe 
jos, au murit fiecare pe locul unde zăcea. Un deal înalt, 
acoperit cu pietre mari, a apărut ca să marcheze locul." 14 
Rareori întâlnim o mai patetică mărturisire că omul nu 
poate trăi fără un „centru sacru" care să-i permită deo¬ 
potrivă să „cosmicizeze" spaţiul şi să comunice cu lumea 
celestă transomenească. Cât timp şi-au avut kauwa-auwa, 
Strămoşii Achilpa nu s-au rătăcit niciodată în „hao¬ 
sul" înconjurător. Mai mult, pentru ei stâlpul sacru 
era dovada prin excelenţă a existenţei şi activităţii lui 
Numbakulla. 

Mitul lui Bagadjimbiri 

Faptele creatoare ale unor astfel de eroi mitologici 
sunt echivalente cu o cosmogonie. Lumea a luat fiinţă 
ca rezultat al muncii lor. în unele cazuri, caracterul 
cosmogonic al activităţii din Vremea Visului este foarte 
evident. Fapt adevărat, de exemplu, în ce priveşte mi¬ 
tologia tribului Karadjeri, centrată în jurul celor doi fraţi 
Bagadjimbiri. înainte de apariţia lor nu exista nimic - 
nici copaci, nici animale, nici fiinţe omeneşti. Fraţii au 
apărut din pământ sub forma unor câini dingo, dar mai 


14 Spencer şi Gillen, The Arunta, p. 388. Pentru semnificaţia acestui 
mit şi a ritualului corelat, cf. Ernesto de Martino, „Agnoscia territoriale e 
riscatto culturale nel mito Achilpa delle origini 11 , Studi e Materiali di Storia 
delle Religioni, XXIII (1952), 52-66. 

târziu au devenit doi „oameni“ uriaşi, ale căror capete 
atingeau cerul. Ei au ieşit din pământ imediat înaintea 
amurgului primei zile. Auzind strigătul unei mici pă¬ 
sări (duru) care cântă întotdeauna la acea oră, ei au 
ştiut că e la asfinţit. Mai înainte nu stiuseră absolut 

> > j 

nimic. Cei doi fraţi au văzut pe urmă toate speciile de 
animale şi plante şi le-au dat nume. Aceasta înseamnă 
că, din acel moment, fiindcă aveau nume, animalele 
şi plantele au început să existe cu adevărat. în conti¬ 
nuare fraţii au văzut o stea şi Luna şi le-au numit şi pe 
acestea. 

După care Bagadjimbiri s-au îndreptat spre nord. 
în călătoria lor ei au întâlnit bărbaţi şi femei fără organe 
genitale, iar fraţii i-au înzestrat cu organe făcute dintr-o 
specie de ciupercă. Ei au aruncat un pirmal (un băţ lung) 
într-un animal şi l-au ucis; Karadjeri au găsit băţul şi 
de atunci au săvârşit mereu acelaşi gest. Cei doi fraţi 
au fondat ceremoniile de iniţiere şi au folosit pentru 
prima oară instrumentele rituale: un cuţit de piatră pen¬ 
tru circumcizie, bull-roarer-ul şi pirmal -ul lung. Ei au 
văzut un şarpe şi au cântat cântecul pentru producerea 
şerpilor. Pe urmă au diferenţiat dialectele. 

Cei doi Bagadjimbiri aveau o mare cantitate de păr, 
din care au smuls o parte şi l-au împărţit triburilor. 
(Astfel că fiecare trib posedă acum câte o părticică din 
corpul Eroilor.) Dar un anume om i-a ucis pe cei doi fraţi 
cu o suliţă. Mama lor, Dilga, care era foarte departe, 
a simţit mirosul cadavrelor adus de vânt. Din sânii ei 
a izvorât lapte care s-a scurs sub pământ în locul unde 

zăceau morţi fraţii. De acolo el a tâsnit ca un torent care 

* > > > 

l-a înecat pe ucigaş şi i-a înviat pe fraţi. Mai târziu, cei 
doi Bagadjimbiri s-au transformat în şerpi de apă, în 
timp ce spiritele lor au devenit Norii lui Magellan. 15 

Mitul constituie fundamentul întregii vieţi a tribului 
Karadjeri. în timpul iniţierii sunt reactualizate ceremoni¬ 
ile instituite de cei doi Bagadjimbiri, deşi semnificaţia 
unora dintre ritualuri nu le mai este clară aborigenilor. 
Modelul acesta mitic este binecunoscut în diferite părţi 
ale Australiei: epifania Eroilor Culturali, preumblările 
şi activităţile lor civilizatoare, dispariţia lor finală. Aşa 
cum vom vedea, fiecare act al Eroilor (Strămoşilor) este 
repetat riguros de membrii tribului. în cuvintele lui 
Strehlow: „Toate ocupaţiile se trag de la strămoşii to¬ 
temici; şi aici băştinaşul urmează tradiţia orbeşte: el se 
agaţă de armele primitive folosite de străbunii săi şi 
niciodată nu i-a trecut prin minte să le perfecţioneze. “ 16 
Bineînţeles că asta e adevărat doar până la un anumit 
punct: asemeni altor primitivi, australienii şi-au schim¬ 
bat modul de viaţă de-a lungul istoriei; dar orice astfel 
de schimbări sunt considerate noi „revelaţii 11 ale Fiin¬ 
ţelor Supranaturale. 


15 Ralph Piddington, „Karadjeri Initiation", Oceania, III (1932-33), 
46-47; idem, An Introduction to Social Anthropology (Edinburgh: Oliver & 
Boyd, 1950), pp. 91-105. Uciderea celor doi Bagadjimbiri poate fi pusă în 
legătură cu o altă temă mitică australiană: un Erou Cultural îl „ucide“ pe 
tânărul bărbat în timpul iniţierii, fiind apoi el însuşi omorât de membrii 
supravieţuitori ai tribului; cf. B. Spencer, Native Tribes of the Northern Terri- 
tory of Australia (London, Macmillan, 1914), pp. 214 ff., 270 ff., 295-305. 

16 Strehlow, Aranda Traditions, p.35. 

O geografie mitică 

Prin riturile de iniţiere neofitul este treptat introdus 
în tradiţiile tribale; el descoperă tot ce s-a întâmplat ab 
origine. „Cunoaşterea' 1 este totală - altfel spus, mitică, 
rituală şi geografică. învăţând ce s-a petrecut în Vre¬ 
mea Visului, iniţiatul învaţă totodată ce trebuie făcut 
pentru a păstra lumea vie şi productivă. Mai mult, îi este 
revelată o geografie mitică - sau mistică: el este introdus 
în nenumăratele locuri unde Fiinţele Supranaturale au 
săvârşit ritualuri sau lucruri semnificative. Lumea prin 

care iniţiatul se mişcă de acum înainte este una semni- 

> > 

ficativă şi „sacră", fiindcă a fost locuită şi transformată 
de Fiinţele Supranaturale. Prin urmare este întotdeauna 
posibil să te „orientezi" într-o lume care are o istorie 
sacră, o lume în care fiecare trăsătură proeminentă 
este asociată unui eveniment mistic. Legat de geogra¬ 
fia mitică a tribului Murinbata, W.E.H. Stanner scrie: 
„Murinbata-şii considerau că peisajul e plin de mărturii 
evidente că dramele au avut loc. Locurile evenimentelor 
culminante erau cunoscute şi numite, şi fiecare conţinea 
o dovadă - o imagine, o formă, un model al unui mare 
eveniment." 17 Tot astfel Spencer şi Gillen, relatându-şi 
călătoria spre un important centru totemic în compa¬ 
nia unui mic grup de băştinaşi, ne dezvăluie geografia 
mitică a tribului Warramunga. Un şir de dealuri marca 

17 W.E.H. Stanner, On Aboriginal Religion („Oceania Monographs", 
No. 11, [Sydney, 1963]), p.254. 

drumul parcurs de Strămoşul mitic al totemului liliacu¬ 
lui. O coloană de stâncă reprezenta pe un alt Strămoş, 
omul-opossum; un lanţ de dealuri scunde din cuarţit alb 
semnala ouăle de furnici albe aruncate acolo în Vremea 
Visului de nişte femei mitice. „Tot timpul călătoriei, 
bătrânii au vorbit între ei despre caracteristicile naturale 
pe care tradiţia le asocia cu unul sau altul dintre strămoşii 
totemici ai tribului, arătându-ni-le şi nouă. “ 18 Şi astfel, 
în cele trei zile ale călătoriei, ei au trecut pe lângă nenu¬ 
mărate urme tangibile ale Eroilor totemici (culturali) 
Primordiali. în sfârşit ei au ajuns la faimosul ochi de apă 
unde trăia şarpele mitic Wollunka. în apropierea iazului 
sacru, băştinaşii au devenit foarte „tăcuţi şi solemni", 
iar „şefii grupului totemic au coborât la marginea apei şi, 
cu capetele plecate, s-au adresat în şoaptă lui Wollunka, 
rugându-1 să rămână liniştit şi să nu le facă nici un rău, 
căci erau tovarăşii lui. ... Vedeam limpede că pentru ei 
totul era foarte real şi erau absolut convinşi că Wollunka 
trăia cu adevărat sub apă şi îi privea, deşi ei nu puteau 
să-l vadă." 19 

Trebuie să citeşti descrierile lui Spencer şi Gillen 
in extenso ca să înţelegi de ce, pentru aborigeni, chiar 
şi cel mai mohorât peisaj este încărcat de veneraţie: 
orice stâncă, izvor sau ochi de apă reprezintă o urmă 
concretă a unei drame sacre săvârşită în timpurile mi¬ 
tice. Pentru cititorul apusean, aceste nesfârşite pere- 


18 Spencer şi Gillen, The Northern Tribes of Central Australia, p. 249. 

19 Ibid., pp. 252-53. 

grinări 20 şi întâlniri fortuite ale Eroilor din Vremea Visului 
par excesiv de monotone. (Dar peregrinările lui Leopold 
Bloom din Ulysses par de asemenea monotone admirato¬ 
rilor lui Balzac sau Tolstoi.) Pentru aborigen, vestigiile 
dramei mitice sunt mai mult decât un cifru sau un şablon 
care îi permit să citească istoriile sacre impregnate în 
peisaj. Ele îi dezvăluie o istorie în care e implicat exis¬ 
tenţial. Nu doar că el este rezultatul acestor nesfârşite 
peregrinări şi înfăptuiri ale Strămoşilor mitici, dar în 
multe cazuri este chiar reîncarnarea unuia dintre acei 
strămoşi. în cuvintele lui T.G.H. Strehlow: „Peisajul în 
întregime este străvechiul şi viul său arbore de familie. 
Povestea strămoşului său totemic este pentru băştinaş 
descrierea propriilor sale fapte de la începuturile timpului, 
în zorile tulburi ale vieţii, când lumea aşa cum o cu¬ 
noaşte el acum a fost frământată şi modelată de mâini 
atotputernice. El însuşi a jucat un rol în acea primă aven¬ 
tură glorioasă, rol mai mic sau mai mare după rangul 
originar al strămoşului a cărui reîncarnare în prezent 
este“ [italicele îmi aparţin]. 21 

învăţând istoria mitică a peisajului familiar, iniţiatul 
experimentează un fel de anamnesis: el îşi aminteşte 
naşterea sa în vremurile primordiale şi faptele sale cele 


20 Tema peregrinărilor Strămoşilor pare a fi caracteristică mitologiei 
australiene, dar nu este exclusiv australiană. Ea se întâlneşte, de exemplu, 
la Mohave din California (tribul Yunan); cf. A.L. Kroeber, Handbook of 
the Indiarn of california (Bureau of American Ethnology, Bull. LXXVIII 
[Washington, D.C., 1925]), pp. 754-57; idem, „Seven Mohave Myths“, 
anthropological Records, XI, Nr. 1 (1948), 4-8. 

21 Strehlow, Aranda Traditions, pp. 30-31. 

mai îndepărtate în timp: „în momentul naşterii, strămo¬ 
şul totemic care a suferit reîncarnarea este complet in¬ 
conştient de glorioasa sa existenţă anterioară. Pentru el, 
lunile precedente au fost „somn şi uitare“. Dacă s-a năs¬ 
cut băiat, mai târziu bătrânii îl vor iniţia şi reintroduce 
în vechile ceremonii pe care el însuşi le-a instituit în 
existenţa sa anterioară. “ 22 Prin iniţiere, novicele descope¬ 
ră că el a fost deja aici, la începuturi; a fost aici sub în¬ 
făţişarea Strămoşului mitic. învăţând despre faptele 
Strămoşului său mitic, el învaţă despre propria sa pre- 
existenţă glorioasă. în ultimă instanţă, el este învăţat să 
se repete pe sine aşa cum a fost ab origine; sau altfel spus, 
el trebuie să-şi imite propriul model exemplar. 

Vom avea ocazia să revenim asupra acestei probleme 
pe parcursul investigaţiei noastre. Pentru moment ni se 
pare relevant să evidenţiem structura platonică a doctri¬ 
nei australiene despre anamnesis. Aşa cum bine se ştie, 
pentru Platon învăţarea înseamnă reamintire: a şti în¬ 
seamnă a-ţi aduce aminte (cf. Menon 81). între două 
existenţe pământeşti, sufletul contemplă Ideile şi se îm¬ 
părtăşeşte din cunoaşterea pură şi perfectă. La reîncarna¬ 
re însă, sufletul bea din izvorul Lethe şi uită cunoaşterea 
dobândită prin contemplarea Ideilor. Dar cunoaşterea 
aceasta rămâne latentă în omul în care s-a reîncarnat 
sufletul şi ea poate fi actualizată prin efort filozofic. Obiec¬ 
tele fizice ajută sufletul să se retragă în sine însuşi şi, 
printr-un fel de „întoarcere 11 , să redescopere şi să intre 

Ibtd. , p. 95. 

din nou în posesia cunoaşterii originare pe care o avu¬ 
sese în condiţia sa extra-terestră. Prin urmare, moartea 
este întoarcerea la o stare primordială perfectă care se 
pierde periodic prin reîncarnarea sufletului. 23 

Bineînţeles, nu se pune problema asimilării concep¬ 
ţiei australiene cu doctrina lui Platon despre anamnesis. 
Este semnificativ însă că credinţa în reîncarnarea perpe¬ 
tuă a Strămoşilor i-a obligat pe Aranda să elaboreze o 
teorie despre anamnesis destul de apropiată de a lui Pla¬ 
ton. Pentru Platon, la fel ca şi pentru Aranda, obiectele 
fizice ajută sufletul să-şi amintească identitatea sa reală. 
Cu această deosebire: pentru Platon, prin moarte sufletul 
devine capabil să contemple Ideile şi astfel să participe 
la Cunoaştere. Pentru Aranda, cunoaşterea în cauză nu 
este de natură filozofică, ci mitică şi „istorică": prin 
iniţiere, novicele descoperă ce a făcut el in illo tempore; 
el nu învaţă idei, ci propriile sale fapte primordiale 
şi semnificaţia lor. în mitologia unui anume Erou el des¬ 
coperă propria sa biografie fabuloasă. Anumite obiecte 
fizice (stânci, ţjurunga, etc.) se arată a fi dovezi ale pri¬ 
mei şi glorioasei sale existenţe pe pământ. Pentru Platon, 
obiectele fizice ajută sufletul să recupereze cunoaşterea 
condiţiei sale extra-terestre. Deopotrivă pentru Platon 
şi Aranda, adevărata anamnesis este efectul unei activi¬ 
tăţi spirituale: filozofie pentru filozoful grec, iniţiere 
pentru australieni. 

23 M. Eliade, Myth and Reality (New York: Harper & Row, 1963), 
p. 124. 

Ritualurile care „re-creează“ Lumea 

Prin urmare, geografia Aranda dezvăluie o structură 
şi o semnificaţie fiindcă este încărcată de istorie mitică. 
Până şi orientarea geografică este legată de o istorie 
mitică. Aborigenii urmează calea marcată de Fiinţele 
Supranaturale şi de Strămoşii mitici. Rareori ei se apro¬ 
pie de un loc sacru pe drumul cel mai scurt; ei consideră 
mai degrabă necesar să meargă pe drumul urmat de 
Fiinţele Supranaturale legate de acel loc. 24 Istoria mitică 
ce a transformat un „ţinut haotic“ într-o lume sacră şi 
articulată ajută, în plus, la unirea grupurilor şi a tribu¬ 
rilor. Drumurile trec prin „lumile“ unor triburi diferite 
între care există o „o legătură secretă de prietenie şi o 
cerere reciprocă de ospitalitate şi protecţie.“ 2S 

Membrii unui grup de cult pot călători în siguran¬ 
ţă pe drumul Eroului chiar şi pe teritoriul altor tri¬ 
buri. Fiecare grup de cult are în custodie un anumit 
episod al mitului şi riturile asociate cu acesta. „Dar 
cum continuitatea cu trecutul, cunoaşterea deplină a 
sancţiunilor sociale şi rituale şi siguranţa completă în 
privinţa prezentului şi a viitorului pot fi câştigate şi 
menţinute numai prin cunoaşterea mitului ca întreg 
şi săvârşirea tuturor riturilor, este esenţial ca fiecare 
„compartiment 1 * să-şi ducă la îndeplinire partea ce-i 


24 Elkin, The Australian Aborigenes, p. 153. 

25 Ibid. 

revine. Astfel încât grupurile şi triburile sunt unite prin 
viaţa cultică. 1126 

Deşi aparent limitată la teritoriul familiar, „lumea“ 
unui trib este concepută ca atotcuprinzătoare. Datorită 
sistemului australian de înrudire, oricine este - sau poate 
fi - înrudit cu oricine altcineva. Dacă un străin prietenos 
se apropie de tabără, el va sfârşi întotdeauna prin a fi 
recunoscut ca rudă a cuiva din grup. în consecinţă, 
pentru australieni există o singură „lume“ şi o singură 
„societate umană 11 . Regiunile necunoscute din afara 
ţinuturilor familiare nu aparţin „lumii 11 - la fel cum 
străinii neprietenoşi sau misterioşi nu fac parte din 
comunitatea oamenilor, întrucât pot fi fantome, fiinţe 
demonice sau monştri. 

Dar „lumea 11 trebuie menţinută vie şi productivă. 
Prin ei înşişi, oamenii nu au puterea să „salveze 11 lumea, 
s-o păstreze indefinit aşa cum a fost „la început 11 , pli¬ 
nă de plante şi animale folositoare, cu râuri şi pâraie 
şi cu ploi ce cad la timpul potrivit. Dar oamenii au 
fost instruiţi să facă ce au făcut Fiinţele Supranatura¬ 
le şi Eroii în Vremea Visului. Toate ceremoniile sunt 
doar reiterări ale acestor acte paradigmatice. Reactu¬ 
alizarea rituală a istoriei mitice recreează comunica¬ 
rea cu Vremea Visului, regenerează viaţa şi îi asigură 
continuitatea. 

Pe scurt, ritualul „re-creează“ lumea. Peregrinările 
şi acţiunile Eroilor Ancestrali sunt repuse în scenă în 


26 


Ibid., p.124. 

ceremonii lungi şi anoste. Aşa-numitele ceremonii de 
înmulţire ( intichiuma ) - care au în centru hrana vegetală 
şi animală - yams sau rădăcini de crin, canguri, şerpi, 
păsări - asigură regenerarea speciilor printr-o repetare 
rituală a creaţiei lor din Vremea Visului. Reînnoirea 
speciilor comestibile, animale şi vegetale, este sinonimă 
cu o „reînnoire a lumii“. Faptul acesta nu trebuie să ne 
surprindă, căci „lumea“ este în primul rând pământul 
unde trăieşte omul, unde el îşi găseşte hrana şi adăpostul. 
Cum vom descoperi mai târziu într-un mod mai detaliat, 
alimentaţia are o valoare sacramentală. Ingerându-şi 
hrana, „primitivul" participă la sacralitatea lumii. A trăi 
ca fiinţă umană este un act religios în sine. Căci oamenii 
îşi asumă responsabilitatea de a păstra lumea aşa cum 
a fost făcută de Fiinţele Supranaturale, regenerând-o 
periodic prin ritualuri şi în special prin „ceremoniile 
de înmulţire". 

Unele din aceste ceremonii de înmulţire sunt sumare 
şi mecanice, altele, dimpotrivă, sunt destul de dramati¬ 
ce. 27 De exemplu, s-a întâmplat ca o anumită Fiinţă miti¬ 
că să săvârşească ceremonii de înmulţire într-un anume 
loc, lăsând o piatră ca depozit pentru o specie animală 
sau un spirit. „O altă locaţie a călătoriei sale a fost poate 
sanctificată şi făcută eficientă prin pierderea unei can¬ 
tităţi de sânge sau a unei părţi din corpul său, ori prin 

27 R.M. şi C.H. Berndt, TheWorldoftheFirstAustralians, pp. 227-31. 
Vezi descrierea elaborată a ceremoniilor intichiuma în Spencer şi Gillen, 
The Northern Tribes of Central Australia, pp. 167 ff., 283 ff. Vezi şi mai 
jos, p. 82. 

transformarea corpului său în piatră. Un asemenea loc 
este prin urmare sacru. El este un canal dinspre eterna 
şi creatoarea vreme a visului. Puterea creatoare este 
pusă în acţiune şi cauzează înmulţirea, de exemplu, a 
cangurilor, prin grija acordată locului şi ritualurile să¬ 
vârşite acolo.“ 28 Oficianţii spun: „Să fie canguri din 
abundenţă aici şi acolo.“ Dar de asemenea ei „fac pulbere 
din piatră,, aruncă pietre din grămada sacră, sau iau un 
amestec de piatră pisată sau pământ şi sânge din locul 
sacru şi-l depozitează în ţinuturile unde o înmulţire 
a speciei este de dorit şi trebuie în mod normal să apa¬ 
ră... Pentru ei, piatra sau grămada sacră nu sunt doar 
piatră sau pământ. Ele sunt într-un anume sens însu¬ 
fleţite; viaţa poate izvorî din ele.“ 29 Aşa cum vom vedea 
ceva mai încolo, diversele acte ale ritualului de „înmul- 
ţire“ reiterează exact gesturile Strămoşilor. 


Simboluri compensatorii 


Ceremoniile de înmulţire par simple şi monotone. 
Dar pentru iniţiaţi, o aparentă simplitate ascunde uneori 
un simbolism foarte complex. Şi acest lucru e adevărat 
pentru toate ritualurile australiene. Ca să dăm un singur 
exemplu: în nord-estul teritoriului Arnhem, o emblemă 
semnificând o coadă şi vertebre de goanna este expusă 
ritual în timpul unei anumite ceremonii. 


28 Elkin, The Australian Aborigenes, p. 199. 

29 Ibid p. 200. 

Pe trunchi sunt pictate desene totemice şi are ataşate 91 
pandantive cu pene. Actorul o scoate încet din umbră, 
asumând în acest timp diverse posturi; el se contorsio¬ 
nează la sol ţinând băţul sacru la piept. Cântecele 
continuă; participanţilor-spectatori, toţi bărbaţi cu grad 
înalt de iniţiere, el le dezvăluie unul din mistere. 

Ce înseamnă aceasta? Aici este o emblemă care simbo¬ 
lizează o coadă şi vertebre de goanna, retrasă din umbră. 

Dar pentru neofit e cu mult mai mult de atât. Umbra 
sau coliba simbolizează o rogojină specială de formă 
conică adusă de Mumele Fertilităţii Djanggavul dintr-un 
ţinut spiritual aflat departe la răsărit, dincolo de Lucea¬ 
fărul de Dimineaţă. Rogojina aceasta este un adevărat 
uter. Când emblema coadă de goanna este scoasă din 
ea pe pământul sacru, aceasta semnifică faptul că primii 
oameni, strămoşi ai locuitorilor de azi din partea estică 
a Arnhem, se nasc din Mama lor; iar ei, la rândul lor, 
sunt asociaţi cu o combinaţie de simboluri ale fertilităţii, 
în fapt, este un simbol într-un alt simbol, o semnificaţie 
într-o altă semnificaţie, mare parte în legătură cu im¬ 
pulsurile fundamentale. 30 

întâlnim aici unele idei religioase noi (Mama, ute¬ 
rul), despre care vom avea mai multe de spus. Dar exem¬ 
plul acesta ne arată cum, sub aparenţa unui ritual foarte 
simplu, iniţiaţilor le poate fi dezvăluită o mitologie foarte 
bogată şi, prin urmare, cum este menţinută şi consoli¬ 
dată legătura cu lumea spirituală. Dezvăluirea istoriei 

30 R.M. şi C.H. Berndt, The First Australians (Sydney: Ure Smith, 
1952), pp.78-79. 

sacre a tribului durează uneori mulţi ani. Pas cu pas, 
individul devine conştient de măreţia trecutului mitic. 
El învaţă cum să retrăiască Vremea Visului prin inter¬ 
mediul ceremoniilor. în cele din urmă el va fi complet 
imersat în istoria sacră a tribului său; altfel spus, el va 
cunoaşte originea şi va înţelege semnificaţia tuturor lu¬ 
crurilor, de la stânci, plante şi animale, la obiceiuri, 
simboluri şi reguli. 

Pe măsură ce asimilează revelaţia conservată în 
mituri şi ritualuri, lumea, viaţa şi existenţa umană devin 
semnificative şi sacre - fiindcă au fost create şi perfec¬ 
tate de Fiinţe Supranaturale. La un anumit moment în 
viaţa sa, un om descoperă că înainte să se nască el a 
fost un spirit şi că după ce va muri va fi reintegrat în 
acea condiţie spirituală prenatală. El învaţă că ciclul 
uman face parte dintr-un ciclu cosmic mai mare; Crea¬ 
ţia a fost un act „spiritual" care a avut loc în Vremea 
Visului şi chiar dacă acum Cosmosul este „real“ sau 
„material", el trebuie totuşi reînnoit periodic prin reite¬ 
rarea actului creator care a avut loc la început. Această 
restaurare a lumii este un act spiritual, rezultatul conso¬ 
lidării comunicaţiei cu „Cei Eterni" din Vremea Visului. 

De o manieră similară, existenţa umană începe şi 
se sfârşeşte - provizoriu - într-o lume spirituală. în cu¬ 
vintele celor doi Berndt: „Pentru început, esenţa bărba¬ 
tului şi a femeii este pur spirituală. După naştere... ea 
capătă o formă materială, dar nu-şi pierde niciodată ca¬ 
litatea sacră. Femeia posedă această sacralitate aproape 
fără nici un efort - mai ales în locuri precum nord-estul 

Teritoriului Arnhem; dar pentru bărbat accentul se pune 93 
pe ritual şi ceremonia organizată. Pentru ambii, sacrali- 
tatea sporeşte cu înaintarea în vârstă; iar la moarte ei 
devin, din nou, în întregime spirituali. “ 31 

Dacă ceremoniile sacre ar fi neglijate şi datinile so¬ 
ciale dispreţuite, lumea ar regresa în întunericul şi haosul 
care au existat înainte de Vremea Visului şi venirea 
Fiinţelor Supranaturale. 32 în fapt, „lumea“ aborigenilor 
australieni a fost deja aproape distrusă prin aculturaţie, 
iar supravieţuitorii lâncezesc într-o viaţă de frustrări şi 
sterilitate. „O tabără fără ceremonii, unde tăcerea seri¬ 
lor cu lună e întreruptă doar de murmurele jucătorilor 
de cărţi sau de o bruscă altercaţie, este o tabără unde 
pofta de viaţă a oamenilor s-a pierdut sau a fost deviată 
pe alte canale mai puţin satisfăcătoare. Acolo unde s-a 
permis ca ritualurile sacre să fie neglijate, oamenii nu 
mai păstrează un contact conştient cu tradiţiile şi am¬ 
bientul lor şi odată ce legătura aceasta vitală s-a rupt, 
schimbarea se reflectă în întregul curs al vieţii lor.“ 33 

Bineînţeles că aceasta nu este încă distrugerea 
fizică a cosmosului prevestită de mituri. Dar rezulta¬ 
tul este aproape acelaşi: pe măsură ce vechea „lume“ 
creată sau perfectată de Fiinţele Supranaturale devine 
lipsită de sens prin aculturaţie, ea este treptat oblite¬ 
rată. Supravieţuitorii acestui cataclism spiritual vor 

31 Ibid., p.59. 

32 Cf. Helmut Petri, „Dai Weltende im Glauben australischer Einge- 
borenen", Paideuma , IV (1950), 349-62. 

33 R.M. şi C.H. Berndt, The First Australian*, pp. 98-99. 

trebui să-şi reclădească cultura cu alte mijloace şi 
materiale. Cristalizarea unei noi culturi australiene 
este încă de domeniul viitorului. Dar degenerarea şi 
ruina valorilor tradiţionale ca rezultat al întâlnirii 
cu civilizaţia apuseană este un fenomen general printre 
„primitivi". Vom avea numeroase ocazii să scoatem 
în evidenţă distorsiunea, hibridizarea şi uitarea sufe¬ 
rite de cele mai arhaice idei şi credinţe religioase. 
Vom avea de asemenea prilejul să analizăm câteva cre¬ 
aţii religioase şi culturale noi, născute din întâlnirea 
tragică cu valorile apusene. 

Pentru moment e suficient să subliniem nevoia aus¬ 
tralianului de a trăi într-o „lume" reală. Aceasta în¬ 
seamnă un ţinut articulat, semnificativ şi dispunând 
de resurse, care a fost format, îmbogăţit şi consacrat 
de Fiinţele Supranaturale. O astfel de „lume" are un 
„centru" sau o structură - şi din acest motiv ea este 
„orientată", nu este un haos, o vacuitate amorfă şi 
derutantă. Naşterea lumii, a plantelor, animalelor şi 
oamenilor, este rezultatul unei istorii sacre scrupulos 
păstrată în mituri şi reiterată periodic în ceremonii 
secrete. Aceasta nu implică doar faptul că lumea are 
o „istorie" - o istorie sacră derulată de-a lungul Vremii 
Visului - dar şi că omul şi-a asumat responsabilitatea 
pentru menţinerea lumii prin necontenita repunere în 
scenă a prodigioaselor evenimente ale începutului şi 
infuzarea perpetuă a pământului cu puterile „Visării". 
Când omul încetează să mai comunice cu Vremea Visului 
şi să-şi reînsceneze istoria mitică, lumea se va dezin- 

tegra şi viaţa se va ofili, pentru a dispărea în cele din 95 
urmă de pe suprafaţa pământului. 

Vom întâlni iar şi iar creaţii religioase australiene 
care s-au ivit din asemenea concepţii fundamentale. 

Dar ele nu sunt niciodată exact la fel. De la un trib la 
altul, de la o cultură la alta, există variante semnificative, 
mutaţii de perspectivă, inovaţii strălucite. Nici o cul¬ 
tură vie nu e capabilă să se repete pe sine indefinit, 
din simplul motiv că nici o cultură nu dăinuie în izo¬ 
lare absolută. întâlnirea culturilor, chiar şi a formelor 
înrudite care s-au născut din aceeaşi matrice, provoa¬ 
că întotdeauna inovaţii creative, chiar dacă uneori 
mărunte. 

Nu există prin urmare cultură fără istorie, fără 
schimbări şi transformări aduse de influenţe externe. 

Dar „istoria“ aceasta nu e recunoscută ca atare de pri¬ 
mitivi; deşi sunt conştienţi de modificările care s-au 
produs într-un trecut mai mult sau mai puţin îndepărtat, 
ei transferă aceste modificări într-un timp primordial 
şi anistoric şi le interpretează ca acte ale unor Fiinţe 
mitice. Pe scurt, prin simplul fapt că inovaţia a fost 
acceptată şi absorbită în modelul tradiţional, se consi¬ 
deră că ea s-a produs în Perioada Visului. 

Teogonia şi mitologia tribului Unambal 

Vom prezenta acum, cu anumite detalii, tradiţiile 
religioase ale tribului Unambal din nord-vestul Austra¬ 
liei. Etnologul german Andreas Lommel a publicat o 

monografie clară şi bine articulată despre această 
populaţie 34 , a cărei mitologie şi obiceiuri religioase 
diferă în mai multe privinţe de modelele întâlnite în 
sud-estul şi centrul Australiei. Aceste diferenţe ilus¬ 
trează complexitatea şi bogăţia vieţii religioase austra¬ 
liene. Dar ele sunt importante şi dintr-un alt motiv: ele 
reflectă anumite schimbări istorice de care ne vom 
ocupa în finalul investigaţiei noastre. 

Unambal încep orice naraţiune despre viaţa, obice¬ 
iurile sau miturile lor povestind începuturile lumii. 
Aceasta este o practică întâlnită la multe alte popoare 
primitive şi arată importanţa evenimentelor creatoare 
din timpul primordial. Astfel, la început, spun Unambal, 
au existat numai pământul şi cerul. Adânc sub pământ 
trăia - şi mai trăieşte şi acum - Ungud, sub forma unui 
mare şarpe. Ungud este identificat adesea cu pământul, 
dar şi cu apele. în cer trăieşte Wallanganda, care este 
stăpânul cerului şi personifică în acelaşi timp Calea 
Lactee. Wallanganda se consideră că „a făcut totul“. El 
a aruncat apă pe pământ, dar Ungud „a făcut apa adân¬ 
că", încât a început să plouă. Aşa a început viaţa pe 
pământ. 35 

împreună, Wallanganda şi Ungud au creat totul, 
dar numai în timpul nopţii, ca rezultat al unui vis cre¬ 
ator. Ungud s-a transformat el însuşi - sau ea însăşi - 


34 Andreas Lommel, Die Unambal: Ein Stamm in Nordwest-Australien 
(Hamburg, 1952). 

35 Ibid., p.10. 

fiindcă Ungud poate fi de orice sex, sau chiar bisexual 
- în Fiinţele pe care le-a visat. La fel, Wallanganda „a 
visat“ Fiinţele pe care le-a zămislit. El a aruncat din cer 
o „forţă spirituală" şi a modelat-o în imagini. După aceea 
a proiectat aceste imagini, vopsite în roşu, alb şi negru, 
pe stânci şi pereţii peşterilor, unde pot fi văzute şi 
acum. Aceasta, potrivit Unambal-aşilor, a fost originea 
imaginilor pictate de plante şi animale. Picturile acestea 
constituie totodată „centrele spirituale" ale Fiinţelor 
pe care le reprezintă. Relaţia dintre imagini şi fiinţele 
reprezentate se spune că este cea de „tată şi fraţi". Numai 
după ce a modelat „forţa spirituală" a Fiinţelor în ima¬ 
ginile lor, Wallanganda le-a creat in concreto şi le-a răs¬ 
pândit în tot ţinutul. Wallanganda a pictat fiinţele fără 
gură sau ochi (organele acestea le-au fost date mai târziu 
de Ungud). Wallanganda continuă să zămislească fără 
încetare, trimiţând „germeni spirituali" pe pământ. El nu 
lasă creaturile sale să moară. 36 

Pe stânci şi pereţii peşterilor, alături de reproduce¬ 
rile de plante şi animale, există şi imagini antropomorfe, 
fără guri, numite Wondjina. Ele personifică ploaia. Po¬ 
trivit tribului Unambal, Wondjina au fost găsite prima 
oară de Ungud, într-un „vis creator", pe fundul apelor. 
Din acest motiv, fiecare râu, lac sau puţ aparţine unei 

36 Ibid., pp. 11-12. Potrivit altor versiuni ale mitului, nu Wallan¬ 
ganda este autorul picturilor pe stâncă, ci pasărea Kujon, la ordinul lui. 
Wallanganda a aruncat din cer „forţa spirituală" a Fiinţelor, iar Kujon 
le-a pictat treptat, pe măsură ce primea aceste mesaje în visul său creator. 
Cf. ibid ., p. 12. 

anumite imagini Wondjina localizată în vecinătate. 
Imediat ce au luat fiinţă, Wondjina au ieşit pe pământ, 
au adus ploaia şi au schimbat peisajul, au făcut dealurile 
şi câmpiile. 37 Pe când „pietrele mai erau încă umede“, 
Wondjina au construit mari „case de piatră“. (în parante¬ 
ză fie spus, aceasta indică o tradiţie megalitică.) După 
aceea Wondjina s-au întins pe „stâncile umede 11 şi „ur¬ 
mele 11 lor au produs primele picturi pe stâncă. Wondjina 
au intrat în pământ, unde imaginile lor se găsesc în pre¬ 
zent; ulterior ei au trăit sub pământ, în apele aparţinând 
picturilor pe stâncă. Acolo ei creează neîncetat noi „ger¬ 
meni de copii 11 . 

Potrivit Unambal-aşilor, orice om începe ca un „ger¬ 
mene de copil 11 numit jallala. Tatăl lui îl găseşte într-un 
vis şi în alt vis îl proiectează în soţia sa. Acest jallala este 
în fapt o parte dintr-un Wondjina ce trăieşte într-o anumită 
apă; dar el este în acelaşi timp un fragment din Ungud. 
Când un jallala ia formă umană, el se numeşte jajaru şi 
reprezintă „partea Ungud 11 a individului, sau acea par¬ 
te a sufletului său care descinde din Ungud. Deseori 
se spune că jajaru e localizat în rinichi; la moarte, el 
se întoarce în ochiul de apă şi acolo aşteaptă o nouă 
încarnare. 38 


37 Vezi alte mituri despre Wondjina în ibid., pp. 15 ff. Cf. şi mai 
jos, p.76. 

38 Lommel, Die Unambud , p. 13. Un om se presupune că are şi alte 
suflete, a căror origine le este necunoscută Unambal-aşilor din prezent. 
Unul din aceste suflete este „umbra" care, după moarte, se duce pe tărâ¬ 
mul morţilor şi păstrează acolo un fel de post-existenţă. Vezi şi ibid., p.39 
(destinul sufletelor după moarte). 

sale „spirituale' 1 . în general vorbind, fiecare om descinde 
din acelaşi Wondjina şi aceeaşi apă ca şi tatăl său. Prin 
urmare, întotdeauna există un anumit număr de indivizi 
cu aceeaşi origine spirituală. Ei sunt posesorii de drept 
ai regiunii unde se găsesc apa şi respectiva imagine a 
lui Wondjina. Individul cel mai în vârstă e considerat 
încarnarea propriu-zisă a lui Wondjina. Vorbind despre 
Wondjina al său, bătrânul foloseşte persoana întâia: 
„Când am venit, în Vremea Visului, şi mi-am lăsat am¬ 
prenta pe stâncă..." Lui îi revine obligaţia să repicteze pe¬ 
riodic, înainte de sezonul ploilor, imaginea lui Wondjina 
pe peretele de stâncă. El spune: „Mă duc acum să mă 
împrospătez şi revigorez; mă voi picta din nou, încât să 
poată veni ploaia." El foloseşte ocru roşu, alb şi galben 
şi mangal. După ce a terminat de repictat, el ia apă în 
gură şi o suflă peste imaginea de pe stâncă. în felul 
acesta, spun Unambal-aşii, Wondjina a adus ploaia în 
Vremea Visului. 

Lângă Wondjina antropomorf sunt imagini care 
reprezintă plante şi animale. în fapt, totemurile de 
plante şi animale derivă din aceeaşi sursă „spirituală" 
ca şi omul. Aborigenii trăiesc aşadar într-o relaţie or¬ 
ganică cu întreaga natură. Când omenirea va muri, 
Wondjina vor muri şi ei, şi ca urmare animalele nu se 
vor mai înmulţi, ploaia nu va mai cădea şi vegetaţia 
se va usca. Pe scurt, „lumea" va regresa în „haosul" de 
dinaintea creaţiei. 

Asemeni multor alte triburi australiene, Unambal 
nu doar că sunt divizaţi în două grupuri exogame, dar 
ei aplică sistemul acesta „dualist" întregii lumi, celei 
spirituale ca şi celei naturale. încă din timpurile pri¬ 
mordiale, Ungud, Wondjina-şii, oamenii, animalele şi 
plantele au aparţinut unuia sau altuia din cele două 
grupuri. Ele sunt numite după pasărea Kuranguli, ase¬ 
mănătoare unui cocor, şi curcanul sălbatic Banar. Aceste 
păsări mitice sunt doi Eroi Culturali care, după ce au 
luat formă omenească, au înfiinţat toate regulile şi 
instituţiile. 

Tot ce au făcut ei în timpurile mitice, Unambal tre¬ 
buie să reitereze iar şi iar. Mitul Eroilor Culturali este 
comparabil cu al lui Wallanganda şi Ungud. Se spune 
că ei vin din cer, că sunt auto-creaţi, că ei sunt cei doi 
şerpi Ungud. Mai mult, primii Wondjina nu au fost alt¬ 
ceva decât forme de Eroi Culturali. Din ei au descins 
primii oameni; ei au creat primele suflete Ungud. 
Kuranguli e mai frumos şi mai inteligent decât Banar, 
care e mai degrabă stupid. Din acest motiv, cei doi 
intră deseori în conflict 39 - temă mitologică cu o largă 
răspândire. 

Prin riturile de iniţiere, mai ales cele de circumcizie 
şi subincizie*, adolescentul e introdus treptat în tradi¬ 
ţia mitică. La fel ca peste tot în Australia, bărbaţii se 
cufundă mai adânc în lumea miturilor pe măsură ce 

39 Ibid., p.20. 

Unele triburi din Australia practică subincizia, care expune o parte 
din uretră şi determină scurgerea spermei la baza penisului - n.t. 



EROI CULTURALI ŞI GEOGRAFIE MITICĂ 


îmbătrânesc. Vraciul [ medicine-man ] este principalul 
factor în reînnoirea comunicaţiei cu timpurile primor¬ 
diale. Rolul său în viaţa spirituală a tribului e consi¬ 
derabil. La vraci, creativitatea din Vremea Visului se 
păstrează vie. Când se găseşte în extasis, el e capabil să-şi 
trimită sufletul la Ungud. Vom afla mai multe despre 
puterile sale când vom discuta problema vracilor austra¬ 
lieni (capitolul 4). 

Unambal şi Ungarinyin 

La fel ca în cazul tuturor celorlalte triburi austra¬ 
liene, putem discerne în tradiţiile Unambal-aşilor câteva 
elemente comune de bază, ce pot fi considerate pan-aus- 
traliene, dăinuind alături de concepte şi credinţe mai 
specifice. Este suficient să examinăm tradiţiile tribului 
învecinat Ungarinyin pentru a vedea cum variază con¬ 
cepţiile religioase de la un trib la altul. în esenţă, Unambal 
şi Ungarinyin aparţin aceluiaşi model religios. Dar se 
pare că unele credinţe au fost fie pierdute, fie radical 
modificate de Ungarinyin; sau asemenea variante de cre¬ 
dinţe pot fi interpretate ca inovaţii introduse de Unambal 
într-un model mai vechi comun ambelor triburi. 

Ca şi Unambal şi alte grupuri australiene, Unga¬ 
rinyin cred într-un timp mitic primordial ( lâlan ), când 
a avut loc Creaţia. 40 Ungarinyin îi cunosc de asemenea 


40 Helmut Perri, Sterbende Welt in Nordwest-Australien (Braun- 
schweig, 1954), pp. 98 ff. 

pe Ungud (Şarpele Curcubeu) şi pe Wâlangala antro¬ 
pomorfi şi celeşti; dar structura şi funcţiile acestor 
personaje sunt diferite. Wâlangala nu e un creator. 
Ungarinyin cred că Creaţia este lucrarea lui Ungud şi 
Wondjina. Ungud a trimis apa dulce din cer şi a creat 
primul cuplu ancestral în ape. Wâlangala poate fi con¬ 
siderat atât un zeu celest cât şi un Erou Cultural. El a 
fondat toate instituţiile sociale şi culturale - în particu¬ 
lar ritualurile de iniţiere. Neofitul învaţă miturile lui 
Wâlangala în cea mai secretă fază a ceremoniei. Wâlan¬ 
gala este acum în cer, de unde trimite spiritele-copii 
şi veghează ca regulile prescrise de el în timpul lălan 
să fie respectate. în caz contrar, Wâlangala va trimite 
o inundaţie. 

Pe scurt, Ungud este creatorul vieţii în întreaga 
natură, iar Wâlangala este autorul componentei spi¬ 
rituale a omului. Dar nu se poate spune că Wâlangala 
este un Zeu Ceresc antropomorf, iar Ungud, o divini¬ 
tate primară teriomorfă. 

Ungud s-a ridicat şi el la cer la sfârşitul timpului 
primordial. Iar unele mituri afirmă că Wâlangala a 
fost antropomorf pe pământ, dar a devenit şarpe în 
cer. Cum a remarcat Helmut Petri 41 , aborigenii nu per¬ 
cep asta ca pe o contradicţie. Mulţi Wondjina adoptă 
un aspect de şarpe la sfârşitul Creaţiei, fără să-şi piardă 
calităţile antropomorfe. 42 


41 Ibid ., p. 116. 

42 Avem aici una din expresiile cele mai arhaice ale şarpelui ca simbol 
al virtualităţii. 

Multe lucruri rămân obscure în ce-1 priveşte pe 
Wâlangala. El poate fi în mod cert comparat cu Fiinţele 
Supreme celeste („Părinţii Universali' 1 ) ale triburilor din 
sud-est; dar nu-i sunt adresate rugăciuni (ca în cazul lui 
Mungan-ngaua şi Baiame) şi nu se spune nimic despre 
omniştiinţa sau bunăvoinţa lui. Este posibil, după cum 
sugerează Petri 43 , ca o divinitate creatoare originară să 
se fi scindat în două personaje divine, dar nu dispunem 
de datele necesare pentru a aborda această problemă. 

în directă legătură cu Wâlangala este un alt Erou 
Celest, Ngunyari, care joacă un rol important în cere¬ 
moniile de iniţiere. Se consideră că Ngunyari a făurit 
bull-roarer-ele „cu sângele şi coatele sale" şi şi-a pus vo¬ 
cea în ele. El le-a pictat cu motive de fulgere - un alt fel 
de a spune că bull-roarer-ul este trăsnetul. Ngunyari a sta¬ 
bilit toate injoncţiunile ce au de-a face cu bull-roarer-ele 
(trebuie ascunse în peşteri, departe de femei şi copii, 
etc.). 44 După o serie de peregrinări în timpul cărora le-a 
dezvăluit aborigenilor misterele bull-roarer-ului, el s-a 
ridicat la cer pe o scară. Umbra lui poate fi acum văzută 
alături de Wâlangala, pe Calea Lactee. 45 

Bătrânii îşi mai aduc încă aminte de Ngunyari, dar 
bull-roarer-ul şi cultul său sunt deja de domeniul trecu- 

43 Petri, Sterbende Welt, p. 116. 

44 Ibid., pp. 119 ff. 

45 Ibid., p. 118. A. Capell a găsit mitul lui Ngunyari şi printre Unam- 
bal şi Gwiimi, dar fără povestea peregrinărilor sale în apus; cf. „Mythology 
in Northern Kimberley, North West Australia", Oceania, IX (1939), 382- 
402; vezi p. 396. 



RELIGII AUSTRALIENE 


104 


tului. Ele au fost înlocuite de un alt tip de bull-roarer, 
similar ca formă cu tjunmga din centrul Australiei. Aceste 
bull-roarer „aparţin" unui nou cult, Kurangara, despre care 
vom spune mai multe mai târziu (pp. 172 ff.). 46 

Mai sunt şi alţi Eroi Culturali: Bânar şi Kurânguli, 
cunoscuţi şi de Unambal; Wodoi şi Djungun, două mici 
păsări de noapte care, după ce şi-au dus la îndeplinire 
lucrările din timpul primordial, s-au ridicat la cer şi au 
devenit cele două stele Alpha şi Beta Gemini; 47 numeroşi 
Strămoşi mitici; în sfârşit, Kâlura, care este asociat cu 
ploaia şi cu spiritele-copii şi poate fi considerat ultima 
figură importantă din tradiţia mitică a tribului. 48 

Vedem, aşadar, cum tradiţiile a două triburi înve¬ 
cinate pot să difere. Vedem de asemenea cum un cult 
poate să dispară aproape sub ochii noştri, fiind înlocu¬ 
it cu unul mai dramatic şi mai agresiv (Kurangara); 
procesul acesta trebuie avut în vedere când analizăm 
diferitele straturi ale religiilor australiene. Dar pentru 
moment o altă trăsătură ne solicită atenţia - trăsătură 
care, deşi caracteristică pentru Unambal şi Ungarinyin, 


46 Petri crede că printre Ungarinyin, Ngunyari şi bull-roarer-ele sunt 
de origine recentă. Ele au fost introduse din Est. Dar e imposibil să ştim 
ce tip de obiecte de cult au fost anterior în uz şi înlocuite de Ngunyari şi 
bull-roarer-ele lui. Aborigenii susţin, fireşte, că Ngunyari şi bull-roarer-ele 
au fost cu ei „dintru început". (Petri, Sterbende Welt , p. 128). 

41 La fel ca Bănar şi Kurânguli, aceşti doi eroi sunt diferiţi şi anta- 
gonişti: unul face totul în mod corect, celălalt e stupid şi ineficient. Cei 
doi s-au luptat între ei şi Wodoi l-a ucis pe Djungun, din al cărui sânge 
provine ocrul. 

48 Petri, Sterbende Welt, pp. 132 ff., 139 ff. 

nu se limitează la aceştia. Am remarcat că structura şi 
funcţia lui Wâlangala se repetă în Ngunyari şi alţi Eroi 
Culturali. Toţi se consideră că au fondat cultura tribală 
şi, mai ales, că au revelat riturile de iniţiere. Avem im¬ 
presia că un model paradigmatic specific este repetat iar şi 
iar, ca şi cum un anumit tip de figură mitologică şi o anumită 
funcţie religioasă trebuie continuu reactualizate, făcute 
prezente, active şi eficiente. Acelaşi fenomen se întâlneşte 
şi la alte culturi primitive. 

Legat de procesul acesta de reproducere a tipului şi 
funcţiei unei Fiinţe Supranaturale într-o serie de perso¬ 
naje succesive, remarcăm un proces contrar de reintegrare 
a unei multitudini de persoane mitice într-o singură figură 
divină. Ungarinyin-ii cred că la sfârşitul Vremii Visului, 
Wondjina au intrat în pământ şi au devenit Ungud. Astfel 
că Ungud, şarpele, e conceput deopotrivă ca o unitate 
şi ca totalitatea unui număr indefinit de Wondjina. 49 
Dintr-un anumit punct de vedere se poate vorbi despre 
procesiunea sau emanaţia unui principiu divin, urmată 
de reintegrarea acestor multiple ipostaze. Chiar dacă 
procesul acesta va fi fost rezultatul amestecului a două 
sau mai multe culte, iniţial fără legătură între ele, ră¬ 
mâne un fapt că aborigenii au fost capabili să abordeze 
cu succes o asemenea teorie paradoxală. Concepţia despre 
Ungud ca fiind simultan o unitate şi totalitatea a nenu- 


49 Ibid ., p. 147. Cf.şi T. Hernândez, „Myths and Symbols of the 
Drysdale River Aborigens", Oceania , XXXII (1961-62), 113-27, pentru 
concepţii similare despre Ungur şi Wondjina (Galoru) la o populaţie din 
partea de nord a Kimberley. 

măraţi indivizi separaţi nu este excepţională la austra¬ 
lieni. Am observat deja că Aranda-şii indică prezenţa 
corpului Strămoşului lor mitic în toate locurile pe unde 
a călătorit. Ei cred „în prezenţa simultană a strămoşului 
în fiecare din numeroasele locaţii unde s-a manifestat 
cândva plenitudinea puterilor sale supranaturale. “ 50 


Wondjina şi şarpele curcubeu 


Majoritatea credinţelor despre Unambal şi Unga- 
rinyin se găsesc de asemenea, cu inevitabilele variaţiuni, 
la celelalte triburi din partea nordică a Kimberley şi 
Teritoriul Arnhem. Picturile din peşterile şi adăposturile 
stâncoase din nordul Kimberley 51 înfăţişează mitologia 


50 Strehlow, Aronda Traditions, p. 29. 

51 Pe 26 şi 27 martie 1838, locotenentul George Grey a descoperit 
două peşteri conţinând picturi (cf. descrierea şi schiţe colorate în Jour- 
nals ofTwo Explorations of Discoveries (London, 1841), I, 201-4, 213-15). 
Multe alte peşteri cu picturi similare pe stâncă au fost explorate, descri¬ 
se şi fotografiate de E.S. Brockman (1901), H. Bassedow (1916) şi W.R. 
Easton (1921). In 1928, Elkin a vizitat trei grupuri de peşteri şi adăposturi 
din stâncă având picturi ale Ungarinyin şi a prezentat pentru prima oară 
în mod coerent relaţiile dintre viaţa religioasă, economică şi socială a tri¬ 
bului; cf. A.P. Elkin, „Rock Paintings of North-West Australia", Oceania, I 
(decembrie 1930), 257-79; idem, Stndies in Australian Totemism („Oceania 
Monographs", Nr.2 [Sydney, 1933]), pp. 67-73. Peşterile lui Grey au fost 
regăsite în iunie 1947 de H. Coate; cf. A.P Elkin, „Grey’s Northern Kim¬ 
berley Cave-Paintings Re-found“, Oceania, XIX (septembrie, 1948), 1-15. 
Coate a fost în măsură să adune de la băştinaşi unele informaţii privitoare 
la aceste două peşteri. Prima pare să fie în legătură cu relaţiile sexuale şi cu 
Wondjina. (Elkin, „Greys Northern Kimberley Cave-Paintings Re-found“, 
p.9); a doua, descoperită de Grey pe 27 martie, aparţine unei alte tradiţii 
mitologice, anume cea a lui Galaru, Şarpele Curcubeu ( ibid., pp. 10-11) 
Pentru un studiu comparativ, cf. E.A.Worms, „Contemporary and Pre- 

tribului şi servesc în acelaşi timp ca mijloace de resta¬ 
bilire a contactului cu Vremea Visului. Fiecare galerie 
include reprezentări a diverse specii de animale şi cel 
puţin o Fiinţă antropomorfă, Wondjina. Wondjina-şii 
sunt asociaţi cu cerul, ploaia, Şarpele Curcubeu, spiritele- 
copii şi cu fertilitatea. Capell îi descrie ca „fiinţe su¬ 
praumane (masculine sau feminine) ale căror locuinţe 
sunt în peşteri' 1 , care „posedă puteri dătătoare de viaţă 
asociate cu apele" şi sunt în legătură cu Şarpele Cur¬ 
cubeu, considerat de Capell ca reprezentând o creaţie 
religioasă mai târzie. 52 

Dar continuitatea structurală a tuturor acestor figuri 
mitologice este demonstrată şi de etimologiile numelor 
lor. E.A.Worms a demonstrat că termenii wondjina, ungur 
şi ungud provin din rădăcina australiană şi tasmaniană 
larg răspândită wan-, wun-, win-, „apă". Wondjina în- 


historic Rock Paintings in Central and Northern Kimberley", Anthro- 
pos, L (1955), 546-66; A.R Elkin, „The Origin and Interpretation of 
Petroglyphs in South-East Australia", Oceania, XX (1949-50), 119-57; 
A.P. Elkin şi C.H. şi R.M. Berndt, Art in Arnhem Land (Melbourne, 
1950); Agnes Schulz, „North-West Australian Rock-Paintings", Memo- 
irs of the National Museum of Victoria, Nr. 20 (Melbourne, 1950), pp. 
7-57; Charles P. Mountford, Art, Myth and Symbolism, în Records of the 
American-Australian Scientific Expedition to Arnhem Land (citată de aici 
înainte ca „Records"), Voi. I (Melbourne, 1956), cf. R.M. Berndt, „The 
Mountford Volume on Aboriginal Art", Mankind, V (octombrie 1958), 
249-61; A.P. Elkin, „Art and Meaning; A Review Article", Oceania, XX¬ 
XIII (septembrie 1961), 54-58; F.D. McCarthy, The Cave Paintings of 
Groote EyLandt and Chasm Island, în Mountford, Records, II (Melbourne, 
1960), 297-414; Cf. şi W. Arndt, „The Interpretation of the Deleme- 
re Lightning Paintings and Rock Engravings", Oceania, XXXII (martie 
1962), 163-77. 

52 A. Capell, „Mythology in Northern Kimberley", pp. 389 ff., 403. 

seamnă literal „aproape de apă“, iar Ungur şi Ungud, 
„aparţinând apei.“ 53 

A.P. Elkin a observat că, la Ungarinyin, numele 
Ungud se referă la timpul mitic şi la Şarpele Curcubeu; 
dar el este de asemenea echivalent cu Wondjina. 54 „Pic¬ 
turile Wondjina sunt prin urmare eficiente fiindcă sunt 
Ungud, fiindcă au fost instituite de Ungud, sau pe tim¬ 
pul lui Ungud.“ 55 Potrivit lui Petri 56 , Ungarinyin au trei 
nume sau concepte pentru personajele din timpurile 
primare: Ungur, Ungud şi Wondjina. Aborigenii consi¬ 
deră că Ungur şi Ungud sunt similari cu Wondjina; dar 
ei sunt „mai excepţionali" decât Wondjina. Este proba¬ 
bil ca Ungur să se refere la timpul primordial când Un¬ 
gud, Şarpele Curcubeu, a săvârşit Creaţia. Wondjina 
sunt Eroii şi legiuitorii 57 care s-au născut din Ungud şi 
continuă Creaţia în locaţiile lui Ungud. 


53 Worms, „Contemporary and Prehistoric Rock Paintings", 
pp. 549-50. 

54 Elkin, „Rock Paintings of North-West Australia", pp. 262; 
269, n.8. 

55 Ibid., p. 276. 

56 Petri, Sterbende Welt, pp. 102-3. 

57 S-a remarcat că figurile Wondjina-şilor dau impresia unui craniu 
fără maxilare (cf. Adam, „Anthromorphe und Darstellungen", p. 22, n. 
44). Imaginea pictată poate să semene cu un cadavru, altfel spus, trupul 
unui Erou care în momentul morţii s-a transformat într-o pictură, în timp 
ce spiritul său a descins într-un eleşteu Ungud din apropiere, gata să acţi¬ 
oneze când imaginea lui este repictată (cf. Elkin, „Grey’s Northern Kim- 
berley Cave-Paintings Re-found“, p.12). Peşterile sunt adesea locul unde 
se depun oasele celor înrudiţi spiritual cu eleşteul din apropiere (Rlkin, 
„Rock-Paintings of North-West Australia", p. 278). 



EROI CULTURALI ŞI GEOGRAFIE MITICĂ 


Ungud este invizibil pentru toate fiinţele omeneşti, 
cu excepţia vraciului. Bân-man („tămăduitorul Ungud“) 
nu numai că-1 poate vedea pe Ungud, ci îi şi vorbeşte. 
Ungud îi conferă vraciului puterile sale magice, sim¬ 
bolizate de kimba, sau cristalele de cuarţ. Despre 
acestea din urmă se crede că sunt de origine celestă, 
într-adevăr, Ungud, stăpânul şi protectorul apelor, 
fiind Şarpele Curcubeu, se extinde şi la cer. Dintr-un 
anumit punct de vedere, se poate spune că Ungud 
reprezintă expresia mitologică a efortului de unire a 
contrariilor, de articulare a polarităţilor într-o singură 
unitate paradoxală. 

Să mai adăugăm că Şarpele Curcubeu 58 este o figură 
mitologică importantă în multe părţi ale Australiei şi 
aproape peste tot se consideră că el le transmite vraci¬ 
lor puterile magice sub forma unor cristale. Se pare 
aşadar că Creaţia, ploaia, fertilitatea şi puterile suprana¬ 
turale ale vracilor provin din una şi aceeaşi sursă: o Fiinţă 
Supremă primordială cu o structură cosmică; căci Ungud 
aparţine în acelaşi timp apelor subterane, pământului 
şi cerului. Şarpele Curcubeu apare ab origine, la începu- 

58 A.R. Radcliffe-Brown, „The Rainbow-Serpent Myth of Australia", 
Journal ofthe Royal Anthropological Institute, LVI (1926), 19-26; idem, 
„The Rainbow-Serpent Myth in South-East Australia", Oceania, I 
(1930), 342-47; Ursula McConnel, „The Rainbow-Serpent in North 
Queensland", Oceania, I (1930), 347-49; Elkin, „The Rainbow-Ser¬ 
pent Myth in North-West Australia", Oceania, I (1930), 349-52; Ralph 
Piddington, „The Water Serpent in Karadjeri Myrhology", Oceania, 
I (1930), 352-54. Cf. şi John Loewenstein, „Rainbow and Serpent", 
Anthropos, LVI (1961), 31-40. 

turile lumii. Wondjina au completat Creaţia; dar pute¬ 
rile lor derivă din Şarpele Curcubeu, la fel ca şi puteri¬ 
le vraciului. Avem aici o figură primordială exemplară. 
Şarpele Curcubeu poate fi comparat cu mesopotamiana 
Tiamat şi alte Fiinţe ofidiene din cosmogoniile orienta¬ 
le. Dar o astfel de comparaţie e doar parţial valabilă, 
fiindcă Ungud, Şarpele Curcubeu, nu a fost niciodată 
învins şi înlocuit de o divinitate mai tânără, aşa cum 
Tiamat a fost învinsă de Marduk. Pentru Ungarinyin 
există o continuitate perfectă între Ungud, Wondjina şi 
indivizii care, până în zilele noastre, menţin lumea în 
viaţă. Mai mult, vraciul continuă să menţină relaţii per¬ 
sonale directe cu Şarpele Curcubeu. 


Reiterarea creativităţii 

> 

din Vremea Visului 


Actualitatea religioasă a lui Ungud şi Wondjina este 
demonstrată îndeosebi de puterile lor ca sursă a ploii şi 
fertilităţii. în partea nordică a ţinutului Kimberley, 
dacă o pictură pe stâncă e atinsă de un bărbat din acel 
clan totemic, ploaia va cădea şi spirite-copii vor fi dis¬ 
ponibile pentru încarnare. 

Tot astfel, repictarea imaginilor animale şi vegeta¬ 
le se zice că duce la înmulţirea respectivelor specii, 
„într-un loc din nordul Kimberley, omul care găseşte 
un spirit-copil trebuie să meargă la galerie şi să atingă 
pictura şarpelui-curcubeu, sau chiar să picteze o repre- 

zentare a spiritului-copil, astfel încât cel dintâi va fi în 111 
măsură să menţină stocul.“ 59 

Spiritele-copii sunt pre-existente; cât timp sunt 
nenăscute, ele sălăşluiesc în locuri bine-definite. „în cea 
mai mare parte, spiritele pre-existente au luat fiinţă 
în demult apusa Vreme a Visului, ca rezultat al activi¬ 
tăţii unui Erou; conform unor credinţe, însă, ele sunt 
făcute din timp în timp, sau aduse la viaţă de un erou 
creator a cărui activitate nu s-a limitat la trecut, ci 
este permanentă." 60 La Ungarinyin, Petri a întâlnit 
doar credinţa că spiritul-copil este găsit de tată într-un 
vis; coabitarea este considerată a fi doar o plăcere. 61 
Concepţii similare sunt atestate la multe triburi înve¬ 
cinate cu Ungarinyin. 62 Şi, cum bine se ştie, în toată 
Australia centrală procreaţia nu este direct asociată 
cu relaţiile sexuale. 63 

„înmulţirea" speciilor animale şi vegetale prin re- 
pictarea figurilor pe stâncă nu este un act magic, ci unul 
religios. 64 Oamenii îşi reactivează contactul cu sursa 
vieţii. Astfel încât creativitatea din Vremea Visului este 

59 Elkin, The Australian Aborigenes, p. 201; cf. Oceania, I, 262. 

60 Elkin, The Australian Aborigenes, p. 198 

61 Petri, Sterbende Welt, p. 163. 

62 Tbid., p. 170. 

63 Cf. M.F. Ashley-Montagu, Cominfinto BeingamongtheAustralian 
Aborigenes (New York, 1938). Vezi acum T.G.H. Strehlow, „La Gemellite 
de l’âme humaine", La Tour Saint-Jacques, Nr. 11-12 (Paris, 1957), pp. 

14-23; idem, „Personal Monototemism", pp. 730 ff 

64 Petri, SterbendeWelt, pp. 197 ff., 215-16; Elkin, The Australian Abo¬ 
rigenes, pp. 199 ff. 

reiterată pe pământ. Acelaşi principiu informează 
„ceremoniile de înmulţire' 1 (intichiuma sau, pentru a 
folosi termenul Aranda mai general, mbanbiumă) ale 
aborigenilor din centrul Australiei, atât de minuţios 
descrise de Spencer şi Gillen. Ceremoniile sunt săvârşi¬ 
te în locuri asociate cu istoria mitică a tribului, adică 
acolo unde Eroii totemici au săvârşit ritualurile pentru 
prima oară. Fiecare actor reprezintă un Strămoş mitic; 
în fapt, el îl reîncarnează pe acel Strămoş. Fiecare ce¬ 
remonie durează doar câteva minute şi, în timp ce este 
săvârşită, audienţa psalmodiază un cântec ce narează 
episodul mitic în curs de prezentare. La sfârşitul fiecărui 
ritual, bătrânii le explică tinerilor nou iniţiaţi semnifi¬ 
caţia acestuia şi a ornamentelor şi simbolurilor. 65 Cum 
spune Strehlow, corul bătrânilor „cântă acele versuri din 
cântecul tradiţional care comemorează scena originală 
din viaţa strămoşului care a fost dramatizată în cere¬ 
monia la care au asistat." 66 

La Karadjeri, consemnează Piddington, ceremonii¬ 
le de înmulţire au loc în anumite centre fondate în tim¬ 
pul bugari (,,vis“), unde spiritele speciilor au fost lăsate 
din abundenţă. Oficianţii intonează uneori un cântec 
asociat cu originile mitice ale comunităţii. 67 


65 Spencer and Gillen, Native Tribes ofthe Northern Territory of Aus¬ 
tralia, pp. 318 ff. 

66 Strehlow, Aranda Traditions, pp. 56-57. 

67 Ralph Piddington, „Totemic System of the Karadjeri Tribe“, 
Oceania, II, nr. 4 (1932), 377-78. 

Astfel înmulţirea unei specii naturale este cauzată 113 
de o reactivare a contactului cu Eroii din Vremea Visu¬ 
lui, şi o asemenea reactivare poate fi determinată de îm¬ 
prospătarea picturilor pe stâncă (Wondjina), de repunerea 
în scenă a actului creator originar, sau de psalmodierea 
mitului în care este narat acest episod. 



Capitolul 3 

SI CULTE SECRETE 

Rituri de pubertate 

în ultimă instanţă, toate activităţile religioase aus¬ 
traliene pot fi considerate ca tot atâtea mijloace diferite, 
dar omoloage, de restabilire a contactului cu Fiinţele 
Supranaturale şi de imersare în timpul sacru al „Visării". 
Orice act religios - un ritual, recitarea unui mit, un cânt 
secret, confecţionarea unui instrument sacru şi aşa mai 
departe - este doar repetarea unui eveniment care a avut 
loc la începuturile timpului, pe scurt, imitarea unor 
modele revelate tribului de Fiinţe Supranaturale. Pe de 
altă parte, fiecare individ este în esenţă o fiinţă „spiri¬ 
tuală". Şinele său cel mai secret este parte din acea 
lume sacră cu care ei încearcă periodic să reintre în 
contact. Dar el nu-şi cunoaşte identitatea reală: aceasta 
trebuie să-i fie revelată prin riturile de iniţiere. Se poate 
deci spune că iniţierea îl restabileşte pe tânărul austra¬ 
lian în modul său spiritual, originar, de a fi. După cum 
spune W. Lloyd Warner în privinţa fiecărui bărbat Mum- 
gin, „personalitatea de dinaintea naşterii este pur spiri- 

tuală; ea devine complet profană sau nespirituală în 
stadiile timpurii ale vieţii, când este clasat social îm¬ 
preună cu femeile; treptat, ea devine tot mai ritualizată 
şi sacră pe măsură ce individul îmbătrâneşte şi se apropie 
de moarte, iar odată cu moartea devine din nou pe 
de-a-ntregul spirituală şi sacră. 1 ' 1 

Ceremoniile de iniţiere australiene realizează o 
introducere graduală a novicelui în lumea sacră. 2 
Aceasta înseamnă, în primul rând, că el va fi separat de 
lumea profană a copilăriei, unde a fost în grija şi sub 
îndrumarea mamei sale; şi în al doilea rând, îi va fi 
destăinuită o istorie sacră care-1 va ajuta finalmente 
să-şi înţeleagă propria identitate spirituală. 

Cu ceva timp înainte a fost pregătit un „teren sacru" 
unde bărbaţii vor săvârşi ritualurile lor secrete. Tere¬ 
nul sacru este amenajat diferit potrivit tradiţiilor fiecărui 
trib, dar întotdeauna în legătură cu evenimentele mitice 
ce urmează a fi treptat repuse în scenă prin dansuri, 
cântece şi pantomime. în unele cazuri terenul sacru re- 


1 W. Lloyd Warner, A Black Civilization: A Study of an Australian 
Tribe (publicată iniţial în 1937; ed.rev. 1958; republicat, New York: 
Harper Torchbooks, 1964), pp. 5-6. 

2 Despre ceremoniile de maturizare şi alte tipuri de iniţiere, vezi 
Elaide, Birth and Rebirth. Pentru bibliografii mai recente, vezi C. Bleeker 
(ed.). Initiation (Leiden, 1965). Pentru interpretări recente ale riturilor de 
pubertate, cf. M.Whiting, R. Kluckhohn şi A. Anthony, „The Functions 
of Male Initiation Ceremonies at Puberty“, în E.E. Maccoby, Theodore 
Newcomb, and C. Hartley (editori), Readings in Social Psychology (New 
York, 1958), pp. 359-70; Edward Norbeck, D. Walker, and M. Cohen, 
„The Interpretation of Data: Puberty Rites“, American Anthropologist, 
LXIV (1962), 463-85. 

prezintă o imagine a lumii aşa cum a fost creată la înce¬ 
put, când lumea a fost sanctificată de prezenţa Fiinţelor 
Supranaturale. Astfel, potrivit lui R.H. Mathews, Ka- 
milaroi obişnuiau să pregătească două incinte circulare. 
Cea mai mare, cu un diametru de aproximativ şaptezeci 
de picioare, avea în centru un stâlp înalt de trei yarzi 
„cu un mănunchi de pene de emu în vârf.“ în cercul mai 
mic, doi copaci tineri erau fixaţi în sol cu rădăcinile în 
aer. Cele două cercuri erau unite printr-o cărare. „De 
ambele părţi ale cărării sunt un număr de figuri desena¬ 
te pe pământ sau modelate din lut. Cea mai mare, înaltă 
de cincisprezece picioare, reprezintă Fiinţa Supremă, pe 
Baiami. Un cuplu îi reprezintă pe Strămoşii mitici, iar 
un grup de douăsprezece figuri umane îi înfăţişează pe 
tinerii bărbaţi care l-au însoţit pe Baiami în prima lui 
tabără. Alte figuri reprezintă animale şi cuiburi." 3 
Novicilor nu li se permite să privească aceste imagini, 
care vor fi distruse la sfârşitul ceremoniei. 

Potrivit lui Mathews, „terenul bora reprezintă prima 
tabără a lui Baiame, oamenii care au fost cu el acolo şi 
darurile pe care le-au primit de la el“. 4 Altfel spus, par- 

3 Eliade, Birth and Rebirth, p. 5, rezumând R.H. Mathews, „The 
Bora od Initiation Ceremonies of the Kamilaroi Trib d', Journal ofthe Royal 
Anthropological Institute, XXIV (1895), 411-27, în sp. 414 ff. Reprezenta¬ 
rea plastică a Fiinţei Supreme e mai degrabă excepţională; ea poate fi găsită 
numai la Yuin şi Wiradjuri-Kamilaroi. Despre această problemă, vezi W. 
Koppers, „Zur Frage der bildnerischen Darstellung des Hochgottes“, Eth- 
nologica, N.F., II (Cologne, 1960), 1-11, în sp. 2 ff. 

4 Mathews, „The Bora od Initiation Ceremonies", p. 418. Cf. de¬ 
scrierea poienii din „ţara bărbaţilor" unde au Ioc ceremoniile de circum- 
cizie la tribul Walbiri, în M.G. Meggitt, Desert People: A Study of the 

ticipanţii la ceremonie retrăiesc epoca mitică în care 
iniţierea (bora) a avut loc pentru prima oară. Ei rein¬ 
tegrează timpul sacru când Baiame a fost prezent pe 
pământ şi a fondat misterele care sunt interpretate 
acum. Pe scurt, e o reactualizare a prezenţei şi lucrărilor 
creative ale lui Baiame şi deci o regenerare a lumii, căci 
lumea e reînnoită prin reproducerea modelului ei exem¬ 
plar, prima tabără a lui Baiame. 5 

Cum vom vedea, aceasta e adevărat pentru toate 
ceremoniile de iniţiere australiene. Nenumărate panto- 
mime rituale, cu cântecele lor, sunt prezentate pe aceste 
terenuri sacre, departe de tabăra principală. Foarte 
puţine dintre ele sunt inteligibile pentru novici. Dar re¬ 
actualizarea aceasta a celor mai importante episoade 
din istoria sacră a tribului reînnoieşte contactul cu lumea 
sacră. Ceremoniile de iniţiere sunt la fel de importante 
pentru viaţa spirituală a comunităţii pe cât sunt pentru 
metamorfoza mistică a novicilor. 

Despărţirea de mamă decurge mai mult sau mai 
puţin dramatic. Ritualul cel mai puţin dramatic se în¬ 
tâlneşte la Kurnai unde, în fapt, toată ceremonia de 
iniţiere e destul de simplă. „Mamele stau în spatele no¬ 
vicilor; bărbaţii înaintează într-un singur şir între cele 
două grupuri şi le despart. Instructorii îi ridică în sus pe 
novici de câteva ori, iar ei îşi întind cât mai mult bra- 


Walbiri Aborigenes of Central Australia (Sydney: Angus and Robertson, 
1962), pp. 385 ff. (republicat, Chicago şiToronto, 1965). 

5 Eliade, Birth and Rebirth, p.6. 

ţele spre cer... După aceea sunt duşi în incinta sacră 
unde se întind pe spate cu braţele încrucişate pe piept 
şi sunt acoperiţi cu rogojini. De aici încolo ei nu mai văd 
şi nu mai aud nimic. După un cântec monoton, adorm; 
mai târziu, femeile se retrag.“ 6 Dar la alte triburi, mai 
ales cele din centrul şi nordul continentului, femeile 
nu doar că plâng şi se lamentează, dar încearcă să se 
opună, cel puţin simbolic; în unele locuri ele folosesc 
chiar suliţe împotriva bărbaţilor care vin să-i ia pe 
băieţi. 7 

Vârsta la care băieţii încep iniţierea variază de la 
şase sau opt ani, la doisprezece sau chiar paisprezece. 
Durata ceremoniilor diferă de asemenea, de la câteva 
luni la doi sau trei ani. Dar deosebirile cele mai impor¬ 
tante sunt în tipul de operaţii corporale la care sunt 
supuşi novicii. Indiferent de toate aceste variaţii, cere¬ 
moniile australiene de maturizare urmează un model. în 
general vorbind, fiecare serie de iniţieri de pubertate 
include următoarele elemente: (a) segregarea novicilor 
într-o tabără izolată specială sau în deşert; (5) in¬ 
strucţiunile primite de la tutorii lor; (c) anumite opera¬ 
ţiuni corporale; (d) dezvăluirea obiectelor rituale şi 

6 Ibid. , p. 7, rezumând Howitt, The Native Tribes of South-East Aus¬ 
tralia, pp. 625 ff. Cf.şi Eliade, Birth and Rebirth, pp. 7-9 pentru alte câteva 
exemple de iniţiere la triburile din sud-estul Australiei. 

7 Elkin, The Australian Aborigenes, p.179. „Toate rudele de sex 
feminin înşfacă suliţe şi lansatoare de suliţe şi se prefac că se luptă cu 
bărbaţii ca să-i împiedice să-i ia pe băieţi" (Warner, A Black Civiliza- 
tion, p. 251). 

acceptarea novicilor la anumite ceremonii secrete; 
(e) purificarea finală, adică îndepărtarea tuturor ur¬ 
melor lumii sacre şi revenirea ceremonială la viaţa 
obişnuită. 8 

Cum vom vedea de îndată, majoritatea ritualurilor 
şi comportamentelor iniţiatice sunt pătrunse de simbo¬ 
lismul morţii şi al învierii (sau al morţii şi renaşterii), 
în fapt, novicele moare pentru lumea profană a copilă¬ 
riei şi inocenţei iresponsabile, lumea ignoranţei, şi se 
pregăteşte pentru renaşterea ca fiinţă spirituală. 9 * 
Mamele şi celelalte persoane de sex feminin, precum şi 
toţi iniţiaţii înţeleg moartea aceasta rituală literal. Ma¬ 
mele sunt convinse că băieţii lor vor fi ucişi sau înghi¬ 
ţiţi de Fiinţe Supranaturale misterioase şi ostile. Dar ele 
ştiu de asemenea că băieţii vor reveni la viaţă, deşi nu 
la fel cum au fost înaintea iniţierii: copiii lor. Din acest 


8 Cf. Eliade, Birth and Rebirth, p.4; Elkin, The Australian Aborige- 
nes, pp. 179-84; R.M. şi C.H. Berndt, The World of the First Australians, 
pp. 136-47. Bibliografia esenţială despre iniţierea australiană este citată 
în Eliade, op. cit., pp. 138-44. Vezi mai ales F. Speiser, „Uber Initiatio- 
nen in Australien und Newguinea 11 , Verbandlungen der Naturforschenden 
Gesellschaft in Basel (1929), pp. 56-258; R. Piddington, „Karadjeri Ini- 
tiation“, Oceania, III (1932-33), 46-87; Norman B. Tindale, „Initiation 
among the Pitjandara Natives of the Mann and Tomkinson Ranges in 
South Australia 1 ', Oceania, VI (1935), 199-224; E.A. Worms, „Initiati- 
onsfeiern einiger Kiisten- und Binnenlandsrămme in Nord-Westaustralien“, 
Annali Lateranensi, II (1938), 147-74; Warner, A Black Civilization, pp. 
114 ff.; Meggitt, Desert People, pp. 281-316. 

9 „Surorile mamei şi ale tatălui reprezintă împreună lumea secu¬ 

lară pe care neofitul o părăseşte, în timp ce fraţii mamei şi ai tatălui 
simbolizează viaţa secretă în care e pe cale să intre. 11 (Meggitt, Desert 

People, p.293). 

motiv ele îi jelesc pe novici ca pe morţi. 10 în ce-i priveşte 
pe iniţiaţi, probele la care sunt supuşi şi conduita din 
timpul perioadei de izolare scot necontenit în evidenţă 
moartea lor rituală. De exemplu, ei pot fi acoperiţi cu 
crengi sau rogojini şi nu li se permite să folosească cu¬ 
vinte, numai sunete şi semne. 

Novicele „este uneori cărat ca şi cum ar fi neputin¬ 
cios. La unele triburi el este întins în spaţiul unghiular 
format de două rânduri de bărbaţi care ţin suliţele 
încrucişate; el trebuie să stea acolo ca şi cum ar fi fost 
ucis de suliţe, în timp ce şirurile de bărbaţi se depla¬ 
sează şi femeile plâng. “ 11 

Chiar şi cea mai simplă operaţie rituală - scoaterea 
unui incisiv - simbolizează moartea novicelui de mâinile 
Fiinţei Supranaturale. în timpul operaţiei, bull-roarer-ul 
sună, indicând prezenţa Fiinţei Supranaturale. La tribul 
Wiradjuri, novicilor li se spune că Daramulun vine să-i 
ardă. Dar după extracţia dintelui, instructorii arată spre 
bull-roarer şi spun: „Acesta este Daramulun!" Novici¬ 
lor li se permite să atingă şi să rotească bull-roarer-ul 
şi li se povesteşte mitul despre originea iniţierii (Dara¬ 
mulun se laudă că în timpul iniţierii îi ucide pe băieţi, 
îi taie în bucăţi, îi arde, după care îi readuce la viaţă, 
„fiinţe noi, dar cărora le lipseşte câte un dinte". 12 ) 

10 Cf. Eliade, Birth and Rebirth, pp. 8-9. 

11 Elkin, The Australian Aborigenes, pp. 180-81. 

12 Mathews, rezumat în Eliade, Birth and Rebirth, p. 13. Despre 
extracţia dintelui, cf. şi R.M. şi C.H. Berndt, The World ofthe First Austra¬ 
lian!, pp. 140-41. 

Moartea simbolică 


Circumcizia, probabil cel mai important rit de iniţi¬ 
ere australian, este ritualul de ucidere prin excelenţă. 13 
Executanţii operaţiei întrupează sau reprezintă Fiinţe 
Supranaturale mai degrabă demonice. La unele triburi, 
bull-roarer-ele sunt rotite înaintea operaţiei şi le sunt 
arătate novicilor imediat după aceea. 14 Semnificaţia este 
evidentă: circumcizia este efectuată de un reprezentant 
al Fiinţelor Supranaturale, a cărui „voce“ se aude în 
sunetul bull-roarer-ului. Dar novicele e instruit şi în ce 
priveşte sursa reală a „vocii“ Fiinţei Supranaturale. în 
alte cazuri, uciderea iniţiatului e prezentată ca înghiţi¬ 
rea de o Fiinţă monstruoasă, de obicei un Şarpe. Dar 


13 „Walbiri identifică explicit circumcizia cu uciderea rituală' 1 (Me- 
ggitt, Desert People, p. 294). Nu intenţionăm să discutăm aici semnifi¬ 
caţiile şi funcţiile circumciziei la primitivi în general. „Originile" psiho¬ 
logice ale circumciziei sunt irelevante pentru istoricul religiilor; el este 
interesat exclusiv de valorile şi semnificaţiile religioase atribuite acestei 
operaţii în diferite culturi şi în diverse epoci. Despre circumcizie ca pro¬ 
bă iniţiatică, vezi Eliade, Birth and Rebirth, pp. 21 ff., 141 fF. Cf. şi Ad. 
E. Jensen, Bescheidung und Reifezeremonien bei Naturvolken (Stuttgart, 
1933); R Speiser, „Uber die Beschneidung in der Siidsee", Acta Trofica , 
I (1944), 9-29; ER. Lehmann, „Bemerkungen zu einer neuen Begriin- 
dung der Beschneidung", Sociologus, VII (1957), 57-74; R.M. şi C.H. 
Berndt, The World ofthe First Australians, pp. 143 fF. 

14 Vezi unele exemple în Eliade, Birth and Rebirth, pp. 21-22, 141. 
Despre bull-roarer în Australia, cf. O. Zerries, Dos Schwirrholz. Untersu- 
chung iiber die Verbreitung und Bedeutung des Schwinens im Kult (Stutt¬ 
gart, 1942), pp. 84-125. Speiser consideră că bull-roarer-ul australian e de 
origine melaneziană; vezi „Kulturgeschichtliche Betrachtungen liber die 
Initiationen in der Siidsee", Bulletin der Schweizerischen Gesellscha.fi fiirAn- 
thropologie und Ethnologie, XXII (1945-46), 28-61, în sp. 50 fF. 

semnificaţia circumciziei se poate schimba când ceremo¬ 
nia de iniţiere e integrată unui nou cult. Astfel, în vestul 
Teritoriului Arnhem, novicii sunt în prezent „identificaţi 
cu cei născuţi, la începuturi, din Surorile Djanggawul. 
Despre un băiat căruia tocmai i s-a tăiat prepuţul se spu¬ 
ne că a ieşit din Mama lui, aici însemnând Djanggawul. 1115 

Alte operaţii mai puţin importante sunt depilarea 
corpului sau a părului facial, ritual întâlnit mai ales la 
triburile care nu practică circumcizia 16 , şi cicatrizarea, 
în care Elkin descifrează o semnificaţie „mortuară' 1 . 17 
La un număr de triburi, iniţiatul e supus unei a doua 
operaţii, subincizia, uneori după circumcizie. Intervalul 
dintre cele două operaţii variază, de la cinci sau şase 
săptămâni la Aranda, la doi sau trei ani la Karadjeri. 
Semnificaţia religioasă originară a subinciziei este oa¬ 
recum neclară. 18 în unele cazuri, ideea bisexualităţii 
este accentuată la Pitta-Pitta şi Boubia din partea cen- 
tral-nord-vestică a Queensland, care asimilează rana 

15 R.M. şi C.H. Berndt, The World of the First Australians, p. 145. 

16 Vezi, inter alia, ibid., p. 142. 

17 Elkin, The Australian Aborigenes, pp. 173, 182. 

18 Vezi Eliade, Birth and Rebirth , pp. 25 ff., şi bibliografiile citate 
la pp. 142 ff. Cf. în special H. Basedow, „Subincision and Kindred 
Rites of the Australian Aboriginal", Journal of the Royal Anthropolo- 
gical Institute, LVIII (1927), 123-56; Ashley-Montagu, Corning into 
Being among the Australian Aborigenes, pp. 302 ff.; Bruno Bettelheim, 
Symbolic Wounds (ed. I; Glencoe, III., 1954), pp. 173 ff.; J. Winthuis, 
Das Zweigeschelchterwesen (Leipzig, 1928), pp. 29 f.; H. Baumann, Das 
doppelte Geschlecht. Ethnologische Studien zur Bisexualităt in Ritus und 
Mythos (Berlin, 1955), pp. 313 ff.; R.M. şi C.H. Berndt, The World of 
the First Australians, pp. 145-46. 

subinciziei cu vulva. 19 însă principalul scop al operaţiei 
pare să fie obţinerea de sânge proaspăt pentru utiliza¬ 
rea în ceremoniile religioase. Probabil că şi în acest caz 
modelul originar a fost scurgerea menstruală. în fapt, 
prin imitarea „misterelor femeii“ se pot atinge două 
obiective. La fel cum femeile se debarasează de „sângele 
stricat' 1 prin menstruaţie, iniţiatul poate expulza sângele 
mamei sale prin hemoragia cauzată de rana subincizi¬ 
ei. 20 în al doilea rând, rana furnizează din plin sângele 
necesar pentru ceremonii. Căci, aproape peste tot în 
Australia, la un anumit moment din timpul iniţierii, este 
săvârşit un rit de sânge. 


El constă în a-1 unge pe noul iniţiat cu sânge din braţul 
bărbaţilor mai vârstnici; în alte locuri li se dă să bea 
din acest sânge. Bărbaţii mai în vârstă de asemenea se 
ung unul pe altul şi beau sânge. Sângele acesta este sacru; 
el are un nume secret şi este de regulă asociat cu gestul 
unui anumit erou mitic. El dă viaţă, putere şi curaj şi îi 
pregăteşte astfel pe candidaţi pentru revelaţiile ce ur¬ 
mează a fi făcute. în acelaşi timp el îi uneşte cu vârstnicii 
din al căror sânge s-au împărtăşit; în fapt, el face mai 
mult, îi uneşte cu eroii iniţiatici, căci sângele prelevat 
în asemenea condiţii este viaţa eroului, sau a strămo- 


19 W.E. Roth, Ethnological Studeis amongthe North-West-Central Que- 
ensland Aborigenes (Brisbane and London, 1897), p. 180. Cf. şi alte exem¬ 
ple citate în Eliade, Birth and Rebirth , p.26. 

20 Ideea aceasta este curentă în Noua Guinee. A. Kuman a explicat lui 
John Nilles: .Aceasta se face pentru a elimina sângele stricat acumulat de 
când a stat în pântecele mamei, moştenirea sa de la femeie" (citat în Eliade, 
Birth and Rebirth, p. 27.) 

şului, iar consumarea lui îl transpune pe iniţiat în lumea 
mitică. în timpul prelevării sângelui trebuie intonat un 
cântec special care-1 modifică - îl consacră, am spune 
noi, şi îi conferă eficienţă sacramentală. 21 

Ronald şi Catherine Bemdt cred că ungerea novi¬ 
celui cu sânge îi evidenţiază încă odată moartea rituală. 
(The World of the First Australians, p.141). în unele cazuri, 
sângele este înlocuit cu ocru roşu. 

Cele mai importante ritualuri de încheiere sunt ce¬ 
remonia focului şi spălarea. Ceremoniile focului au o 
răspândire universală; potrivit lui Elkin, ele pot face cea 
mai mare impresie asupra candidaţilor. Novicii sunt „pră¬ 
jiţi" lângă foc, sau privesc flăcările până sunt aproape 
orbiţi, sau se aruncă asupra lor cărbuni încinşi, sau 
sunt ţinuţi în fum dens, şi aşa mai departe. 22 Aceste 
ceremonii ale focului au deopotrivă funcţie iniţiatică 
şi purificatoare. 

Pe de altă parte, „prăjirea" rituală se consideră că 
produce un fel de transmutaţie misterioasă a novicelui. 
Modelul exemplar al unei astfel de transmutaţii este 
„stăpânirea focului" etalată de şamani şi vraci în atâ¬ 
tea culturi arhaice şi tradiţionale. 23 

21 Elkin, The Australian Aborigenes, p. 183; cf. şi pp. 173-74; Eliade, 
Birth and Rebirth, pp. 26 ff. 

22 Elkin, The Australian Aborigenes, p. 183. Despre „prăjirea” rituală a 
novicilor, vezi Eliade, Birth and Rebirth, p.7 şi nr. 13 (bibliografie); Bettel- 
heim, Symbolic Wounds, pp. 180 ff. 

23 Cf. Eliade, Shamanism, pp. 474 ff.; idem, The Forge and the Crucible 
(New York; Harper, 1962), pp. 79 ff. 

Dintr-un anumit punct de vedere se poate spune că 
ceremoniile focului proclamă într-un mod concret şi 
dramatic rezultatele iniţierii: novicele face dovada 
transformării sale spirituale. „Condiţia naturală 11 (frica 
de foc, inevitabila combustie a ceea ce este pus în con¬ 
tact cu cărbunii încinşi, etc.) este acum înlocuită cu un 
mod de a fi „spiritual 11 . 

Mai mult decât atât, Elkin atrage atenţia că ceremo¬ 
nia focului este de obicei ritul final din seria iniţiati- 
că {The Australian Aborigenes, p. 185). Astfel purificat, 
noul iniţiat se poate întoarce în siguranţă în lumea 
profană. Spălarea are acelaşi scop: anihilarea tuturor 
urmelor lumii sacre (sângele folosit în decoraţiuni, etc.) 
înainte de a intra în contact cu neiniţiaţii. „Femeile fac 
pregătirile pentru întoarcere, care decurge ceremo¬ 
nial. Noul iniţiat este întâmpinat ca unul revenit din 
morţi 11 (ibid.). 

Cu toate acestea, elementul esenţial al iniţierii nu 
se găseşte în operaţiile corporale. 24 El constă mai degra¬ 
bă în experienţele şi instrucţiunile novicelui din timpul 
petrecut departe de tabăra principală. Recluziunea în 
deşert constituie în sine o experienţă de moarte rituală. 
Novicele moare pentru lumea profană a copilăriei. El 


24 Am ... menţionat operaţiile fizice fiindcă mulţi albi îşi închipuie 
că operaţia aceasta este iniţierea propriu-zisă şi că dacă au asistat la o cir- 
cumcizie sau un rit de extragere a dintelui, ei au înţeles toate secretele 
aborigenilor. Dar operaţiile corporale nu sunt elementul cel mai important 
şi esenţial al iniţierii ... Ele pot fi omise dacă împrejurările fac un astfel 
de pas necesar, fără a periclita scopul real şi efectul iniţierii." (Elkin, The 
Australian Aborigenes, p. 172). 

este introdus treptat în istoria sacră a tribului şi i se per¬ 
mite să asiste, cel puţin parţial, la pantomimele şi dan¬ 
surile ceremoniale. E ca şi cum nici o schimbare reală 
în modalitatea de a fi umană nu poate fi obţinută fără 
„moartea 11 în raport cu condiţia anterioară. Trecerea de la 
un mod de a fi „natural 11 la unul „spiritual 11 nu poate avea 
loc decât printr-o moarte rituală urmată de resurecţie sau 
o nouă naştere. Moartea este expresia paradigmatică a 
sfârşitului unui mod de a fi. Evident, aceasta nu este o 
particularitate exclusivă a religiilor australiene. Iniţierea 
ca moarte simbolică şi resurecţie este binecunoscută 
în istoria religiilor. Dar ce pare caracteristic formei 
australiene este, pe de o parte, faptul că întreaga viaţă 
religioasă e fondată pe experienţele şi revelaţiile ce¬ 
remoniilor de maturizare şi, pe de altă parte, faptul că 
un mare număr de cicluri liturgice este de obicei săvârşit 
cu prilejul unor astfel de iniţieri. 

Iniţiere si anamnesis 

* > 

Dar moartea rituală este numai o condiţie preli¬ 
minară pentru introducerea novicelui în istoria sacră 
a tribului său. învăţând miturile şi ritualurile, novicele 
învaţă totodată despre relaţiile sale personale cu acto¬ 
rii acelei istorii sacre şi despre responsabilităţile sale 
faţă de ei. Este un tip foarte complex de „învăţare 11 , 
legat de toate nivelele şi dimensiunile existenţei uma¬ 
ne. în cuvintele lui Ronald şi Catherine Berndt: 

Iniţierea implică o pregătire pentru viaţă, dar pregăti¬ 
rea pentru un anumit tip de viaţă. Ei învaţă mai multe 
despre locul lor în schema locală a lucrurilor, omul în 
relaţie cu omul; omul în relaţie cu mediul natural; şi 
omul în relaţie cu zeii săi. Se presupune că noţiunile 
fundamentale despre toate acestea au fost învăţate an¬ 
terior şi numai practica va duce la perfecţiune. Dar 
tipul de cunoaştere transmis prin ritualurile de iniţiere 
este depozitul de cunoştinţe moştenite şi acumulate 
transmis din trecut - reinterpretat, e adevărat, pentru 
a se conforma tradiţiilor curente, dar menţinut pe cât 
posibil în tiparele trecutului. 25 


Bineînţeles, valoarea religioasă a „trecutului 11 este 
atât de mare fiindcă e legat de istoria sacră a tribului, 
altfel spus de „Visare 11 , timpul mitic. Prin iniţiere novice¬ 
le descoperă că lumea are un mesaj ascuns care nu poate 
fi perceput prin operaţiuni intelectuale obişnuite, ci 
trebuie revelat şi explicat de bărbaţii mai vârstnici. 
Aceasta din simplul motiv că semnificaţia lumii, a vieţii 
şi a existenţei umane nu sunt, în ultimă instanţă, rezul¬ 
tatul unui proces „natural 11 , ci al unei serii de evenimente 
mitice - pe scurt, al unei istorii sacre. Şi una din cele mai 
mişcătoare experienţe ale iniţierii are loc atunci când 
novicele devine pe deplin conştient de relaţiile sale 
personale cu istoria sacră a tribului. După cum am ară¬ 
tat deja 26 , în unele cazuri iniţierea este echivalentă cu 


25 R.M. şi C.H. Berndt, The World of the First Australiam, p. 182. 

26 Vezi Capitolul 2, p. 58. 

un anamnesis. Neofitul îşi descoperă şi asumă identita¬ 
tea reală, nu în lumea „naturală 1 *, imediată, în care se 
mişcase înaintea iniţierii, ci în universul „spiritual 11 a 
cărui primă şi glorioasă emergenţă a avut loc în timpul 
mitic al începuturilor şi de atunci nu a dispărut nicio¬ 
dată complet. 

Aceasta este cu deosebire evident la Aranda. Potrivit 
lui T.G.H. Strehlow, după riturile preliminare (izolarea 
novicelui, circumcizia, subincizia), la sfârşitul perioadei 
de probă, vârstnicii decid să-l pună pe noul iniţiat în 
posesia propriului său tjurunga. 27 Neofitul este dus la 
depozitul de obiecte sacre. Tatăl, sau fratele tatălui, îi 
explică semnificaţia diverselor obiecte fizice din locul 
sacru. „Un numeros grup de bărbaţi aparţinând clanului 
totemic pe al cărui teritoriu este situată peştera îl înso¬ 
ţesc pe tânăr. Există un traseu corect, şi numai unul, 
prin care se poate merge la locul ceremonial. Traseul 
acesta e stabilit riguros prin tradiţie pentru fiecare de¬ 
pozit străvechi. 1128 în regiunile muntoase, tjurunga sunt 
depozitate în peşteri. în partea nordică a teritoriului 
Aranda, ele sunt de regulă dispuse pe platforme ridica¬ 
te printre crengile unui arbore mulgă. Când se apropie 
de locul sacru, bărbaţii pun jos armele şi încep să vor- 

27 Despre mitologia şi ritualurile legate de tjurunga, vezi Spencer, 
Native Tribes of the Northern Territory of Australia, pp. 143 ff.; Spencer 
şi Gillen, The Northern Tribes of Central Australia, pp. 257 ff.; idem, The 
Arunta, I, 99 ff.; Strehlow, Aranda Traditions, pp. 54 54 ff., 81-86, etc. 
Cf.şi L. Adams, „Anthropomorphe Darstellungen auf australischen Ritu- 
algerăten", Anthropos, LIII (1958), 1-50. 

28 Strehlow, Aranda Traditions, p.l 14. 

bească în şoaptă sau prin semne. în cele din urmă ei se 
aşează sub copacul mulgă iar şeful se urcă pe platformă 
şi aduce legăturile de tjurunga. El le înmânează bătrâ¬ 
nilor şi în timp ce fiecare tjurunga este trecut din mână 
în mână, sunt psalmodiate versurile care-i „aparţin 11 . 
Fiecare îşi apasă tjurunga de corp. Când este înmânat 
novicelui, vârstnicii explică semnele şi ornamentele 
de pe el, precum şi evenimentul mitic evocat prin cânt. 
La sfârşit tjurunga sunt puse la loc pe platformă în le¬ 
găturile lor. 


Grupul se întoarce la cele două mormane de pietre 
din groapa de lut aflată la câţiva metri mai departe. 
Bătrânul şef ridică pietroiul din vârful grămezii şi des¬ 
coperă o piatră rotundă, netedă, vopsită cu ocru roşu, 
aflată dedesubt. Tatăl tânărului iniţiat îşi ia atunci fiul 
de mână, îl duce la grămada de pietre şi îi înmânează 
piatra cea rotundă şi netedă. Cu acordul celorlalţi bă¬ 
trâni prezenţi, el îi spune băiatului: „Acesta este cor¬ 
pul tău din care ai fost renăscut. Este corpul adevărat 
al marelui Tjenterama, şeful depozitului Ilbalintja. 
Pietrele care îl acoperă sunt corpurile oamenilor-ban- 
dicoot* care au vieţuit cândva la Ilbalintja Soak. Tu 
eşti însuşi marele Tjenterama şi astăzi afli adevărul 
acesta pentru prima oară. De acum înainte eşti şef al 
Ilbalintja: toate tjurunga-urile sacre îţi sunt încredin¬ 
ţate spre păstrare sigură. Apără-le, păzeşte căminul 

* Marsupiale terestre cu aspect de şobolan din familia Peramelidae 
(n.trad.) 



RITURI DE INIŢIERE ŞI CULTE SECRETE 


înaintaşilor tăi, cinsteşte tradiţiile poporului tău. Mai 
avem încă multe lucruri să-ţi spunem. Ţie îţi vor fi co¬ 
municate mai multe versuri, ceremonii mai măreţe şi 
mai secrete, decât oricăruia dintre tovarăşii tăi. Toate 
sunt moştenirea ta: noi doar le-am păstrat pentru tine. 
Acum noi îmbătrânim şi ţi le încredinţăm ţie, fiindcă tu 
eşti adevăratul şef reîncarnat. Păstrează-le secrete 
până vei îmbătrâni şi puterile vor începe să te lase; iar 
atunci, dacă nu mai trăieşte nici un tânăr din totemul 
bandicoot, trece-le altor bărbaţi încercaţi din clanul 
nostru care să păstreze vie tradiţia strămoşilor noştri 
până la naşterea altui şef.“ 29 

Tatăl iniţiatului şi bătrânii îl învaţă cântecul care 
conţine numele lui Tjenterama. Numele acesta, care de 
acum înainte va fi adevăratul său nume, nu trebuie 
pronunţat în prezenţa femeilor, a copiilor sau a străini¬ 
lor. Mica piatră este unsă, vopsită cu ocru roşu şi pusă 
la locul ei în gaură, ascunsă sub celelalte pietre ca şi 
mai înainte. Seara grupul se întoarce acasă şi se ţine o 
ceremonie sacră în onoarea noului şef al Ilbalintja. 
Pentru tot restul vieţii sale, nimănui nu i se permite să 
mai săvârşească ceremonia aceea decât în prezenţa şi 
cu permisiunea şefului. 30 

Uneori iniţiatul nu este dus la locul sacru. Doi sau 
mai mulţi bărbaţi bătrâni aduc tjurunga şi tatăl îl arată 
fiului. „Tinere, priveşte obiectul acesta. Este corpul tău. 


29 Ibid., pp. 117-18. 

30 Ibid., pp. 118 ff. 

Este strămoşul tjilpa care ai fost pe când peregrinai în 
existenţa anterioară. Pe urmă ai coborât să te odihneşti 
în peştera învecinată. Acesta este tjurunga al tău. Pă- 
zeşte-1 cu grijă.“ 31 

Iniţiatul îşi primeşte tjurunga la vârsta de douăzeci 
şi cinci de ani. Când are treizeci şi cinci sau patruzeci 
de ani, el cunoaşte toate cântecele şi secretele rituale. 32 
Căci novicele nu este învăţat toate secretele la prima 
iniţiere. „El continuă să înveţe despre ritualul sacru şi 
mit, şi aşa mai departe, toată viaţa, şi poate fi de vârstă 
mijlocie sau relativ bătrân înainte să primească revela¬ 
ţia finală. Iniţierea deschide uşile vieţii sacre secrete şi 
ezoterice a bărbaţilor comunităţii sale. Procesul efectiv 
poate continua timp îndelungat, într-o serie de etape. 
De pildă, i se permite să vadă anumite obiecte, dar nu 
încă să le manevreze, sau să asiste la anumite rituri, 
dar nu să participe la ele.“ 33 


Cultele secrete din Teritoriul Arnhem 


O iniţiere progresivă este caracteristică majorităţii 
religiilor australiene. Ca rezultat, există mai multe ca¬ 
tegorii de iniţiaţi, deşi fenomenul „societăţii secrete" 
masculine nu este încă limpede articulat. în Australia, 
iniţierea progresivă asigură că la momentul potrivit fie- 


31 Ibid., pp. 119. 

32 Ibid.,pp. 122. 

33 R.M. şi C.H. Berndt, The World ofthe First Australians, p. 138. 

care novice va obţine toate cunoştinţele pe care este 
îndrituit să le primească. Dar principalul motiv pentru 
introducerea treptată a tinerilor bărbaţi în tradiţia secre¬ 
tă a tribului este faptul că întreaga comunitate are 
nevoie periodic, pentru propriul ei echilibru religios, să 
recupereze timpul sacru al începuturilor. 

în Teritoriul Arnhem pot fi întâlnite numeroase 
exemple caracteristice de ceremonii secrete care urmă¬ 
resc concomitent iniţierea tinerilor şi regenerarea vieţii 
prin repunerea în scenă a istoriei sacre. Asemenea ce¬ 
remonii celebrează misterele Mumelor Fertilităţii şi ale 
Şarpelui mitic. Aceste culte secrete sunt o descoperire 
relativ recentă a etnologiei. Prima lucrare de teren im¬ 
portantă a fost efectuată de Warner în 1927-29, urmată 
douăzeci de ani mai târziu de lucrarea lui Ronald Bem- 
dt. 34 Cultele s-au răspândit destul de rapid în ultimii 
patruzeci sau cincizeci de ani şi s-au influenţat reci¬ 
proc sau chiar au fuzionat. Astfel că în prezent avem mai 
cu seamă culte sincretice secrete ale fertilităţii, deşi 
forma lor originară este încă recognoscibilă. Printre cele 
mai răspândite sunt secvenţele rituale legate de Surorile 
Wauwalak (Wawalag, Wagilag, Wawilak) şi Yurlunggur, 
un piton mascul şi femelă (Bemdt) sau bisexual (War¬ 
ner). Miturile lor fundamentează trei complexe rituale. 
Primul, djunggawon ( djungguan), este o ceremonie de 
maturizare; al doilea, gunabibi (Warner) sau Kunapipi 

34 Warnee, A Black Civilization , Ronald M. Bemdt, Kunapipi 
(Melbourne: F.W. Cheshire, 1951); vezi şi W.S. Chaseling, Yulengor, 
Nomads of Arnhem Land (London, 1957). 

(Berndt), este la origine un cult secret al fertilităţii; al 
treilea, ngurlmak - în opinia lui Ronald şi Catherine 
Berndt „cel mai important din cele trei“ - este în esenţă 
„revelatoriu în caracter". 35 

în fapt, fiecare din aceste secvenţe rituale constituie 
o ceremonie de iniţiere, în sensul că în fiecare dintre 
ele un anumit număr de tineri bărbaţi sunt pentru prima 
oară introduşi în secretele specifice ale cultului. Ceea 
ce le caracterizează, la fel ca pe toate celelalte mistere 
ezoterice ale Teritoriului Arnhem, este rolul dominant 
jucat de Fiinţe Primordiale feminine şi importanţa ritu¬ 
rilor şi simbolurilor sexuale şi ale fertilităţii. Aşa cum 
vom vedea imediat, miturile şi ritualurile lor fac continuu 
referire la valorile religioase ale sângelui menstrual 
şi postnatal, ale spermei, copulaţiei, fecundităţii şi naş¬ 
terii. Semnificaţia acestei inovaţii aparent recente în 
comparaţie cu modelul central şi sud-est australian ne 
va reţine atenţia mai târziu. 

Fiecare din cele trei secvenţe rituale ilustrează anu¬ 
mite părţi ale unui mit fundamental, dar principala temă 
mitologică stă la baza fiecărei ceremonii în parte. Per¬ 
sonajele principale sunt cele două Surori Wauwalak 
şi un Şarpe mitic. Aventurile lor sunt relatate într-un 
ciclu de cântece care sunt intonate pe terenul sacru în 
timpul ceremoniilor. 36 Mitul narează cum Surorile au 
venit în nordul Teritoriului Amhem din sudul îndepărtat. 


35 R.M. şi C.H. Berndt, The World ofthe First Australians, p. 240. 

36 Unele din aceste cântece sacre sunt publicate de R.M. Berndt, Ku- 
napipi, pp. 85-132. 



RITURI DE INIŢIERE ŞI CULTE SECRETE 

înainte să plece, Sora mai mare a avut relaţii incestuoase 
cu un membru al clanului ei, astfel încât a fost însărcina¬ 
tă pe timpul călătoriei. Ea e numită „cu copil 11 , în timp 
ce Sora mai tânără e numită „fără copil 11 (Berndt, 
Kunapipi, p. 20). Pe drum ele au prins nişte animale 
pentru cină, declarând că mai târziu acestea vor deveni 
sacre şi vor juca un rol în ceremonii. După care s-au 
odihnit puţin şi Sora mai mare a născut o fetiţă. Când 
Mama a fost în stare să călătorească, ele s-au îndreptat 
în direcţia puţului sacru Muruwul. Acolo ele au făcut 
focul şi au vrut să gătească, dar animalele au sărit din foc 
în puţ. Plantele aflate în tolbă au fugit şi ele. Surorile 
ştiau că, una dintre ele fiind impură din cauza sângelui 
postnatal, nu trebuiau să se apropie de puţ, unde trăiau 
şerpi, inclusiv Yurlunggur (Julunggul). într-adevăr, atras 
de mirosul sângelui, Yurlunggur a scos capul din puţ şi 
a scuipat apă. Surorile au văzut norii şi au construit o 
colibă ca să se adăpostească de ploaie. în noaptea ur¬ 
mătoare, Yurlunggur a trimis fulgerul şi a ieşit din puţ, 
târându-se către colibă. Sora mai tânără a încercat să 
ţină şarpele la distanţă prin dans, iar dansurile ei sunt 
reinterpretate în ceremoniile Kunapipi. în cele din urmă 
Surorile s-au refugiat în colibă, dar Yurlunggur le-a ur¬ 
mărit şi le-a înghiţit împreună cu copilul. Yurlunggur 
s-a întors apoi la puţul Muruwul unde s-a întâlnit cu soţul 
ei şi s-a lăudat celorlalţi şerpi că le înghiţise pe Surorile 
Wauwalak. Zgomotul lor puternic şi sinistru e imitat în 
timpul ceremoniilor prin rotirea bull-roarer-ului. 

Există diferite versiuni pentru partea finală a mitului. 

Una dintre ele e următoarea: „După înghiţire, femela 
Julunggul s-a întors la Muruwul; acolo ea le-a vomitat 
pe Wauwalak şi pe copil; muşcăturile furnicilor le-au 
readus la viaţă, dar au fost până la urmă re-înghiţite. 
Spiritele Wauwalak sunt şi acum la puţul sacru; ,nu le 
putem vedea, deşi ele ne pot vedea pe noi, fiindcă acum 
îi aparţin lui Julunggul’. Când văd fiinţe omeneşti apro- 
piindu-se de acel loc, Julunggul le înghite din nou în 
forma lor de spirite. “ 37 

Vom reveni la episoadele cele mai relevante ale 
mitului când vom descrie ritualurile care depind de ele. 
Vom discuta şi structura religioasă a Şarpelui, luând în 
consideraţie nu doar tema Wauwalak, ci şi alte sisteme 
mitico-rituale australiene. Pentru moment, putem scoa¬ 
te în evidenţă simbolismul complex al lui Yurlunggur. 
Pentru început, sexul Şarpelui nu e clar. Warner afirmă 
că este un singur Şarpe, mascul 38 , în timp ce Ronald 
Berndt crede că sunt doi Şerpi, un mascul şi o femelă. 
Berndt citează interpretarea băştinaşilor după care, 
intrând în colibă, Yurlunggur este „ca un penis ce pă¬ 
trunde într-un vagin“. 39 Pe de altă parte, actul înghiţi¬ 
rii pare să aibă un simbolism feminin, fiindcă după 
ce a îngurgitat surorile, Yurlunggur a rămas însărcinat. 
Cel mai probabil aceste variaţiuni şi aparente contra- 


37 Ibid ., p.31. Vezi de asemenea mitul femeilor Wauwalak în Warner, 
A Black Civilization, pp. 240-49. 

38 Vezi, e.g., Warner, A Black Civilization, pp. 238-40, 242 ff., etc. 

39 R.M. Berndt, Kunapipi, p. 25. Warner scrie că „penisul circumcis 
are semnul şarpelui pe el fiindcă pitonul a luat prepuţul şi prin operaţie 
sângele a fost lăsat pentru Marele Părinte" (p. 126). 

dicţii indică o bisexualitate originară a Şarpelui. Şi vom 
vedea că bisexualitatea nu este decât una, deşi cea 
mai impresionantă, din expresiile „totalităţii divine" 
(ideal, o coincidentia opositorum). 

Djunggavon 

Prima secvenţă rituală, ritul de maturizare djung- 
gavon, începe cu chemarea trompetei sacre (yurlunggur ). 
Novicilor li se spune de către taţii lor şi alţi bărbaţi: 
„Marele Părinte Şarpe vă adulmecă prepuţul. El îl cere.“ 
(Warner, A Black Civilization, p. 251). După o serie de 
preliminarii (vizita tinerilor băieţi la diverse rude şi 
clanuri pentru a-i invita la viitoarea ceremonie, etc.), 
novicii sunt împodobiţi, pictaţi şi duşi pe terenul sa¬ 
cru. Acolo au loc o serie de dansuri în jurul unui stâlp 
sacru însoţite de cântecul „A-wa! - a-wa!“ care imită 
sunetul produs de căderea ploii. „Ei fac asta fiindcă aşa 
au făcut cele două bătrâne când au încercat să oprească 
ploaia." (p. 256) De obicei femeilor în vârstă le revine 
dansul şi jelitul, iar în interpretarea băştinaşilor ele 
sunt „toate la fel" cu Surorile Wauwalak. După aceea 
bărbaţii bătrâni cântă despre Yurlunggur şi puţul său şi 
se suflă din trompeta yurlunggur peste novicii necir- 
cumcişi. Interpretarea dată de băştinaşi acestui ritual 
este: „Yurlunggur s-a târât în tabăra unde erau femeile 
şi copiii şi i-a înghiţit." (p.261) 40 

40 Versiunea consemnată de Warner vorbeşte de două Surori şi copiii 
lor, cf. pp. 240 ff. 

în timp ce se cântă alte cântece şi se interpretează 
pantomime care se referă la diferite incidente ale mitu¬ 
lui (mişcări ale lui Yurlunggur, fulgere, nori negri de 
ploaie, etc.), bărbaţii se taie la braţ şi sângele este adunat 
într-un vas din coajă de copac. Dansatorii se pictează 
cu acest sânge sacrificial, considerat a fi menstruaţia 
Surorilor Wauwalak. Lui Warner i s-a spus în timpul 
unei ceremonii: 


Sângele cu care i-am uns pe acei bărbaţi este acelaşi 
cu sângele care a ieşit din vaginul bătrânei femei. El nu 
mai este sângele acelor bărbaţi, fiindcă s-a cântat asupra 
lui şi el a fost făcut puternic. Tăietura din braţul băr¬ 
batului nu mai este acea tăietură. Este identic cu vaginul 
acelei femei bătrâne din care curgea sânge. Acesta este 
sângele pe care l-a mirosit şarpele când se afla în puţul 
Mirrimina... Când un bărbat are sânge pe el (e decorat 
ceremonial cu el), el e la fel cu cele două bătrâne când 
aveau menstruaţie. Toate animalele au fugit şi ele nu le-au 
putut găti. [p. 268]. 

Ziua următoare reprezintă punctul culminant al ce¬ 
remoniei. Dansatorii sunt pictaţi cu sânge omenesc. 
Băieţii care urmează a fi circumcişi sunt şi ei pictaţi, 
dar „nu se foloseşte niciodată sânge, fiindcă magia aces¬ 
tuia este prea puternică pentru un băiat necircumcis“ 
(p. 272). Novicilor le sunt arătate dansurile animalelor, 
iar bătrânii le explică semnificaţia. Le este de asemenea 
arătată trompeta yurlunggur. „Fiecărui iniţiat i se cere 
să încerce să sufle în trompetă. După aceea bătrânii le 

ordonă tuturora ,să-şi respecte tatăl şi mama’, ,să nu 
spună niciodată minciuni’, ,să nu alerge după femei care 
nu le aparţin’, ,să nu divulge femeilor, bărbaţilor cu rang 
inferior în asociaţie, sau băieţilor neiniţiaţi, nici unul 
din secretele bărbaţilor’ - într-un cuvânt, să trăiască 
după codul tribului.* 1 (p. 274) în final tinerii sunt cir- 
cumcişi. Rănile lor sunt apoi dezinfectate deasupra 
unui foc în timp ce ei sunt instruiţi: „Să nu folosiţi 
un limbaj obscen. Să nu minţiţi niciodată. Să nu co- 
miteţi adulter, etc.“ (p. 278) La sfârşit trompeta ce- 
remonială e îngropată, noaptea, în noroiul puţului 
totemic, astfel încât femeile să nu o vadă când se apro¬ 
pie de acel loc. (p. 281) 

Deşi principalul scop al djunggavon este circumcizia 
tinerilor bărbaţi, ceremonia include un mare număr de 
ritualuri limitate exclusiv la adulţii deja iniţiaţi. Cu 
alte cuvinte, ceremonia de maturizare este integrată în 
celebrarea anumitor episoade din istoria sacră. Numai 
tinerii în prealabil circumcişi pot fi iniţiaţi în cultul 
secret Kunapipi. Motivul pare evident, căci principalul 
scop al cultului este fertilitatea universală. 

Kunapipi şi Ngurlmak 


Ritualul Kunapipi se ţine de obicei în sezonul uscat, 
când hrana este abundentă, cu alte cuvinte, atunci când 
oamenii culeg roadele ceremoniilor anterioare. Succe¬ 
siunea de ritualuri poate dura de la două săptămâni la 
mai multe luni. Sunt trimişi mesageri care să informeze 

membrii grupurilor învecinate. Terenul ritual este ame¬ 
najat în afara taberei şi se confecţionează un bull-roarer 
care este uns cu sânge. „După câtva timp primele rituri 
se ţin în tabăra principală. Bărbaţii cântă versiunea exte¬ 
rioară’ sau de tabără a cântecelor Wawalag şi Kunapipi, 
în timp ce femeile dansează: sunt interpretate şi cântece 
garma profane, sau cântece de clan. Aceasta continuă 
timp de câteva săptămâni." 41 în fine, într-o seară, e rotit 
bull-roarer-ul şi se face auzită vocea lui Yurlunggur. 
Liderul Kunapipi şi toate femeile strigă drept răspuns, 
la fel cum au strigat Surorile Wauwalak când Yurlunggur 
s-a apropiat de ele. Băieţii, mânjiţi cu ocru roşu, sunt duşi 
din tabăra principală ca să întâlnească Şarpele. în fapt, ei 
sunt o ofrandă pentru Yurlunggur şi Şarpele îi înghite. 
Astfel îmblânzit, Yurlunggur se întoarce pe terenul sacru, 
care simbolizează puţul Muruwul. 42 Femeile îi jelesc pe 
iniţiaţi ca şi cum ar fi morţi. 43 Pe terenul sacru cântecele şi 


41 R.M. şi C.H. Berndt, The World of the First Australian;, p. 241. 

42 Terenul sacru însuşi, având forma unui triunghi, este corpul lui 
Yurlunggur, iar gaura din vârf reprezintă puţul Muruwul; cf. ibid., p.24l. 

43 în unele versiuni, băieţii nu sunt înghiţiţi de Yurlunggur ci de un alt 
şarpe, Lu’ningu, care, potrivit mitului, văzându-1 pe Yurlunggur cum înghite 
şi apoi le vomită pe cele două Surori, a vrut să-l imite. El a străbătut ţinutul 
înghiţindu-i pe tinerii bărbaţi, dar când îi vărsa aceştia erau morţi, reduşi 
uneori Ia schelete. Drept răzbunare oamenii l-au ucis, iar mai târziu au ridi¬ 
cat un monument care-1 reprezintă - cei doi stâlpi numiţi jelmalandji (R.M. 
Berndt, Kunapipi, pp. 35 ff.) In ritual, scrie Berndt, tinerii novici „mergând 
din tabăra principală pe terenul sacru se spune că sunt înghiţiţi de Lu’ningu, 
la fel cum acesta i-a înghiţit pe tinerii bărbaţi în Era Visării." (p. 37) Dar cei 
doi Şerpi - Yurlunggur şi Lu’ningu — sunt confundaţi, căci la întoarcerea 
în tabără, bărbaţii le spun femeilor: „Toţi băieţii au pierit astăzi; i-a înghiţit 
Julunggul." (p. 41). Cf. şi Eliade, Birth and Rebirth, pp. 49 şi 149 (n. 28). 

dansul continuă toată noaptea. Dansurile comemorează 141 
animalele pe care Surorile au încercat să le gătească dar 
care au scăpat din foc sărind în puţul lui Yurlunggur. 

Dansurile, pantomimele şi cântecele continuă câteva 
săptămâni, până când e săpat un şanţ în formă de semi¬ 
lună ( ganala ) simbolizând uterul. Novicii sunt puşi în 
ganala şi acoperiţi cu coajă de copac. Două mari emble¬ 
me jelmalandji sunt ridicate lângă ganala şi, după ce 
bucăţile de coajă de copac sunt îndepărtate, băieţilor li 
se spune să se uite cum Yurlunggur iese din puţul sacru. 
Urmează alte dansuri, apoi în ganala unde stau ghemuiţi 
băieţii se aruncă crengi aprinse simbolizând fulgerul 
trimis de Yurlunggur. Dansatorii reproduc înghiţirea 
Surorilor Wauwalak. Potrivit lui Ronald Bemdt, „înghiţi¬ 
rea efectivă, despre care se spune că semnifică raportul 
sexual, poate simboliza şi ,întoarcerea Surorilor Wau¬ 
walak în uterul Mamei lor’, ca în interpretarea conven¬ 
ţională a mitologiei Kunapipi. Vomitarea Surorilor, 
revenirea lor la viaţă şi reînghiţirea, iar ulterior înghiţi¬ 
rea lor sub formă de spirite, extinde simbolismul şi poate 
fi comparată cu venirile şi plecările (naştere şi renaştere) 
totemicilor către şi din uterul Mamei. “ 44 

Continuând ritualul, bărbaţii îşi deschid venele de la 
braţ şi se stropesc cu sânge unul pe altul şi şanţul: aces¬ 
ta este sângele Surorilor. La urmă ei dansează în jurul 
şanţului şi îl umplu cu nisip şi pământ. Ceremonia prin- 

44 R.M. Berndt, Kunapipi, pp. 31-32. Regressus ad uterum simbolic 
este un motiv binecunoscut în multe tipuri de iniţiere; cf. inter alia, 

Eliade, Birth and Rebirth, pp. 51 ff. 

cipală este aproape încheiată. Ritualurile finale constau 
în schimbul ceremonial al soţiilor şi revenirea iniţiaţilor 
în tabără. „Libertinajul ritual, cunoscut pe scară largă 
ca gurangara, este parte integrantă din Kunapipi. Se spu¬ 
ne că el stabileşte bunăvoinţa şi cimentează legăturile 
de prietenie, apropiindu-i pe membrii diferitelor grupuri. 
Mai mult decât atât, el le conferă femeilor un rol mai 
important în schema sacră a Kunapipi şi simbolizează 
fertilitatea, care este principalulobiectiv al ritualului. “ 4S 
în dimineaţa următoare sunt ridicaţi doi stâlpi bifur¬ 
caţi uniţi de un par gros. Parul e acoperit cu crengi şi 
băieţii proaspăt iniţiaţi sunt aşezaţi sub ele şi se ţin cu 
mâinile de par. Se spune că ei sunt acum în uter şi ur¬ 
mează să iasă renăscuţi - „spiritul lor iese înnoit". 46 

Al treilea ritual, ngurlmak, reprezintă o adăugire 
destul de recentă la ciclul mitologic Wauwalak; el a fost 
adoptat din regiunea Alligator River. Ngurlmak este 
important pentru scopul nostru întrucât repune în evi¬ 
denţă elementele de fertilitate şi simbolismul bisexual 
deja prezent în primele două culte. Ca de obicei, mitu¬ 
rile sunt variate şi confuze. Unul dintre ele povesteşte 
cum Mama a venit din insule şi, pe drum, a lăsat spirite- 
copii care să devină strămoşii diferitelor triburi. 47 Un 


45 R.M. şi C.H. Berndt, The World ofthe First Australians, pp. 242-43. 

46 R.M. Berndt, Kunapipi, p. 53. Vezi şi descrierea unei ceremonii 
gunabibi în Warner, A Black Civilization, pp. 280-301. Warner consideră 
această constelaţie rituală o ceremonie de maturizare. 

47 Elkin, The Australian Aborigenes, p. 226; R.M. şi C.H. Berndt, The 
World of the First Australians, p. 210. „In una din versiuni ea a încercat să 
circumcidă copiii pe care-i făcuse. La început nu a reuşit şi copiii au murit; 

alt mit povesteşte că o fată a fost ucisă de logodnicul 
ei, un piton cu care a refuzat să se culce. Pitonul (uneori 
un Şarpe Curcubeu mascul) a făcut un buştean scobit, un 
ubar, în care a intrat. Fata şi-a băgat mâna în el, a fost 
„muşcată 11 şi a murit. Ubar este unul din obiectele cele 
mai sacre şi joacă un rol central în iniţierea ngurlmak. 
în timpul ceremoniei, novicele este „ucis“ simbolic de 
Şarpe. El îşi bagă mâna în ubar, unde atinge o piatră 
maraiin reprezentând capul Şarpelui. Dar simbolismul 
ubar e mai complex. La unele triburi (e.g., Gunwinggu) 
el reprezintă uterul Mamei, dar poate fi identificat şi 
cu Şarpele Curcubeu. La tribul Maung de pe insula Go- 
ulburn, ubar este tot uterul Mamei, dar în acelaşi timp 
şi organul genital al Şarpelui Curcubeu mascul. 48 în 
timpul ceremoniei se bate continuu în buşteanul scobit 
al cărui sunet rezonant semnifică vocea Mamei care-i 
cheamă pe bărbaţi pe terenul sacru. („în unele versiuni 
terenul acesta este uterul mamei, iar ritualul este unul 
al renaşterii. “ 49 ) în partea a doua a ceremoniei, un flu¬ 
ierat îl convoacă pe Şarpele Curcubeu. Şarpele se mişcă, 
îşi arcuieşte corpul şi se ridică la cer. „El este vestitorul 
ploii, înnoitorul pământului: este instrumentul prin 


143 


în acele zone oamenii nu practică în prezent circumcizia. Dar în cele din 
urmă a izbutit şi copiii au supravieţuit: prin urmare, în acele locuri oame¬ 
nii continuă să circumcidă..“ ( ibid. 

48 R.M. şi C.H. Berndt, The Worldofthe First Australians, p. 211. în 
insula Goulburn, se crede că la început ubar a aparţinut numai femeilor 
(R.M. şi C.H. Berndt, Sexual Behaviour in Western Amhem Land [New 
York, 1951], p. 122). Despre acest motiv, cf. mai jos, pp. 121 ff. 

49 Elkin, The Australian Aborigenes, p. 226. 

mijlocirea căruia se obţine renaşterea naturii, cu ajuto¬ 
rul Mamei.“ 50 


Strămoaşa şi şarpele 

Toate aceste ceremonii, dar mai ales ultimele două, 
sunt legate de misterul menţinerii vieţii şi a fertilităţii 
pe pământ. în regiunile tropicale din Teritoriul Arnhem, 
viaţa şi fertilitatea depind în primul rând de cantitatea 
adecvată de ploaie. Din acest motiv, scenariile rituale 
ale Strămoaşei şi ale Şarpelui Curcubeu au fost contopi¬ 
te. Foarte probabil, conjuncţia aceasta este un fenomen 
recent, fiindcă Şarpele Curcubeu este întâlnit aproape 
pe tot continentul, în timp ce cultul Mumelor Primordi¬ 
ale se limitează la Teritoriul Arnhem şi se ştie că a fost 
importat din Melanezia. 51 Cu toate acestea, convergenţa 
celor două sisteme este cât se poate de relevantă 
pentru înţelegerea religiilor australiene. Deşi limitate 
la partea nordică a continentului, astfel de culte ale 
fertilităţii dezvăluie un model pan-australian. Ca peste 
tot în Australia, cultul strămoaşei reiterează o dramă 
primordială. Ritualurile asigură perpetuarea vieţii 
cosmice şi în acelaşi timp îi introduc pe iniţiaţi într-o 
istorie sacră care în ultimă instanţă le revelează sem¬ 
nificaţia vieţii lor. 


50 R.M. şi C.H. Berndt, The World ofthe First Australians, p. 234. 

51 Cf. A.R Elkin, Prefaţa la R.M. Berndt, Kunapipi, p. xxii; Elkin, 
The Australian Aborigenes, p. 229; Wilhelm Schmidt, „Mythologie un 
Religion in Nord Australien", Anthropos, XLVIII (1953), 898-924. 

întâmplător, cel mai frapant paralelism cu reinter- 145 
pretarea rituală a „Creaţiei 1 * poate fi întâlnit în India 
post-vedică. Sacrificiul brahmanic repetă ce s-a făcut 
la începuturi, în momentul Creaţiei, şi numai graţie 
săvârşirii stricte şi neîntrerupte a sacrificiului lumea 
continuă şi se reînnoieşte periodic. Mai mult, numai 
identificându-se pe sine cu sacrificiul omul poate cuceri 
moartea. în acelaşi fel, cum am văzut cu prisosinţă, siste¬ 
mul religios australian constă în repetarea actelor para¬ 
digmatice săvârşite de Fiinţe Supranaturale în Vremea 
Visului. Prin această imitare necontenită a modelelor 
divine, australianul menţine lumea vie şi fertilă, îşi în¬ 
ţelege propriul mod de a fi şi în cele din urmă cucereşte 
o post-existenţă „spirituală 11 . Astfel încât, din punct de 
vedere structural, nu există soluţie de continuitate 
între ideologiile ritualului australian şi brahmanic. 
Continuitatea aceasta trebuie avută în vedere când se 
încearcă o evaluare a „stilului 11 creaţiilor spirituale 
australiene. 

Este interesant de ştiut cum judecă aborigenii isto¬ 
ria sacră pe care o retrăiesc şi repun în scenă cu atâta 
fidelitate. Pentru Murngin, de exemplu, începutul dra¬ 
mei destinului se leagă de un păcat primordial. Dacă 
Surorile Wauwalak ,„nu ar fi greşit în propria lor ţară 
împreunându-se cu bărbaţi Dua Wongar [act incestuos], 
după care s-au dus în ţinutul Liaalaomir şi cu menstrua- 
ţia lor l-au înfuriat pe şarpe’, ciclul acesta nu s-ar fi 
produs niciodată. ,Toţi oamenii, toate plantele şi ani¬ 
malele ar fi umblat fiecare în legea sa.’ Nu ar fi existat 

copulaţie între sexe, nu s-ar fi născut copii şi nimic nu 
s-ar fi schimbat. ,După ce au comis această greşeală, ele 
au transformat-o în lege pentru toţi.’“ 52 Cu alte cuvinte, 
fără acel „păcat originar", lumea, viaţa şi existenţa uma¬ 
nă nu ar fi fost aşa cum sunt astăzi. 

Dar, pe de altă parte, Surorile Wauwalak au încercat 
să-şi răscumpere greşeala şi i-au învăţat pe oameni ritu¬ 
alurile în care episoadele dramei primordiale sunt rein- 
terpretate continuu. Prin aceste ritualuri omul este 
purificat şi natura este ajutată să-şi păstreze ritmurile 
sezoniere. „Ceremoniile acestea sunt menite să ajute na¬ 
tura, sau poate e mai bine să spunem că-1 reţin pe om ca, 
prin faptele sale necurate, să împiedice venirea sezo¬ 
nului uscat al abundenţei." (Warner, A Black Civilization, 
p. 376). Lumea aşa cum este ea acum, modul specific 
de a fi al omului şi „religia" - toate acestea sunt rezultatul 
unui păcat primordial al Strămoaşei mitice. (Să reamin¬ 
tim că acesta este un model bine-cunoscut: chiar şi pen¬ 
tru iudeo-creştinism, „religia" este consecinţa căderii 
Strămoşului.) în ultimă instanţă, aceasta înseamnă că 
lumea şi existenţa umană trebuie acceptate aşa cum sunt 
fiindcă reprezintă rezultatul unei drame divine. Mai 
mult, autorii catastrofei l-au învăţat pe om cum să tră¬ 
iască într-o lume „căzută" şi, mai ales, cum să evite 
agravarea situaţiei. 

în esenţă, rolul Strămoaşelor este ambivalent: ele 
l-au iniţiat pe om în misterele lor sacre, dar aceste mis- 


52 Warner, A Black Civilization, p. 375. 

tere sunt consecinţa păcatelor lor. Ambivalenţa aceasta 
a deschis calea pentru nenumărate identificări, în primul 
rând identificarea Strămoaşei cu Şarpele. Kunapipi, care 
înseamnă „Femeie Bătrână 11 , „Mama Noastră 11 , este şi 
unul din numele Şarpelui care le-a înghiţit pe Surorile 
Wauwalak. 53 în regiunea Oenpelli, „Kunapipi este une¬ 
ori identificată cu Ngaljod, Curcubeul: ea este o femeie, 
,Mama Noastră’, dar este şi un şarpe, putând lua totodată 
şi alte forme. 1154 în regiunea Alligator River din vestul 
Teritoriului Amhem, „mama noastră din cele mai vechi 
timpuri 11 a ajuns să fie identificată cu Şarpele Curcubeu 
femelă. 55 Coalescenţa celor două simboluri este şi mai 
clar exprimată în cultul lui Kunapipi, unde penisul subin- 
ciziat reprezintă Şarpele, iar incizia propriu-zisă - uterul 
Mamei. 56 Aşa cum am văzut deja, simbolismul sexual al 
ubar o include atât pe Mamă cât şi şarpele bisexual. 

Şarpele Curcubeu 


Aceste multiple confuzii şi identificări pot să reflec¬ 
te contactul istoric şi coalescenţa unor culte diferite. 57 


53 R.M. Berndt, Kunapipi , p. 16. 

54 R.M. şi C.H. Berndt, The Worldofthe First Australians, p. 245. 

55 Elkin, The Australian Aborigenes, p. 226. 

56 R.M. Berndt, Kunapipi , p. 16. 

57 Vezi, e.g., J.de Leeuwe, „Male Right and Female Right among 
the Autochtons of Amhem Land“, Acta Ethnographica , XIII (Budapest, 
1964), 313-48; XIV (1965), 303-48. Autorul crede că miturile şi ritu¬ 
alurile din Teritoriul Amhem indică o ginecocraţie arhaică de săpători 
şi culegători care a fost ulterior înlăturată de bărbaţi. 

Dar, pe de altă parte, ambivalenţa Strămoaşei corespun¬ 
de unei ambivalenţe mai bogate, şi încă mai complexe, 
a Şarpelui. Avem aici un fenomen religios caracteristic: 
o Fiinţă Supremă devine o „totalitate" prin integrarea 
unor serii de atribute şi activităţi polare şi chiar con¬ 
tradictorii. Un astfel de proces este încurajat şi facilitat 
prin dialectica fundamentală a coincidentia oppositorum, 
de care ne-am ocupat în multe din lucrările noastre an¬ 
terioare. 58 Ambivalenţa religioasă a Şarpelui este ilus¬ 
trată la mai multe niveluri de referinţă. Am menţionat 
deja ambivalenţa sexuală a lui Yurlunggur (vezi p. 103). 
Informatorii lui Stanner au descris Şarpele Curcubeu, 
Angamunggi, „în termenii imagisticii familiare a Pă¬ 
rintelui Universal: ca tată primordial al oamenilor, 
dătător de viaţă, făuritor al spiritelor-copii, gardian şi 
protector al vieţii" - dar „au sugerat că ar avea uter". 59 
Şi în zona râului Roper, şarpele Curcubeu este conside¬ 
rat bisexual. 60 

încă şi mai importante sunt polarităţile manifestate 
în epifaniile şi activităţile Şarpelui cosmic. Analizând 
credinţa triburilor Unambal şi Ungarinyin, am remarcat 


58 Vezi, e.g., M. Eliade, Pattems in Comparative Religion (New York 
şi Londra, 1958), pp. 415 ff.; idem, Yoga: Immortality and Freedom (New 
York şi Londra, 1958), pp. 244 ff., 267 ff, etc.; idem, Mephistopheles and 
the Androgyne (New York şi Londra, 1966), pp. 78 ff. 

59 W.E.H. Stanner, On Aboriginal Religion (Oceania Monograph nr. 
11 [Sydney, 1963], p. 87). Kummanggu, Şarpele Curcubeu din Murinba- 
ta, „va fi fost poate bisexual" (p. 96). 

60 Ronald M. Berndt (ed.). Australian Aboriginal Art (New York, 
1964), p. 83. 

că Ungud, Şarpele Primordial, reprezintă expresia mi¬ 
tică a unirii contrariilor. 61 La multe alte triburi, Şarpele 
Curcubeu e strâns asociat, pe de o parte cu apele subtera¬ 
ne, iar pe de altă parte cu ploaia şi, ca atare, cu cerul. 
Marele piton din nordul Australiei „este curcubeul, care 
e casa lui sau trompeta lui, şi este atotştiutor în cer şi 
în adâncurile subpământene.“ 62 Legat de marile picturi 
pe stâncă ce reprezintă Şarpele Curcubeu, Elkin scrie că 
acestea „exprimă dorinţa pentru acea legătură cu lumea 
de deasupra, fără de care nu ar exista ploaie şi, ca urma¬ 
re, nici apă în puţuri sau ochiurile de apă.“ 63 

Ca figură cosmică în legătură cu fertilitatea univer¬ 
sală, Şarpele Curcubeu are deopotrivă aspecte creatoare 
şi distructive: el aduce ploaia, dar şi inundaţiile catas¬ 
trofale, etc. M A.R. Radcliffe-Brown a crezut că Şarpele 
Curcubeu poate fi considerat „că ocupă poziţia divinită¬ 
ţii şi poate a celei mai importante divinităţi a naturii." 65 
Dar el e mai mult decât o „divinitate a naturii". Şarpele 

61 Vezi Capitolul 2, p. 71. 

62 Frederick D. McCarthy, Australias Aborigenes: The ir Life and Cul- 
ture (Melbourne, 1957), p. 119. Marele Şarpe de Apă mitic „este adesea 
Şarpele Curcubeu şi, la fel ca acesta, e în contact cu cerul" (Elkin, The 
Australian Aborigenes , p. 304). 

63 A.R Elkin, „Art and Life", în R.M. Berndt (ed.), Australian Abori- 
ginalArt, p. 19. 

64 Vezi bibliografia despre Şarpele Curcubeu mai sus, p. 109, n.58. 
Vittorio Lanternari, La Grande Festa (Milano, 1959), pp. 329-49, consi¬ 
deră că Şarpele Curcubeu australian este un „Stăpân al Ploii" şi îi explică 
miturile şi ritualurile ca fiind legate exclusiv de acest fenomen cosmic. 

65 A.R. Radcliffe-Brown, „The Rainbow-Serpent Myth in South-East 
Australia", Oceania, I (1930), 342-47, în sp. 342. Mai recent, McCarthy 
(Australias Aborigines, p. 129) a exprimat o opinie similară. 

Curcubeu e legat de misterele femeii, de sex, sânge şi 
existenţa post-mortem şi, cum vom vedea, el joacă un rol 
central şi în iniţierile şi experienţele mistice ale vracilor. 
Cu alte cuvinte, el este o divinitate importantă fiindcă 
structura sa i-a permis Şarpelui Curcubeu să unească 
contrariile şi în final să devină o „totalitate". în diferite 
contexte, el putea actualiza un mare număr de posibili¬ 
tăţi religioase latente în simbolismul său atotcuprinzător. 
Am văzut cum simbolismul sexual al Şarpelui Curcubeu 
a fost supraarticulat în cultul Kunapipi şi vom vedea 
cum alte simboluri, diferite, capătă roluri principale în 
experienţele mistice ale vracilor. 

Pe scurt, căutarea unei geneze, sau „origini", naturis¬ 
te a unei divinităţi e lipsită de sens. Orice creaţie reli¬ 
gioasă îşi are, evident, sursa în viaţă, în ultimă instanţă 
în natură; dar identificarea sursei nu ne dezvăluie sem¬ 
nificaţia respectivei creaţii religioase. Şarpele Curcubeu 
nu e mai mult curcubeu decât e şarpe. Fenomenul me¬ 
teorologic „natural" şi specia reptiliană „naturală" au 
valoare religioasă fiindcă sunt legate de o structură 
religioasă, cea a Şarpelui Curcubeu. 


Iniţierea fetelor 

* 


Ca peste tot în lume, iniţierea fetelor australiene e 
mai simplă decât a băieţilor . 66 La primul semn de pu¬ 
bertate, fata e despărţită de tabăra principală şi trimisă 

66 Vezi Eliade, Birth and Rebirth , pp. 41 ff.; Bettelheim, Symbolic 
Wounds, pp. 239 ff. 



RITURI DE INIŢIERE ŞI CULTE SECRETE 


câteva zile în izolare. Ruptura cu lumea copilăriei e 
provocată de simptomele psihologice ale menstruaţiei. 
Din acest motiv, iniţierea fetei e în mare măsură indi¬ 
viduală. în perioada de izolare fetele sunt instruite de 
femeile mai vârstnice. Ele învaţă cântece şi mituri şi, 
mai ales, comportamentul şi obligaţiile femeilor mărita¬ 
te. Ceremonia de încheiere e simplă dar semnificativă. 
La unele triburi de pe coasta nordică a Australiei, fata 
e vopsită cu ocru şi bogat împodobită de către femei, 
„în punctul culminant, toate femeile o însoţesc în zori 
la un curs de apă sau o lagună . 67 După o baie rituală, ea 
e dusă în procesiune la „tabără şi, cu oarece aclamaţii, 
este acceptată social ca femeie . 1 * 68 Ritul esenţial este o 
expunere solemnă a fetei în faţa comunităţii. Ea e arătată 
ca fiind adultă, altfel spus, pregătită să-şi asume modul 
de-a fi propriu femeilor. Este proclamarea ceremonială 
a faptului că a fost dus la îndeplinire un mister. „A 
arăta ceva în mod ceremonial - un semn, un obiect, 
un animal - înseamnă a declara o prezenţă sacră, a 
aclama miracolul unei hierofanii. Ritul acesta, atât de 
simplu în sine, denotă un comportament religios arha¬ 
ic. Foarte probabil că prezentarea aceasta ceremonială 
a fetei iniţiate reprezintă stadiul cel mai timpuriu al 
ceremoniei .“ 69 

67 R.M. şi C.H. Berndt, The First Australians (New York: Philosophi- 
cal Library, 1954), p. 54. 

68 R.M. şi C.H. Berndt, Sexual Behaviour in Western Arnhem Land, 
pp. 89-91. 

69 Eliade, Birth and Rebirth, p. 43. 

în alte locuri, iniţierea fetei presupune deflorarea 
artificială urmată de raporturi sexuale rituale cu un grup 
de bărbaţi . 70 H. Basedow menţionează „ceremonia fu- 
matului“ şi baia rituală la Laragia şi Wogaidj . 71 în Marele 
Deşert Victoria, după perioada de izolare, fata e dusă 
în afara taberei şi i se taie himenul. „în ziua următoare 
e vopsită cu ocru roşu şi lut alb şi împodobită cu salbe, 
iar o scoică de perle, cu proprietăţile ei „dătătoare de 
viaţă“, o readuce la viaţă. “ 72 

Operaţii ca deflorarea artificială, precum şi rapor¬ 
turile sexuale ceremoniale de grup cu tânăra fată, sunt 
foarte probabil mutilări şi ritualuri inventate de bărbaţi 
şi impuse femeilor într-un anumit stadiu când autorita¬ 
tea bărbaţilor era în creştere. Dar, întocmai ca şi în cazul 
băieţilor, riturile de pubertate ale fetei sunt numai în¬ 
ceputul iniţierii sale. în unele cazuri se poate vorbi 
chiar de stadii graduale de iniţiere. Printre triburile din 
nord-vestul Australiei, „odată cu maturizarea sexuală, 
fata poate lua parte la corroboree-le femeilor. După ce 
are un copil, ea poate să asiste la riturile săvârşite pentru 
rudele ei feminine. Mai târziu, ea învaţă treptat cântece¬ 
le care sunt daragu (= sacre) şi gunbu (= tabu) pentru 

70 Roth, EthnologicalStudies, pp. 174 ff.; B. Spencer şi EJ. Gillen, The 
native Tribes of Centrat Australia (Londra: Macmillan, 1899), pp. 457 ff.; 
R.M. şi C.H. Berndt, 7be World of the First Australians, p. 151. 

71 R.M. şi C.H. Berndt, The World of the First Australians, p. 152. 

72 Ibid., p. 152; Warner, A Black Civilization, p. 300, n.15, scrie că 
în nord-estul Teritoriului Arnhem, când o fată are prima menstruaţie, este 
împodobită cu desenul unei vulpi zburătoare (o specie mare de liliac de 
fructe), asociată cu moartea. 

bărbaţi, iar la bătrâneţe conduce ceremoniile şi devine 
răspunzătoare de transmiterea cunoştinţelor sale urmă¬ 
toarelor generaţii de femei .“ 73 în special naşterea copiilor 
constituie un mister. Phyllis Kaberry a avut mai multe 
dificultăţi să colecteze cântece secrete de naştere, decât 
în a obţine de la bărbaţi informaţii despre iniţierea bă¬ 
ieţilor . 74 în cea mai mare parte a Teritoriului Nordic şi 
în regiunile învecinate, femeile îşi au propriile lor ri¬ 
tualuri secrete, la care bărbaţii nu sunt admişi . 75 

Ceremoniile secrete ale femeilor 


Catherine Berndt a fost în măsură să studieze două 
asemenea ceremonii ale femeilor în districtul Victoria 
River. Prima, tjarada, le-a fost „arătată“ în vis anumitor 
femei de cele două Mungamunga - creaturi asemănă¬ 
toare zânelor asociate cultului fertilităţii al Mamei. Se 
spune despre ele că sunt foarte atrăgătoare, deşi înde¬ 
obşte invizibile, şi că „posedă puteri supranaturale, fiind 
capabile să intre sub pământ şi să umble pe cer printre 
nori: unele femei declară că ele sunt asociate cu ploaia 
şi cu giganticul Şarpe Curcubeu. “ 76 Femeia îşi aduce 

73 Phyllis M. Kaberry, AboriginalWoman, Sacred and Profane (Phila¬ 
delphia, 1939), p. 237. 

74 Ibid., pp. 241 ff. Despre alte ceremonii secrete ale femeilor legate de 
naşterea copiilor, cf. Eliade, Birth and Rebirth, pp. 45 ff. 

75 Elkin, The Australian Aborigenes, p. 193. 

76 Catherine H. Berndt, „Women’s Changing Ceremonies in Nort¬ 
hern Australia", L’Homme: Cahiers d’ethnologie, de geographie et de lin- 
guistique , I (Paris, 1950), 31. 

aminte ce a văzut în vis şi reînscenează ceremonia, a 
cărei posesoare de drept devine. A lua parte la ţjarada 
presupune un anume pericol, fiind implicat contactul cu 
puterile sacre ale Mamei. Cel mai important obiect ritu¬ 
al este o prăjină lungă reprezentând un şarpe („Women’s 
Changing Ceremonies“, p. 33). Participantele se pictează 
cu ocru alb şi roşu, cu modele variate şi frumoase. 
Tjarada se desfăşoară de regulă pe un teren special, la 
oarecare distanţă de tabără. Bărbaţii şi băieţii sunt aver¬ 
tizaţi să nu se apropie de locul de dans. Majoritatea cân¬ 
tecelor sunt de natură erotică, dar unele dintre ele se 
referă la călătoriile şi aventurile Mamei (pp. 40 ff.). 

A doua ceremonie, jawalju, e considerată „mai mare“ 
decât ţjarada, fiindcă e asociată mai îndeaproape cu pe¬ 
rioada visării. Sunt luate mai multe măsuri de precauţie 
decât în circumstanţe obişnuite pentru a-i împiedica pe 
bărbaţi să vadă ce se petrece. „Ceremoniile jawalju sunt 
comparate de femei cu cele săvârşite de bărbaţi pe tere¬ 
nul sacru; se spune că toate au aceeaşi sursă şi fundament 
în Visare“ (p. 45). O serie de dansuri repun în scenă călă¬ 
toriile şi activităţile Fiinţei - sau Fiinţelor - Ancestrale, 
Ininguru, răspunzătoare de ceremonie. în perioada Visă¬ 
rii, Ininguru au străbătut ţinutul „deşertic“, dar acum ele 
rezidă în cer, deşi continuă să viziteze pământul pentru 
a vedea ce se petrece (p. 44). Unele cântece sunt folosite 
în scop de vindecare, altele pentru a opri o luptă sau o 
ceartă. 77 E interesant de observat că modelul acestor ce- 


77 Catherine Berndt descrie şi o ceremonie „individuală" recentă, fon¬ 
dată de o femeie după o perioadă de grave tulburări mentale; memoria 

remonii secrete ale femeilor corespunde aproape exact 
cu cel al ceremoniilor săvârşite de bărbaţi: cultul con¬ 
stă în reînscenarea unei serii de incidente mai degrabă 
banale care au avut loc în timpul mitic. 78 

Deşi femeile nu sunt admise la ceremoniile secrete 
ale bărbaţilor, ele joacă totuşi un rol subsidiar în unele 
dintre acestea. De exemplu, ele respectă tabuurile stabilite 
cât timp bărbaţii sunt adunaţi pentru ritualurile secrete, 
dansează şi cântă în multe etape preliminare, răspund la 
chemările rituale şi chiar asistă la unele episoade finale. 79 
Bineînţeles, în cultele fertilităţii din Teritoriul Arnhem, 
rolul ceremonial al femeilor este mai important. în cere¬ 
monia Maraian, femeile se întâlnesc cu bărbaţii când 
aceştia revin în tabără şi, cu corpurile pictate, ele li se 


a părăsit-o, „ca şi cum aş fi fost terminată, moartă" ( ibid. ., p. 53). în 
timpul acestei „transe", Mungamunga i-au apărut în vise, arătându-i o 
„mare" ceremonie pe care o săvârşeau. într-o dimineaţă ea s-a trezit „cu 
mintea limpede şi aparent în starea ei normală" (ibid.) şi curând după ace¬ 
ea a întemeiat cultul. Această experienţă „extatică", implicând o perioadă 
preliminară de „nebunie", inconştienţă şi viziuni, urmată de o recuperare 
psihomentală totală şi o transformare radicală a vieţii (trecerea de la o exis¬ 
tenţă „profană" la una „sacră") este un sindrom caracteristic al experienţelor 
şamanice; cf. Eliade, Shamanism, în sp. pp. 33 ff. 

78 Când Catherine Berndt şi-a efectuat lucrările de teren, ceremoniile 
secrete ale femeilor erau deja într-un declin rapid. Din ce în ce mai puţine 
femei luau parte la ritualuri („Women’s Changing Ceremonies", pp. 61 
ff.) Pentru multe tinere, principalul interes al cântecelor şi dansurilor era 
exclusiv erotic (cf., p. 59) şi cele mai multe foloseau ceremonia ca pe o 
metodă magică în viaţa lor sexuală (p. 70). în paranteză fie spus, transfor¬ 
marea aceasta a unui cult religios în declin într-o operaţiune magică este 
un proces relevant pentru înţelegerea magiei ca fenomen secundar. 

79 Elkin, The AustralianAborigenes, pp. 190-9T, R.M. şi C.H. Berndt, 
The World ofthe First Australians, pp. 214 ff 


155 




RELIGII AUSTRALIENE 


156 


alătură în dansurile din jurul stâlpului ceremonial. în 
cultul Yabuduruwa din districtul Roper River, în ultima 
noapte femeile sunt aduse până la circa zece metri de 
terenul ritual secret. „Nici un paravan nu e ridicat între 
ele şi acel loc.“ 80 Femeile se întind şi dorm acolo ştiind că 
un obiect ritual specific - în legătură cu figura centrală 
a mitului - se află îngropat la mică adâncime sub pă¬ 
mânt. Ele nu ating obiectele sacre până când nu sunt 
trezite, dar după aceea le transportă în mod ceremonial, 
„în acest moment un important ritual este în curs de 
desfăşurare şi femeile pot doar să audă răsuflarea rit¬ 
mică şi bătăile gongului. Dacă şi-ar întoarce capetele în 
timp ce se îndepărtează lent, i-ar putea vedea pe actori. 
Totuşi, ele aprind cozile de iguana de la foc şi se îndreap¬ 
tă spre tabără în şir sinuos, conştiente că şi-au dus la 
îndeplinire partea ce le revine." 81 


„Ne aparţine nouă, femeilor" 


Există de asemenea tradiţii mitice care indică un rol 
mai important al femeilor în viaţa religioasă în vremu¬ 
rile mai vechi. La unele triburi femeile (mitice) sunt 
considerate inventatoare ale ritualurilor şi deţinătoarele 
originare ale obiectelor sacre. Astfel, la Aranda, Spencer 
şi Gillen au găsit amintirea unor vremuri când femeile 


80 Elkin, The Australian Aborigenes, p. 191. 

81 Ibid ., p. 192. în insulele Bathurst ş i Melville, femeilor li s e permite 
şi acum să participe la riturile sacre; cf. Charles P. Mountford, The Tiwi 
(Londra, 1958); De Leeuwe, op.cit., XIV, 339. 



RITURI DE INIŢIERE ŞI CULTE SECRETE 


erau mai implicate în ceremoniile sacre decât în pre¬ 
zent. 82 Iar Strehlow atrage atenţia că în mitologia 
Aranda Strămoaşele sunt „de obicei figuri respectabile 
şi uneori venerate, care se bucurau de o liberate neli¬ 
mitată de decizie şi acţiune. Ele erau adesea fiinţe mult 
mai puternice decât asociaţii lor masculini, care trăiau 
uneori în teroarea constantă a misterioaselor lor puteri 
supranaturale. Aceşti strămoşi feminini obişnuiau să 
poarte tjurunga şi au instituit ceremoniile sacre. Nume¬ 
roase cântece sunt interpretate şi în prezent în cinstea 
lor de către grupuri de bărbaţi... Bărbaţii aceştia se 
consideră „mandatarii 11 tuturor tjurunga sacre aparţi¬ 
nând femeilor din grupul lor.“ 83 

Mai mult decât atât, există unele aluzii la rolul 
jucat de femei în riturile de circumcizie. De exemplu, 
un mit Aranda relatează că femeile i-au găsit odată pe 
băieţi pregătiţi pentru a fi circumcişi; ele i-au luat în 
spate şi au îndeplinit operaţia. 84 Conform unei alte tra¬ 
diţii, la început bărbaţii au folosit beţe aprinse pentru 
circumcizia băieţilor, cu consecinţe fatale, până când 
femeile le-au aruncat o bucată de cremene ascuţită. 85 

82 Spencer şi Gillen, The Northern Tribes of Central Australia, pp. 
195, 196. 

83 Strehlow, Aranda Traditions, p. 94. Dar acum bărbaţii se uită de 
sus la femeile lor. „Femeile noastre nu ne sunt de nici un folos la adunările 
ceremoniale. Ele sunt complet ignorante în ce priveşte tjurunga sacre. Ele 
au decăzut din condiţia marilor noastre strămoaşe. De ce, nu ştim." ( Ibid .,) 

84 Spencer şi Gillen, The Native Tribes of Central Australia, p. 442. 

85 R.M. şi C.H. Berndt, ,A Preliminary Report on Field Work in 
the Ooldea Region, Western South Australia", Oceania , Vols. XII-XV 

La unele triburi, prepuţul băiatului iniţiat este dat suro¬ 
rii sale, care îl usucă, îl unge cu ocru, apoi şi-l atârnă 
de gât. 86 

încă şi mai ciudate sunt tradiţiile după care la înce¬ 
put obiectele rituale au fost descoperite şi s-au aflat în 
posesia femeilor. într-un mit Wiknatara, primul bull- 
roarer a fost rotit de două tinere fete, care au spus: 
„Acesta ne aparţine nouă, femeilor, fiindcă noi l-am 
găsit! Dar nu contează! îl lăsăm bărbaţilor. Ei îl vor 
folosi mereu de acum înainte!“ 87 în Deşertul Vestic, la 
sud de Balgo, toate obiectele rituale sacre se aflau în 
posesia femeilor mitice, înainte să le fi fost luate de 
bărbaţi. La fel, în vestul Teritoriului Arnhem, ceremo¬ 
nia ubar a aparţinut la început numai femeilor. 88 Mitul 
Djanggawul din nord-estul Teritoriului Arnhem poves¬ 
teşte cum cele două Surori au construit un adăpost şi 


(1942-45); vezi XIII (1943), 257. Dar vezi şi n. 47, mai sus. Bettelhe- 
im ( Symbolic Wounds, p. 170) a citat mituri similare despre circumcizie 
ca invenţie feminină din Noile Hebride. Aceeaşi tradiţie se întâlneşte la 
Bambuti: circumcizia a fost descoperită de o femeie, care se presupune că a 
văzut maimuţele practicând-o (P. Schebestra, Les Pygmees du Congo Belge 
[Brussels, 1951], p. 266. 

86 Spencer şi Gillen, The Native Tribes of Central Australia, p. 251; 
cf. şi Spencer şi Gillen, The Northern Tribes of Central Australia, pp. 352, 
368, etc., pentru alte exemple ale relaţiei dintre femei şi circumcizie (sau 
subincizie). Cf. Bettelheim, Symbolic Wounds, pp. 159 ff. 

87 U.H. McConnel, „Myths of the Wikmunkan and Wiknatara Tri¬ 
bes", Oceania, VI, (1936), 68. Intr-un mit Wikmunkan, femeile spun: 
„Acesta este un bull-roarer, noi l-am găsit! Noi, femeile! Noi suntem cele 
care l-am găsit!" (p.82). 

88 R.M. şi C.H. Berndt, The World of the First Australians, p. 215 „Pe 
atunci noi nu aveam nimic: nici obiecte sacre, nici ceremonii sacre, toate 
erau ale femeilor." (R.M. Berndt, Kunapipi, p. 8; cf. şi pp. 55, 59). 

au atârnat în el coşurile lor pline cu obiecte sacre. în timp 
ce erau plecate, Fratele lor a furat coşurile şi a început să 
execute ritualul. Femeile „au fost prea înspăimântate ca 
să se apropie, temându-se nu de bărbaţi, ci de puterea 
cântecelor sacre. Bărbaţii le luaseră nu doar acele cânte¬ 
ce şi emblemele, ci şi puterea de a săvârşi ritualul sacru, 
putere ce aparţinuse odinioară numai Surorilor. Mai 
înainte, bărbaţii nu avuseseră nimic. Mitul continuă: 
Sora mai mare a spus,,... Bărbaţii pot s-o facă acum, îi 
pot purta de grijă ... Noi ştim totul. Nu am pierdut de 
fapt nimic, fiindcă ne amintim tot aşa că le putem lăsa 
lor acea mică parte. Nu am rămas noi oare sacre, chiar 
dacă am pierdut coşurile? ’“ 89 

Un alt mit relatează cum la început femeile Gana- 
buda aveau toate obiectele sacre, în vreme ce bărbaţii 
nu aveau nimic. „Dar un bărbat pe nume Djalaburu, apro- 
piindu-se pe furiş şi urmărindu-le într-o noapte, a obser¬ 
vat că ele îşi păstrau puterea (maia) sub banderolele de 
pe braţe. El a reuşit să le-o fure. în dimineaţa următoare 

89 R.M. şi C.H. Berndt, 7he World ofthe First Australians, p. 216. Cf. 
ibid., p. 239, reînscenarea rituală a furtului. Textul complet al mitului în 
R.M. Berndt, Djanggawul (Londra, 1952), pp. 38-41. O altă versiune este 
în Chaseling, op. cit., pp. 133-34: „în acele timpuri femeile erau păzitoare¬ 
le secretelor ceremoniale, iar copiii lor de sex masculin duceau o existenţă 
vagă, indolentă. Dar când strămoaşele au început pregătirile pentru pri¬ 
mele mari ceremonii intertribale, fiii lor au devenit invidioşi." Ei au furat 
„totemurile", iar când Surorile Djanggawul au încercat să le recupereze, 
au fost alungate de puterea cântecelor şi dansurilor rituale ale bărbaţilor. 
Surorile au spus: „Nu are importanţă, să-i lăsăm pe bărbaţi să păstreze 
totemurile" şi aşa a rămas de atunci. Vezi şi Charles E Mountford (ed.), 
Records of the American-Australian Scientific Expedition to Arnhem Land, I 
(Melbourne, 1956), 269 ff. 

femeile au încercat să învârtă bull-roarer-ele, dar nu 
au izbutit: îşi pierduseră puterea. După aceea Djalabu- 
ru le-a dus jos unde erau bărbaţii; bărbaţii au urcat sus 
unde fuseseră femeile şi au preluat responsabilitatea 
în chestiunile sacre.“ 90 

Semnificativ în aceste tradiţii este faptul că femeile 
(mitice) au acceptat consecinţele furtului, altfel spus, 
trecerea puterilor magico-religioase din mâinile lor în 
cele ale bărbaţilor. în unele cazuri, cunoaşterea mis¬ 
tică salvatoare este comunicată cu bună ştiinţă de 
Strămoaşă în vise. Acesta a fost modul de transmisie 
de la Surorile Wauwalak la strămoşii Wongar: ele i-au 
învăţat toate dansurile şi cântecele secrete în timp ce 
aceştia dormeau adânc. Ele le-au spus: „Vă trimitem 
visul acesta încât să vă puteţi aminti aceste lucruri 
importante. 1 ' 91 

Mituri similare potrivit cărora femeile au posedat 
obiectele rituale şi scenariile de cult pot fi întâlnite şi 
în alte locuri, mai ales în Melanezia şi America de Sud. 92 
Cum era de aşteptat, psihologii abisali au acordat o 
atenţie considerabilă acestor tradiţii mitologice. Unii 
autori au crezut chiar că miturile acestea oglindesc o 
situaţie primordială care a fost cândva universală. Isto¬ 
ricul religiilor se confruntă cu o problemă diferită. 


90 R.M. şi C.H. Berndt, TheWorldofthe First Australians, p. 224. 

91 Warner, A Black Civilization , p.249. 

92 Vezi Eliade, BirthandRebirth, pp. 29 ff. şi p. 145, n. 50; E Speiser, 
„Die Frâu als Erfinderin von Kultgerăten in Melanesien“, Schweizerische 
Zeitschrift fur Psychologie und ihre Anwendungen, III (1944), 46-64. 

Primul lucru de examinat este natura obiectelor şi ritu¬ 
alurilor sacre despre care se spune că au fost posedate 
iniţial de femei: ele sunt embleme „totemice 11 (de tipul 
ranga), bull-roarer, măşti (în America de Sud), cântece 
şi dansuri ceremoniale legate de sexualitate şi fertilita¬ 
te, sau o operaţie rituală (circumcizia) despre care se 
pretinde că a fost descoperită, perfectată sau sugerată 
bărbaţilor de către femei. Toate aceste obiecte sacre şi 
ritualuri secrete au ceva în comun: ele sunt instrumente 
puternice, într-un fel „magice 11 , fiindcă pot încorpora sau 
reprezenta forţe supranaturale (e.g., măşti). Ele sunt 
legate de epifaniile vieţii (sânge, sex, fertilitate) sau de 
„puterile 11 ce derivă din acestea. Totuşi, nici o doctrină 
religioasă importantă - şi nici un mit cosmologic semnifi¬ 
cativ - nu se spune că ar fi fost descoperit, ori că s-ar fi aflat 
în proprietatea iniţială a femeilor. Pe scurt, aceste tradiţii 
ne spun că la un moment dat în trecut bărbaţii au furat, 
sau au primit, de la femei un număr de simboluri puter¬ 
nice şi că acest incident a marcat o schimbare radicală 
la ambele sexe: dintr-o poziţie subordonată, bărbaţii au 
devenit stăpâni. 

Dar judecând după miturile australiene, această 
transformare radicală a fost acceptată cu candoare de 
femei. Trebuie de asemenea să avem în vedere că tema fur¬ 
tului e limitată la cultele fertilităţii din Teritoriul Amhem. 
Cu alte cuvinte, miturile acestea ne spun că bărbaţii au 
început să săvârşească ceremoniile secrete ale femeilor 
după ce au furat - sau primit - obiectele sacre şi scenariile 
rituale. Dar, după cum am observat deja, cultele ferti- 

lităţii din Teritoriul Arnhem sunt rezultatul unor influen¬ 
ţe recente din Melanezia. Altfel spus, motivul mitic „ne 
aparţine nouă, femeilor 1 ' reflectă schimbări „istorice" şi 
nu o situaţie „primordială". Similar, nu se poate deduce 
nici o concluzie din miturile care proclamă rolul femeilor 
în descoperirea sau perfectarea circumciziei şi aceasta 
din simplul motiv că, în Australia, operaţia aceasta este 
„un obicei relativ recent care s-a răspândit dinspre 
nord-vest" 93 , adică din aceeaşi zonă de influenţă mela- 
neziană de unde s-au răspândit şi cultele fertilităţii. în 
consecinţă, nici o teorie generală despre „originea", 
semnificaţia şi funcţia originară a circumciziei nu pot 
fi bazate pe mărturiile australiene. 

Nu e mai puţin adevărat că unele din aceste mituri 
indică un proces ce a avut realmente loc şi a modificat 
considerabil religiile australiene. Tradiţiile Aranda, de 
exemplu, recunosc foarte clar o sacralitate mai puter¬ 
nică a femeilor în timpurile mitice. Aceasta înseamnă că 
anterior a existat o colaborare religioasă mai strânsă în¬ 
tre cele două sexe. 

Probabil că secretul excesiv al majorităţii ceremoni¬ 
ilor religioase ale bărbaţilor nu corespunde unei situaţii 
originare, ci reprezintă evoluţii ulterioare. Am observat 
deja tendinţa scenariilor iniţiatice australiene de a deveni 
societăţi secrete de tip Mannerbund. în acest caz, miturile 
asociate se referă la pierderea de către femei a „puterilor" 


93 Elkin, The Australian Aborigenes, p. 138. Şi la Bambuti (cf. n. 85 
mai sus) circumcizia e recentă. 

lor religioase anterioare. în ce priveşte mitologia lui „ne 
aparţine nouă, femeilor'*, aceasta reprezintă cu siguranţă 
un episod din istoria sacră a Australiei de nord, dar 
elementele sale de bază pot fi întâlnite şi dincolo de acea 
zonă. Ele reflectă impactul dramatic al includerii rituri¬ 
lor sexuale şi ale fertilităţii într-un sistem religios mai 
vechi. Aproape toate scenariile rituale dependente de 
acest mit evidenţiază o atitudine mai curând ambivalen¬ 
ţă faţă de femei şi misterele femeilor. Aceasta se poate 
explica printr-o consecinţă a inovaţiilor drastice aduse 
de influenţele melaneziene. Dar, pe de altă parte, nu 
trebuie uitat că mult înaintea tuturor acestor inovaţii 
mai mult sau mai puţin recente, a existat întotdeauna 
o tensiune între cele două tipuri de sacralitate, masculi¬ 
nă şi feminină, o invidie şi gelozie reciprocă pentru 
misterele celuilalt sex, fapt care explică de ce atâtea 
simboluri şi prestigii magice feminine au fost însuşite 
de şamani şi vraci, şi viceversa. 94 

94 Vezi, inter alia, Eliade, Birth and Rebirth, pp. 78 ff. 

VRACII SI MODELELE LOR 

9 

SUPRANATURALE 


„Bărbaţi de rang înalt" 

Cu condiţia să-şi urmeze instrucţia religioasă, fiecare 
bărbat speră să înveţe, la bătrâneţe, istoria sacră a tribu¬ 
lui. Aceasta înseamnă, în ultimă instanţă, restabilirea 
contactului cu actorii unei istorii sacre şi, în consecinţă, 
participarea la puterile lor creatoare. Dar la fel ca peste 
tot în lume, şi în Australia relaţiile omului cu sfera sa¬ 
crului nu sunt uniforme. întotdeauna există un număr 
de indivizi dotaţi excepţional şi doritori, sau destinaţi, 
să devină „specialişti religioşi". Aceşti vraci, tămăduitori, 
şamani sau, cum inspirat îi numeşte Elkin, „bărbaţi de 
rang înalt", joacă un rol central în viaţa tribului. 1 Ei îi 


în original „men of high degree“ (n. trad.) 

1 Cea mai importantă monografie despre vracii australieni este cartea 
lui Elkin Abonginal Men of High Degree. Helmut Petri „Der australische Me- 
dizinmann", Part I, Annali Lateranensi (Cittâ del Vaticano), XVI (1952), 
159-317; Part II, XVII (1953), 157-225, este un studiu original şi bine 
documentat (deşi se pare că autorul nu cunoştea cartea lui Elkin). Lucra¬ 
rea lui Marcel Mauss, „L’origine des pouvoirs magiques dans Ies societes 
australiennes“ (Paris: Ecole Pratrique des Hautes Etudes, 1904), 1-55 (re¬ 
publicat în Henri Hubert şi Marcel Mauss, Melanges d’histoire des religions 

vindecă pe bolnavi, protejează comunitatea de magia 
neagră, îi descoperă pe cei vinovaţi de morţi prematu¬ 
re şi îndeplinesc funcţii importante în ceremoniile de 
iniţiere. 

Dar trăsătura cea mai specifică a vraciului este rela¬ 
ţia lui cu Fiinţele Supranaturale şi ceilalţi eroi ai istoriei 
sacre a tribului. El este singurul cu adevărat în măsură 
să recupereze glorioasele condiţii ale Strămoşilor mitici, 
singurul care poate să facă ce au făcut ei - de exemplu 
să zboare, să se înalţe la cer, să umble pe sub pământ, 
să dispară şi să reapară. Mai mult, numai vraciul poate 
să întâlnească Fiinţele Supranaturale şi să converseze 
cu ele şi numai el poate să vadă spiritele şi fantomele 
morţilor. Pe scurt, numai vraciul reuşeşte să-şi depă¬ 
şească condiţia umană, fiind prin urmare capabil să se 
poarte asemeni fiinţelor spirituale sau, altfel spus, să 
participe la modalitatea unei Fiinţe Spirituale. 

La fel ca în atâtea alte părţi ale lumii, vraciul aus¬ 
tralian nu e produsul unei creaţii spontane; el e „făcut“ 
fie de Fiinţele Supranaturale, fie de vracii din tribul 


[ed. II, Paris 1929], pp. 131-87), este încă valoroasă pentru discuţia critică 
a documentelor mai vechi. In mod destul de ciudat, în secţiunea consacra¬ 
tă religiilor australiene (Der UrsprungderGottesid.ee, III [Miinchen, 1931], 
565-1114), Wilhelm Schmidt a dedicat doar câteva pagini vracilor din 
triburile sud-estice (Kurnai, pp. 635-38; Kulin, pp. 709-12; Wiradjuri- 
Kamilaroi, pp. 902-5). Restul literaturii va fi citată pe măsură ce vom avansa 
în studiul nostru. O parte din materialul publicat de Ronald M. Berndt, 
„Wuradjeri magic and .Clever Men’“, Part 1, Oceania, XVII (1946-47), 
327-65; Part II, ibid., XVIII (1947-48), 60-86, a fost deja folosit şi rezu¬ 
mat de Elkin în a sa Aboriginal Men of High Degree, din însemnările lui 
Berndt. Ne vom referi de aici înainte la ambele surse. 

său. Devii vraci prin moştenirea profesiei, prin „chemare“ 167 
sau alegere, sau prin căutare personală. Dar indiferent 
de modalitate, un candidat nu e recunoscut ca vraci până 
nu a fost acceptat de un anumit număr de „bărbaţi de 
rang înalt“ şi nu a fost instruit de unii dintre aceştia şi, 
cel mai important, până nu a trecut printr-o iniţiere 
mai mult sau mai puţin spectaculoasă. în majoritatea 
cazurilor iniţierea constă dintr-o experienţă extatică, 
în timpul căreia candidatul întâlneşte Fiinţe Suprana¬ 
turale, suferă anumite operaţii şi întreprinde ascensiuni 
la cer şi descinderi în lumea subterană. 

Toate aceste experienţe extatice, precum şi scenari¬ 
ile „căutării", urmează tipare tradiţionale. De exemplu, 
aspirantul se duce să doarmă în locuri izolate, de pre¬ 
ferinţă aproape de mormântul unui vraci, şi se aşteaptă 
să aibă viziuni sau chiar revelaţii iniţiatice similare cu 
ale celor „aleşi". Experienţa fundamentală este o viziune 
inspirată în timpul căreia viitorul vraci întâlneşte Fiinţa 
Supranaturală care-i va conferi puterile sacre. întâlnirea 
este întotdeauna dramatică, chiar şi atunci când (ca la 
triburile din sud-est) „facerea" nu include „uciderea" 
rituală a candidatului (deşi, chiar şi în asemenea cazuri, 
transmutaţia modului de a fi al postulantului - dintr-o 
stare umană într-una „spirituală" - implică, aşa cum vom 
vedea numaidecât, o „moarte" urmată de o resurecţie). 
Fiinţele Supranaturale, sau reprezentanţii lor, modifică 
radical condiţia corporală a aspirantului (prin introduce¬ 
rea de substanţe sacre, etc.) şi îl învaţă în acelaşi timp 
cum să se comporte ca „spirit" (cum să zboare, etc.). 

La triburile unde „facerea“ comportă uciderea ri¬ 
tuală, Fiinţele Supranaturale sau reprezentanţii lor 
efectuează anumite operaţii asupra corpului neînsufle¬ 
ţit al candidatului: ele îndepărtează organele interne şi 
le înlocuiesc cu altele noi şi introduc substanţe sacre, 
cuarţ sau scoici de perle. Indiferent de natura expe¬ 
rienţei extatice, aspirantul revine la viaţă ca o altă 
persoană: el a întâlnit Fiinţele Supranaturale faţă în 
faţă şi a fost „făcut“ şi instruit de ele. Ce mai rămâne de 
învăţat de la bătrânii maeştri e de natură mai mult 
sau mai puţin tehnică. Iniţierea sa mistică l-a introdus 
într-un univers spiritual care de acum înainte va fi lu¬ 
mea sa reală. 


Iniţierea unui vraci Wiradjuri 

în ultimă instanţă, cele trei modalităţi de a deveni 
vraci - (1) moştenirea profesiei, (2) „chemarea“ sau ale¬ 
gerea, (3) „căutarea 11 personală - au ca rezultat o expe¬ 
rienţă specifică în lipsa căreia schimbarea modului de 
a fi al novicelui nu s-ar produce. Aceasta se vede clar în 
procesul de iniţiere. Acolo unde profesia este moştenită, 
tatăl îşi pregăteşte cu grijă fiul înainte să provoace ex¬ 
tazul care-i va transforma viaţa. Howitt relatează cazul 
specific al unui şaman Wiradjuri care a fost iniţiat de 
către tatăl său. Pe când era încă băiat, tatăl său l-a dus 
în deşert şi i-a pus pe piept două mari cristale de 
cuarţ. Acestea i-au dispărut în corp şi băiatul le-a sim¬ 
ţit deplasându-se prin el „asemeni căldurii 11 . Bătrânul i-a 

pus şi „în apă ceva asemănător cu cristalele de cuarţ. 169 
Ele arătau ca gheaţa şi apa avea gust dulce.“ După aceea 
băiatul putea să vadă fantome. Când avea în jur de zece 
ani, după ce i-a fost scos dintele la ceremonia de matu¬ 
rizare, tatăl său i-a arătat o bucată de cristal de cuarţ pe 
care o avea în mână, „iar când m-am uitat la ea, el [tatăl 
său] a intrat în pământ şi l-am văzut ieşind acoperit tot 
de praf roşu. Asta m-a speriat foarte tare.“ Tatăl i-a 
cerut să încerce să producă o bucată de cristal şi băia¬ 
tul a scos una (probabil din corpul său). 

După aceea tatăl şi-a condus fiul printr-o gaură în 
pământ la un mormânt. Intrând înăuntru, băiatul a vă¬ 
zut un mort care l-a frecat pe tot corpul pentru a-1 face 
„iscusit"; mortul i-a dat şi el câteva cristale. Când au 
ieşit, tatăl i-a arătat un şarpe-tigru şi i-a spus băiatului 
că acesta era totemul său secret ( budjan) şi că de acum 
înainte va fi şi al lui. „De coada şarpelui era legat un fir 
care se întindea spre noi.“ Era unul din acele fire pe care 
vracii le scot din corpul lor şi de care ne vom ocupa 
ceva mai târziu. Tatăl a apucat firul, zicând: „Să-l ur¬ 
măm." Şarpele a trecut prin mai multe trunchiuri de 
copac, ajungând în cele din urmă la un arbore ce avea 
o umflătură mare în jurul rădăcinilor. Acolo şarpele a 
coborât sub pământ şi ei l-au urmat prin copacul care 
era găunos pe dinăuntru. 

După ce au ieşit din copac, şarpele i-a dus la o gaură 
mare în pământ. Aici erau mulţi şerpi care s-au frecat 
de băiat ca să facă din el un „om iscusit". După care 
tatăl a spus: 

Vom urca la tabăra lui Baiame. El a apucat între picioa¬ 
re un Mauir (fir) iar pe mine m-a pus pe un altul şi 
ne ţineam de braţ. La capătul firului era Wombu, pasă¬ 
rea lui Baiame. Am străbătut norii şi de cealaltă parte 
era cerul. Am trecut prin locul pe unde intră Tămă¬ 
duitorii, care se deschide şi se închide foarte repede. 
Tatăl mi-a spus că dacă deschizătura l-ar atinge pe un 
Tămăduitor în timp ce trece prin ea, i-ar răni spiritul şi 
odată întors acasă el s-ar îmbolnăvi şi ar muri. De cea¬ 
laltă parte l-am văzut pe Baiame stând în tabăra lui. Era 
un bătrân foarte mare cu o barbă lungă. Stătea cu pi¬ 
cioarele încrucişate şi din umeri îi ieşeau două cristale 
de cuarţ care se extindeau către cerul de deasupra lui. 
Erau acolo şi mulţi băieţi ai lui Baiame şi ai poporului 
său, care sunt păsări şi animale. 2 


Pe scurt, transformarea fizică a candidatului începe 
odată cu asimilarea cristalelor de cuarţ. După ce-i sunt 
introduse în corp câteva asemenea cristale, băiatul poate 
să vadă „spiritele", invizibile pentru neiniţiaţi, şi se poate 
deplasa pe sub pământ. Mortul din mormânt, probabil 
un fost vraci, i-a dat şi el cristale de cuarţ şi i-a frecat 
corpul, la fel cum făcuseră mai înainte şerpii ca să-i 
insufle puterile lor. Iniţierea a fost completată printr-o 
ascensiune la cer, unde băiatul şi tatăl lui l-au văzut pe 

2 Howitt, The Native Tribes of South-EastAustralia, pp. 406-8. Vezi şi 
vizita în cer a unui vraci Wuradjeri (= Wiradjuri) printr-un mic orificiu ce 
apare când şi când între cei doi pereţi mobili ai unei deschizături, descrisă 
de Berndt, „Wuradjeri Magic", Part I, p. 362. „Gaura în cer" e cunoscută 
şi la Kurnai; cf. Howitt, op. cit., p. 389. Este binecunoscutul motiv iniţiatic 
al Symplegadelor; cf. Eliade, Birth and Rebirth, pp. 64-66, 130. 

Baiame cu două mari cristale de cuarţ ieşindu-i din 
umeri. Vom întâlni motivele acestea în mod repetat şi 
semnificaţia lor se va limpezi pe măsură ce vom continua 
descrierea diferitelor tipuri de iniţiere. Pentru moment 
să adăugăm doar că, potrivit credinţelor tribului Eua- 
hlayi, Baiame e fixat de stânca de cristal pe care stă. 
Vracii ajung în lăcaşul lui ceresc după o călătorie labo¬ 
rioasă: ei urcă un munte timp de patru zile, iar când 
ajung în vârf beau dintr-un izvor şi sunt revigoraţi. Acolo 
îi întâmpină mesagerii spirituali ai lui Baiame, care în 
fine prezintă doleanţele vracilor în faţa Marii Fiinţe în¬ 
tronate. 3 Structura celestă a lui Baiame e subliniată în 
repetate rânduri; el e chiar imaginat ca ţintuit de bolta 
cristalină a cerului. 

Baiame si Vracii 

> 

Rolul lui Baiame în formarea vracilor Wiradjuri, ce 
poate fi numai dedus din descrierea lui Howitt, pare a 
fi, dimpotrivă, decisiv potrivit datelor culese de Ronald 
Berndt la Menindee, în New South Wales. încă de la o 
vârstă fragedă, candidatul a fost pregătit de un „tămă- 
duitor“, de preferinţă tatăl sau bunicul lui. Spiritul tămă¬ 
duitorului a luat cu el spiritul băiatului, noaptea, într-o 
ascensiune la cer, în timp ce vraciul s-a urcat la cer pe 
o coardă magică pentru a produce ploaie. Când băiatul 


3 K.L. Parker, The Euahlayi Tribe (Londra, 1905), pp. 25 ff., 35-36; 
idem., More Legendary Tales (Londra, 1898), pp. 84 ff. Cf. Elkin, Aborigi- 
nal Men ofHigh Degree, pp. 102 ff. 

avea doisprezece ani, vraciul i-a „incantat 11 totemul său 
ajutător. Astfel că la data iniţierii sale tribale, băiatul 
cunoştea deja câteva din principiile de bază ale vii¬ 
toarei sale profesii, „dar nu avea puterea, intuiţia sau 
controlul necesar pentru a săvârşi acte magice." Toate 
acestea el le-a obţinut printr-un ritual şi o experienţă 
spirituală. 

Când candidatul avea între douăzeci şi treizeci de 
ani, Baiame l-a informat într-un vis pe profesorul aces¬ 
tuia că-1 va iniţia pe tânăr. „Vise asemănătoare au avut 
şi alţi tutori din acelaşi trib, sau din triburi învecinate... 
Toţi s-au întâlnit la un moment stabilit, împreună cu 
candidaţii lor, într-un loc sacru. Candidaţii erau aşezaţi 
pe o ,saltea’ lungă din frunze, în timp ce tămăduitorii 
cântau ca să-l invoce pe Baiame. El a apărut din senin şi 
s-a îndreptat spre grupurile aşezate. Arăta ca oricare 
dintre tămăduitori, cu excepţia luminii care-i radia din 
ochi. Apropiindu-se de fiecare aspirant, el îi spunea: 
,Te voi face’, după care arunca asupra lui apă sacră 
puternică, presupusă a fi cuarţ lichefiat. 11 

Apa aceasta s-a răspândit pe tot corpul candidaţilor 
şi a fost absorbită complet. Din braţe au început să le 
crească pene, care în două zile au devenit aripi. între 
timp Baiame a dispărut şi candidaţii au fost instruiţi de 
maeştrii lor cu privire la semnificaţia apei sacre şi a 
penelor. Simbolismul ascensiunii celeste e evident în 
cazul ambelor acestor obiecte mistice. într-adevăr, sta¬ 
diul următor constă în întâlnirea personală a fiecărui 
candidat cu Baiame. Fiinţa Supranaturală îl învaţă să 

zboare şi cum să utilizeze cristalele de cuarţ. „Baiame 173 
i-a vârât o bucată vibrândă [de cuarţ] în frunte, încât 
privirea lui să treacă prin obiecte. El a luat de asemenea 
o flacără din trupul său pe care a făcut-o să pâlpâie în 
pieptul candidatului şi l-a învăţat cum o poate elibera 
de acolo. Candidatul s-a îndreptat apoi în zbor spre 
tabăra lui, apoi şi-a zbătut aripile, a păşit în tabără şi 
s-a aşezat alături de tutorele său cu care a discutat despre 
experienţele avute. “ 

A treia experienţă are loc după „facere“. Toţi noii 
tămăduitori merg într-un loc sacru şi acolo se întind pe 
o saltea de frunze. „După ,invocaţie’ a apărut Baiame, 
le-a pus fiecăruia peste piept şi de-a lungul picioarelor 
câte o coardă în formă de „U“ pe care a făcut-o să vibre¬ 
ze în corp. Pe viitor, aceasta va fi folosită la fel cum îşi 
foloseşte un păianjen pânza. Baiame şi-a luat apoi ră¬ 
mas bun de la ei şi a plecat.“ Noii tămăduitori rămân în 
izolare două sau trei zile, timp în care exersează prac¬ 
tici magice. 

Potrivit unei alte relatări a lui Berndt, experienţa 
extatică a „chemării" poate avea loc fără nici un aran¬ 
jament prealabil sau condiţionare. Un potenţial vraci 
se afla la vânătoare „când s-a văzut târât către un ţinut 
straniu de pe celălalt mal al mării. După care Baiame 
l-a dus într-o peşteră imensă, unde l-a străpuns cu pri¬ 
virile sale de „raze X“ şi, uitându-se în mintea lui, l-a 
întrebat dacă fusese făcut bărbat şi dacă tatăl său îl 
pregătise să primească puterea şi cunoştinţele lui Baia- 

me.“ Răspunsul fiind afirmativ, Baiame l-a făcut tămă¬ 
duitor în modul deja descris. 4 

Se pare aşadar că tămăduitorii îl pregătesc doar pe 
tânărul bărbat pentru viitoarea sa profesie, iniţierea 
propriu-zisă fiind efectuată de Baiame. Ştim prea puţin 
despre formarea efectivă a unui vraci 5 pentru a fi în mă¬ 
sură să distingem între elementele pur vizionare şi cele 
rituale concrete ale scenariului de mai sus. Probabil că la 
un moment dat, aflat într-o stare mai mult sau mai puţin 
halucinatorie, candidatul ia parte la un ritual în care Ba¬ 
iame e întruchipat de unul din tămăduitorii vârstnici. Dar 
relevant pentru înţelegerea vraciului sud-est australian 
este faptul că sursa puterii sale mistice este legată de o 
Mare Fiinţă celestă şi că iniţierea constă în însuşirea dife¬ 
ritelor puteri ale acesteia, cea mai importantă fiind capa¬ 
citatea de a zbura. Conform tradiţiei Wiradjuri, când 
Baiame a plecat de pe pământ, el i-a adunat pe toţi tămă¬ 
duitorii şi le-a spus că i-a „facut“ pentru ca ei să-i ducă mai 
departe lucrarea după ce el se va fi întors acasă. 6 


4 Elkin,/16 originalMen, pp. 96-98. O descriere mai detaliată a acestei 
iniţieri a fost publicată de Berndt, „Wiradjeri Magic“, Part I, pp. 334-38. 

5 Trebuie să avem mereu în vedere un avertisment venit din partea 
unui cercetător de teren atât de experimentat precum Elkin: „E dificil să 
obţii cunoştinţe complete despre iniţierea tinerilor bărbaţi întru aparte¬ 
nenţa deplină la viaţa lor secretă. Judecând după informaţii proaspete pe 
care le obţin din timp în timp, am dubii dacă am fost vreodată admişi la 
toate secretele ritualului şi cunoaşterii. Dar dacă asta e dificil, cu atât mai di¬ 
ficil e atunci când ne interesăm de ritualul prin care un vraci şi-a dobândit 
puterea. Cei care nu sunt membri ai profesiei ştiu prea puţin." (Elkin, The 
Australian Aborigenes, p. 300; italicele îmi aparţin). 

6 Berndt, „Wiradjeri Magic", Part I, pp. 334 ff. 



VRACII ŞI MODELELE LOR SUPRANATURALE 


Un scenariu initiatic 

Elementele esenţiale ale scenariului iniţiatic sud-estic 
par să fie: (1) peştera luminoasă, (2) penele miraculoase, 
(3) zborul, (4) cristalele de cuarţ, (5) frânghia magică. 
Toate sunt în legătură cu cerul şi cu puterile celeste. 

Elementul celest pare mai puţin evident în simbolis¬ 
mul peşterii. în fapt, vom cita mai târziu câteva exemple 
din centrul Australiei în care peştera e încărcată cu un 
simbolism contrar. Dar la triburile din sud-est, caracterul 
celest e clar evidenţiat de luminozitatea peşterii iniţiati- 
ce. Ca să adăugăm un singur exemplu, un vraci Kurmai 
(mulla-mullung) i-a spus lui Howitt că, într-un vis, tatăl 
lui, decedat, şi mulţi alţi bărbaţi bătrâni l-au purtat în 
zbor pe deasupra mării şi l-au depus în faţa unei stânci 
mari, asemănătoare cu faţada unei case. 

Am observat ceva ca o deschizătură în stâncă. Tatăl 
meu m-a legat la ochi şi m-a condus înăuntru. Am ştiut 
asta fiindcă am auzit în urma mea zgomotul făcut de 
ciocnirea stâncilor. Apoi el mi-a dezvelit ochii şi am 
văzut că mă aflam într-un loc la fel de luminat ca ziua 
şi toţi bătrânii stăteau împrejur. Tatăl meu mi-a arătat 
o mulţime de obiecte sclipitoare ca sticla, aflate pe 
pereţi, şi mi-a spus să iau câteva. Am luat unul şi l-am 
strâns în mână. Când am ieşit afară, tata m-a învăţat 
cum pot face ca lucrurile acelea să-mi intre în gambe 
şi cum le pot scoate apoi din nou. 7 

7 Howitt, The Native Tribes of South-East Australia, pp. 408 fF. 

Peştera e luminoasă fiindcă e acoperită cu cristale 
de cuarţ, adică participă în ultimă instanţă la natura 
mistică a cerului. 

Cât despre aripi şi pene, simbolismul lor ascensional 
este evident. Creşterea aripilor ca rezultat al unei iniţieri 
mistice e un motiv binecunoscut, întâlnit şi în religiile 
evoluate. Astfel, de pildă, taoiştii cred că dacă un om 
obţine tao, încep să-i crească pene pe corp. 8 

De asemenea pentru Platon, un om „priveşte fru¬ 
museţea acestei lumi, îşi aminteşte de adevărata fru¬ 
museţe şi încep să-i crească aripile 1 ' (Phaidros 249 e), 
căci „odinioară întregul suflet era înzestrat cu aripi" 
(251 b ). Imagistica aceasta a fost în mod repetat utili¬ 
zată şi elaborată de neo-platonicieni, de Părinţii creş¬ 
tini şi de gnostici. 9 Bineînţeles, aceste imagini sunt 
legate de concepţia despre suflet ca o substanţă spiri¬ 
tuală volatilă, comparabilă şi identificată cu păsările 
şi cu fluturii. Dar e semnificativ să descoperim deja 
într-o religie arhaică un scenariu similar de iniţiere 
mistică conceput ca o ascensiune, altfel spus, dobân¬ 
direa capacităţii de a „zbura" ca o pasăre. Zborul este 
una din cele mai răspândite, şi probabil cea mai arha- 


8 Max Kaltenmark, Le Lie-sien tchouan: Biographies legendaires des 
immortels taoistes de l’antiquite (Peking, 1953), p. 20. Vezi şi Eliade, Sha- 
manism, pp. 403, 450 ff. 

9 Cf., inter alia, E Boyance, „La Religion astrale de Platon â Ciceron", 
Revue des Etudes grecques, LXV (1952), 321-30; A. Orbe, „Variaciones 
gnosticas sobre las Alas del Aima“, Gregorianum, XXXV (1954), 24-35; 
J. Danielou, Message evangelique et culture hetenistique (Paris, 1961), 
pp. 116 ff. 

ică, expresie a transcenderii condiţiei umane şi a „trans¬ 
formării în spirit. 1 ' 10 

Călătoria la cer este o caracteristică a formării unui 
vraci la majoritatea triburilor din sud-estul Australiei. 
Candidatul Wurunjeri e purtat de spirite printr-o gaură 
în cer la Bunjil, de la care îşi primeşte puterile. 11 Kurnai 
fac distincţie între vraci ( mulla-mulhmg ) şi birra-ark, care 
„combină funcţiile unui vizionar, medium spiritist şi 
bard“ (Howitt, p. 389). Vraciul este iniţiat în deşert de 
mrart, sau spirite, şi trebuie să poarte un os nazal de care 
spiritele îl apucă şi-l duc în nori. Se spune că, precedat 
de spirite, vraciul se caţără printr-o gaură în ţinutul 
celest; acolo el vede oameni cântând şi dansând, iar la 
întoarcere îi învaţă pe Kurnai acele cântece şi dansuri. 12 
Kunki din tribul Dieiri pot zbura la cer cu ajutorul unei 
funii din păr; ei comunică direct atât cu Fiinţele Supra¬ 
naturale, cât şi cu Strămoşii mitici ( mura-mura ). 13 Potrivit 
lui Berndt, vracii de la sud de Murray puteau zbura pe 
o coardă proiectată din corpurile lor, puteau lua orice 


10 Cf. MirceaEliade, Mythes, reveset mysteres (Paris, 1957), pp. 132 ff. 
(= Myths, Dreams and Mysteries [New York, 1960], pp. 99 ff.). 

11 Howitt, The Native Tribes of South-East Australia, p. 405; vezi şi 
pp. 389 ff. 

1 Ibid., p. 389. Despre birra-ark, mulla-mullung şi bunjil la Kurnai, 
vezi acum Engelbert Stiglmayr, „Schamanismus in Australia", Wiener 
Volkerkundliche Mitteilungen, V (1957), 161.90. Vraciul Wongaibon pu¬ 
tea şi el să viziteze regiunile celeste; Cf. A.L.R Cameron, „Notes on Some 
Tribes of New South Wales Journal ofthe Royal Anthropological Institute, 
XIV (1885), 360-61. 

13 Howitt, The Native Tribes of South-East Australia, pp. 358-59. Cf. şi 
Elkin, Aboriginal Men ofHigh Degree, p. 119. 

formă şi se puteau face nevăzuţi. 14 La o serie de triburi 
din sud-vestul provinciei Victoria, ascensiunea la cer a 
vraciului pare a fi fost elementul central în vindecarea 
unui pacient. 15 

Dar capacitatea vraciului de a zbura este cunoscută 
şi în alte părţi ale continentului. La Aranda, de pildă, 
tămăduitorii iau formă de vultur-şoim, ceea ce Elkin 
interpretează corect în termenii puterii lor de a zbu¬ 
ra. 16 în Kimberley, tămăduitorii îi vizitează pe morţi 
urcând la cer pe un fir. 17 Iar relaţia strânsă dintre vraci şi 
Şarpele Curcubeu implică de asemenea ascensiunea la 
cer a celui dintâi. Pentru moment putem cita o iniţiere 
din districtul Forest River, la nord de Kimberley, 
unde motivul ascensiunii e integrat într-un scenariu 
diferit de cel prezentat mai sus. Puterea vraciului pro¬ 
vine în ultimă instanţă de la Ungud, Şarpele Curcubeu, 
dar iniţierea este efectuată de un „practicant pe de¬ 
plin calificat 11 . Maestrul îl cară pe candidat la cer fie 
folosind o funie care „atârnă din cer, cu fuşteie de lemn 
pe care stau cei doi bărbaţi 11 , fie luând forma unui 
schelet, stând şi trăgându-se în sus pe o funie prin mişca¬ 
rea braţelor. în acest din urmă caz, postulantul a fost 
transformat în prealabil într-un prunc; vraciul îl pune 


14 Elkin, Aboriginal Mm ofHigh Degree, p. 85; Berndt, „Wuradjeri 
Magic", Part I, pp. 356 ff., Part II, p. 79. 

15 Elkin, Aboriginal Mm ofHigh Degree, p. 85. 

16 B. Spencer şi F.J. Gillen, Native Tribes of Central Australia (Londra, 
1899), pp. 522 ff.; Elkin, Aboriginal Men of High Degree, p. 121. 

17 Elkin, Aboriginal Mm ofHigh Degree, p. 138. 

într-o pungă pe care şi-o leagă de corp. Când se apropie 
de boltă, „vraciul îl scoate pe candidat din pungă şi-l 
aruncă spre cer, făcându-1 astfel ,mort\ Ajunşi la cer, 
.tămăduitorul’ introduce în corpul tânărului câţiva 
mici şerpi curcubeu şi cristale de cuarţ.“ După ce-1 rea¬ 
duce pe pământ, îi introduce prin ombilic cantităţi supli¬ 
mentare din aceste substanţe magice, iar în final îl tre¬ 
zeşte cu ajutorul unei pietre magice. „Tânărul revine la 
mărimea sa normală, dacă a fost micşorat, iar în ziua 
următoare încearcă să urce la cer de unul singur." 
Instruirea lui propriu-zisă începe după această expe¬ 
rienţă extatică." 18 Elkin remarcă pe bună dreptate că 
reducerea la dimensiunea unui prunc şi asemănarea 
dintre punga tămăduitorului şi marsupiul cangurului 
arată că e vorba de un ritual de renaştere. 19 

Iniţierea prin înghiţirea 
de către un monstru 


O iniţiere relatată de Berndt de la triburile din De¬ 
şertul Vestic, în provincia South Australia, prezintă un 
scenariu similar, dar considerabil mai elaborat. Jelit ca 
un mort întrucât urmează a fi „tăiat în bucăţi", candi¬ 
datul merge la un anumit ochi de apă. Acolo, doi vraci 
îl leagă la ochi şi-l aruncă în fălcile marelui Şarpe, 
Wonambi, care-1 înghite. Candidatul rămâne în burta 


18 Ibid., pp. 139-40. 

19 Ibid.., p. 140. Cf. Eliade, Birt h and Re birt h, p. 160, n.72. 

Şarpelui o perioadă de timp nedefinită. La urmă cei doi 
vraci îi dau Şarpelui doi canguri-şobolan, după care 
acesta îl expulzează pe candidat aruncându-1 la mare 
înălţime. El cade „pe marginea unei găuri în stâncă' 1 şi 
vracii pornesc în căutarea lui, „vizitând şi făcând ta¬ 
bără lângă un număr de găuri în stâncă, până când îl 
găsesc lângă ultima". Dar el a fost redus la mărimea 
unui prunc, „Wonambi l-a făcut aşa". (Tema iniţiatică 
a regresului la condiţia embrionară în pântecele unui 
monstru, omolog cu uterul matern, este evidentă aici.) 
Tămăduitorii iau copilul în braţe şi zboară înapoi în 
tabără. 

După această consacrare, prin excelenţă mistică 
întrucât a fost efectuată de o Fiinţă Supranaturală, 
începe iniţierea propriu-zisă, în care rolul principal e 
jucat de un număr de maeştri bătrâni. Plasat în interi¬ 
orul unui cerc de focuri, candidatul prunc creşte rapid 
şi revine la dimensiunile sale de adult. El declară că-1 
cunoaşte bine pe Şarpe, că sunt chiar prieteni deoarece 
a stat câtva timp în burta lui. Urmează o perioadă de 
izolare în care candidatul meditează şi conversează cu 
spiritele. într-o zi tămăduitorii îl duc în deşert şi îi 
mânjesc corpul cu ocru roşu. „El e întins pe spate cât 
e de lung în faţa focurilor şi se spune că e mort. Mai 
marele tămăduitorilor începe să-i frângă gâtul şi arti¬ 
culaţiile mâinilor, să-i disloce încheieturile coatelor. 


* în originalul englez, kangaroo rar, oricare din cele nouă specii ale 
subfamiliei Potoroinae din familia cangurilor. Sunt de mărimea unui iepure 
sau chiar mai mici. (n. trad.) 

coapsele, genunchii şi gleznele... în fapt, operatorul nu 
amputează efectiv părţile corpului, ci doar face câte o 
crestătură cu o piatră.“ în fiecare tăietură vraciul pune 
o scoică dătătoare de viaţă; de asemenea, el îi îndeasă 
scoici în urechi, „încât candidatul va fi în stare să înţelea¬ 
gă şi vorbească cu spiritele, cu străinii şi cu animalele' 1 , şi 
„în frunte, încât capul să i se poată roti în toate direc¬ 
ţiile". Stomacul îi este de asemenea umplut cu scoici, 
„încât să aibă o viaţă înnoită şi să devină invulnerabil 
la atacul oricăror arme". După care e „descântat" de 
vraci şi învie. Toţi se întorc la tabăra principală unde 
noul tămăduitor e pus la încercare: bărbaţii complet 
iniţiaţi îşi aruncă suliţele către el; dar graţie scoicilor 
cu care e împănat, nu e rănit. 20 

Exemplul acesta e reprezentativ pentru o iniţiere 
foarte elaborată. Recunoaştem în el două teme iniţiatice 
principale: (1) înghiţirea de un monstru şi (2) dezmem¬ 
brarea corporală - din care numai a doua e specifică 
formării vracilor. Dar, deşi suferă o întoarcere în uter, 
candidatul nu moare în pântecele Şarpelui, căci e capa¬ 
bil să-şi amintească de şederea lui acolo. Adevărata 
moarte iniţiatică e provocată de bătrânii tămăduitori şi 


20 Elkin, AboriginalMen ofHigh Degree, pp. 112 ff.; R. şi C. Berndt, 
„A Preliminary Report of Field-Work in the Ooldea Region, Western 
South Australia", Oceania , XIV (1943), 56-61; cf. Eliade, Birth and Re- 
birth, pp. 97-98. Alte exemple de candidaţi înghiţiţi de un şarpe se gă¬ 
sesc în C. Strehlow, Die Aranda and Loritjastămme in Zentral-Australien 
(Frankfurt, a.M., 1908), II, 9-10; Geza Roheim, The Etemal Ones of the 
Dream (New York, 1945), pp. 184 ff.; Elkin, Aboriginal Men of High 
Degree, p. 112 (tribul Wirangu). 

în modul rezervat vracilor: dezmembrarea corpului, în¬ 
locuirea organelor, introducerea de substanţe magice. 


„Trecerea prin ape“ 


în unele cazuri, iniţierea prin foc e completată de 
o a doua ordalie, „trecerea prin apă“. Elkin a studiat o 
astfel de „facere“ a unui şaman la populaţia de limbă 
Kattang, de pe ţărmul nordic al Port Stephens.* Cere¬ 
monia continuă timp de şase luni. Când un candidat „a 
murit 11 , este aruncat pe foc de bătrânii maeştri şi ţinut 
acolo până se mistuie complet. Un astfel de candidat 
a declarat ulterior că nu a „simţit 11 nimic, deoarece, 
comentează Elkin, „era într-o stare apropiată de hip¬ 
noză, deşi putea să vadă ce se petrece. 11 în final „el a 
fost readus la viaţă de bătrâni, care i-au pus mâinile 
pe umeri, după care i-au arătat simbolurile secrete şi 
l-au învăţat semnificaţia lor. Ca urmare, bărbatul a de¬ 
venit o nouă personalitate şi, se poate spune, nu mai 
aparţinea pământului, ci lumii cereşti. 11 

Potrivit lui Elkin, se pare că nu toţi candidaţii tre¬ 
ceau prin această ceremonie, care în orice caz nu era 
suficientă pentru a face un „om iscusit 11 . Ca să atingă 
acest nivel, candidatul trebuia „să treacă prin apă 11 . El 
este aruncat într-un ochi de apă sacru, din care se uită 
în sus la Gulambre, Fiinţa Cerească, şi îi cere putere. La 
urmă vracii îl scot din apă şi-şi pun mâinile pe umerii 
lui ca să-l readucă în simţiri. Iniţierea continuă în de- 


Golf la Marea Tasman, provincia New South Wales (n. trad.). 

şert; candidatul înghite cristale de cuarţ pe care le va 
proiecta ulterior când va săvârşi trucuri magice. Drept 
urmare, nou creatul „om iscusit" este capabil să urce la 
cer în vis şi poate să vindece bolnavii. 21 

La tribul Laitu-Laitu, vraciul poate să coboare pe fun¬ 
dul unui lac sau râu şi să rămână acolo zile în şir alături 
de spiritul Konikatine. El se întoarce „cu ochii injectaţi şi 
mantia acoperită de nămol" şi-şi povesteşte experienţele. 
Elkin deduce pe bună dreptate că descinderea aceasta „a 
făcut cel mai probabil parte din iniţiere, iar pe viitor va fi 
un privilegiu şi o necesitate, şi reprezintă perioada de 
izolare în care-i sunt conferite puterile." 22 Lacurile şi 
ochiurile de apă sunt domeniul spiritelor şi al fantome¬ 
lor. Coborârea pe fundul unui lac semnifică un descensus 
ad inferos. în fapt, „facerea" unui vraci Laitu-Laitu 
comportă dormitul vreme de o lună într-o colibă ridi¬ 
cată pe mormântul unui tămăduitor. 23 

„Uciderea" rituală a candidatului 


în multe din iniţierile descrise mai sus, viitorul 
vraci suferă o moarte simbolică urmată de resurecţie. 


21 Elkin, Aboriginal Men ofHigh Degree, p. 91. 

22 Ibid., p. 93. W.E. Roch a relatat că vracii din zona Brisbane plonjau 
pe fundul unor eleşteie adânci ca să culeagă cuarţ sacru („Superstitions, 
Magic and Medicine“, North Queensland Ethnography, Nr. 5 [1903], p. 
30). Bineînţeles, toate aceste simboluri şi ritualuri sunt legate de Şarpele 
Curcubeu. 

23 Elkin, Aboriginal Men ofHigh Degree, p. 93. Vracii de pe Clarence 
River dorm şi ei pe morminte (p. 91). Cf. alte exemple, (pp. 105-6). 

Aşa cum am văzut (cf. mai sus, capitolul III), acesta este 
modelul iniţiatic prin excelenţă. în centrul Australiei şi 
alte regiuni ale continentului, moartea iniţiatică este 
exprimată în termenii „uciderii" candidatului şi a intro¬ 
ducerii de substanţe magice în corpul său. Scenariul 
acesta e atestat din abundenţă de surse. 24 Ne vom limita 
investigaţia la câteva exemple caracteristice. La tribu¬ 
rile din regiunea Warburton Ranges (vestul Australiei), 
iniţierea decurge după cum urmează. Aspirantul intră 
într-o peşteră şi doi Eroi totemici (pisica sălbatică şi 


24 încă în 1798, Colonelul Collins a raportat că la triburile din regiu¬ 
nea Port Jackson devii vraci dormind pe un mormânt. „Spiritul mortului 
îl vizitează pe candidat, îl apucă de gât, îl deschide şi îi scoate măruntaiele, 
le înlocuieşte, apoi închide rana" (citat de Howitt, The Native Tribes of 
South-East Australia, p. 405). La triburile Wotjobaluk şi Jupagalk, o Fiinţă 
Supranaturală, Ngetya, care trăieşte în deşert, îl despică pe candidat în 
partea laterală şi introduce cristale de cuarţ ( ibid ., p. 104; Elkin, Aboriginal 
Men ofHigh Degree, p. 85). Pentru a face un vraci, membrii tribului Eua- 
hlayi îl cară pe candidat într-un cimitir şi-l lasă acolo, legat, timp de câteva 
nopţi. în cele din urmă vine un bărbat cu un băţ pe care-1 înfige în capul 
tânărului, apoi introduce în rană o piatră magică de mărimea unei lămâi. 
Pe urmă îşi fac apariţia spiritele şi intonează cântece magice şi iniţiatice 
ca să-l înveţe arta vindecării (Parker, Vie Euahlayi Tribe, pp. 25-26). La 
tribul Maitakundi, omorul iniţiatic e săvârşit chiar de maestru: el îl „uci¬ 
de" pe candidat şi-l aruncă într-un ochi de apă unde-1 lasă timp de patru 
zile. După care îl scoate, îl pune între focuri şi afumă trupul până când se 
usucă (Roth, citat de Elkin, Aboriginal Men ofHigh Degree, pp. 129-30). 
Neofitul Mulukmuluk este atacat de „demoni": aceştia îl ucid, îi deschid 
abdomenul, îl gătesc şi-l mănâncă. „Demonii adună cu grijă oasele într-un 
coş, pe care doi dintre ei îl leagănă până când omul revine la viaţă" (Elkin, 
Aboriginal Men ofHigh Degree, p. 137; despre simbolismul scheletului şi al 
renaşterii din oase, cf. Eliade, Shamanism, pp. 158 ff.). La Wardoman, can¬ 
didatul e tăiat şi ucis de Wolgara, spiritul care-i judecă pe morţi. în final, 
Wolgara cheamă un şoim alb care îl reînvie pe candidat (Elkin, Aboriginal 
Men ofHigh Degree, p. 137). 

emu) îl ucid, îi deschid corpul, îndepărtează organele şi 
le înlocuiesc cu substanţe magice. Ei îndepărtează de ase¬ 
menea osul umărului şi tibia, pe care le usucă şi, înainte 
de a le pune la loc, le umplu cu aceleaşi substanţe. 25 

Aranda-şii cunosc trei modalităţi de a face un vraci: 
(1) de către Iruntarinia, sau „spirite"; (2) de Eruncha 
(i.e., spiritele bărbaţilor Eruncha din vremurile mitice); 
(3) de către alţi vraci. în primul caz, candidatul se culcă 
la intrarea într-o peşteră. Un Iruntarinia vine şi „aruncă 
în el o suliţă invizibilă, care-i străpunge gâtul din spate, 
trece prin limbă în care face o gaură mare, şi iese prin 
gură.“ Limba candidatului rămâne perforată; degetul 
mic poate trece cu uşurinţă prin orificiu. O a doua suliţă 
îi retează capul şi victima sucombă. Unul dintre Irunta¬ 
rinia îl cară în peşteră, despre care se spune că e foarte 
adâncă şi unde se crede că aceste spirite trăiesc într-o 
lumină perpetuă, lângă izvoare cu apă rece (în fapt, 
peştera reprezintă paradisul Aranda). Acolo acest Irun¬ 
tarinia îi scoate viscerele şi îi dă altele, complet noi. 
Candidatul revine la viaţă, dar o vreme se poartă ca un 
bezmetic. 26 Iruntarinia îl readuc apoi în tabără, deşi pe 
nevăzute, căci aceste spirite sunt invizibile pentru toate 

25 Elkin, Aboriginal Mm of High Degree, p. 116; Eliade, Birth and 
Rebirth, p. 97. 

„Nebunia" viitorului şaman e un motiv binecunoscut în şamanis¬ 
mul siberian, dar poate fi întâlnit şi în alte părţi ale lumii (cf. Eliade, Sha- 
manism, pp. 23 ff, 38 ff., etc.). Deşi nu e comun în Australia, motivul e 
atestat nu doar la Aranda (cf. şi Strehlow, citat de Elkin, Aboriginal Mm 
of High Degree, p. 123) d şi la Pita-Pita (Roth, citat de Elkin, p. 128) şi în 
estul regiunii Kimberley (Elkin, pp. 138 ff). 

făpturile omeneşti cu excepţia vracilor. Eticheta îi inter¬ 
zice noului vraci să practice timp de un an; dacă în acest 
răstimp gaura din limbă se închide, candidatul renunţă, 
întrucât se consideră că virtuţile sale mistice s-au pierdut, 
în anul acesta el învaţă de la ceilalţi vraci secretele 
profesiei, mai ales cum să folosească pietrele de cuarţ 
pe care i le-au introdus în corp Iruntarinia. 27 

A doua modalitate de a face un vraci seamănă cu 
prima, cu excepţia faptului că, în loc să-l ducă pe can¬ 
didat într-o peşteră, Eruncha îl iau cu ei sub pământ. în 
fine, a treia metodă implică un lung ritual într-un loc 
izolat, unde candidatul trebuie să se supună fără crâcni- 
re unei operaţii efectuate de doi vraci bătrâni. Aceştia îi 
freacă corpul cu cristale de stâncă până aproape îi răzu- 
iesc pielea, îi presează cristale de stâncă în scalp, îi fac 
o gaură sub unghia unui deget de la mâna dreaptă şi o 
incizie în limbă. în fine, fruntea îi este marcată cu un 
desen numit „mâna diavolului' 1 . Corpul îi este împodo¬ 
bit cu un alt desen, având în centru o linie neagră care-i 
reprezintă pe Eruncha şi împrejur alte linii ce par să 
simbolizeze cristalele magice din corpul său. 28 

Un faimos vraci din tribul Unmatjera le-a povestit lui 
Spencer şi Gillen momentele esenţiale ale iniţierii sale. 
într-o zi, un tămăduitor bătrân l-a „ucis" aruncând în el 
cristale (pietre atnongara ) cu un lansator de suliţe. 


27 Spencer şi Gillen, Native Tribes, pp. 522 ff.; idem., The Arunta: A 
Study of a Stone Age People, II, 391 ff.; cf. Eliade, Shamanism , pp. 46-47. 

28 Spencer şi Gillen, Native Tribes, pp. 526 ff.; The Arunta, II, 394 ff. 
Ff.; Eliade, Shamanism, p. 47. 

Bătrânul i-a scos apoi toate măruntaiele - intestine, 
ficat, inimă, plămâni - în fapt totul, şi l-a lăsat să zacă 
toată noaptea pe pământ. Dimineaţa bătrânul s-a întors, 
s-a uitat la el, i-a introdus în corp, în braţe şi picioare 
pietre atnongara, apoi i-a acoperit faţa cu frunze. Pe 
urmă a cântat deasupra lui până când corpul i s-a umflat. 
Atunci l-a înzestrat cu un set complet de organe noi, 
i-a introdus o mulţime de alte pietre atnongara, apoi 
l-a mângâiat pe cap, ceea ce l-a făcut să sară în pi¬ 
cioare, viu. 29 

La Warramunga, iniţierea este efectuată de spiritele 
puntidir, care sunt echivalente cu Iruntarinia ale Aranda- 
şilor. Un vraci le-a spus lui Spencer şi Gillen că aceste 
spirite au venit şi l-au ucis. „în timp ce zăcea mort, ele 
l-au deschis, i-au scos toate organele interne şi le-au 
înlocuit cu altele noi, iar la sfârşit i-au pus în corp un 
mic şarpe, care l-a înzestrat cu puterile unui vraci.“ 30 
Binbinga-şii susţin că vracii sunt consacraţi de spiri¬ 
tele Mundadji şi Munkaninji (tată şi fiu). Un tămăduitor, 
Kurkutji, a povestit cum, intrând odată într-o peşteră, 
l-a întâlnit pe bătrânul Mundadji, care l-a apucat de gât 
şi l-a ucis. El l-a despicat „exact pe linia mediană, i-a 
scos toate organele interne şi le-a schimbat cu ale sale, 
pe care le-a introdus în corpul lui Kurkutji. în acelaşi 
timp el i-a pus în corp un număr de pietre sacre.“ După 

29 Spencer şi Gillen, The Northern Tribes of Central Australia, pp. 480- 
81; Eliade, Shamanism, pp. 47-48. 

30 Spencer şi Gillen, Northern Tribes, p. 484; cf. ibid. , p. 486, despre o 
a doua iniţiere a vraciului Warramunga; vezi şi Eliade, Shamanism, p. 48. 

ce totul s-a terminat, Munkaninji, spiritul cel tânăr, l-a 
readus la viaţă şi i-a spus că acum e vraci. Pe urmă l-a 
dus în cer şi l-a coborât înapoi pe pământ lângă tabăra 
lui, „unde i-a auzit pe băştinaşi jelindu-1, întrucât îl cre¬ 
deau mort. El a rămas multă vreme într-o stare mai mult 
sau mai puţin confuză, dar treptat şi-a revenit şi băşti¬ 
naşii au înţeles că fusese făcut vraci. “ 31 

La tribul Mara, tehnica este aproape identică. Cel 
care doreşte să devină vraci aprinde un foc la care arde 
grăsime, atrăgând astfel două spirite numite Minnun- 
gara. Spiritele mai întâi îl anesteziază, apoi îl despică 
şi îi scot toate organele, pe care le înlocuiesc cu ale 
unuia dintre ele. După care îl readuc la viaţă şi-l ridică 
la cer. Din acel moment, vraciul Mara se poate căţăra 
noaptea la cer cu ajutorul unei frânghii şi acolo stă de 
vorbă cu oamenii din stele. 32 


Iniţierile samanice australiene 

f > 

Elementele caracteristice ale acestor iniţieri sunt: 
(1) „uciderea" neofitului, (2) îndepărtarea organelor 
interne şi a oaselor şi înlocuirea lor cu altele noi, şi (3) 
inserarea de substanţe magice, mai ales cristale de cuarţ. 
Un model similar se întâlneşte la iniţierile şamanice din 
Asia Centrală şi Siberia, America de Sud şi unele părţi 
Melanezia şi Indonezia. îndeosebi scenariile central asi¬ 
atic şi siberian prezintă asemănările cele mai frapante 

31 Spencer şi Gillen, Northern Tribes, pp. 487-88. 

32 Ibid ., p. 489; Eliade, Shamanism, pp. 49-50. 

cu exemplele citate mai sus. La fel ca aspirantul austra- 189 
lian, şamanul siberian şi cel central asiatic suferă o 
iniţiere extatică pe durata unei perioade de boală, tul¬ 
burări mentale, sau „vis“. El se vede torturat şi în cele 
din urmă „ucis“ de spirite sau Eroi mitici. Fiinţele aces¬ 
tea demonice îl ciopârţesc, îl dezmembrează, îi retează 
capul, îi fierb carnea, curăţă oasele, răzuiesc carnea şi o 
înlocuiesc cu alta nouă şi schimbă fluidele corporale. 33 
Motivul inserării de substanţe magice e mai puţin 
frecvent; există doar rare referiri la bucăţi de fier puse 
să se topească în acelaşi cazan cu carnea şi oasele vi¬ 
itorului şaman. 34 Dar motivul acesta e atestat, de exem¬ 
plu, la Semang-ii din peninsula Malay 35 , Dyak-ii din 
Borneo 36 şi este o trăsătură specifică a şamanismului 
sud-american. 37 

Aşa cum am arătat deja 38 , Elkin compară modelul 
de iniţiere al vracilor australieni cu un ritual de mumi¬ 
ficare din estul Australiei, ce pare să fi fost introdus via 
insulele din strâmtoarea Torres, unde un anumit tip de 

33 Cf. Eliade, Shamanism, pp. 35 ff. 

34 Ibid., pp. 35, 50, etc. Există şi alte deosebiri: în Siberia, majoritatea 
şamanilor sunt „aleşi" de spirite sau Fiinţe Supranaturale; de asemenea, 
experienţele lor extatice sunt cu mult mai „dramatice" (sau cel puţin aşa 
sunt descrise) decât în cazul vracilor australieni. 

35 Spiritele şi maeştrii iniţierii introduc cristale în corpul candidatului; 
cf. Eliade, Shamanism, p. 52. 

36 Bătrânul vraci inserează „puterea" magică sub formă de pietricele 
sau alte obiecte {ibid., p. 57). 

37 Cf. Ibid., pp. 52 ff., etc. 

38 Cf. mai sus, pp. 50 ff., n. 45, c referire la Elkin, AboriginalMen of 
High Degree, pp. 40-41. 

mumificare a fost practicat până recent. Mai mult, Elkin 
e înclinat să pună în legătură astfel de influenţe mela- 
neziene cu alte culturi superioare (Egipt ?). Nu vom 
discuta aici originea şi difuzarea acestui model de iniţiere 
şamanică. Dar dependenţa variantei sale australiene de 
un ritual de mumificare (în ultimă instanţă egiptean?) 
este o ipoteză gratuită. 

Ar trebui atunci să explicăm iniţierile şamanice si¬ 
beriene şi sud-americane prin influenţe similare ale unor 
ritualuri de mumificare? Larga răspândire a unor mo¬ 
tive iniţiatice complementare, atestate în Siberia la 
fel ca şi în Australia - de pildă călătoria novicelui în 
cer şi sub pământ - precum şi similitudinile observate 
între practicile şamanice din întreaga lume, indică un 
stadiu arhaic din care au evoluat diferitele tipuri de 
şamanism. 

Bineînţeles, aceasta nu înseamnă că, în decursul 
timpului, anumite forme de şamanism nu au fost puter¬ 
nic influenţate de culturi superioare şi mai recente. 
Şamanismul central-asiatic şi siberian, de exemplu, pre¬ 
zintă urme evidente ale unor influenţe iraniene (în ul¬ 
timă instanţă mesopotamiene), indiene şi buddhiste. 39 
A priori, posibilitatea unor influenţe asiatice asupra 
tehnicilor mistice australiene nu poate fi exclusă. Elkin 
compară puterile parapsihologice ale şamanilor cu în¬ 
făptuirile yoghinilor indieni şi tibetani. Căci mersul pe 
jăratec, folosirea „frânghiei magice", capacitatea de a 


39 


Cf. Eliade, Shamanism, pp. 495 ff. 

dispărea şi reapărea, „deplasarea rapidă' 1 şi aşa mai 
departe, sunt la fel de populare printre vracii australieni 
ca şi printre yoghini şi fakiri. „E posibil", scrie Elkin, 
„să existe anumite conexiuni istorice între Yoga şi prac¬ 
ticile oculte din India şi Tibet, şi practicile şi puterile 
psihice ale aborigenilor de rang înalt. Hinduismul s-a 
răspândit în Indiile Răsăritene. Yoga este un cult în 
Bali, şi câteva din înfăptuirile remarcabile ale vracilor 
australieni sunt comparabile cu ale colegilor lor de 
breaslă din Papua." 40 

Dacă ipoteza lui Elkin s-ar dovedi corectă, am 
avea în Australia o situaţie comparabilă cu cea din 
Asia Centrală şi Siberia. Dar, încă o dată, aceasta nu 
înseamnă că corpusul de rituri, credinţe şi tehnici 
oculte ale vracilor australieni a fost creat sub influ¬ 
enţă indiană. Structura arhaică a majorităţii acestor 
ritualuri şi credinţe este evidentă. Mai mult decât 
atât, vraciul australian se află în centrul celor mai 
secrete, adică al celor mai vechi, tradiţii religioase ale 
tribului său. „Trucurile sale magice" sunt de tip ar¬ 
haic şi majoritatea lor sunt practicate de şamani şi 
magicieni din alte culturi primitive, unde e greu de 
presupus o influenţă indiană (e.g., zonele arctice şi 
Ţara de Foc). 41 

40 Elkin, Aboriginal Men ofHigh Degree, pp. 76-77. Am citat şi discu¬ 
tat deja acest pasaj în Birth and Rebirth, p. 100. 

41 Dimpotrivă, aşa cum am arătat deja (p. 28, n. 45), există similitu¬ 
dini notabile între ideile şi practicile medicale ale vracilor australieni şi cele 
ale triburilor aborigene din India. 

Ne vom mulţumi doar cu o scurtă prezentare a 
unuia din aceste „trucuri“, anume „frânghia magică 11 . 42 
Am menţionat exemplul unui vraci Wiradjuri care folo¬ 
seşte o coardă misterioasă pentru a se urca la cer (vezi 
p. 132). Potrivit informaţiilor colectate de Berndt, 
coarda i-a fost dată de Baiame şi „vibrată 11 de acesta în 
corpul novicelui (p. 135). La iniţieri, sau în faţa unei 
adunări de bărbaţi complet iniţiaţi, tămăduitorii îşi 
etalează puterile „descântându-şi“ coarda; întinşi pe 
spate sub un copac, ei au lansat coarda în sus „la fel ca 
un păianjen, şi au început să se caţere folosind pe rând 
ambele mâini, până au ajuns în vârful copacului 11 . După 
aceea şi-au aruncat corzile către următorul copac „şi 
au traversat prin aer 11 . 43 

O reprezentaţie magică la care a asistat un Wirad¬ 
juri în timpul iniţierii sale, pe la 1882, a inclus mersul 
pe jăratec şi căţărarea pe coarda magică. Cu acel prilej, 
un „om iscusit 11 Wongaibon s-a întins pe spate lângă 
rădăcina unui arbore şi a „descântat 11 coarda; aceasta 
s-a ridicat drept în sus şi el s-a căţărat până la un cuib 
din vârful copacului, la circa patruzeci de picioare de 
sol. „în timp ce se căţăra, era exact în aceeaşi poziţie 


42 Am discutat problema aceasta în „Mythes et symboles de la 
corde“, Eranos-Jahrbuch, XXIX (1961) 109-37, republicat în lucrarea mea 
Mephistopheles et l’androgyne (Paris, 1962), pp. 200-37 (=„Cordes et ma- 
rionnettes"). Din păcate, în traducerea engleză, Mephistopheles and the 
Androgyne (New York, 1965, pp. 160-88), citatele în engleză nu sunt în¬ 
totdeauna reproduse după textele originale, ci retraduse după versiunea în 
franceză. 

43 Berndt, „Wuradjeri Magic", Part I, p. 340. 

- capul pe spate, corpul întins, picioarele îndepărtate 
şi braţele pe lângă corp - ca atunci când şi-a „descân¬ 
tat" coarda. El a intrat în cuib, s-a aşezat şi a început să 
fluture mâinile către oamenii aflaţi dedesubt. După 
aceea a coborât în acelaşi fel în care un păianjen îşi 
foloseşte firul, cu spatele către pământ. Când a ajuns 
jos, s-a putut vedea cum coarda coboară şi îi intră în 
testicule." 44 

„Trucuri" similare sunt cunoscute şi din alte socie¬ 
tăţi primitive. De exemplu, şamanul Ona, unul din tri¬ 
burile din Ţara de Foc, posedă o „frânghie magică" lungă 
de aproape trei metri pe care o scoate pe gură şi o face 
să dispară instantaneu înghiţind-o. 45 După cum am ar¬ 
gumentat într-un studiu anterior, astfel de isprăvi magice 
trebuie comparate cu „trucul frânghiei" al fakirilor in¬ 
dieni. într-adevăr, cele două elemente constitutive ale 
acestuia, căţărarea pe o funie a asistentului scamatoru¬ 
lui şi dezmembrarea corpului său, se întâlnesc reunite în 
tradiţiile vracilor australieni. Semnificaţia acestor isprăvi 
este evidentă: ele ilustrează puterea ocultă a vracilor, 
capacitatea lor de a transcende „lumea aceasta" şi a ac¬ 
ţiona asemeni Fiinţelor Supranaturale şi Eroilor mitici. 
Căţărarea în vârful copacilor pe „coarda magică" este o 
„dovadă" a capacităţii vraciului de a se urca la cer şi a 
întâlni Fiinţele Supranaturale. 

44 Ibid., pp. 341-42; Elkin a citat aceste exemple din însemnările de 
pe teren ale lui Berndt, în AboriginalMen ofHigh Degree, pp. 64-65. 

45 Vezi E. Lucas Bridges, The Uttermost Part ofthe Earth (New York, 
1948) pp. 248 ff. 

Vraci şi Şarpele Curcubeu 


Inserţia de cristale de cuarţ sau alte substanţe magi¬ 
ce (scoici de perle sau ,,spirite-şerpi“) în corpul viitorului 
vraci pare să fie o practică pan-australiană. Posesia unor 
astfel de substanţe este „absolut esenţială, deoarece 
puterile vraciului sunt asociate cu acestea şi mediate 
de ele.“ 46 în fapt, asimilarea unor asemenea substanţe 
este echivalentă cu o „transmutaţie" mistică a corpului 
vraciului. Unele triburi din sud-est cred că cristalele de 
cuarţ s-au desprins din bolta cerului. Ele sunt, într-un 
anume sens, „lumină solidificată". 47 Dar aproape peste 
tot în sud-estul şi nord-vestul Australiei, cuarţul e în 
legătură cu lumea celestă şi cu curcubeul. 48 Scoicile de 
perle sunt asociate în mod similar cu Şarpele Curcube¬ 
ului, adică, în fapt, deopotrivă cu cerul şi cu apele. A 
poseda astfel de substanţe în corp înseamnă, în ultimă 
instanţă, a participa la esenţa mistică a Fiinţelor Supre¬ 
me, sau a divinităţii cosmice prin excelenţă, Şarpele 
Curcubeului. 

într-adevăr, la un mare număr de triburi vracii au 
reputaţia că-şi obţin puterile de la Şarpele Curcubeu- 


46 Elkin, The Australian Aborigenes, p. 304. 

47 Eliade, Mephistopheles et l’androgyne, pp. 24 ff. Sursele vechi referi¬ 
toare la cristalele de cuarţ sunt compilate şi discutate de Mauss, „L’Origine 
des pouvoirs magiques“, pp. 136, n. 1; 137, n. 3; 139 ff. 

48 Vezi Elkin, Aboriginal Men ofHigh Degree , pp. 43 ff; cf. şi pp. 93, 
98, 103 şi 107 ff. despre rolul cristalelor de cuarţ în formarea unui vraci. 

lui. 49 Potrivit unei relatări mai vechi, băştinaşii din 
Brisbane credeau că cristalele de cuarţ au fost vomitate 
de Şarpele Curcubeului: „vracii ştiau unde să se cufun¬ 
de după ele, i.e., la capătul curcubeului. 1150 Vracii Kabi, 
un trib din Queensland, primesc de la Şarpele Curcu¬ 
beului nu numai cristalele, ci şi „coarda magică 11 . 51 
Matthews a relatat că un tămăduitor Wiradjuri se poate 
întâlni cu Şarpele Wăwi, „care-1 conduce în vizuina lui 
şi îi cântă un nou cântec pentru corroboree.“ Tămădu¬ 
itorul repetă până învaţă cântecul, apoi se întoarce la 
ai săi şi îi învaţă cum să cânte şi să danseze. 52 

La triburile Lunga şi Djara, în districtul Hall’s Creek, 
vraciul e făcut de către Kulabel, Şarpele Curcubeului, 
care-1 „ucide 11 pe aspirant în timp ce se scaldă într-un 
ochi de apă. El se îmbolnăveşte şi înnebuneşte, dar în 
final capătă puterea, care e asociată cu cristalele de 
cuarţ. 53 Pentru Unambal, sursa puterii vraciului este 

49 A.R. Radcliffe-Brown, „The Rainbow-Serpent Myth of Australia", 
Journal of the Royal Anthropological Institute , LVI (1926), 19-25, în sp. 
p. 19 (Queensland) şi p. 24 (Kakadu, în Teritoriul de Nord); idem , „The 
Rainbow-Serpent Myth in South-East Australia", Oceania , I (1930), 342- 
47; A.R Elkin, „The Rainbow-Serpent in North-West Australia", Oceania, 
I (1930), 349-52 (Forest River District, Karadjeri, etc.); idem, Aboriginal 
Men ofHigh Degree, p. 144; etc. 

50 Radcliffe-Brown, „The Rainbow-Serpent Myth of Australia", p. 20; 
cf. mai sus n. 22. 

51 J. Matthews citat de Radcliffe-Brown, „The Rainbow-Serpent 
Myth of Australia", pp. 20-21. 

52 Radcliffe-Brown, „The Rainbow-Serpent Myth of Australia", p. 21. 

53 Elkin, „The Rainbow-Serpent in North-West Australia", p. 350; 
idem, Aboriginal Men ofHigh Degree, pp. 138 ff. 

Ungud. în somn, sufletul aspirantului se duce la Ungud 
şi primeşte cristale de la Şarpele subteran. 54 Şi la Unga- 
rinyin, vocaţia şi puterea vraciului sunt provocate şi 
conferite de Ungud, iar în câteva cazuri de Eroul Celest 
Wălangala. 55 


Funcţiile şi puterile vracilor 

Vedem acum că iniţierea realizează „transmutarea' 1 
condiţiei umane a aspirantului. El „moare", oasele şi car¬ 
nea îi sunt curăţate sau înlocuite şi corpul împănat cu 
substanţe magice; el zboară la cer, se cufundă în apă 
sau merge sub pământ ca să întâlnească Fiinţe Supra¬ 
naturale, Eroi Ancestrali sau duhuri; în final revine la 
viaţă - o fiinţă radical „schimbată". 

în fapt, ontologic şi existenţial, el este acum mai 
apropiat de Fiinţele Primordiale decât de semenii săi 
umani. Nu doar că el poate vedea, întâlni şi conversa 
cu astfel de Fiinţe, îndeobşte invizibile sau inaccesibile 
muritorilor de rând, dar se şi comportă precum una din¬ 
tre ele, mai precis aceea care l-a iniţiat sau i-a conferit 
puterile sale misterioase, supraumane. La fel ca Fiinţele 
Primordiale, vraciul poate acum să zboare, să dispară 
şi să reapară, poate vedea spiritele celor vii şi pe ale 
morţilor, etc. 


54 A. Lommel, Die Unambal: Ein Stamm in Nordwest-Australien 
(Hamburg, 1952), pp. 42 ff. 

55 H. Petri, Sterbende Welt in Nordwest-Australien (Braunschweig, 
1954), pp. 250 ff. 

Graţie acestei „transmutaţii", vraciul trăieşte simul- 197 
tan în două lumi: în lumea sa tribală reală şi în lumea 
sacră a începuturilor, când Fiinţele Primordiale erau 
prezente şi active pe pământ. Din acest motiv, vraciul 
constituie mediatorul prin excelenţă între tribul său şi 
Eroii istoriei mitice a tribului său. Mai mult şi mai bine 
decât alţi membri ai tribului, el poate să reactiveze con¬ 
tactul cu Vremea Visării şi în felul acesta să-şi reînno¬ 
iască lumea. Şi fiindcă e capabil să reintegreze după voie 
fabuloasa epocă a începuturilor, el poate „visa“ noi mi¬ 
turi şi ritualuri. Asemenea creaţii noi sunt până la urmă 
integrate în tradiţia religioasă a tribului, dar fără să poar¬ 
te pecetea inovaţiei personale, căci aparţin aceleiaşi surse 
primordiale, eterne, din Vremea Visării. 

Toate funcţiile şi îndatoririle publice ale vraciului 
sunt justificate de condiţia sa existenţială singulară. El 
poate vindeca bolnavii fiindcă poate vedea obiectele 
magice care au cauzat boala şi le poate elimina sau 
anihila. 56 El poate aduce ploaia fiindcă e în măsură să 
urce la cer sau să invoce norii. 57 Iar atunci când îşi 
apără tribul de o agresiune magică, vraciul acţionează 
ca un practicant al magiei negre: nimeni nu poate fo¬ 
losi mai bine ca el „osul ascuţit", ori să-l întreacă în 
„incantarea" unei otrăvi mortale într-o victimă. Presti¬ 
giul său social, rolul cultural şi supremaţia sa politică 

56 Vezi bibliografia în Petri, „Der australische Medizinmann“, Part II, 
p. 160, n. 238. Cf. şi Lommel, Die Unambal , pp. 45 ff. 

57 Vezi Petri, „Der australische Medizinmann", Part II, pp. 175-90; 
idem, Sterbende Welt, pp. 175-90. 

derivă în ultimă instanţă din „puterea" sa magico- 
religioasă. La Wiradjuri exista chiar credinţa că un 
tămăduitor foarte puternic e capabil să învie morţii. 58 
Rezumând rolul vraciului Wiradjuri, Berndt subliniază 
„cunoaşterea sa aprofundată a tuturor chestiunilor tri¬ 
bale, mai ales cele legate de viaţa tradiţională şi religi¬ 
oasă." El era „intelectualul" prin excelenţă al tribului şi 
în acelaşi timp un om de mare prestigiu social. „Era 
posibil pentru el să-şi asume şefia tribului şi să joace un 
rol de prim rang în viaţa ceremonială totemică; în felul 
acesta el putea să devină concomitent liderul spiritual 
şi temporal al grupului." 59 

Dar, deşi se bucură de o poziţie privilegiată sin¬ 
gulară, vraciul nu e singurul capabil să restabilească 
contactul cu Eroii din timpurile primordiale şi în felul 
acesta să dobândească puteri magico-religioase. în fapt, 
fiecare membru pe deplin iniţiat al tribului poate, prin 
ritualuri specifice, să reintegreze epoca mitică. Ceremo¬ 
niile de „înmulţire", de exemplu, sau ritualul de repictare 
a imaginilor Wondjina, sunt săvârşite periodic de diverşi 
adulţi iniţiaţi. Fiecare dintre ei reînscenează, şi în felul 
acesta retrăieşte, propria sa „istorie" sacră. Mai mult decât 
atât, există puteri magice specifice care pot fi stăpânite, 
cel puţin în parte, de orice bărbat adult. Oricine poate 
să practice magia neagră folosind „descântece" sau „ba- 


58 Dar numai dacă decedatul a fost şi el un „om puternic"; Berndt, 
„Wurandjeri Magic", Part II, pp. 82 ff. 

59 Ibid., Part I, p. 332. 

gheta magică". 60 La fel, aducerea ploii nu este privile¬ 
giul exclusiv al vraciului. Există profesionişti în a aduce 
ploaia şi, mai mult, numeroşi indivizi inspiraţi pot face 
acelaşi lucru. 61 

Mai există şi alte tipuri de magicieni şi extatici ale 
căror funcţii se suprapun în unele cazuri cu ale vracilor. 
Cum am văzut deja, tămăduitorul îl poate combate pe 
practicantul magiei negre cu propriile sale tehnici. Cu 
puţine excepţii, întâlnite mai ales în partea sud-estică a 
continentului, vraciul nu practică magia neagră în sco¬ 
puri agresive sau din motive personale; iar în cazurile 
excepţionale când recurge la ea, o face împotriva altor 
triburi, ostile. Tendinţele antisociale ale vrăjitorului şi 
practicantului magiei negre îi singularizează şi îi disting 
cu toată claritatea de vraci. 

Mai puţin evidente sunt însă deosebirile între vraci 
şi aşa-numitul „tămăduitor de corroboree", inventator de 
noi cântece şi dansuri. Fără îndoială că orice vraci poate 
să inventeze noi corroboree ca rezultat al unor experienţe 
onirice sau extatice. La un mare număr de triburi, vracii 
sunt inspiraţi de călătoriile lor spre şi pe tărâmul spiri¬ 
telor şi, în consecinţă, îmbogăţirea tradiţiei tribale se 

60 Petri, „Der australische Medizinmann“, Part II, pp. 160 ff.; cf. p. 
164, n. 234, o bibliografie a „magiei negre“. Vezi şi R.M. şi C.H. Berndt, 
The Worldofthe First Australians (Chicago, 1965), pp. 266 ff. 

61 în centrul provinciei Kimberley, deşi fiecare şef al unui grup tote¬ 
mic poate să producă ploaia repictând un anumit Wondjina, numai vraciul 
e capabil să oprească ploaia; cf. Petri, „Der australische Medizinmann“, 
Part II, p. 187. 

realizează prin intermediul acestor călăuze spirituale 
recunoscute de trib. 62 De exemplu, la Kulin, Wotjobaluk 
şi Wurunjeri, vracii sunt şi barzii tribului, iar în unele 
cazuri inspiraţia bardului vine direct de la Bunjil. 63 Dar 
aşa cum am văzut (p. 200 mai sus), Kumai-ii fac distinc¬ 
ţie între vraci ( mulla-muUung ) şi poetul vizionar şi creator 
de corroboree, birra-ark. 

La unele triburi, autorii de noi cântece şi dansuri 
sunt categorisiţi ca un grup aparte. în partea de vest a 
ţinutului Kimberley, de exemplu, inventarea de noi cor¬ 
roboree intră în atribuţiile vraciului, pe când în centrul 
aceleiaşi provincii se face o distincţie clară între aşa- 
numitul „tămăduitor al Diavolului 1 ' şi „tămăduitorul 
Ungud“. „Tămăduitorul Diavolului" divulgă noi corro¬ 
boree în urma voiajelor sale extatice (i.e., onirice) pe 
tărâmul morţilor sau al întâlnirii cu spiritele deşertului, 
pe când sursa de inspiraţie a celeilalte categorii de tă¬ 
măduitori este Ungud. 64 

în ultimă instanţă, originea dihotomiei dintre vraci 
şi „tămăduitorul de corroboree" ar putea fi creşterea 


62 Vezi exemplele citate în ibid ., pp. 192 ff. 

63 Howitt, The Native Tribes of South-East Australia, p. 418. 

64 Petri, „Der australische Medizinmann“, Part II, pp.90 ff. Există 
de asemenea exemple de cântece şi dansuri inspirate direct de un spirit. 
Acesta este cazul la Dieiri: când un om moare, spiritul acestuia i se arată 
fratelui său mai mic şi, timp de câteva nopţi, îl învaţă un nou cântec; cf. 
O. Siebert, „Sagen und Sitten der Dieiri und Nachbar-Stămme in Zentral- 
Australien“, Globus , XCVII (1910), 185. In mod excepţional, ca printre 
Barkinji de pe râul Darling, experţii în magie neagră sunt şi autorii de noi 
corroboree; cf. F. Bonney (1884), citat de Petri, „Der australische Medi- 
zinmann“. Part II, p. 193. 

importanţei religioase a anumitor tipuri de experienţe 
extatice, anume călătoria pe tărâmul spiritelor şi al 
morţilor. Crearea de noi cântece şi dansuri a devenit 
tot mai dependentă de asemenea tipuri de experienţe 
extatice spontane şi personale. Creativitatea religioa¬ 
să şi artistică a fost în felul acesta încurajată printre 
indivizii din afara grupurilor tradiţionale, închise, de 
profesionişti. 


„Specialişti" şi „Inovatori" 

Suntem confruntaţi cu două categorii diferite de feno¬ 
mene religioase, deşi oarecum înrudite: (1) consecinţele 
ce derivă din varietatea experienţelor magico-religioase 
ale vracilor şi (2) tendinţa neprofesioniştilor de a-şi 
extinde „puterile“ şi prestigiul socio-religios prin însu¬ 
şirea unora dintre cunoştinţele ezoterice şi tehnicile se¬ 
crete ale profesioniştilor. 

Diversele activităţi ale vraciului sunt susţinute de 
multele posibilităţi diferite pe care le are de a experimen¬ 
ta cu sacrul şi a stăpâni forţele magico-religioase. La fel 
ca şamanii şi alţi profesionişti ai religiei, vraciul aus¬ 
tralian este un „specialist al sacrului*'. Dar marea varie¬ 
tate a experienţelor sale cu sacrul solicită o mai mare 
„specializare**; astfel, cum tocmai am văzut, la un anu¬ 
mit moment şi la anumite triburi, omul care aduce 
ploaia sau autorul extatic de noi cântece şi dansuri de¬ 
vine parte a unei noi categorii. E greu de decis dacă 

procesul de „specializare" a început întotdeauna în ca¬ 
drul unei categorii de vraci în care toate aceste funcţii 
au coexistat sau, dimpotrivă, dacă „specializarea" a avut 
loc la nişte indivizi dotaţi spiritual din afara grupului 
profesional. Cel mai probabil lucrurile au decurs în 
ambele moduri - căci, aşa cum am văzut, un vraci poate 
fi de asemenea, şi adesea este, aducător de ploaie, poet 
şi autor de noi corroboree; reciproc, orice bărbat iniţi¬ 
at îşi poate însuşi una din aceste tehnici şi să devină 
„specialist". Dar un aducător de ploaie ca atare nu poa¬ 
te niciodată îndeplini funcţiile complexe ale unui vraci 
tradiţional, sau să se bucure de prestigiul său religios 
şi social. Şi probabil că la un anumit moment acelaşi 
lucru s-ar fi putut spune referitor la autorii de corroboree 
din afara grupului profesional. 

Cât priveşte tendinţa neprofesioniştilor de a-şi în¬ 
suşi puteri magico-religioase cu ajutorul tehnicilor 
„specialistului", acesta este un fenomen binecunoscut 
şi universal. în Australia, o astfel de tendinţă este vali¬ 
dată şi încurajată de iniţierea tribală. Un bărbat complet 
iniţiat e nu doar introdus în istoria sacră a tribului său, 
ci şi învăţat cum să recupereze sacralitatea fabuloase¬ 
lor începuturi. în unele cazuri - în Kimberley şi alte 
locuri - însăşi introducerea individului în viaţa religi¬ 
oasă îi conferă una din puterile vraciului, anume cea de 
a aduce ploaie. 

în general, se poate spune că în faţa neprofesionis- 
tului dornic să-şi sporească puterile magico-religioase 

se deschid două căi: (1) tehnicile magiei negre şi (2) 
experienţele extatice. Magia neagră cea mai elementară, 
„Osul ascuţit 11 , este accesibilă oricui; dar acte mai com¬ 
plicate (e.g., „furtul grăsimii 11 ) sunt doar de competenţa 
„specialistului 11 . Mai mult decât atât, frica de magia nea¬ 
gră şi, în consecinţă, riscul de a fi suspectat de vrăjitorie, 
este atât de larg răspândit încât foarte puţini sunt tentaţi 
să-şi sporească puterile prin însuşirea unor asemenea 
tehnici primejdioase. 

Dimpotrivă, experienţele onirice şi extatice sunt 
sursa de puteri magico-religioase prin excelenţă. Şi aici 
vraciul tradiţional a servit ca model. Dar experienţele 
extatic-onirice ale neprofesioniştilor erau mai puţin 
rigid dependente de tiparele arhaice şi, prin urmare, 
expresiile lor religioase şi onirice puteau face, în unele 
cazuri, o impresie mai profundă asupra anumitor seg¬ 
mente ale tribului. 

Pe de altă parte, lipsite fiind de mitologia ezoterică 
bine articulată a vraciului, creaţiile extatice puteau fi 
însuşite, modificate şi folosite în diverse scopuri. în unele 
cazuri, corroboreea a devenit un ritual cu orientare 
magică, deşi nu neapărat de tipul „magiei negre“. Dar 
în procesul de aculturaţie, sub impactul culturii apusene, 
unele din noile corroboree au devenit culte independente 
itinerante. Intenţia originară a corroboree-lor, anume 
dorinţa neprofesionistului de a-şi spori puterile magico- 
religioase, a cedat locul unei atitudini antitradiţionale 
şi agresive. Astfel încât noile corroboree exprimă atât 

revolta împotriva sistemului religios tradiţional al tribu¬ 
lui, reprezentat în principal de vraci, cât şi recunoaş¬ 
terea publică a interesului crescând pentru puterile 
magice ca atare. Aşa cum vom vedea în capitolul urmă¬ 
tor, cultul Kurângara ilustrează din abundenţă un astfel 
de proces. 

în rezumat, imitarea Fiinţelor Supranaturale, revelată 
şi predată vraciului în timpul iniţierii sale, este repetată, la 
un alt nivel tnai coborât, de imitarea spontană sau voluntară 
a tehnicilor specifice vraciului de către indivizi neprofesio- 
nişti, dar înzestraţi. O situaţie similară se întâlneşte şi în 
alte părţi ale lumii. în unele regiuni din Siberia şi Ocea¬ 
nia, comportamentul, tehnicile şi transele şamanului sunt 
imitate sau simulate de tot felul de indivizi extatici sau 
psihotici, şi chiar de copii. 65 în ultimă instanţă, ase¬ 
menea fenomene ilustrează dorinţele şi speranţele ne- 
profesioniştilor de a dobândi „puterea 11 şi prestigiul 
„specialiştilor sacrului", dar fără să se supună ei înşişi 
privaţiunilor, riscurilor, suferinţei şi îndelungatei pe¬ 
rioade de studiu cerute de iniţierea tradiţională a „băr¬ 
baţilor de rang înalt". Dintr-un anumit punct de vedere 
putem identifica în acest proces începuturile „seculari¬ 
zării", căci el exprimă cu claritate reacţia împotriva elitei 
religioase privilegiate şi, implicit, voinţa de a goli va¬ 
lorile, comportamentul şi instituţiile acelei elite de aura 
sacră pe care au avut-o la origini. Pe de altă parte, se- 


65 Vezi unele exemple în Eliade, Shamanism, pp. 252 ff. (Koryak, 
Chukchee) şi pp. 362 ff. (Oceania). 

cularizarea unei forme religioase tradiţionale deschide 
calea unui proces de resacralizare a altor sectoare ale 
vieţii colective sau individuale. 

Capitolul 5 


MOARTE SI ESCATOLOGIE: 

CONCLUZII 


Moarte, rituri funerare şi „anchete" 

Vraciul joacă un rol central în ritualurile morţii, 
fiindcă e capabil să-l descopere pe „ucigaş“ şi în felul 
acesta să direcţioneze răzbunarea. Graţie puterilor sale 
spirituale şi prestigiului său social, criza provocată de 
moarte nu se materializează în acţiuni sinucigaşe ne¬ 
buneşti. La fel ca în atâtea alte religii, actul însuşi al 
morţii este evaluat în termeni contradictorii. Pe de o 
parte, australienii cred că numai prin moarte omul îşi 
atinge cel mai înalt statut spiritual, altfel spus, devine o 
fiinţă pur spirituală. „Moartea, ritul final de trecere, îl 
transferă total din lumea profană şi îl aşează (sufletul lui) 
pe de-a-ntregul în lumea sacrului." 1 

Pe de altă parte, cu foarte puţine excepţii (e.g., copiii 
mici sau oamenii foarte bătrâni), orice nouă moarte 
ocazionează o criză catastrofică. întreaga comunitate 
reacţionează cu maximă energie şi după încheierea 
primelor rituri funerare, arde bunurile decedatului şi 

1 Warner, A Black Civilization, p. 402. 

părăseşte tabăra. La fel ca naşterea, moartea nu e 
„naturală 11 ; ea e provocată de cineva. Toţi morţii sunt 
victimele vrăjitoriei. Magia e răspunzătoare chiar şi de 
cauze atât de vădit „naturale 1 ' precum a fi străpuns de 
o suliţă în luptă; căci, se argumentează, lovitura a fost 
fatală numai fiindcă un vrăjitor a făcut-o astfel. Cu orice 
nouă moarte, societatea în totalitatea ei retrăieşte 
aceeaşi ameninţare întunecată percepută prima oară 
atunci când moartea şi-a făcut apariţia în lume. Căci 
moartea nu a fost inevitabilă. Oamenii sunt muritori 
fiindcă Strămoşul mitic a fost ucis, sau fiindcă a fost 
împiedicat să reînvie. Absurditatea morţii e proclamată 
cu fiecare nou deces: ea nu este un eveniment „natural", 
este o crimă săvârşită prin mijloace spirituale, adică prin 
magie. în consecinţă, criminalul trebuie căutat, desco¬ 
perit şi victima răzbunată. 

în unele părţi ale continentului, în timpul agoniei, 
rudele se adună în jurul muribundului şi intonează 
cântecele cultului totemic al clanului său. Aceasta îl 
consolează şi-l pregăteşte pentru întoarcerea în lumea 
sacră a spiritelor. Atâta timp cât poate, ia şi el parte la 
cântece. 2 La Murngin, cântecele îl invocă pe tatăl 
muribundului şi pe strămoşii săi. „Dacă nu am cânta, el 
s-ar putea întoarce fiindcă duhurile rele ( mokois ) l-ar 
putea prinde şi duce în jungla unde vieţuiesc ele. E mai 
bine ca bunicii şi strămoşii lui să vină să-l ia şi să-l 


2 Elkin, The Australian Aborigenes, p. 315; Warner, A Black Civiliza- 
tion, pp. 403 ff. 

ducă direct la ochiul de apă al clanului de unde a venit 
totemul lui.“ (Warner, A Black Civilization, p. 403). 

Orice om are două suflete: şinele real - „sufletul 
etern din vremea-visului, care a preexistat şi va exista, 
pentru un timp sau veşnic, şi care la unele triburi se 
poate reîncarna" - şi un alt suflet, „ce poate să apară în 
vise, se poate instala într-o altă persoană după moartea 
posesorului, sau poate vieţui în deşert, unde să joace 
feste, să sperie sau chiar să le facă rău rubedeniilor sale 
încarnate" (Elkin, The Australian Aborigenes, p. 317). 
Acest al doilea suflet, trickster-ul, este cel care se opune 
separării definitive de corp şi mai cu seamă împotriva 
lui se apără cei vii cu ajutorul ritualurilor. 

Bocetele femeilor, inciziile pe cap pentru a extra¬ 
ge sânge şi alte manifestări ale durerii şi disperării 
încep din timpul agoniei, dar devin realmente frenetice 
imediat după moarte. Se pronunţă ameninţări împo¬ 
triva celor care ar fi putut să protejeze victimele con¬ 
tra magiei negre, dar au dat greş. Durerea şi mânia 
colectivă sunt controlate doar de certitudinea şi asi¬ 
gurările ferme că mortul va fi răzbunat. însăşi victima 
va ajuta la identificarea ucigaşului. Căci, deşi există 
numeroase tipuri de anchetă, aproape toate se conduc 
după indicaţiile furnizate de cadavru, sau de sufletul 
mortului care se foloseşte de fostul său trup ca să-i 
informeze pe vraci. 

Există diverse moduri de înmormântare, cele mai 
răspândite fiind îngroparea, cremaţia şi expunerea cor- 

pului pe o platformă 3 - dar nici unul nu e imediat şi 
radical. De obicei sunt două sau trei stadii între decla¬ 
rarea „oficială 11 a decesului şi abandonarea definitivă a 
rămăşiţelor, iar „ancheta 11 are loc în timpul unuia dintre 
ele. Vraciul poate să descopere ţara de origine a uci¬ 
gaşului examinând pământul din jurul mormântului, sau 
văzând spiritul mortului ieşind din mormânt pe partea 
cea mai apropiată de ţara ucigaşului, sau percepând 
spiritul vinovatului în apropierea mormântului, sau 
visându-1. 4 * * * 

Dar cadavrul, sau mai degrabă spiritul aflat în preaj¬ 
mă, e de asemenea capabil să indice „ucigaşul 11 . De 
exemplu, părul mortului e smucit în timp ce se rostesc 
numele diferitelor triburi, grupul vinovat fiind dat în vi¬ 
leag când o parte din păr e smuls. în partea nord-estică 
a Australiei de Sud, se folosea următoarea metodă: se 
aşeza cadavrul pe capetele a trei bărbaţi, iar când se 
menţiona numele tribului ucigaşului, corpul cădea. De 
asemenea, cadavrul poate fi deshumat şi examinate 
organele interne. Cu cuvintele lui Elkin: „Formele de 
anchetă arată că spiritul decedatului încă mai ,animă’, 
controlează sau foloseşte cadavrul sau părţi din el... 
într-adevăr, spiritul nu părăseşte definitiv corpul pen- 


3 Despre diferitele tipuri de înmormântare, vezi Elkin, The Australian 
Aborigenei, pp. 329 ff.; R.M. şi C.H. Berndt, The World of the First Austra- 
lians, pp. 329 ff. 

4 Despre anchetă, cf. Elkin, The Australian Aborigenes, pp. 311 ff.; 

R.M. şi C.H. Berndt, The World of the First Australians, pp. 406 ff.; Hel- 

mut Petri, „Der asutralische Medizinmann", Part II, Annali Lateranensi 

(Cittâ del Vaticano), XVII (1953), 170 ff. 

tru a merge pe tărâmul morţilor sau în lăcaşul spiritelor 
înainte să fi fost răzbunat sau să fi obţinut satisfacţie 11 
(p.325). Dar faptul însuşi al unei anchete întârziate şi 
prelungite, cu interpretarea elaborată a semnelor indi¬ 
când ţara şi grupul vinovatului, limitează gravitatea 
răzbunării. în fapt, nu întotdeauna se organizează o 
expediţie de pedepsire - „în locul ei se poate săvârşi un 
rit magic, se poate trimite o invitaţie pentru o întâlnire 
şi o luptă, conflictul poate fi aplanat prin ,plata’ unei 
femei, prezenta moarte poate fi compensată de un deces 
anterior ori o altă revendicare avută de grupul uciga¬ 
şului faţă de cel al victimei sau, la unele triburi, iniţierea, 
adică uciderea rituală a unui tânăr membru al primului 
grup îl poate satisface pe cel din urmă“ (p. 328). 

Post-existenta sufletului 

9 


Ancheta şi riturile de îngropare ne ajută să înţele¬ 
gem ideile australiene despre suflet. Ca oriunde altun¬ 
deva, concepţiile despre suflet şi post-existenţă sunt 
confuze şi nu rareori contradictorii. Aşa cum am văzut 
deja, există două suflete, dintre care numai „spiritul 
primordial pre-existent“ se consideră că are o post- 
existenţă semnificativă. în fapt, el se întoarce în căminul 
său spiritual, de unde a venit iniţial sau unde trăieşte 
creatorul său. Căminul acesta poate fi cerul (ca în cea 
mai mare parte a estului Australiei şi unele părţi din 
vest şi nord-vest), centrele totemice (în cele mai multe 
zone din nordul şi centrul Australiei) sau, în unele 

cazuri, dincolo de mare. 5 în partea nord-estică a Teri¬ 
toriului Arnhem se spune că la moarte spiritul omului 
se împarte în trei. „Primul se întoarce la centrul său 
totemic, în aşteptarea renaşterii. Al doilea, mogwoi, 
este un spirit-trickster, mult mai mobil, dar care rămâne 
totuşi localizat. Al treilea merge în ţinutul corespunză¬ 
tor al morţilor, pentru a se alătura şi apoi contopi cu 
fiinţele creatoare şi spiritele aflate deja acolo.“ 6 

Cum e de aşteptat, tărâmul morţilor e imaginat în 
mod diferit. La nivelul cultural australian găsim deja 
trăsăturile cele mai caracteristice a ceea ce poate fi 
numit geografia mitică a sufletului dezîntrupat. Astfel, 
spiritele se urcă la cer pe o frânghie aruncată de unele 
Fiinţe Supranaturale; 7 sau traversează un arbore invi¬ 
zibil care formează o punte de la o stâncă la tărâmul 
morţilor, traversarea propriu-zisă fiind însoţită de un 
număr de alte probe; 8 sau, ca la Wiradjuri, spiritele 
se caţără pe o coardă până în lumea celestă a lui Ba- 
iame; 9 * sau, în cazul tribului Kulin, se ridică la cer pe 
„razele strălucitoare ale soarelui în asfinţit 11 (Howitt, 
pp. 438-39). 


5 Cf. Elkin, The Australian Aborigene s, p. 336; R.M. şi C.H. Berndt, 
The World ofthe First Australians, pp. 412 ff. 

6 R.M. şi C.H. Berndt, The World of the First Australians, p. 416. Şi 
Dieiri disting trei suflete ( ibid ., p.413). 

7 Pe cursul inferior al fluviului Murray; cf. ibid., p. 412. 

8 Este un motiv bine cunoscut şi larg răspândit (cf. Eliade, Shama- 
nism, pp. 482 ff.). 

9 R.M. şi C.H. Berndt, The World of the First Australians, p. 413; 

A.W. Elowitt, The Native Tribes of South-East Australia, pp. 435 ff. 

Pentru triburile de pe râul Herbert din nord-estul 
provinciei Queensland, mortul călătoreşte spre cer pe 
Calea Lactee (p. 431); Kamilaroi cred că morţii lor se duc 
în Norii lui Magellan (p. 439). Pentru triburile din estul 
provinciei Kimberley, tărâmul morţilor se află la apus. 
Spiritele „revin ocazional în ţara lor, la mormintele lor 
sau în defileurile unde le-au fost ascunse oasele' 1 . 10 

Ramura jiridja a triburilor din nord-estul Teritoriu¬ 
lui Amhem crede că tărâmul morţilor constă din unele 
insule din strâmtoarea Torres împreună cu coasta sudi¬ 
că a Noii Guinee; pentru cealaltă ramură, dua, e vorba 
de insula Bralgu. Sufletul nou venit e pus la încercare 
înainte de a fi acceptat, motiv întâlnit şi în alte părţi 
ale Australiei. în cazul ramurii dua, paznicul îl exami¬ 
nează pe noul venit pentru a vedea dacă a fost iniţiat 
(R.M. şi C.H. Berndt, The World of the First Australians, 
pp. 416 ff.). La Gunwinggu, din vestul Teritoriului Ar- 
nhem, spiritul e ajutat să treacă neobservat de către 
soţia paznicului drumului (p. 414). Iar experienţele şi 
probele iniţiatice ale vraciului Wiradjuri, ridicarea la 
cer pentru a aduce ploaia 11 , confruntă fiecare suflet la 
moarte (p. 413). 

Moartea este în esenţă o experienţă extatică: su¬ 
fletul părăseşte corpul şi călătoreşte spre tărâmul post- 
existenţei sale. Deosebirea faţă de alte stări extatice 

10 Kaberry, citat în R.M. şi C.H. Berndt, The World of the First Austra¬ 
lians, p. 414; pe insulele Melville şi Bathurst, spiritele „se întorc în locurile 
unde s-au născut, în diversele situri totemice" {ibid.). 

11 Citat mai sus, p. 48. 

- somn, transă provocată de boală, călătorii şamanice - 
constă în faptul că sufletul mortului părăseşte definitiv 
corpul, cauzând astfel descompunerea şi distrugerea 
finală a acestuia. Howitt citează un număr de călătorii 
la cer efectuate de oameni obişnuiţi, chiar şi de femei 
(i.e., persoane neiniţiate). 12 Astfel de voiaje extatice 
spontane sunt însă destul de rare. Dimpotrivă, vracii 
călătoresc frecvent la cer, sau oriunde e situat tărâ¬ 
mul morţilor. Şi există chiar relatări despre oameni 
care au vizitat asemenea ţinuturi fabuloase in concreto. 
Warner şi cei doi Berndt citează povestea unui bărbat, 
Jalngura, care a vâslit mai multe zile la rând, a ajuns 
pe Bralgu, insula morţilor, unde a întâlnit diverse spi¬ 
rite, apoi s-a întors în satul său, dar a murit în aceeaşi 
noapte. 13 

Toate aceste călătorii pe tărâmul morţilor au un 
prototip: primul voiaj al Fiinţelor Supranaturale sau al 
Strămoşilor mitici. în sud-estul Australiei, Fiinţele Su¬ 
pranaturale s-au retras în cer, iar unii mura-mura s-au 
urcat şi ei acolo la încheierea activităţii lor civiliza¬ 
toare. 14 Vracii repetă această ascensiune celestă şi la 
fel face sufletul fiecărui om după moarte. încă o dată, 
deşi acum pentru ultima oară, omul repetă ce au făcut la 
început Fiinţele Supranaturale. Scenariul primordial e re¬ 
pus în scenă cu fiecare moarte. Nici o chestiune morală 


12 Howitt, The Native Tribes of South-EastAustralia, pp. 436 ff. 

13 R.M. şi C.H. Berndt, The World of the FirstAustralians, pp. 417-18. 

14 Howitt, The Native Tribes of South-East Australia, pp. 426 ff. 

nu e implicată în succesul călătoriei spre tărâmul mor¬ 
ţilor şi reunirea cu celelalte spirite. Nu există pedeapsă 
pentru păcate şi singurele încercări au un caracter ini- 
ţiatic. Dacă există o discriminare între suflete implicând 
deosebiri în condiţia lor post-mortem, aceasta e în legă¬ 
tură cu ritualurile săvârşite şi cunoştinţele religioase 
primite şi asimilate în timpul vieţii, altfel spus, cu gra¬ 
dul lor de iniţiere. 

Una din caracteristicile concepţiilor arhaice despre 
moarte şi existenţa post-mortem este indiferenţa faţă 
de valorile „morale“. E ca şi cum, din această perspec¬ 
tivă, „moralitatea" e semnificativă pentru om exclusiv 
în condiţia sa întrupată, dar e insignifiantă în starea 
post-mortem, care e un mod de a fi pur „spiritual". 
Astfel de existenţe „spirituale" sunt susceptibile de mo¬ 
dificare în primul rând prin forţa ritualurilor săvârşite 
şi a „cunoaşterii salvatoare" acumulată pe pământ. 

Dar indiferent de natura sau proporţiile modificărilor 
post-mortem, indestructibilitatea spiritului uman pare 
să fie o concepţie fundamentală şi pan-australiană. 15 
în esenţă, aceasta înseamnă indestructibilitatea unităţii 
spirituale care şi-a făcut apariţia în Vremea Visării. Pu¬ 
tem compara această concepţie cu ideile pre-sistematice 
despre karma şi cu permanenţa lui ătman. în India post- 
vedică, la fel ca şi în Australia, ritualurile - adică repe¬ 
tarea actelor paradigmatice - şi „cunoaşterea salvatoare" 

15 „în pofida unor remarci ocazionale contrare, pare să existe un anu¬ 
me acord în ce priveşte indestructibilitatea spiritului uman” (R.M. şi C.H. 
Berndt, The World ofthe First Australians, p. 419). 

derivate din înţelegerea originii divine şi a esenţei 
ritualurilor, au condus la ideea unui agent spiritual 
indestructibil. 


Kurângara 

Am discutat mai înainte unele creaţii religioase noi 
ocazionate de contactul cu cultura melaneziană (vezi mai 
sus, p. 189). în timpurile recente, impactul civilizaţiei 
apusene a provocat reacţii şi mai radicale. Un exemplu 
în acest sens este Kurângara, un cult apărut în deşertul 
central, probabil cu nu mai mult de şaizeci sau şapte¬ 
zeci de ani în urmă, şi care s-a răspândit cu repeziciune 
spre nord şi nord-vest. 16 

Interesul prezentat de acest cult pentru istoricul 
religiilor constă în faptul că el respinge comportamentul 
religios şi ideologia tradiţională şi exaltă puterile ma¬ 
gice. Kurângara nu prezintă peste tot acelaşi scenariu 
mitico-ritual. în 1938, Helmut Petri a investigat acest 
cult la tribul Ungarinyin, unde era pe deplin dezvoltat, 
iar Andreas Lommel l-a studiat la Unambal, unde se afla 
în stadiu incipient. Deja la acea dată deosebirile erau 


16 Helmut Petri, „Kurângara, Neue magische Kulte in Nordwest- 
Australien", Zeitschrift fur Etimologie, LXXV (1950), 43-51, în sp. 50: 
idem , Sterbende Welt in Nordwest-Australien (Braunschweig, 1954), p. 
263; idem, „Wandlungen in der geistigen Kultur nord-westaustralischer 
Stămme“, Verdjfentlichungen aus dem Museum fur Natur-, Volker- und 
handelskunde in Bremen , Ser. B., Nr. 1 (1950), pp. 33-121, în sp. 90 ff. 
Cf. şi E. Worms, „Die Goranara - Feier in australischen Kimberley“, 
Annali Lateranensi, VI (1942), 208-35. 

notabile. 17 Când, în 1944-45, Ronald Berndt a studiat 
Kurângara (gu’rangara ) în partea de sus a ţinutului Kim- 
berley, el a găsit o situaţie destul de diferită; nu nu¬ 
mai că funcţia şi semnificaţia originală s-au schimbat, 
dar în acele regiuni gu’rangara a fost integrat în cultul 
Kalwadi-Kadjari-Kunapipi, adică într-un complex al 
„fertilităţii*'. 18 

în măsura în care putem deduce din informaţiile 
disponibile, semnificaţia şi funcţia cultului Kurângara 
pot fi înţelese cel mai bine la tribul Ungarinyin. Acolo 
cultul prezintă o reacţie brutală împotriva valorilor 
religioase tradiţionale ale generaţiei vârstnice conco¬ 
mitent cu încrederea în „puterea salvatoare" a unui nou 
tip de societate secretă. Potrivit lui Petri, rădăcina terme¬ 
nului Kurângara e necunoscută, dar băştinaşii traduc 
acest cuvânt prin „otravă", în sensul că e puternic şi 
periculos din perspectivă magică. 19 Figurile centrale 
ale cultului sunt Djanba, ce pot fi clasificate ca spirite 

17 Andreas Lommel, „Modern Culture Influences on the Aborigines“, 
Oceania , XXI (1950-51), 14-24, în sp. p. 22; idem, Die Unambal (Ham- 
burg, 1952), pp. 82 ff. 

18 Ronald M. Berndt, „Influence of European Culture on Australian 
Aborigenes", Oceania, XXI (1950-51), 229-40, în sp. 233. 

19 Petri, „Kurângara", p. 43. în cartea sa Sterbende Welt in Nor- 
dwest-Australien, p. 257, Petri observă că la grupurile Aranda din vest şi 
sud-vest, termenii kuran şi kuranita înseamnă „spirit", „umbră", „esenţă 
a vieţii", dar şi „sânge". Sufixul -ngara desemnează, în Kimberley, „apar¬ 
ţinând la“. în întreaga Australie, obiectele rituale ale unor triburi foarte 
îndepărtate sunt considerate a avea puteri magice. Acesta este, fireşte, 
un fenomen binecunoscut: „străinii" sunt consideraţi vrăjitori, canibali 
sau fantome; activităţile şi obiectele lor rituale sunt considerate a avea o 
putere mortală. 

antropomorfe, asemănătoare unor schelete, la fel de 
înalte ca arborii şi având organe sexuale lungi. Sunt 
canibali şi pot să dispară sau să ia orice formă. Djanba 
sunt invizibili pentru neiniţiaţi. Sunt consideraţi nemu¬ 
ritori; ei au luat fiinţă la începutul timpului când „s-au 
creat pe ei înşişi". Petri îi compară cu Ungud (Sterbende 
Welt, p. 258). Puterea lor se datorează unei substanţe 
magice, grâare, pe care o au în corp. 20 Graţie acestei 
substanţe, Djanba pot vedea tot ce este ascuns. 

Cel mai important obiect sacru al cultului este o tă¬ 
blie de lemn numită minboru, asemănătoare cu tjurunga 
din centrul Australiei, dar având uneori până la doi metri 
lungime. Minboru sunt depozitate în locurile secrete unde 
se efectuează Kurângara. Se spune că ele au provenit 
din corpurile Djanba-şilor şi sunt reprezentanţii lor 
vizibili. în centrul provinciei Kimberley, numai cei care 
au trecut deja prin iniţierile tribale pot deveni membri 
ai Kurângara, dar în partea vestică condiţia aceasta nu 
e necesară. 21 Ritualurile, constând din corroboree, dan¬ 
suri şi pictarea corpului, repun în scenă faptele Djanba- 
şilor. Sunt interpretate cântece într-o limbă necunoscută 
(totuşi, unele cuvinte aparţin unui dialect din centrul 
Australiei). 22 Principalul rit constă din consumarea cărnii 


20 Groare e comparată de iniţiaţi cu spiralele sau cercurile concentrice 
gravate pe lemnele sacre, minboru. 

21 Petri, „Kurângara", p. 47; idem, Sterbende Welt, p. 262. 

22 Originea credinţei în Djanba este încă o problemă deschisă. Wor- 
ms a crezut că ea derivă din sistemul cultic al triburilor Mangala şi Walmadjeri, 
de la sud de râul Fitzroy (cf. Worms, „Die Goranara"). Dar Petri observă 
pe bună dreptate că, în gerangara acestor triburi, Djanba reprezintă un ele- 

de cangur şi presarea unui minboru de corp. Prin ritual, 
omul primeşte groare şi dobândeşte putere. Şeful cultului, 
„tămăduitorul Kurângara“, posedă mari cantităţi de 
groare şi, drept consecinţă, este în raporturi directe cu 
Djanba; el poate să-i vadă şi să stea de vorbă cu ei. 23 

Helmut Petri vorbeşte de „magie neagră 11 . 24 Tinerii 
aculturalizaţi sunt impresionaţi de puterile aparent ne¬ 
limitate ale oamenilor albi şi ei speră să obţină puteri 
comparabile prin magie. Convingerea lor este că, la fel 
ca vracii, şi ei pot să proiecteze o asemenea „putere" 
magică şi să ucidă de la distanţă. Ei nu mai cred în 
valorile acceptate de predecesorii lor şi se întorc către 
Djanba pentru a obţine puterile pe care, cred ei, Fiinţele 
Supranaturale şi Eroii Culturali tradiţionali nu le mai 
pot conferi. în fapt, majoritatea membrilor Kurângara 
sunt tineri pe care vracii - „tămăduitorii Ungud“ au 
refuzat să-i iniţieze în misterele tribale fiindcă „urmau 
calea omului alb“. „Tămăduitorii Kurângara" au devenit 
astfel competitorii vracilor tradiţionali. 25 Membrii cul¬ 
tului sunt ostili „tămăduitorilor Ungud" şi vârstnicilor, 

ment străin, adus din centrul Australiei. Totuşi, în pofida originii Aranda 
a unora din elementele cultice, cultul sau mitologia Kurângara nu se în¬ 
tâlnesc la tribul Aranda. (Djanba, de exemplu, nu au fost observaţi.) Petri 
presupune că obârşia Kurângara putea să fi fost la unele grupuri etnice 
situate la vest de Aranda, a căror cultură este astăzi inaccesibilă (Sterbende 
Welt, p. 261.) 

23 Petri, Sterbende Welt , p. 259. Kurângara este forţa activă nevăzută a 
Djanba-şilor, dar este totodată „descântul", tehnica magiei negre; cf. idem, 
„Der australische Medizinmann“, Part II, p. 165. 

24 Petri, „Kurângara“, p. 49. 

25 Petri, Sterbende Welt, pp. 218 ff., 256. 

păstrători ai tradiţiilor. Ei consideră iniţierea tribală mai 
puţin importantă decât Kurângara, neglijabilă chiar; 
bull-roarer-ele, sacre pentru generaţiile mai vârstnice, 
sunt date uitării, locul lor fiind luat de minboru; iar Djanba 
înlocuiesc Fiinţele Supranaturale tradiţionale. 

în pofida la toate acestea, avem şi în acest caz o re¬ 
evaluare recentă a modelului mitico-ritual pan-australian. 
Djanba au fost probabil o categorie de Eroi Culturali; 
ritualul Kurângara pare să fie adaptarea unei secvenţe 
a iniţierii tradiţionale; tăbliile minboru sunt o variantă a 
ţ/urunga-urilor central australiene. Structura Kurângara 
e asemănătoare cu a oricărui alt cult secret australian: 
se aşteaptă ca nişte Fiinţe mitice să transmită puteri prin 
dansuri, manipularea de obiecte sacre şi alte ritualuri 
specifice. Nouă este numai orientarea ideologică: des¬ 
prinderea de vechea tradiţie religioasă şi exaltarea pu¬ 
terilor magice. Fiind un răspuns la o situaţie culturală 
ce se generalizează rapid, anume situaţia creată de in¬ 
tensificarea contactelor cu civilizaţia apuseană, difuzia 
cultului Kurângara este remarcabil de dinamică. 

Importanţa copleşitoare a „magiei“ este de înţeles 
la o mişcare populară care s-a născut dintr-o criză spiri¬ 
tuală. Fenomenul, binecunoscut în toată istoria religiilor, 
a fost observat şi în alte locuri din Australia. Am arătat 
deja cum, foarte recent, un cult secret al femeilor a atras 
generaţia tânără din considerente exclusiv magice. 26 
înflorirea exuberantă a elementelor magice în fazele 


26 


Mai sus, pp. 153 ff. 

târzii ale tantrismului indian reprezintă un fenomen 
similar. „Magia“ prosperă atunci când semnificaţia for¬ 
melor religioase tradiţionale e pierdută, sau devine 
irelevantă. Dar ritualul esenţial şi elementele ideologice 
ale sistemului religios predominant nu sunt abolite; cu 
o semnificaţie degradată sau distorsionată, ele sunt 
reorganizate pentru a servi unor scopuri diferite. Pentru 
tânăra generaţie a multor triburi australiene, Kurângara 
e singurul răspuns posibil la criza profundă cauzată de 
colapsul valorilor tradiţionale. 

E semnificativ că acest cult nou şi dinamic prezintă 
caracterul unei iniţieri făcute în pripă. Discutând procese 
religioase analoage, în Pattems of Comparative Religion, 
am folosit expresia doublets faciles („înlocuitori facili 11 e 
doar o traducere aproximativă). 27 într-adevăr, ce fra¬ 
pează în aceste evoluţii este facilitatea cu care se presu¬ 
pune că pot fi atinse unele obiective. în cazul cultului 
Kurângara, „puterile 11 magicianului tradiţional şi ale omu¬ 
lui alb sunt proclamate ca accesibile tuturor, fără vocaţia 
personală, antrenamentul şi iniţierea care, cu doar câţiva 
ani în urmă, erau considerate indispensabile. 

La tribul Unambal, cultul, aşa cum a fost el inves¬ 
tigat de Lommel în 1938, pare şi mai puternic influenţat 
de simbolurile şi ideologia apuseană. Tjamba (= Djanba) 
are o casă de tablă ondulată şi vânează cu puşca. El e 
capabil să transmită lepra şi sifilisul, boli până acum 

27 Eliade, Pattems in Comparative Religion (New York, 1958), pp. 383 
ff.,448. 

necunoscute. Semenilor săi duhuri el le cere ceai, zahăr 
şi pâine. „Limba de cult este engleza pidgin, cultul e 
condus de un ,boss’, tabletele sunt în păstrarea unui 
,cleric’, festivităţile sunt anunţate de un ,poştaş’ şi pe 
durata lor disciplina e menţinută de nişte ,pickybas’ (de 
la police-boys) special numiţi." „Boss-ul“ foloseşte ace¬ 
leaşi metode ca şi vraciul tradiţional, numai simbolurile 
s-au schimbat. Nu şarpele Ungud, ci tăblia Kurângara 
încorporează acum viaţa şi moartea." 28 

Potrivit lui Lommel, cultul exprimă frica de apropie¬ 
rea sfârşitului lumii. Informatorii săi Unambal au de¬ 
scris sindromul escatologic în termeni familiari multor 
altor tradiţii: „ordinea socială va fi complet inversată: 
femeile vor lua locul bărbaţilor; ele vor pune la cale 
festivităţile şi vor transmite tăbliile, în timp ce bărbaţii 
vor culege rădăcini comestibile şi nu li se va permite să 
participe la sărbători." 29 

Unele din interpretările lui Lommel au fost contes¬ 
tate de Ronald Berndt, mai ales presupusul pesimism al 
cultului şi antifeminismul său. Berndt demonstrează 
integrarea Kurângara în sistemul ritual al Kunapipi, 
unde femeile joacă un rol. 30 El ne aduce de asemenea 
aminte că în mitologia cultelor australiene ale fer¬ 
tilităţii, sursa puterilor rituale şi a sacralităţii se află la 


28 Lommel, „Modern Cultural Influences on the Aborigenes“, p. 23; 
cf. idem, Die Unambal, pp. 82 ff. 

29 Lommel, „Modern Cultural Influences on the Aborigenes“, 
p. 24. 

30 R.M. Berndt, „Influence on European Culture", p. 233. 

femei. 31 Dar aceste inconsistenţe şi contradicţii pot fi 
explicate prin diferitele re-evaluări ale ideologiei şi 
scopurilor Kurângara în difuzarea cultului de la un trib 
la altul. 

Culte itinerante si mişcări milenariste 

? 9 

Kurângara e excepţional numai prin uimitoarea sa 
vitalitate, prin succesul şi larga sa răspândire. Multe alte 
culte itinerante au fost observate la începutul secolului. 32 
în aproape toate, elementele de „magie neagră 11 erau 
puternic evidenţiate. 33 Le putem descrie apariţia şi 
creşterea în următorii termeni: un cult dinamic şi cu 
orientare magică se formează prin dezintegrarea parţială 
a modelului tradiţional, însoţit de recunoaşterea şi reeva¬ 
luarea simbolismului şi a scenariului ritual tradiţional. 
Pe cât ne putem da seama, succesul cultelor itinerante 
de orientare magică s-a datorat unei anumite insati¬ 
sfacţii faţă de religia tribală tradiţională. Mai mult, aşa 
cum reiese clar din strălucita carieră a Kurângara, chiar 
dacă iniţial cultul a apărut şi s-a dezvoltat într-un mediu 
aborigen, folosind exclusiv elemente arhaice şi pan- 


31 Ibid., p. 235; cf. mai sus, pp. 155 ff. 

32 Vezi câteva exemple în Petri, Sterbende Welt, pp. 263 ff. 

33 Cf. Petri, „Der australische Medizinmann", Part II, pp 168 ff. 
La începutul anilor 1930, Stanner a observat la triburile de pe râul Daly 
(Teritoriul de Nord) o nevroză colectivă cauzată de teroarea exercitată de 
mamakpik, i.e., „Tămăduitorii Diavolului", magicienii negri prin excelen¬ 
ţă; cf. W.E.H. Stammer, „A Report of Field Work in North Australia: The 
Daly River Tribes", Oceania, IV (1933), în sp. 22-25. 

australiene, popularitatea şi difuzarea sa rapidă în sta¬ 
diile ulterioare se datorează în mare măsură urmărilor 
contactelor diferitelor triburi cu uneltele, puterile şi 
credinţele omului alb. 

Până în urmă cu câţiva ani, sigurul caz cunoscut al 
unui cult profetic milenarist stimulat de contactul direct 
cu cultura apuseană a fost molonga sau mulunga. Apărut 
în estul şi centrul Australiei şi în Queensland la începutul 
secolului, în doar câţiva ani mulunga a ajuns la toate 
triburile din centrul şi sudul Australiei. Corroboree-le 
au durat cinci nopţi la rând şi multe dansuri reprezentau 
un viitor război împotriva albilor. în final a apărut 
Ka’nini, Spiritul „Marii Mame din Ape“ care, într-o serie 
de pantomime, i-a înghiţit pe toţi albii. 34 Cultul acesta 
nativist şi milenarist prezintă o anumită analogie cu 
Kurângara: la fel ca Djanba, răutăciosul spirit mulunga 
e invizibil pentru toţi cu excepţia vracilor. Dar analogia 
se opreşte aici, căci Djanba sunt spirite ale deşertului, 
în timp ce mulunga e în legătură cu apele. 35 

în 1960, Helmut Petri şi Gisela Petri-Odermann au 
observat un fel de mişcare de redeşteptare în deşertul 
Canning din vestul Australiei, dar una lipsită de idei 
profetice, nativiste şi milenariste. în 1963, însă, situaţia 


34 O. Siebert, „Sagen und Sitzen der Dieiri und Nachbarr-Stămme in 
Zentral-Australien", Globus, XCVII (1910), 57-59; cf. rezumatul în Petri, 
„Der australische Medizinmann", Part II, pp. 166-67. 

35 Petri, „Der australische Medizinmann", Pârtii, p. 167. în cartea sa 
Movimenti religioşi di liberta e di salvezza (Milano, 1960), V. Lanternari a 
inclus Kurângara printre cultele profetice (cf. p. 220 ff.), dar nu a discutat 
mulunga, a cărui structură profetic-milenaristă este evidentă. 

era radical schimbată; băştinaşii au refuzat să-i mai 
accepte pe cei doi antropologi la ceremoniile lor tradi¬ 
ţionale şi sentimentele anti-europene erau puternice. 36 
Petri au aflat de la un băştinaş înţelegător că un nou cult 
era aşteptat să ajungă în zonă. Li s-a spus că Jinimin 
(= Isus) a apărut recent printre aborigeni. El are piele 
neagră şi albă şi a anunţat că întreaga ţară va aparţine 
băştinaşilor şi nu vor mai exista deosebiri între albi şi 
negri. Aceasta se va întâmpla numai atunci când băşti¬ 
naşii vor deveni destul de puternici ca să-i învingă pe 
albi. Victoria e sigură cu condiţia ca „vechea lege“ să 
fie respectată riguros. Isus apare astfel ca un profet al 
renaşterii culturii tradiţionale. Se spune că el a coborât 
din cer la începutul unei după amieze, provocând o mare 
surpriză. Unii l-au fotografiat. La asfinţit, el s-a ridicat 
din nou la cer, lăsând cultul Worgaia ca metodă de atin¬ 
gere a mileniului. Worgaia e un cult de tipul Marii Mame, 
originar probabil din Teritoriul Amhem. Dinamismul său 
a fost remarcat prima oară în 1954. 37 

Un alt mit al acestui cult vorbeşte despre o barcă de 
piatră trimisă de Isus din cer. Aceiaşi informatori au 
afirmat categoric că vasul era acolo de la începutul tim- 

36 Helmut Petri şi Gisela Petri-Odemann „Nativismus und Mille- 
narismus im gegenwărtigen Australien“, Festschrift fur Ad. E. Jensen, II 
(Munich, 1964), în sp. 462. Cauza schimbării a fost identificată a fi un 
marxist australian alb, care organizase o cooperativă exclusiv pentru uzul 
aborigenilor. El i-a convins în cele din urmă să refuze să mai dea vreo 
informaţie antropologilor, pe motiv că aceştia, de regulă, nu simpatizează 
cu tradiţiile băştinaşilor. 

37 Ibid ., p. 464, n. 8. 

pului, din bugari-gara. Aceasta echivalează cu a spune 
că Isus e clasificat printre Eroii mitici ai tribului. Numai 
aşa a putut trimite vasul în timpurile primordiale. Vapo¬ 
rul e învestit cu două funcţii: (1) va servi ca arcă a lui 
Noe când potopul îi va ucide pe toţi albii cu „apa sacră“; 
(2) e descris ca încărcat cu aur şi cristale; cu alte cuvinte, 
este exprimată ideea bogăţiilor unei societăţi australiene 
care a suferit influenţa economiei omului alb. 38 

Astfel, au conchis cei doi Petri, o mişcare de re¬ 
naştere iniţial neagresivă s-a transformat într-un cult 
milenarist nativist şi agresiv printr-o reinterpretare 
creştină sectară. Procesul a avut loc după liberalizarea 
politicii oficiale faţă de aborigeni şi după ce aceştia au 
primit drepturi egale cu albii. Aceasta indică faptul că 
mişcările nativiste şi milenariste sunt legate mai mult 
de nostalgiile mistice decât de circumstanţe pur econo¬ 
mice şi politice; sau altfel spus, dovedeşte în ce măsură 
o mişcare nativistă cu orientare politică e pătrunsă de 
simbolismul religios şi valorile mistice. 39 


38 Ibid., p. 465. Cf. M. Eliade, Mephistopheles et l’androgyne (Paris, 
1962), pp. 194 ff. (Trad. engleză, Mephistopheles and theAndrogyne [New 
York, 1965], pp. 155 ff.). 

39 Potrivit unei scrisori a lui F. Rose, rezumată şi citată de Petri, o 
altă mişcare - de tipul cargo caracteristic - a fost observată la Angas Downs 
Station, Australia centrală, în 1962. Aici se aştepta ca americanii să vină 
cu camioane încărcate cu diferite bunuri, la fel cum au venit în timpul 
războiului. Atunci albii şi-au însuşit prin vicleşug toate acele bunuri, 
deşi intenţia americanilor fusese să le dăruiască băştinaşilor. Cf. Petri şi 
Petri-Odemann „Nativismus und Millenarismus", p. 466, n. 10. Despre 
motivul milenarist al „venirii americanilor 1 ', cf. Eliade, Mephistopheles et 
l'androgyne, pp. 155 ff. (Trad. engleză, pp. 125 ff.). 

Deşi vădit sincretist, acest nou cult milenarist e fon¬ 
dat în esenţă pe modelul religios pan-australian. Isus e 
metamorfozat în unul din Eroii Culturali din timpurile 
mitice, iar forţa şi „salvarea" finală a tribului e declarată 
ca depinzând de respectarea tradiţiei. Prin urmare, re¬ 
zultatele contactelor în creştere cu lumea apuseană nu 
sunt întotdeauna distructive pentru valorile tradiţionale. 
Mai mult decât atât, o atitudine anti-apuseană nu sfârşeş¬ 
te neapărat în pesimism şi disperare, şi nici exaltarea 
elementelor pur magice nu e inevitabilă. Pe scurt, 
apariţia acestui cult dovedeşte încă odată că viitoarele 
modificări ale unei religii „primitive" nu pot fi antici¬ 
pate. Mintea australiană reacţionează creativ, şi ca atare 
divers, la provocările ridicate de aculturaţie. Chiar şi as¬ 
pectul „politic" al unora dintre aceste noi culte reprezintă 
o inovaţie creatoare, fiind în fapt o reevaluare drastică 
a modului tradiţional de a înţelege „puterea". 

în toate aceste culte itinerante, rolul unor persona¬ 
lităţi înzestrate şi dinamice - vraci, practicanţi ai „ma¬ 
giei negre", sau bărbaţi şi femei „inspiraţi" - pare să fi 
fost decisiv. Tema centrală a fost întotdeauna o reacţie 
împotriva tradiţiei, sau reinterpretarea unora din as¬ 
pectele sale. Aşa cum exemplele discutate ilustrează 
din abundenţă, chiar şi respingerea cea mai violentă a 
„vechii legi" a fost exprimată în forme „noi" care foloseau 
modelul arhaic pan-australian. Procesul subiacent acestor 
dislocări şi transformări radicale observate în ultimii 
şaizeci sau şaptezeci de ani ne poate ajuta să înţelegem 

schimbările mai puţin dramatice care s-au produs ante¬ 
rior în Australia ca rezultat al influenţelor culturale din 
Oceania şi Asia. 


O „mişcare de ajustare" 

Inovaţii creatoare şi metamorfoze neaşteptate con¬ 
tinuă să aibă loc sub ochii noştri. Pe insula Elcho, la nord 
de Teritoriul Arnhem, cu circa zece ani în urmă, un 
bărbat pe nume Buramara a construit un Memorial, o 
structură de ciment în care cele mai sacre şi secrete em¬ 
bleme tribale, ranga, erau expuse public. Printre aceste 
ranga, până atunci inaccesibile femeilor şi neiniţiaţi¬ 
lor, se afla şi o cruce. Dar Buramara nu intenţiona să 
creştineze vechea religie, deşi poseda o Biblie şi fusese 
timp de mulţi ani sub influenţa misionarilor. 

Cultul „Memorialului" reprezintă, cum inspirat o 
numeşte Ronald Berndt, o „mişcare de ajustare". 40 La 
un moment dat, Buramara a descoperit că ranga, care 
fuseseră fotografiate de unii antropologi, erau arătate 
„tuturor oamenilor din Australia şi alte locuri... Am fost 
şocaţi. Nu obişnuim să arătăm aceste mareeiin şi ranga 
chiar orişicui... Apoi am văzut un film la biserica El¬ 
cho. Era de la expediţia americano-australiană şi în el 

erau arătate ceremoniile si emblemele sacre. Si toată 

» » 

lumea le-a văzut... Nu avem nici o putere să ascundem 
(aceste rangă): ei ne iau bunurile. Oare vom pierde toate 

40 R.M. Berndt, An Adjustment Movement in Arnhem Land, Northern 
Territory of Australia (Paris and The Hague, 1962). 

astea? Bunurile noastre cele mai de preţ - răngi ale noas¬ 
tre! Nu avem nimic altceva: aceasta este singura noastră 
avere“ (R. Berndt , An AdjustmentMovement, p. 40). 

Potrivit obiceiului aborigen, Buramara s-a gândit că 
dacă ranga „sunt arătate în public, vom primi ceva în 
schimb“ (p. 40). Buramara şi ceilalţi lideri ai acestui 
cult aşteptau în primul rând de la o asemenea inovaţie 
revoluţionară o consolidare a unităţii culturale şi politice 
a locuitorilor din Teritoriul Arnhem. într-adevăr, ranga 
etalate în public exprimă „sufletul 11 lor, chintesenţa 
culturii lor (p. 87). „Memorialul oferă un focar şi un 
punct de raliere 11 (p. 91): îmbrăcat anume pentru această 
ocazie şi purtând o ranga în jurul frunţii, Buramara 
rosteşte discursuri dintr-un amvon aflat în faţa Memo¬ 
rialului. Cântece şi dansuri tradiţionale sunt prezentate 
pe terenul sacru. „Avem cântecele şi dansurile noastre, 
a spus Buramara în unul din discursurile sale, şi nu vom 
renunţa la ele; trebuie să le păstrăm, căci numai prin 
ele putem fi fericiţi. Dacă ne lepădăm de ele, va fi 
greu pentru toţi... Misionarul are veşti bune şi o cale 
bună. Avem două minţi cu care să gândim: venerăm doi 
Dumnezei. Biblia europeană este o cale: dar aceste 
ranga de aici, din Memorial, sunt Biblia noastră şi ea 
nu e departe de cea europeană 11 (p. 77). în fapt, cum a 
constatat Berndt, creştinismul ca atare nu a fost inva- 
ziv (p. 81). 

S-ar părea aşadar că istoria religiei australiene nu 
s-a încheiat încă, deşi consecinţele aculturaţiei pot 
deveni tot mai deplorabile. Nu se poate spune că crea- 

tivitatea minţii religioase australiene e definitiv epui¬ 
zată, sau că tot ce va mai urma de acum înainte va 
prezenta doar un interes de arhivă. 


Reconstrucţia istorică 

» 

a culturilor australiene 


Mai mult de trei sferturi de secol, australienii au 
fost obiectul unui viu interes pentru antropologi şi so¬ 
ciologi, psihologi şi istorici ai religiilor. 41 Motivele sunt 
evidente: australienii sunt culegători de hrană şi vână¬ 
tori, comparabili cultural doar cu locuitorii Ţării de Foc, 
boşimanii din deşertul Kalahari şi unii dintre eschimoşii 
arctici. Se poate spune deci că ei continuă în zilele 
noastre un tip de cultură pre-neolitică. Mai mult decât 
atât, izolarea continentului a sporit interesul ştiinţific 
pentru civilizaţia australiană, considerată deopotrivă 
excepţional de arhaică şi unitară. Explicit (ca în cazul 
lui Frazer, Freud şi Durkheim) sau implicit, savanţii 
erau mânaţi de speranţa că, studiindu-i pe australieni, 
vor avea şansa să descopere „originile 11 religiei şi ale 
instituţiilor sociale. 

Ştim acum că astfel de speranţe au fost himerice, 
în cel mai bun caz, putem spune că dacă-i studiem şi 
înţelegem pe australieni putem percepe structura şi 
semnificaţia unui tip arhaic de cultură; dar e puţin pro- 

41 Pentru o trecere în revistă a interpretărilor mai vechi, vezi D. J. Mul- 
vaney, „The Australian Aborigenes 1606-1929: Opinion and Fieldwork", 
Historical Studies, VIII (1958), 131-51, 297-314. 

babil ca astfel să întrezărim „originile" sau primele stadii 
ale culturii umane. 

Mai mult, după cum atestă din plin cercetările re¬ 
cente, australienii nu au evoluat - sau mai degrabă „stag¬ 
nat" - într-o izolare radicală, cum au crezut Baldwin 
Spencer şi majoritatea contemporanilor săi. Datările cu 
carbon radioactiv asociate neîndoielnic cu rămăşiţele 
umane sunt încă controversate. Potrivit lui Gills, datarea 
cu carbon radioactiv a mostrelor de la Keilor indică o 
vechime de 18.000 de ani; dar Abbie crede că nu dispu¬ 
nem de dovezi certe ale unor resturi umane mai vechi 
de 8.000 de ani. 42 Mulvaney, însă, e înclinat să accepte 
datele mai îndepărtate ale lui Gills; 43 iar lingvistul 
Capell, estimând că 8.000 de ani sunt insuficienţi pentru 
a explica dezvoltarea limbilor australiene, sugerează 
„ceva între 15.000 şi 20.000 de ani". 44 

42 Vezi W.E.H. Stanner şi Helen Sheils (eds.), Australian Aboriginal 
Studies: A Symposium of Papers Presented at the 1961 Research Conference 
(Melbourne and Oxford, 1963), p.82. 

43 D.J. Mulvaney, „Prehistory", în ibid., p. 39. 

44 A.A. Capell, rezumat în „Discussion on the Antiquity of Man in 
Australia", în Stanner and Sheils (eds.), Australian Aboriginal Studies, p. 
84. On the Prehistory of Australia, cf. Mulvaney, „Prehistory", pp. 33-51 
(bibliografie selectivă, 50-51); idem, „The Stone Age of Australia", Procee- 
dings ofthePrehistoric Society, XXVII (1961), 56-107; idem, The Prehistory 
of Australia (London 1967). Vezi şi F.D. McCarthy, „A Comparison of 
the Prehistory of Australia with That of Indo-China, the Malay Peninsula 
and Netherlands East Indies", Proceedings of the Third Congress ofPrehisto- 
rians of the Far East, Singapore, 1938 (1940), pp. 30-50; idem, The Stone 
Implements of Australia (Sydney, 1946); idem, „Recent Developments and 
Problems in the Prehistory of Australia", Paideuma, XIV (1968), 1-16; J. 
Haeckel, „Ethnologische und prăhistorische Probleme Australiens", Wie¬ 
ner volkerkundliche Mitteilungen, II (1954), 66-85. 

Dar oricum ar sta lucrurile, sursele civilizaţiei aus¬ 
traliene se află în ultimă instanţă în sud-estul Asiei. 
McCarthy a documentat dependenţa culturilor austra¬ 
liene preistorice de centrele de difuzare indoneziene şi 
malaeziene, iar Tindale îi susţine concluziile. 45 Mai 
important, Australia a fost continuu influenţată de fluxul 
de trăsături culturale din aceste zone înspre Capul York, 
Teritoriul Arnhem şi Kimberley. „Cu alte cuvinte, cultura 
aborigenilor nu este una izolată şi care s-a dezvoltat 
independent, cum se crede îndeobşte; ea a prosperat, 
într-o măsură limitată, pe temeiul progresului continuu 
al culturilor oceanice cu rădăcinile în Asia. 

Putem astfel distinge un număr foarte mare de da¬ 
tini, printre toate aspectele culturii aborigene, care 
au o distribuţie neîntreruptă din Australia până în 
Noua Guinee şi Melanezia, iar unele şi mai departe. 
Ele includ datini vechi în termenii culturii australiene 
şi multe altele de origine mai recentă, cu o distribuţie 
limitată în nord şi est, şi care nu încape îndoială că au 
fost introduse via Capul York, de unde s-au răspândit 
pe continent. 1146 


45 McCarthy, „A Comparison of the Prehistory of Australia"; 
idem , „The Oceanic and Indonesian Affiliations of Australian Aboriginal 
Culture", Journal of the Polynesian Society, LXII (1953), 243-61; idem, 
Australia’s Aborigines: Their Life and Culture (Melbourne, 1957); N.B. 
Tindale, „Man of the Hunting Age“, Colorado Quarterly, VIII (1960), 
229-45. 

46 McCarthy, „The Oceanic and Indonesian Affiliations of Australian 
Aboriginal Culture", pp. 243-61, în sp. 252 ff. Vezi acum Bolletino del 
Centro camuno d9i Studi Preistorici, ed. Emmanuel Araţi, voi. IV (1968), 
pp. 111 ff. 

Au existat contacte îndelungate şi strânse între in¬ 
sularii din strâmtoarea Torres şi aborigenii de la capul 
York. Noi modele de iniţiere şi Eroi culturali, împreună 
cu unele inovaţii tehnologice, au venit din Noua Guinee 
şi strâmtoarea Torres şi au pătruns în cultura aborigenă 
de la capul York, „unde se folosesc arcul cu săgeţi, toba 
din piele şi alte accesorii ne-australiene“ (McCarthy, 
„The Oceanic and Indonesian Affiliations of Australian 
Aboriginal Culture“, p. 253). Relaţiile culturale dintre 
Melanezia şi Australia sunt surprinzător de numeroase 
şi au ocazionat o literatură vastă.“ 47 

Warner şi Berndt au documentat influenţe indone¬ 
ziene în Teritoriul Arnhem 48 , Berndt şi McCarthy au 
descoperit resturi de ceramică în nord-estul Teritoriului 
Arnhem 49 , iar Mulvaney consideră că nu e improbabil 
să fi existat influenţe ale civilizaţiei indoneziene a bron¬ 
zului şi fierului. într-adevăr, McCarthy identificase un 
număr de elemente tipice Epocii Bronzului în artele de¬ 
corative australiene (spirale, cercuri concentrice, etc.). 50 

47 Vezi bibliografia în McCarthy, „The Oceanic and Indonesi- 
an Affiliations", pp. 253 ff.; cf. şi referinţele citate în următoarele 
trei note. 

48 R.M. Berndt, „Discovery of Pottery in North-eastern Arnhem 
Land", Journal ofthe RoyalAnthropologicalInstitute, LXXVII (1947), 133- 
38; R.M. şi C.H. Berndt, The World of the First Austrahans, pp. 20 ff, 424; 
Warner, A Black Civilization, pp.445 ff. 

49 R.M. Berndt, „Discovery of Pottery in North-eastern Arnhem 
Land", ED. McCarthy şi Frank M. Setzler, „The Archeology of Arnhem 
Land", Records of the American-Australian Scientific Expedition to Arnhem 
Land (1948), II (1960), 233-27. 

50 Mulvaney, „Prehistory", p. 50. 

Cu toate acestea, chiar dacă Australia nu a fost ni¬ 
ciodată „izolată", nu înseamnă că întotdeauna trebuie 
să căutăm în afara continentului explicaţiile pentru dez¬ 
voltările australiene. Cu cuvintele lui McCarthy: 


Deşi cultura aborigenă nu este un fenomen local aus¬ 
tralian, dezvoltarea ei nu poate fi pusă în întregime 
pe seama influenţelor exterioare. Davidson a prezen¬ 
tat dovezi convingătoare care atestă că modificări 
sau evoluţii importante ale anumitor artefacte au 
avut loc în Australia, de exemplu trecerea de la canoea 
dintr-o singură bucată de coajă de copac la tipurile 
plisate şi cusute din mai multe piese; de la încălţă¬ 
mintea kurdaiţja din pene de emu, la sandalele din 
piele de iepure sau de marsupiale, ori din scoarţă de 
copac; de la bonetele de înmormântare din lut la fo¬ 
losirea unor pălării cu plasă, sau doar a plasei; şi de 
la beţele de aruncat şi aruncătoarele de suliţe cu mâ¬ 
ner simplu la cele prevăzute cu mâner de gumă şi în 
final cu o teslă de piatră, şi numeroasele întrebuinţări 
ale lansatoarelor de suliţe în Australia Centrală. El 
i-a creditat aşadar pe aborigeni cu multe perfecţio¬ 
nări inteligente ale artefactelor lor şi în plus a atras 
atenţia că ei inventaseră sau descoperiseră un număr 
de tipuri de recipiente prin exploatarea inteligentă a 
resurselor lor. 51 


51 ED. McCarthy, „Ecology, Equipment, Economy and Trade“, în 
Stanner and Sheils (eds.), Australian Aboriginal Studies, p. 181. Cf. ibid, 
p. 188, bibliografia publicaţiilor lui D.S. Davidson citată de McCarthy în 
articolul său. 

în discuţia care a urmat acestui articol al lui McCarthy 
la Simpozionul de Studii asupra Aborigenilor Australieni 
(Canberra, mai 1961), D.F. Thomson a arătat că locuito¬ 
rii de la capul York, deşi familiarizaţi cu arcul cu săgeţi 
al războinicilor lor vecini de pe insulele din strâmtoarea 
Torres, nu l-au preluat, considerându-1 inferior suliţelor 
lor de luptă. De asemenea, „în extremitatea nordică a 
Queensland, cultura grădinăritului, familiară unora din 
locuitorii de pe coastă datorită contactelor, a fost res¬ 
pinsă, pe când alte elemente au fost absorbite şi modi¬ 
ficate sau adaptate la tiparele lor existente." 52 

Astfel, ceea ce s-a considerat cândva a fi o cultură 
statică şi „monolitică", expresia unui Naturvolk trăind 
oarecum în afara istoriei, s-a dovedit a fi, la fel ca toate 
celelalte culturi, „primitive" sau evoluate, rezultatul unui 
proces istoric. Iar faptul că aborigenii au reacţionat cre¬ 
ativ la influenţele culturale externe, acceptând şi asimi¬ 
lând anumite elemente, respingând sau ignorând altele, 
dovedeşte că ei s-au purtat ca fiinţe istorice şi nu ca un 
Naturvolk. Cu alte cuvinte, perspectiva istorică intro¬ 
dusă de preistoricieni şi etnologii de orientare istorică 
a ruinat definitiv imaginea unei culturi australiene stag¬ 
nante şi elementare - imagine, să reamintim, popularizată 
cu succes de interpretările naturaliste ale antropologilor 
din secolul al XlX-lea. 

52 D.F. Thomson, rezumat în „Discussion“, în Stanner şi Sheils (eds.), 
Australian Aboriginal Studies, pp. 192-93. Fenomenul nu este unic: pig¬ 
meii Bambuti nu au preluat cultivarea plantelor de la agricultorii Bantu, 
cu care au trăit în simbioză timp de multe secole; cf. P. Schebesta, Die 
Bambuti-Pygmien vom Itwi (Brussels, 1941), II, 269. 



RELIGII AUSTRALIENE 


236 


în fapt, caracteristica distinctivă a australienilor şi 
a altor populaţii primitive nu este lipsa istoriei, ci mo¬ 
dul lor specific de a interpreta istoricitatea umană. Şi 
ei trăiesc în istorie şi sunt modelaţi de evenimentele 
istorice, dar nu au o conştiinţă istorică comparabilă, să 
zicem, cu a vesticilor; şi întrucât nu au nevoie de ea, 
nu posedă nici o conştiinţă istoriografică. 53 Aborigenii 
nu consemnează evenimente istorice într-o ordine cro¬ 
nologică ireversibilă. Evenimentele şi inovaţiile care, 
imperceptibil dar continuu, le-au transformat existenţa, 
au fost transferate în era mitică; altfel spus, ele au deve¬ 
nit parte din istoria sacră a tribului. La fel ca majoritatea 
popoarelor arhaice, australienii nu atribuie nici o valoare 
cronologiei reale. Istoria lor sacră e semnificativă nu 
fiindcă narează evenimentele în ordine cronologică, ci 
fiindcă revelează începuturile lumii, apariţia Strămoşi¬ 
lor şi actele lor dramatice şi exemplare. 

în concluzie, reconstrucţia istoriei culturale a aus¬ 
tralienilor are o mare importanţă pentru ştiinţa apusea¬ 
nă şi în ultimă instanţă pentru modul apusenilor de a 
înţelege popoarele „primitive' 1 - dar e irelevantă pentru 
aborigenii înşişi. Aceasta înseamnă, de asemenea, că o 
eventuală reconstrucţie a istoriei religioase australiene 
nu va dezvălui neapărat semnificaţia diverselor creaţii 
religioase aborigene. Până recent, toate inovaţiile şi in¬ 
fluenţele externe au fost integrate într-un tipar tradiţio- 

53 Cf. M. Eliade, The Myth of the Eternal Return (New York: 
Pantheon, 1954); idem, Myth and Reality (New York: Harper & Row, 
1963). 

nai. A descoperi că un element religios oarecare - un 
Erou cultural, un mit, un ritual - a fost introdus relativ 
târziu şi dintr-o anume regiune, nu îi dezvăluie conco¬ 
mitent semnificaţia în sistemul în care a fost integrat. 
Asemenea elemente religioase externe au devenit parte 
din mitologia tradiţională şi în consecinţă necesită a fi 
înţelese şi evaluate în cadrul acelui context total. Astfel, 
o reconstrucţie istorică a religiilor australiene, chiar ad¬ 
miţând că un astfel de proiect va fi cândva posibil, nu-i 
va permite omului de ştiinţă să se dispenseze de munca 
hermeneutică, adică de înţelegerea diferitelor creaţii re¬ 
ligioase a căror istorie încearcă s-o descifreze. 

Ceea ce nu înseamnă, desigur, că reconstrucţia 
istorică e o strădanie zadarnică. Aşa cum vom vedea de 
îndată, ea a fost de maximă importanţă în a demonstra 
că circumcizia, de pildă, a fost introdusă destul de târziu 
în Australia: ne aducem aminte de nenumăratele şi ex¬ 
travagantele teorii, dinainte şi după Freud, întemeiate 
pe presupusa antichitate a circumciziei. 


237 


Interpretarea istorică a religiilor 

australiene 


în comparaţie cu rezultatele obţinute de specialiştii 
în preistorie şi etnologia istorică, analiza istorică a ide¬ 
ilor, instituţiilor şi credinţelor religioase australiene a 
înregistrat foarte puţine progrese. Foarte probabil, rigi¬ 
ditatea primelor reconstrucţii istorice, elaborate de 
Graebner şi Wilhelm Schmidt, a descurajat generaţiile 

mai tinere de savanţi să mai utilizeze aceeaşi abordare. 54 
în plus, aşa cum am arătat 55 , interesul lumii savante s-a 
mutat de la analizele şi interpretările istorice ale religii¬ 
lor primitive, la cele sociologice şi psihologice. Cu toate 
acestea, rezultatele ultimilor treizeci de ani de cercetări 
etnologice comparative au ajutat la clarificarea unor 
probleme de mare interes pentru istoricul religiilor. De 
exemplu, în prezent nici un om de ştiinţă nu va atribui 
o importanţă religioasă de prim rang circumciziei sau 
subinciziei, ritualuri introduse relativ târziu din Me- 
lanezia; nici nu va considera „totemismul“ ca forma 
religioasă fundamentală, universală şi cea mai arhaică; 
mai mult decât atât, cultele fertilităţii din Teritoriul 
Arnhem, deşi reprezintă o creaţie religioasă aborigenă 
caracteristică, sunt rezultatul unor influenţe melaneziene 
şi ca atare nu pot să arunce o lumină asupra tiparului 
mai vechi al religiilor australiene. De asemenea, în unele 
cazuri suntem acum în măsură să distingem între faze 
cronologic diferite ale instituţiilor religioase, ca de exem¬ 
plu între formele cele mai simple de iniţiere la pubertate 
şi unele ritualuri mai elaborate, provenite în fond din 
Melanezia. Pe deasupra, realizăm în prezent că culturile 
megalitice au ajuns în Australia cu mult timp în urmă 
şi au fost complet integrate în viaţa religioasă a unui 


54 Vezi observaţiile destul de melancolice ale lui Wilhelm Koppers, 
„Diffusion: Transmission and Accept ance", în William L. Thomas, Jr. 
(ed.), Yearbook of Anthropology (New York, 1955), pp. 169-81, în sp. 
171,178 ff. 

55 Mai sus, pp. 37 ff. 

mare număr de triburi, de la Kimberley la peninsula 
Cape York. 56 

Ce rezultă de asemenea din studiile recente este 
răspândirea surprinzătoare a ideilor, ritualurilor şi a 
vocabularului religios pe întregul continent. în unele 
cazuri, dispersarea unui termen religios în locuri foarte 
îndepărtate a ridicat probleme istorice dificile. De exem¬ 
plu, Părintele Worms a remarcat că Bundjil, numele 
Fiinţei Supreme la Kurnai şi alte triburi din estul provin¬ 
ciei Victoria, se întâlneşte în partea de nord a Kimberley 
ca Bundjil miri, desemnându-1 pe Stăpânul Morţii, în 
timp ce pe coasta sudică a golfului Carpentaria, bungil 
e folosit pentru „bărbat“, iar în districtul Seymour 
acelaşi cuvânt înseamnă „vultur“. Worms remarcă: „Ci¬ 
tind asta, ne întrebăm imediat cine a transportat aceste 
cuvinte? Când? Pe ce rute de schimb ale continentul 
nostru?" 57 E îndoielnic dacă aceste probleme sau altele 
asemenea pot fi rezolvate în perspectivă istorică, din 
simplul motiv că un mare număr de triburi au dispărut 
sau sunt iremediabil aculturalizate. 

în pofida nenumăratelor lacune din informaţiile 
noastre, Părintele Worms a fost în măsură să prezinte la 
simpozionul de la Canberra o listă de „trăsături esenţiale" 

56 Vezi, inter alia, E.A. Worms, „Contemporary and Prehistoric Eock 
Paintings in Central and Northern Kimberley", Anthropos, L (1955), 546- 
66, în sp. 552 ff.; Gisela Odermann, „Holz- und Steinsetzungen in Austra- 
lien“, Paideuma, VII (1959), 99-141. 

57 E.A. Worms, „Religion", înStannerşi Sheils (eds.), AustralianAbo- 
riginal Studies, pp. 231-47; cf. în sp. P 236. 

ale religiilor aborigene şi o alta cu „adaosuri probabil 
întâmplătoare 1 '. Potrivit lui, „trăsăturile esenţiale" sunt: 


1. absenţa unei doctrine ezoterice; 2. credinţa într-o 
fiinţă celestă personală; 3. credinţa în fiinţe-spirit auxi¬ 
liare - cel mai adesea odrasle ale fiinţei celeste - care 
sunt tutori în riturile sacre şi donorii instrumentelor 
sacre; 4. existenţa unor obiecte celeste lăsate în urmă 
de fiinţa celestă, pe care o reprezintă şi a cărei putere 
o conţin în întregime; 5. folosirea dramei liturgice 
pentru a reînnoi şi simboliza acţiunile creatoare ale 
fiinţei; 6. iniţierea, excluzând operaţiile corporale 
pentru ambele sexe, dar incluzând teste de anduranţă, 
implicând de obicei smulgerea părului; 7. urme de sa¬ 
crificii şi rugăciuni, în sensul cel mai larg ale cuvintelor; 
şi 8. existenţa unui lider al cultului, sau vraci [VVorms, 
„Religion", p. 232]. 

Printre întrebările ridicate de aceste „trăsături esen¬ 
ţiale", autorul enumeră: „Trăsăturile esenţiale au fost la 
origine importate? De unde? Care dintre ele? Au existat 
unele care s-au pierdut, au fost adăugate, dezvoltate 
sau înlocuite? Care, când şi de ce?" şi aşa mai departe 
(p. 233). 

Pe lista „adăugirilor probabil întâmplătoare" el 
include: „(1) apariţia fiinţelor secundare - spiritele 
strămoşilor, spirite ale eroilor - şi a miturilor itinerante; 

(2) introducerea practicilor ezoterice care exclud femeile; 

(3) apariţia unui simbolism mai puternic, mai ales în 

privinţa şarpelui şi a altor animale; (4) răspândirea cir- 
cumciziei şi a subinciziei concomitent cu păstrarea 
unor mutilări mai vechi şi mai puţin severe (smulgerea 
părului, pilirea dinţilor etc.); (5) numeroase ceremonii 
de înmulţire, bilocaţia, mersul pe frânghie, incantaţii 
şi elementul fricii; (6) a doua înmormântare, variaţii 
de atitudine faţă de viaţa după moarte etc.“; şi de ase¬ 
menea (7) ideea spiritelor-copii (pp. 233-34). Şi autorul 
se întreabă: „Când au început acestea şi alte adăugiri 
întâmplătoare? De unde au venit?“ şi aşa mai departe 
(p. 234). 

într-o anumită măsură, clasificarea Părintelui Worms 
o urmează pe cea a Părintelui Schmidt, cu deosebirea 
că listele lui Worms sunt doar ipotetice şi însoţite de 
un mare număr de întrebări deschise. Unele din carac¬ 
teristicile enumerate de Părintele Worms par plauzibile, 
în fapt, majoritatea „trăsăturilor esenţiale" puteau să fi 
aparţinut stadiilor arhaice ale religiilor australiene. în 
plus, un număr de „adăugiri probabil întâmplătoare" 
(cum ar fi răspândirea circumciziei şi a subinciziei, 
introducerea practicilor ezoterice etc.) reprezintă cel 
mai probabil evoluţii târzii. Dar cum se poate demon¬ 
stra că „numeroase ceremonii de înmulţire", sau „ele¬ 
mentul fricii", sau „variaţiile de atitudine faţă de viaţa 
după moarte", sau ideea spiritelor-copii sunt „adăugiri 
întâmplătoare"? Astfel de credinţe, rituri şi idei puteau 
să fi însoţit „trăsăturile esenţiale" chiar de la începuturile 
religiilor australiene - care, să repetăm, nu trebuie con¬ 
fundate cu „începuturile" religiei. 

Antropologii şi religiile australiene 


Schiţa sintetică a Părintelui Worms pare să fie ulti¬ 
mul efort de a prezenta o viziune atotcuprinzătoare a 
religiilor australiene, analizate atât morfologic cât şi 
istoric. Nici în discuţiile care au urmat articolului său, 
nici în literatura etnologică recentă, o astfel de abordare 
„totală“ - moştenirea sa de la Graebner, Schmidt şi 
Şcoala de la Viena - nu a stârnit un interes real printre 
oamenii de ştiinţă. Dimpotrivă, cum bine se ştie, etnolo¬ 
gii australieni, mai ales Elkin şi discipolii şi colegii săi 
mai tineri, s-au concentrat pe studii monografice şi ana¬ 
lize morfologice a diferite forme şi sisteme religioase. 58 
Mai mult, Elkin, cei doi Berndt şi Stanner au publicat 
şi prezentări generale ale religiilor australiene. 

Abordarea metodologică a lui Stanner e cu deose¬ 
bire încurajatoare pentru istoricul religiilor. Eminentul 
antropolog afirmă apăsat că religia australiană trebuie 
studiată „ca religie şi nu ca oglindă a ceva diferit“. 59 El 
protestează împotriva noţiunii generale că studierea 
totemismului, a magiei şi a ritualului epuizează înţele- 


58 Aceasta nu înseamnă, bineînţeles, că contribuţiile etnologi¬ 
lor non-australieni sunt mai puţin importante. Un exemplu în acest 
sens este recentul articol al lui Helmut Petri, „Kosmogonie unter farbigen 
Volkern der Westlichen Wîiste Australiens“, Anthropos, LX (1965), 469- 
79. Autorul a descoperit o cosmogonie necunoscută până acum, care ex¬ 
plică creaţia lumii în patru stadii sau epoci; vezi în sp. p. 478. 

59 W.E.H. Stanner, On Aboriginal Religion („Oceania Monographs", 
nr. 11 [Sidney, 1963]), p. vi. 

gerea unei religii primitive. El respinge în egală măsură 
convingerea că adevăratul scop al unui studiu ştiinţific 
al religiei este descoperirea „efectului în religie al unui 
set de variabile sociale sau psihologice 11 (Stanner, On 
Aboriginal Religion, p. vi). în monografia sa, Stanner 
critică în mod repetat presupunerea eronată „că ordinea 
socială e fundamentală şi într-un anume sens cauzală, 
în timp ce ordinea religioasă e secundară şi într-un 
anume sens decurge din prima. Astfel, unele studii pot 
ajunge la concluzia generală că religia .reflectă’ sau 
.exprimă’ structura socială. E greu de înţeles de ce 
asemenea afirmaţii par importante sau măcar intere¬ 
sante. Ele nu sunt limpezi nici măcar ca metafore." 
(p. 27) 

Tribul particular studiat de Stanner este Murinbata, 
în partea nord-vestică a teritoriului Arnhem, dar scopul 
autorului este să pună în evidenţă o structură a semni¬ 
ficaţiei valabilă şi pentru alte religii australiene. Unul 
din rezultatele cele mai neaşteptate ale analizei sale se 
referă la ceremonia de iniţiere Punj sau Karwadi. Stanner 
arată în mod convingător că această ceremonie are o 
pronunţată asemănare cu sacrificiul (pp. 25 ff). Studiile 
consacrate simbolismului, mitului şi ritualului (pp. 60- 
132) abundă în idei noi şi fertile. Rolul decisiv atribuit 
de Stanner miturilor care descriu „întemeierea" lumii 
se bucură de acordul complet al istoricului religiilor. 60 
Murinbata au crezut că pot înţelege dramele care au 

Ibid., pp. 152, 164, etc. Cf. mai sus, Capitolul 2. 

avut loc în timpul mitic; ei au recunoscut în peisajul 
ţinuturilor lor urmele concrete ale acelor evenimente 
mitice şi au afirmat că sunt „în strânsă legătură - ca 
indivizi, sexe, ramuri ereditare, grupuri şi categorii - 
cu personajele, locurile şi evenimentele acelor drame“ 
(p. 152). în timpurile primordiale, „două domenii ale 
vieţii au devenit distincte, dar au rămas coexistente şi 
interdependente. Au existat arunci, şi există şi acum, 
un domeniu necorporal (dar nu neapărat invizibil) şi 
un domeniu corporal (dar nu neapărat vizibil). Primul 
are puterea cea mai mare“ (p. 153). Riturile principale 
reactualizează elementele creatoare ale timpurilor pri¬ 
mordiale. „Fiecare ocazie rituală a revigorat în minţile 
participanţilor prima instituire a culturii, a adâncit 
sentimentul continuităţii cu începuturile oamenilor şi 
a reafirmat structurile existenţei 1 ' (ibid). Concluzionând, 
Stanner deplânge faptul că „nu se înţelege destul de 
limpede că totemurile şi situaţiile sociale au oferit pur 
şi simplu simboluri convenabile, familiare, care să con¬ 
tureze ceea ce nu putea fi desemnat mai precis sau mai 
succint: altfel spus, lucrurile religioase fundamentale." 61 

Nu a fost intenţia noastră să rezumăm această mo¬ 
nografie bogată, profundă şi stimulatoare. Dar e impor¬ 
tant să subliniem schimbarea radicală a înţelegerii 
religiei australiene de către antropologi ilustrată de lu¬ 
crarea lui Stanner. în primul capitol 62 am făcut aluzie 


61 Stanner, On AborigimdReligion, p. 154. Vezi şi concluziile, pp. 165-71. 

62 Mai sus, pp. 37 ff. 

la consecinţele destul de nefericite ale vogii totemismului, 
lansată de lucrarea lui Durkheim Formes elementaires, şi 
ale ipotezei menlaliîe prăogique elaborată de Levy-Bruhl. 
Ambele interpretări au fost anti-istorice şi reducţioniste 
(„sociologism" şi „psihologism"). O jumătate de secol 
mai târziu, Stanner ajunge la următoarele concluzii: 
„(1) Dacă au existat aborigeni care să fi trăit, cum s-a 
sugerat, într-o stare staţionară a societăţii şi cu o cultură 
statică, Murinbata nu s-au numărat cu siguranţă printre 
aceştia, în nici o perioadă accesibilă investigaţiei. (2) 
Identificarea religiei lor cu fenomenele totemice ar fi o 
greşeală. (3) Societatea nu a fost sursa reală şi obiectul 
religiei" (p. 154). 

Dezvoltând şi generalizând unele remarci ale lui 
Van Gennep şi Radcliffe-Brown, Claude Levi-Strauss a 
criticat în mod strălucit ceea ce el a numit „iluzia 
totemică". 63 Nu există un tip de religie specifică şi uni¬ 
tară numită „totemism". Pentru Levi-Strauss, „repre¬ 
zentările totemice echivalează cu un cod care permite 
trecerea de la un sistem la altul indiferent dacă e for¬ 
mulat în termeni naturali sau culturali." 64 Va trebui 

63 Vezi Claude Levi-Strauss, Le Totemisme aujourd’hui (Paris, 1962), 
în sp. pp. 21 ff. (trad. engleză, Totemism [Boston, 1963], pp. 15 ff.); idem, 
La Pensee sauvage (Paris, 1962), pp. 48 ff., 100 ff, şi passim (trad. engleză, 
The Savage Mind [Chicago, 1966], pp. 35 ff, şi passim). 

64 The Savage Mind, pp. 96-97 (La Pensee sauvage, p. 128). „Totemis- 
mul postulează o echivalenţă logică între o societate de specii naturale şi 
o lume de grupuri sociale" (The Savage Mind, p. 104; La Pensee sauvage, 
p 138). Cf. şi The Savage Mind, pp. 135 ff. Etnologi din diverse şcoli au 
exprimat concepţii similare; de ex. Ad. E Jensen: „Relaţiile totemice sunt 
numai o parte a unui sistem ramificat ce pătrunde în multe departamente 

să discutăm altundeva interpretarea generală dată de 
Levi-Strauss gândirii mitice. Modelul abordării sale 
structuraliste e inspirat de lingvistica structurală, în 
special de fonologie. Paul Ricoeur şi Jean Hypolithe au 
remarcat cu privire la La Pensee sauvage că Levi-Strauss 
e interesat de o sintaxă, şi nu de o semantică a mitului. 
Pe de altă parte, în multe pasaje din La Pensee sauvage, 
autorul nu se limitează la operaţia de decodare a siste¬ 
melor de clasificare şi a relaţiilor multiple, ci analizează 
strălucit creaţiile culturale specific australiene, legate 
de un mod particular de a fi în lume. Astfel, Levi-Strauss 
pare interesat deopotrivă şi de „semantică 11 . în plus, ni¬ 
mic nu-1 împiedică pe un structuralist să-şi lărgească 
modelul lingvistic, cu alte cuvinte, să-şi efectueze ana¬ 
liza la nivelul discursului. 

Este încă prea devreme să evaluăm contribuţia 
structuraliştilor la înţelegerea religiei, şi mai ales la în¬ 
ţelegerea nenumăratelor forme şi aspecte ale creativităţii 
religioase, aşa cum apar ele în curgerea timpului, în isto¬ 
rie. Şi faptul acesta este de maximă importanţă; fiindcă 
scopul ultim al istoricului religiilor nu este să arate că 
există un număr de tipuri sau tipare de comportament 
religios, cu simbologiile şi teologiile lor specifice, ci 
mai degrabă să le înţeleagă semnificaţiile. Iar astfel de 
semnificaţii nu sunt date odată pentru totdeauna, nu 
sunt „pietrificate" în respectivele tipare religioase, ci sunt 


ale culturii, din care ordinea socială este doar unul.“ (Myth and Cult among 
Primitive Peoples [Chicago, 1963], p. 152). Ediţia germană a fost publicată 
în 1951. 

mai degrabă „deschise", în sensul că se schimbă, cresc 
şi se îmbogăţesc de o manieră creativă în procesul istoriei 
(chiar dacă „istoria" nu e înţeleasă în sensul iudeo-creştin 
sau vestic modern). în ultimă instanţă, istoricul religiilor 
nu poate să renunţe la hermeneutică. 

